
Kaukės yra įkalintos išraiškos ir jausmo žaismingi aidai, jos 
ištikimos, santūrios, superlatyvios, visokios vienu metu. Gy- 
viems padarams besiliečiant su oru, tenka užsiauginti ap- 
sauginę odelę, tačiau niekas nepriekaištauja, kam kutikulė 
ne širdis; tuo tarpu kai kas iš filosofų, regis, piktinasi, kam 
vaizdiniai nėra daiktai, kam žodžiai — ne jausmai. Žodžiai 
ir jausmai yra tarsi lukštai, jie tokia pat sudedamoji gamtos 
dalis kaip ir substancijos, kurias jie uždengia, tiktai skirti 
akiai, atviresni pastebėti. Aš netvirtinčiau, jog substancija 
egzistuoja vien dėl išoriškumo ar veidai vien dėl kaukių, ar 
aistros vien tam, kad gimtų poezija ir dorybė. Gamtoje nie- 
kas nekyla dėl ko nors kito, visos fazės, visi tvariniai vieno- 
dai sukasi egzistencijos rate. 


George Santayana!' 


" Soliloguies in England and Later Soliloguies (New York: Scribner's, 1922), 
131-132 p. 


Padėka 


Čia pateikiama medžiaga buvo surinkta kaip dalis inter- 
akcijų studijų projekto, atlikto Edinburgo universiteto so- 
cialinės antropologijos fakulteto ir Socialinių mokslų tyri- 
mo komiteto, o sykiu buvo ir dalimi socialinės stratifikacijos 
studijų, kurioms paramą suteikė Fordo fondas; šiam darbui 
vadovavo Čikagos universiteto profesorius E. A. Shilsas. Dė- 
koju šių projektų vadovams už paramą ir nurodytą darbo 
kryptį. Norėčiau pareikšti nuoširdžią padėką ir savo moky- 
tojams C. W. M. Hartui, W. L. Warneriui ir E. C. Hughesui. 
Norėčiau geru žodžiu paminėti Elizabethą Bott, Jamesą 
Littlejohną ir Edwardą Banfieldą, kurie padėjo man anali- 
zės pradžioje, taip pat Čikagos universiteto įvairių specia- 
lybių studentams aspirantams, suteikusiems man paramą 
vėliau. Ir, neabejoju, šios studijos nebūčiau sėkmingai už- 
baigęs, jei ne mano žmonos, Angelicos S. Goffman, nuošir- 
dus bendradarbiavimas. 

PRATARMĖ 


Šią knygą ketinau parašyti kaip savotišką vadovą, detaliai 
komentuojantį vieną sociologinę perspektyvą, kurios požiūriu 
įmanoma socialinio gyvenimo analizė, ypač tokio pobūdžio 
socialinio gyvenimo, kuris vyksta pastato - gyvenamojo būsto 
arba gamyklos - teritorijoje. Aprašau tokios organizacijos 
požymių rinkinį, - sykiu jie sudaro kontekstą, tam tikros rūšies 
karkasą, kurį galima „uždėti“ ant kiekvieno konkretaus so- 
cialinio instituto, nepriklausomai nuo to, ar tai namų ūkis, 
industrinė ar komercinė organizacija. 

Į tokį socialinį institutą pamėginau pažvelgti kaip į teat- 
ro vaidinimą; todėl mano analizės principai - dramaturginiai. 
Aš apsvarsčiau, kaip individas kasdienėse darbo situacijose 
save bei savo veiklą pristato kitiems, kaip jis nukreipia ir 
kontroliuoja tą įspūdį, kurį susikuria apie jį kiti asmenys, 
aptariu dalykus, kuriuos jam derėtų daryti, kaip ir tuos, ku- 
rių verčiau nedaryti, jeigu jis nori sėkmingai tęsti savo pasi- 
rodymą (performance) prieš kitus. 

Remdamasis tokiu modeliu, pasistengsiu neignoruoti ir 
jo trūkumų. Scenoje rodomi dalykai pramanyti; tuo tarpu iš 
gyvenimo reikia tikėtis tikrų, kartais mažai surepetuotų. Svarbu 
ir tai, kad scenoje vienas aktorius pasirodo apsimetęs hero- 
jumi (dažnai verčiama „charakteriu“, vert. past.) prieš tuos, 
kitus herojus, kuriuos vaidina kiti aktoriai; 0 auditorija su- 
daro trečiąją, svarbiausią sąveikos (interaction) šalį, tačiau 
jeigu scenoje vykstantis pasirodymas būtų realus, nereikėtų 

ir auditorijos. Tikrame gyvenime šios trys dalyvės dažniau- 
siai redukuojamos į dvi. Vieno individo vaidinamas vaidmuo 
paprastai sukurtas atsižvelgiant į tai, kokius vaidmenis yra 
gavę kiti, tačiau šie kiti sykiu priklauso ir auditorijai. Vė- 
liau paminėsiu ir kai kuriuos kitus savo modelio trūkumus. 

Medžiaga, kurią pateikiu savo idėjoms pailiustruoti, įvai- 
rialypė, kai kurie pavyzdžiai paimti iš žinomų analitikų darbų, 
kur pateikti kvalifikuoti apibendrinimai apie patikimai už- 
registruotus dėsningumus; kitus pasiskolinau iš nebaltųjų 
žmonių memuarų; nemažai pavyzdžių dar paėmiau ir iš ki- 
tur, ne tik iš šių dviejų minėtų šaltinių. Be to, pakankamai dažnai 
remiuosi ir savo paties studija, kuriai medžiagą surinkau 
Šetlando salos ūkininkų, besiverčiančių natūriniu ūkiu, 
bendruomenėje.' Tokį savo (galėčiau sakyti, jog kartu ir Sim- 
melio) požiūrį laikau pagrįstu, kadangi esu įsitikinęs, jog 
visi kartu pavyzdžiai sudaro nuoseklų kontekstą, susiejantį 
į vienumą įvairias skaitytojui jau pažįstamas patirtis, o be- 
sidominčiajam tampa parankiu vadovu, kurio teisumu ver- 
ta įsitikinti, analizuojant atskirų institutų socialinio gyveni- 
mo epizodus. 

Sistemą pateikiu logiškomis pakopomis. Neišvengiau įžan- 
gos, kuri gana abstrakti, todėl ją galima praleisti. 


' Iš dalies apie tai žr. E. Goffman, „Communication Conduct in an 
Island Community“ (nepublikuota filosofijos daktaro disertacija, Čikagos 
universitetas, sociologijos fakultetas, 1953). Toliau ši bendruomenė 
vadinama „Šetlando sala“. 


ĮŽANGA 


Kai individas pasirodo kitų akivaizdoje, jie paprastai sten- 
giasi įgyti apie jį kokios nors informacijos arba pasinaudoti 
apie šį asmenį jau turima informacija. Tuos kitus domins šio 
asmens bendra socioekonominė padėtis, jo savęs samprata, 
jo nuostata jų atžvilgiu, jo kompetencija, patikimumas ir ki- 
ti dalykai. Nors nemenka dalis panašios informacijos, atro- 
do, tarsi ir visai savitikslė, tačiau paprastai ją stengiamasi 
įgyti praktiniais sumetimais. Informacija apie individą pa- 
deda sukonkretinti situaciją, leidžia kitiems iš anksto nu- 
matyti, ko individas iš jų tikisi, o sykiu ir ko jie gali iš jo 
tikėtis. Taip informuoti, kiti asmenys geriau žinos, kaip tin- 
kamai pakoreguoti savo elgesį, kad susilauktų iš individo 
pageidaujamos reakcijos. 

Situacijos dalyviams prieinama gana daug tokios infor- 
macijos šaltinių, ją perduoda ir gausybė vadinamųjų ženklų - 
informacijos perteikėjų (sign-vehicles). Netgi šio individo nepa- 
žindami,jo elgesyje bei išorėje stebėtojai įžvelgs užuominų, 
kurios leis jiems anksčiau bendraujant su panašiais indivi- 
dais įgytą patirtį pritaikyti ir jam; arba, kas dar svarbiau, leis 
panaudoti su juo neišbandytus stereotipus. Lygiai taip, rem- 
damiesi ankstesne patirtimi, jie gali daryti prielaidas, kad 
šioje socialinėje aplinkoje dažniausiai ir sutiks būtent tokius 
individus. Jie gali pasitikėti tuo, ką apie save sako individas, 
dokumentiniais paliudijimais, kuriuos šis individas pateikia 
įrodydamas, kas esąs, ką veikiąs. Jeigu šie asmenys pažįsta 

individą arba yra ką nors apie jį girdėję, nes buvo susidūrę 
sujuo anksčiau, ne tik dabartinėse interakcijose, jie gali, pa- 
siremdami prielaidomis apie tai, kiek pastovūs ar kiek dažni 
yra jo psichologiniai ypatumai, pagal juos numatyti dabarti- 
nį ir būsimą individo elgesį. 

Tačiau tuo laikotarpiu, kol individas betarpiškai būna ste- 
bimas kitų asmenų, nedaug teįvyksta įvykių, kurie tiesiogiai 
teiktų jiems informacijos padaryti išvadoms ir praverstų pro- 
tingai režisuojant savo pačių veiklą. 

Dauguma reikšmingiausių įvykių vyksta už interakcijos 
laiko ir jos vietos arba slypi joje pačioje. Sakykime, „tikros“ 
arba „realios“ individo nuostatos, įsitikinimai bei emocijos 
gali būti patvirtinti tiktai netiesiogiai, per jo prisipažinimus 
arba per jų išraišką, nevalingą ekspresyvų elgesį. Panašiai, 
jei individas siūlo kitiems produktą arba paslaugas, neretai 
miems dalykams išmėginti ir įsitikinti tikra jų verte. Tad jie 
bus tiesiog priversti kai kuriuos įvykius priimti kaip kon- 
vencionalius (ar natūralius) ženklus kažko, kas nėra tiesio- 
giai pasiekiama pajautomis. Kaip tvirtina Ichheiseris,' indi- 
vidui teks elgtis taip, kad sąmoningai ar nesąmoningai jis 
išreikštų save (express himself), o kiti, savo ruožtu, bus šios jo 
"išraiškos paveikti (impressed). 

Atrodo, kad individo išraiškų (o sykiu ir jo gebėjimų 
padaryti įspūdį) arsenalas susideda iš dviejų radikaliai skirtingų 
prasmę perteikiančios veiklos rūšių - tai išraiškos, kuriomis 
jis komunikacines prasmes perteikia tiesiogiai (gives), ir ki- 
tokios prigimties išraiškos, kuriomis jis šias prasmes suvai- 
dina (gives off). 

Pirmajai išraiškos priemonių grupei priklauso žodiniai sim- 
boliai arba jų substitutai, kuriais individas naudojasi sąmo- 
ningai ir tik tam, kad perduotų informaciją, kurią jis ir kiti 
priskiria šiems simboliams. Antroji grupė apima daug įvai- 


' Gustav Ichheiser, „Misunderstandings in Human Relations“, Sup- 
plement to The American Journal of Sociology, LV (1949, rugsėjo mėn.), 
6-7 p. 

resnę veiklą, tokią, kokios mes natūraliai galėtume tikėtis iš 
aktoriaus, įsivaizduodami, žinoma, jog vienas ar kitas veiksmas 
atliktas dar ir-dėl kitų priežasčių, ne vien tik informacijos 
perteikimui. Tačiau kaip mums teks įsitikinti, šis skirtumas 
reikšmingas tik iš pradžių. Šiais abiem komunikacijos tipais 
individas perduos taip pat ir melagingą informaciją - pirmuo- 
ju atveju ją vadinsime apgaule, antruoju - apsimetinėjimu. 

Kalbant apie komunikaciją tiek siaurąja, tiek plačiąja 
prasme, akivaizdu, jog kai individas yra tiesiogiai stebi- 
mas kitų asmenų, jo veikla įgyja žadamąjį pobūdį. Tol, kol 
individas yra šalia, kitiems paprasčiausiai tenka priimti 
jį taip tarsi juo tikėtų, šiuo pasitikėjimu atsilyginant jam 
už kažką, kieno tikrąją vertę jie tegalės nustatyti tik tada, 
kai individas pasitrauks. (Be abejonės, kitiems lygiai taip 
tenka remtis tokiu numatymu, kontaktuojant su fiziniu pa- 
sauliu, tačiau tik socialinės interakcijos pasaulyje objek- 
tai, kuriems tenka taikyti tokią numatymo procedūrą, są- 
moningai paremia šį numatymo procesą arba jam trukdo.) 
Suprantama, kiek saugu daryti numatymu paremtas išvadas 
apie individą, tai priklauso nuo tokių faktorių, kaip jau 
turimos apie šį individą informacijos kiekis, tačiau net ir 
gausūs praeityje surinkti įrodymai iki galo neapsaugos nuo 
būtinybės savo elgesį grįsti numatomomis išvadomis. Kaip 
tvirtino Williamas I.Thomasas: 

Mums taip pat ypač svarbu suvokti, jog gyvename, priimame 
sprendimus, siekiame savo kasdienio gyvenimo tikslų toli gražu 
ne remdamiesi statistiniais arba moksliniais metodais. Mes gyve- 
name numatymu. Tarkime, eš esu jūsų svečias. Jūs nežinote, ne- 
galite nustatyti moksliškai, kad aš nepavogsiu jūsų pinigų arba šaukštelių. 
Tačiau darote išvadą, kad aš šių daiktų nepavogsiu, ir, remdamie- 
si numatymu, jūs sutinkate mane kaip svečią.? 

Dabar pažvelkime ne kitų asmenų, bet individo, kuris 
pristato save kitiems, akimis. Galbūt jis trokšta būti kitų 


* Cituojama iš Social Belhavior and Personality, Contributions of W. I. Thomas 
to Theory and Social Research, red. E.H.Volkart (New York: Social 
Science Research Council, 1951), 5 p. 

vertinamas ypač gerai, galjam atrodo, kad jis pats juos labai 
gerai vertina, galjis aiškiai suvokia, kad yra nusistatęs jiems 
priešiškai, o gal nėra susidaręs apie juos jokio apibrėžto įspū- 
džio; gal jis nori užsitikrinti harmoningą santykį, kad galėtų 
tęsti sąveiką, 0 gal ketina kitus asmenis apgauti, jais nusi- 
kratyti, juos supainioti, suklaidinti, nuteikti priešiškai arba 
įžeisti. Nepriklausomai nuo konkretaus tikslo, kurį indivi- 
das turi galvoje, o taip pat už šio tikslo slypinčio motyvo, jis 
visuomet rūpinsis, kaip kontroliuoti kitų elgesį, ypač tą, kuriuo 
kiti asmenys atsako į jo elgesį.? 

Kontrolę jis įgyja daugiausia įtakodamas tą konkrečią si- 
tuacijos definiciją, kurią jau yra apibrėžę kiti; o įtaigauti kon- 
krečią situaciją individas gali, jeigu jis išreiškia save taip, kad 
kitiems asmenims padaro reikiamą įspūdį ir įkvepia juos noriai 
elgtis pagal jo planą. Taigi kai individas pasirodo kitų aki- 
vaizdoje, paprastai jis jau turi kokią nors priežastį, raginan- 
čią jį sutelkti savo veiklą tokiu būdu, kad kitiems ji sudarytų 
tokį įspūdį apie individą, koks jam palankus. Kadangi, sa- 
kykim, bendrabutyje gyvenančios merginos draugės kaups 
faktus apie jos populiarumą pagal tai, kiek ji sulaukia telefo- 
no skambučių, tad galima įtarti, jog kai kurios mergaitės su- 
"sitaria, kad joms paskambins; šiuo atveju Willardo Wallero 
duomenys turėtų būti teisingi: 

Nemažai stebėtojų pranešė, jog mergina, kuri kviečiama prie 
telefono bendrabutyje, neretai palaukia, kad ją pakviestų bent ke- 
letą kartų, tam, kad visos kitos merginos pakankamai gerai girdė- 
tų, kaip ją kviečia.“ 


* Čia aš gerokai pasirėmiau nepublikuotu Tomo Burnso iš Edinburgo 
universiteto straipsniu. Jis pateikia argumentą, kad bet kokios są- 
veikos vyraujantis leitmotyvas yra troškimas kreipti ir kontroliuoti 
kitų situacijos dalyvių atsakomąsias reakcijas. Panašiai tvirtina ir 
Jay Haley neseniai parašytame, dar nepublikuotame straipsnyje, bet 
jis kalba apie ypatingo pobūdžio kontrolę, nurodydamas, jog tai, vi- 
sų pirma, nulemta paskatos išsiaiškinti, kokio pobūdžio santykiais 
susiję konkrečioje sąveikoje dalyvaujantys individai. 

* Willard Waller, „The Rating and Dating Complex“, American Socio- 
logical Review, II, 730 p. 

Iš tų dviejų komunikacijos rūšių — tiesioginės ekspresi- 
nės išraiškos ir vaidybinės - mus visų pirma domina pasta- 
rosios, teatrinės bei kontekstinės, neverbalinės ekspresinės 
išraiškos, tariamai nesąmoningos kilmės, nepaisant to, ar ši 
komunikacija buvo generuota su tikslu, ar ne. Kaip pavyz- 
dį, kurį man knieti paanalizuoti, pacituosiu ilgoką romano 
fragmentą; jame pasakojama, kaip Prydis, Ispanijoje atosto- 
gaujantis anglas, apsigyvenęs viloje, pirmą kartą pasirodo 
paplūdimyje: 

Tačiau, nieko nepaisydamas, jis stengėsi neatkreipti dėmesio. 
Visų pirma tiems, kas baudėsi tapti jo atostogų-bičiuliais, jis no- 
rėjo parodyti, jog jie jam nė mažumėlę nerūpi. Jis žvelgė kiaurai 
pro juos, aplink, viršum jų, jo akys klaidžiojo erdvėje. Jam buvo 
tas pats - paplūdimys del jo galėjo būti ir tuščias. Jeigu netyčia jo 
pusėn atskriedavo kamuolys, jis dėdavosi nustebęs; tada jo veidą 
nutvieksdavo susidomėjimo šypsena (malonusis Prydis), jis apsi- 
žvalgydavo, tarsi tik dabar išvydęs, jog paplūdimyje esama žmo- 
nių, ir mesdavo kamuolį atgal, šypsodamasis sau, tačiau ne žmo- 
nėms, 0 tuomet vėl ta pačia nerūpestinga poza įsistebeilydavo į erdvę. 

Tačiau jau išmušė valanda pradeti nedidelį paradą, Idealiojo 
Prydžio paradą. Tarsi netyčia vartinėdamas knygą, visiems sutei- 
kė galimybę išvysti, ką skaito - ispanišką Homero vertimą, klasiką, 
kuri nuosaiki, bet ir kosmopolitiška - paskui susuko savo paplūdi- 
mio patiesaliuką ir maišelį į ritinėlį, kad nepribyrėtų smėlio (me- 
todiškasis ir apdairusis Prydis), lėtai pakilo pasirąžyti visu didžiuliu 
savo korpusu (didžiulis katinas Prydis) ir nuspyrė šalin sandalus 
(pagaliau nerūpestingasis Prydis!). 

O Prydžio ir jūros jungtuvės! Čia jau ritualai būdavo kuo įvai- 
riausi. Pirmasis iš jų - Prydis žingsniuoja pajūriu, jo žingsnis 
greitėja, pereina į bėgimą, paskui jis neria į vandenį ir stipriais 
slystančiais mostais artėja prie horizonto. Na, iš tiesų jis, žinia, 
nepriartėdavo prie horizonto. Staiga jis apsiversdavo ant nuga- 
ros, taip galingai tėkštelėjęs kojomis, jog paleisdavo baltus pur- 
slus, tokiu būdu tarytum parodydamas, jog panorėjęs būtų galė- 
jęs plaukti ir toliau, o paskui atsistodavo ketvirčiu kūno išlindęs 
iš vandens, kad visi matytų, kas čia toks. 

Kitas ritualas buvo paprastesnis, apsieidavo be šalto vandens 
keliamo šoko, be rizikos pasirodyti ugningu drąsuoliu. Svarbiau- 
sia šiuo ritualu buvo parodyti, jog Prydis taip pripratęs prie jū- 
ros, Viduržemio jūros ir šio paplūdimio, jog jam tas pats, ar būti 
jūroje, ar šalia jos. Tad jis žingsniuodavo lėtai, nusileisdamas iki 
pat vandens, net nepastebėdamas, kad pirštai sušlapę, sausuma ar 
vanduo - jam vis viena! - akis įsmeigęs į dangų, rimtai tyrinėda- 
mas kitiems neįžvelgiamus orą pranašaujančius ženklus (vietinis 
žvejys Prydis).? 

Romanistas nori atkreipti mūsų dėmesį į tai, kaip neadek- 
vačiai Prydis rūpinasi tuo iškalbingu įspūdžiu, kurį tariasi 
paliekąs jį stebintiems vien savo kūno gestikuliacija. Galime 
ir toliau niekinti Prydį, tardami, kad visas jo elgesys skirtas 
tik tam, kad sudarytų būtent tokį įspūdį, kad šis įspūdis klai- 
dingas, kad kitiems situacijos dalyviams jis arba iš viso ne- 
padaro jokio įspūdžio, arba, dar blogiau, padaro įspūdį, jog 
Prydis visomis įmanomomis išgalėmis stengiasi padaryti jiėms 
būtent tokį įspūdį. Tačiau mums šiuokart svarbu, jog įspūdį, 
kokį Prydis manosi darąs, teisingai ar melagingai, galime palikti 
ir bet kas kitas iš mūsų. 

Jau sakiau, kad kai individas pasirodo prieš kitus, jo veiksmai 

keičia tą situacijos definiciją, kurią jie jau suformulavę. Kar- 
"tais individas elgsis stropiai apskaičiuotu būdu, išreikšda- 
mas save būtent tokiu būdu vien tam, kad kitiems sudarytų 
įspūdį, išprovokuojantį tokią jų reakciją, kokios jis tikisi. Ki- 
tais atvejais, tarkim, individas apskaičiuos savo veiksmus, 
tačiau palyginti menkai jis suvoks, kad tą darąs. Kartais jis 
su tikslu ir sąmoningai išreikš save konkrečiu būdu, tačiau 
daugiausia dėl to, kad jo grupės ar socialinio statuso tradici- 
ja reikalauja tokios saviraiškos, o ne todėl, kad jis tikisi ko- 
kios nors konkrečios reakcijos (išskyrus neapibrėžtą priėmi- 
mą ar pritarimą), kokią ši jo saviraiška turėtų pažadinti tiems, 
kam jis šį įspūdį daro. Kartais individo vaidmens tradicija 
reikalaus, kad jis paliktų konkrečiai nurodytą įspūdį, nors 


* William Sansom, A Contest of Ladies (London: Hogarth, 1956), 230-232 p. 

nei sąmoningai, nei nesąmoningai jis nėra nusiteikęs tokio 
įspūdžio padaryti. Kiti, savo ruožtu, gali būti arba tinkamai 
paveikti to įspūdžio, kokį stengiasi perteikti individas, arba 
gali nesuprasti situacijos ir padaryti tokias išvadas, kokių ne- 
pagrindžia nei individo ketinimas, nei faktai. Bet kuriuo at- 
veju, kol kiti elgiasi taip tarsi individas ir būtų padaręs jiems 
konkrečiai tokį įspūdį, mes galime žvelgti tiesiog funkciona- 
liai ar pragmatiškai ir tvirtinti, jog individas „efektyviai“ sukūrė 
konkrečios situacijos projekciją ir „efektyviai“ suformavo su- 
pratimą, kad tokia padėtis tikrai egzistuoja. 

Vieną aplinkinių reakcijos aspektą reikėtų pakomentuoti 
atskirai. Žinodami, jog individas yra linkęs pateikti save sau 
palankiai, visa tai, ką mato, kiti paprastai suskirsto į dvi grupes; 
išraiškas, kurias individas savo valios pastangomis nesun- 
kiai gali kontroliuoti, - tai daugiausia jo žodiniai patvirtini- 
mai, — ir kitas išraiškas, kurių savo valia jis suvaldyti ne- 
įstengia ar jos jam tarsi ir nerūpi, - daugiausia vaidybinės ar 
iš jų kilę išraiškos. Tad kiti asmenys tuos individo eks- 
presyvaus elgesio aspektus, kuriuos pavadinome nekon- 
troliuojamais, gali panaudoti patikrindami, kiek pagrįstas 
kontroliuojamais elgesio aspektais išreiškiamas turinys. Šitai 
atveria fundamentalią asimetriją komunikacijos procese, nes 
individas greičiausia suvokia tik vieną savo komunikacijos 
srautą, 0 jo elgesio liudininkai - dar ir šį antrąjį. Pavyzdžiui, 
Šetlando saloje smulkaus fermerio žmona, patiekdama na- 
cionalinius valgius svečiui iš Britanijos, maloniai šypsoda- 
masi išklausydavo, kaip jis mandagiai tikina, neva jam ska- 
nu tai, ką jis valgąs, o tuo pat metu stebėdavo, kaip uoliai 
svečias pakelia prie burnos šakutę ar šaukštą, kaip noriai 
įsideda maisto į burną, ar jis sukramto maistą su pasiskonė- 
jimu, pagal visus šiuos ženklus patikrindama, ar svečias nuo- 
širdžiai tvirtina, kad jam skanu. Ta pati moteris, norėdama 
sužinoti, ką vienas pažįstamas (A) „iš tikrųjų“ mano apie 
kitą pažįstamą (B), palaukdavo, kol A matydavo B, tačiau B 
šnekėdavosi su kitu asmeniu (C). Kai A šnekėdavosi su C, 
aptarinėdamas B, ji slapta tyrinėdavo A veido išraiškas. 

Nesišnekėdamas su B ir tiesiogiai jo nestebimas, A kartais 
nusimesdavo įprastinius suvaržymus bei taktiškus apgaudi- 
nėjimus ir laisvai išreikšdavo savo „tikruosius“ jausmus B 
atžvilgiu. Trumpai sakant, ši šetlandietė stebėdavo nestebi- 
mą stebėtoją. 

Dabar gi, atsižvelgdami į tai, kad kiti veikiausiai patik- 
rins daugiau kontroliuojamus elgesio aspektus pagal mažiau 
kontroliuojamus, galime tikėtis, kad kartais ir pats indivi- 
das nuspręs pasinaudoti šia galimybe, kreipdamas tą įspū- 
dį, kurį palieka savo elgesiu, taip, kad jis atrodytų pakanka- 
mai informatyvus.“ Pavyzdžiui, išsikovojęs teisę būti įleistas 
į uždarą socialinį ratą, dalyvaujantis stebėtojas liks nutaisęs 
pritariančią veido išraišką ne tik tada, kai klausysis infor- 
matoriaus, bet, paisydamas atsargumo, jis veikiausiai nepakeis 
tos pačios veido išraiškos ir stebėdamas informatorius šne- 
kučiuojantis tarpusavyje; tad stebintiems stebėtoją nebus lengva 
išsiaiškinti tikruosius jo jausmus. Vėl norėtųsi pateikti kon- 
kretų pavyzdį iš Šetlando salos bendruomenės gyvenimo. Kai- 
mynas, užsukęs pas kaimyną išgerti puodelio arbatos, pa- 
prastai įžengdavo pro duris su tokia veido išraiška, kurioje 
galėjai įžiūrėti bent šiltos viltingos šypsenos užuominą. Ka- 
dangi vaizdo priešais namą paprastai niekas neužstodavo, o 
menka šviesa viduje leisdavo stebėti prisiartinantį svečią, jam 
šito neįtariant, salos gyventojai kartais smagindavosi, žiūrė- 
dami, kaip ateinantis „nusimeta“ veido išraišką, su kuria pri- 
siartino, ir prieš pat žengdamas pro duris prisidengia ben- 
dravimui priderančia kauke. Tačiau kai kurie svečiai, įtar- 
dami, jog ateinantis gali būti stebimas, nutaisydavo svečiui 
prideramą išraišką dar gerokai tolėliau nuo namo, užsitik- 
rindami, kad tinkamas įvaizdis būtų pateikiamas nuolat. 


“ Plačiai skaitomuose ir gana įtikinamuose Stepheno Potterio veika- 
luose minimi ženklai, kurie kartais sukuriami tam, kad apsukriam 
stebėtojui jais būtų galima perduoti „tarsi atsitiktines“ užuominas, 
reikalingas tam, kad atskleistų dorybes, kurių suktas lošėjas iš tiesų 
ir neturi. 

Kai individas įgyja tokią situacijos kontrolę, jis vėl sugrą- 
žina į komunikacijos procesą simetriją ir parengia sceną sa- 
votiškam informacijos Žaidimui - potencialiai niekuomet ne- 
sibaigiančiai nuslėpimų, atskleidimų, neteisėtų išaiškinimų 
ir pakartotinų atskleidimų virtinei. Reikėtų dar pridurti, kad 
kadangi kiti veikiausiai net ir neįtaria apie tokį tariamai ne- 
kontroliuojamą individo elgesio aspektą, jis gali nemažai laimėti 
jį kontroliuodamas. Suprantama, kiti gali įtarti, kad indivi- 
das manipuliuoja tariamai spontaniškais savo elgesio aspektais, 
ir būtent šiame manipuliavimo akte stengsis įžvelgti elge- 
sio, kurio individas nepajėgia sukontroliuoti, apraiškų. To- 
kiu būdu individo elgesys dar kartą patikrinamas, šįkart ta- 
riamai jo nesuplanuotas elgesys, į komunikacijos procesą dar 
kartą įvedant asimetriją. Čia tik norėčiau pridurti pastebėji- 
mą, jog, atrodo, esame geriau įgudę kiaurai permatyti indi- 
vido pastangas planuoti neintencionalumą nei sugebėjimą ma- 
nipuliuoti savo pačių elgesiu, todėl kad ir kiek laiptėlių sudarytų 
informacijos žaidimą, liudininkas veikiausiai išlaikys persvarą 
prieš aktorių, ir pradinė komunikacijos proceso asimetrija vei- 
kiausiai bus išsaugota. 

Tvirtindami, jog individas, pasirodydamas prieš kitus, pro- 
jektuoja situacijos apibrėžimą, turėtume matyti ir tai, kad kiti, 
nepriklausomai nuo to, koks pasyvus galėtų atrodyti jų vaidmuo, 
savo reakcijomis į individą, taip pat ir vaidybiniu tekstu, kurį 
jam patiki, patys stengiasi pateikti situacijos apibrėžimą. Pa- 
prastai situacijos apibrėžimai, projektuojami kelių atskirų jos 
dalyvių, yra pakankamai suderinti tarpusavyje, kad neišryškėtų 
atviras prieštaravimas. Aš nemanau, kad atsiras toks kon- 
sensas, kaip tais atvejais, kai kiekvienas individas atvirai iš- 
reiškia savo tikruosius jausmus ir garbingai sutinka su kitų 
situacijos dalyvių atvirai išreikštais jausmais. Tokia harmo- 
nija yra optimistinis idealas; ir jis net nereikalingas tam, kad 
sklandžiai funkcionuotų visuomenė. Veikiau tikimasi, kad. 
kiekvienas situacijos dalyvis nuslopins tikruosius širdies gi- 
lumoje laikomus jausmus ir perteiks kitiems tokį situacijos 
paveikslą, kokį kiti dalyviai sutiks priimti, bent jau laikinai. 

Tokio paviršutiniško susitarimo išsaugojimas, konsensas-mas- 
kuotė, pasiekiami, kiekvienam individui pridengiant savo norus 
formuluotėmis, išreiškiančiomis vertybes, kurioms kiekvie- 
nas situacijos dalyvis jaučiasi įpareigotas bent žodžiu pri- 
tarti. Be to, paprastai definicijos kūrimo darbas būna pasi- 
dalijamas. Kiekvienam dalyviui yra leidžiama nustatyti ban- 
domąsias oficialias taisykles tiems dalykams, kurie svarbiausi 
jam, tačiau ne tokie svarbūs kitiems, tai yra, jam leidžiama 
pateikti racionalizacijas ir pasiteisinimus, kuriais jis paaiš- 
kina savo veiklą praeityje. Atsiteisdamas už tokį malonin- 
gumą, jis lieka tylėti arba išlaiko nuostatą „lyg niekur nie- 
ko“ susidūręs su tais dalykais, kurie svarbūs kitiems, tačiau 
tiesiogiai nėra itin svarbūs jam pačiam. Tada štai ir pasiekiama 
savotiško interakcinio modus vivendi*. Taigi bendromis pa- 
stangomis dalyviai sukuria vieną išsamią situacijos definici- 
ją, kuri paremta ne tiek realiu susitarimu dėl to, kas egzis- 
tuoja, bet veikiau daug realesniu susitariamu dėl to, kieno 
pretenzijos kokiais klausimais bus laikinai gerbiamos. Rea- 
laus susitarimo pavyksta pasiekti dar ir todėl, kad pageidaujama 
išvengti atviro konflikto dėl situacijos apibrėžimų./ 

Tokio lygmens susitarimą aš vadinsiu „darbiniu arba ga- 
liojančiu konsensu“. Tačiau supraskime, kad toks galiojan- 
tis konsensas, pasiektas vienos sąveikos kontekste, visiškai 
skirsis nuo galiojančio susitarimo, pasiekto kitokio tipo kon- 
tekste. Tarkime, du bičiuliai, kartu valgantys priešpiečius, 
elgiasi vienas su kitu palankiai, pagarbiai, rūpestingai. Pro- 


* sutarimas (Iot.). 

" Sąveika gali būti sąmoningai numatyta kaip laikas ir vieta skirtin- 
goms nuomonėms išsakyti, tačiau tada dalyviai turėtų susitarti, kad 
nekiltų priešiškumo dėl tinkamo balso tono, dėl leksikos, taip pat 
dėl to, su kokiu rimtumu turėtų būti formuluojami argumentai, ir 
dėl to, kad tiems, kurių nuomonės skiriasi, vis viena derėtų elgtis 
vienam su kitu pagarbiai. Tokia diskutuojančiųjų arba akademinė 
situacijos definicija taip pat gali būti sukurta staiga ir protingai, pa- 
verčiant rimtą požiūrių konfliktą vienu konfliktu, kurį būtų įmano- 
ma išspręsti visiems dalyvaujantiems priimtiname kontekste. 


ĮŽANGA 21 


fesiniame kontekste, antra vertus, specialistas dažniausiai 
stengiasi sudaryti įspūdį, jog nesavanaudiškai rūpinasi kliento 
problema, o klientas atsilygina, išreikšdamas pagarbą jo kompe- 
tencijai bei padorumui. Tad nepriklausomai nuo skirtingo tu- 
rinio, galiojančių susitarimų forma paprastai bus vienoda. 
Pastebėdami, jog paprastai situacijos dalyvis yra linkęs pri- 
imti dėl situacijos apibrėžimo tuos pageidavimus, kuriuos 
išreiškia kiti sąveikos dalyviai, galime įvertinti ir tai, kokios 
lemiamos reikšmės turi ta informacija apie kitus situacijos 
dalyvius, kurią individas turi arba įgyja iš pat pradžių, nes 
būtent remdamasis šia pradine informacija, individas ir ima 
apibūdinti situaciją ir numatyti atsakomojo savo elgesio kryptis. 
Pradinė individo projekcija įpareigoja jį būti tuo, kuojis pa- 
sisiūlo būti, ir reikalauja, kad jis atsisakytų bet kokių pre- 
tenzijų būti bet kuo kitu. Toliau vykstant sąveikai tarp situ- 
acijos dalyvių, aišku, pradinė informacija bus papildyta ir 
modifikuota, tačiau svarbiausia, kad tie vėlesni patobulini- 
mai būtų be prieštaravimų susiję ar tiesiog išaugę iš pradi- 
nių pozicijų, kurias jau užėmę keletas situacijos dalyvių. At- 
rodo, jog individui lengviau apsispręsti, kokio elgesio su sa- 
vimi reikalauti iš kitų ir kaip pačiam elgtis su jais sąveikos 
pradžioje nei pakeisti savo ir kitų elgesį, kai sąveika jau vyksta. 

Žinoma, kasdieniame gyvenime itin svarbus pirmas įspū- 
dis. Todėl aptarnavimo srities profesijų atstovai sėkmingiau 
prisitaikys darbe, jei sugebės paimti iniciatyvą į savo ran- 
kas, šis gebėjimas reikalauja iš aptarnaujančio subtilaus ag- 
resyvumo, ypač tada, kai jo socialinis statusas žemesnis nei 
jo kliento. Kaip pavyzdį W. F. Whyte pateikia padavėją: 

Pirma, ką pastebime, yra tai, kad padavėja, kurios darbas rei- 
kalauja nuolatinės įtampos, ne vien tik paprastai atsiliepia į savo 
klientų reikmes. Jos elgesyje matome ir įgudimą kontroliuoti klientų 
vaidmenį. Tad pirmas klausimas, kurį turėtume užduoti, stebėda-. 
mi kliento — aptarnaujančiojo santykį, būtų toks: „Ar padavėja 
paima į nagą klientą, ar klientas padavėją?“ Įgudusi padavėja su- 
vokia, kokios lemiamos reikšmės turi toks klausimas... 

Patyrusi padavėja „sutvarko“ klientą su pasitikėjimu ir ne- 
svyruodama. Pavyzdžiui, gal ji pastebi, kad naujas klientas pri- 
sėdo prie stalo, nuo kurio ji dar nespėjo nurinkti indų ir pakeisti 
staltiesės. Dabar štai jis palinkęs prie stalo studijuoja meniu. Ji 
pasveikina klientą ištardama: „Gal malonesite man leisti pakeisti 
staltiese?“ ir nelaukdama atsakymo paima iš jo meniu taip, kad 
jis atsitraukia nuo stalo, o ji dirba savo darbą. Santykis nustato- 
mas mandagiai, bet griežtai, ir nekyla jokių klausimų, kas čia vir- 
šininkas.š 

Kai sąveika, kuri prasideda nuo „pirmo įspūdžio“, tėra 
pradinis kontaktas ištisoje grandinėje situacijų, kur dalyvaus 
tie patys veikėjai, sakome, jog pradedame „ta koja“ ,ir iš tiesų, 
patys realiai jaučiame, kaip svarbu tinkamai pradėti. Saky- 
kim, paaiškėja, jog daugelis mokytojų yra įsitikinę štai kuo: 

Jokiu būdu negalima leisti jiems paimti viršų, kitaip tau baig- 
ta. Taigi pradedu labai griežtai. Pirmą dieną, kai gaunu naują klasę, 
aš jiems parodau, kas čia viršininkas... Pradėti reikia griežtai, o 
paskui pamažėle atleisti varžtus. Bet jeigu pradėsi atlaidžiai, tai 
kai pamėginsi pasirodyti griežtas, jie tik žiūrės į tave ir juoksis.? 

Panašiai ir psichiatrinėse ligoninėse, sanitarai neretai įsi- 
tikinę, kad jeigu naujam pacientui, kai tik jis įžengia į pala- 
tą, griežtai parodysi jo vietą, - parodysi, kas čia viršininkas, 
taip išvengsi daugelio sunkumų vėliau.!“ 

Turint galvoje, jog vos pasirodęs kitų akivaizdoje, indivi- 
das įtakoja situacijos definiciją, galime tarti, kad sąveikos metu, 
aišku, pasitaikys tokių įvykių, kurie prieštaraus, sukompro- 
mituos ar kokiu nors kitu būdu abejonėmis užtemdys jo si- 
tuacijos projekciją. Kai vyksta tokie trikdantys įvykiai, į sąveiką 


* W.F. Whyte, „When Workers and Customers Meet“, VII, Industry and 
Society, red. W.F.Whyte (New York: McGraw-Hill, 1946), 132-133 p. 

* Interviu su mokytoja, pacituotas Howardo S. Beckerio, „Social Class 
Variations in the Teacher-Pupil Relationship,“ Journal of Educatio- 
nal Sociologų, XXV, 459 p. 

'0 Harold Taxel, „Authority Structure in a Mental Hospital Ward“ (ne- 
publikuota magistro disertacija, Čikagos universitetas, sociologijos 
fakultetas, 1953). 

įsiterpia chaotiška ir nemaloni pauzė. Kai kurios prielaidos, 
kuriomis buvo pagrįstos situacijos dalyvių reakcijos, tapo be- 
vertėmis, tad dalyviai pasijunta įstrigę sąveikoje, kuriai si- 
tuacija buvo apibūdinta neteisingai, o dabar jau ir visai ne- 
apibūdinta. Tokiais atvejais individas, kurio pasirodymas tapo 
sužlugdytas, greičiausiai pasijus susigėdęs, kiti dalyvaujan- 
tys turbūt nusiteiks jam priešiškai, o ir visi dalyviai pasijus 
nesmagiai, įstumti į keblią padėtį, sumišę, sutrikę, patirią ano- 
miją*, kuri paprastai generuojama suirus miniatiūrinei są- 
veikos „akis-į-akį“ socialinei sistemai. 

Pabrėždami tą faktą, kad individo projektuojamos situa- 
cijos pradinis apibrėžimas vėliau tampa iš jos išplaukiančios 
jungtinės veiklos planu - taigi žvelgdami veiklos požiūriu — 
neturėtume praleisti pro akis lemtingo fakto, kad bet koks 
projektuojamos situacijos apibrėžimas pasižymi ir ryškiu mo- 
raliniu pobūdžiu. Šioje studijoje mus kaip tik labiausiai ir 
domins tokių projekcijų moralinis pobūdis. Visuomenė or- 
ganizuota tokiu principu, kad bet kuris individas, pasižy- 
mintis tam tikromis socialinėmis savybėmis, turi moralinę 
teisę tikėtis, jog kiti jį atitinkamai vertins ir gerbs. Su šituo 
principu susijęs ir antrasis, būtent, kad individas, netiesiogiai 
ar tiesiogiai pareiškiantis, jog jis neva pasižymi tam tikro- 
mis socialinėmis charakteristikomis, faktiškai ir turėtų būti 
kuo tariasi esąs. Todėl kai individas konstruoja situacijos 
apibrėžimą ir netiesiogiai ar tiesiai tariasi esąs būtent tokiu 
asmeniu, jis automatiškai iškelia moralinius reikalavimus ki- 
tiems, įpareigodamas jį vertinti ir elgtis su juo taip, kaip el- 
giamasi su tokiais asmenimis. Lygiai taip, netiesiogiai, jis 
atsisako visų pretenzijų būti tuo, kuo neatrodo esąs,' todėl 
atsisako tokio elgesio su savimi, koks pritiktų būtent tokiems 


* asmenybės skilimas (vert.past.). 

"!" Toks liudininko vaidmuo, apribojant, kuo, jo manymu, individas 
gali būti, pabrėžiamas egzistencialistų, kurie šį apribojimą supran- 
ta kaip pagrindinę grėsmę individualiai laisvei. Žr. Jean-Paul Sartre, 
Being and Nothingness, vertė Hazel E. Barnes (New York: Philosphi- 
cal Library, 1956), 365 p. 

individams, kokiu jis nėra. Tokiu būdu kiti supranta, jog in- 
dividas informavo juos apie tai, kas jis yra, ir kuo jie turėtų 
laikyti jį „esant“. 

Apie definicijų iširimo svarbą neįmanoma spręsti iš to, 
kaip dažnai jos iširsta, nes akivaizdu, iširtų jos daug daž- 
niau,jei nebūtų laikomasi tam tikrų apsaugos priemonių. Ven- 
giant tokių keblumų, nuolat taikomos prevencinės praktikos, 
Oo pagrečiui pasitelkiamos ir korekcinės praktikos, kurios 
taikomos kaip kompensacinės tais atvejais, kai gėdingo situ- 
acijos diskreditavimo nepavyko išvengti. Kai individas nau- 
dojasi ką tik paminėtomis strategijomis ir praktiškai jas taiko 
savo paties projekcijoms apsaugoti, jas galime vadinti „gy- 
nybinėmis praktikomis“; o kai situacijos dalyvis pasitelkia 
jas tam, kad išgelbėtų kito projektuojamą situacijos apibrė- 
žimą, tuomet kalbame apie „apsaugines praktikas“ ar, kitaip 
sakant, „taktą“. Gynybinės ir apsauginės praktikos sykiu 
sudaro technikas, panaudojamas išsaugoti įspūdžiui, kurį in- 
dividas stengiasi padaryti tada, kai jį mato kiti. Reikėtų pri- 
durti, kad nesunku suvokti, jog joks individo kuriamas įspūdis 
ilgiau negyvuotų, jeigu jis nepasitelktų gynybinių praktikų; 
ko gero, sunkiau pripažinti tai, kad iš šio įspūdžio mažai 
"liktų, jei asmenys, kuriems įspūdis skirtas, neparodytų tak- 
to jį priimdami. 

Paminėjus, kad sąveikos dalyviai imasi saugos priemo- 
nių, siekdami išvengti projektuojamų apibrėžimų iširimo, reikėtų 
pridurti, kad grupės socialiniame gyvenime susidomėjimas 
tokiais iširusiais situacijos apibrėžimais yra itin reikšmingas. 
Skaldomi juokeliai ir žaidžiami masiniai žaidimai, kuriuose 
prasimanoma, kaip kas buvo apsijuokęs dėl sutrikdytų situ- 
acijų, tačiau to nereikia priimti rimtai.'* Kuriamos istorijos 
apie pražūtingus „apsinuoginimus“. Anekdotai iš praeities — 
realūs, pagražinti ar pramanyti, - pasakojami ir kartojami, 
detaliai pateikiant tokius apibrėžtų situacijų iširimus, kurie 


12 Goffman, op., cit., 319-327 p. 

įvyko, beveik įvyko arba būtų įvykę, tačiau narsuoliai tas si- 
tuacijas išgelbėjo. Turbūt neatsiras tokios grupės, kuri netu- 
rėtų nuo seno sukauptų žaidimų, prisiminimų ir pamokan- 
čių istorijų, tapusių neišsenkančia humoro versme, katarsiu 
nerimo akimirką, o sykiu ir draudimu, raginančiu individus 
būti kukliais savo pretenzijomis bei protingai projektuoti savo 
lūkesčius. Sapnuose individas mato save patenkantį į pačias 
nemaloniausias situacijas. Šeimos pasakoja apie tai, kaip svečias 
sumaišė datas ir atvyko, kai niekas namuose jo nelaukė, o ir 
namai jo atvykimui nebuvo parengti. Žurnalistai pasakoja 
apie atsitikimus, kai į leidinį įsibrovė pernelyg jau iškalbinga 
korektūros klaida, tokiu būdu humoristiškai pajuokdama ta- 
riamą laikraščio objektyvumą ar padorumą. Pareigūnai pa- 
sakoja atsitikimus apie tai, kaip klientai apsijuokė, neteisin- 
gai supratę instrukcijas, duodami tokius atsakymus, kurie 
implikavo nenumatytą ir keistai apibrėžtą situaciją.“ Jūri- 
ninkai, kurie gyvena rūsčiame vyriškame pasaulyje toli nuo 
namų, pasakoja, kaip grįžę neapdairiai paprašė motinos „pa- 
duoti to sup... sviesto“.'* Diplomatai pasakoja, kaip trum- 
paregė karalienė paklaususi respublikonų ambasadorių apie 
jo karaliaus sveikatą." 

Apibendrindamas aš padaryčiau prielaidą, kad kai indi- 
vidas pasirodo prieš kitus, paprastai jis turi ne vieną moty- 
vą stengtis kontroliuoti tą įspūdį, kurį šiems daro situacija. 
Šioje studijoje aptartos kai kurios iš įprastų technikų tokiam 
įspūdžiui išsaugoti, taip pat ir tie atsitiktinumai, kurie būna 
susiję su šių technikų panaudojimu. Čia neaptarinėsiu to, kas 
sudaro konkretų bet kokios inidividualaus dalyvio pristato- 
mos veiklos turinį, nei kokią vietą ji užima gyvą socialinę 


3 Peter Blau, „Dynamics of Bureaucracy“, (filosofijos daktaro diser- 
tacija, Kolumbijos universitetas, sociologijos fakultetas, 127-129 p. 

* Walter M.Beattie, Jr., „The Merchant Seaman“ (nepublikuota hu- | 
manitarinių mokslų magistro ataskaita, Čikagos universitetas, so- 
ciologijos fakultetas), 35 p. 

'* Seras Frederick Ponsonby, Recollections of Three Reigns (New York: 
Dutton, 1952), 46 p. 

sistemą sudarančių, tarpusavyje susijusių veiklų visumoje, 
dėmesį sutelksiu tik į situacijos dalyvių dramaturgines, t. y. 
savo veiklos pateikimo kitiems problemas. Su scenos amatu 
bei scenos valdymu susijusios problemos neretai trivialios, 
tačiau pakankamai bendros; socialiniame gyvenime jos su- 
tinkamos bet kur, tokiu būdu tapdamos aiškiai apibrėžta di- 
mensija formaliai sociologinei analizei. 

Patogu būtų šią įžangą užbaigti keliomis definicijomis, kurios 
kyla iš to, kas pasakyta iki šiol, ir bus reikalingos tolimes- 
niems svarstymams. Šios analizės tikslu, sąveiką (tai yra, „akis- 
į-akį“ sąveiką) apytikriai galėtume apibūdinti kaip individų 
abipusį poveikį vienas kito veiksmams tol, kol trunka tie- 
sioginė fizinė jų akistata. Sąveikos aktą galėtume apibūdinti 
kaip visą, per vieną situaciją įvykstančią sąveiką, kol kon- 
kreti grupelė individų nuolat yra tiesioginėje akistatoje vie- 
nas su kitu: čia tiktų ir sąvoka „susidūrimas, susitikimas“ 
(encounter). „Vaidinimas, vaidmens atlikimas“ (performance) 
galėtų būti nusakytas kaip visa konkretaus situacijos daly- 
vio veikla konkrečioje situacijoje, vienu ar kitu būdu galinti 
įtakoti bet kurį kitą iš dalyvių. Jeigu konkretų dalyvį ir jo 
vaidinimą laikysime pagrindiniu atskaitos momentu, tai tuos, 
kurie dalyvauja kituose vaidinimuose, galėtume pavadinti 
auditorija, žiūrovais arba bendradalyviais. Iš anksto nusta- 
tytas veiksmo stereotipas, kuris išsiskleidžia vaidmens atli- 
kimo metu ir kuris gali būti pateiktas arba suvaidintas kitomis 
progomis, galėtų būti pavadintas „vaidmeniu“ arba „įpras- 
tu pasirodymo numeriu“.'* Tokius situacinius terminus ga- 
lime nesunkiai susieti su įprastiniais struktūriniais terminais. 
Kai individas ar atlikėjas vaidina tą patį vaidmenį tai pačiai 
auditorijai skirtingomis progomis, veikiausiai tarp jų susi- 


'** Komentarus apie tai, kaip svarbu atskirti rutina virtusią sąveiką nuo 
konkretaus atvejo, kai šis rutina virtęs numeris yra suvaidinamas, 
pateikia Johnas von Neumannas ir Oskaras Morgensternas, The Theory 
of Games and Economic Behaviour (2-as leidimas; Princeton: Prince- 
ton University Press, 1947), 49 p. 

formuoja atitinkamas socialinis santykis. Apibūdinę socia- 
linį vaidmenį kaip teisių bei pareigų, priskiriamų tam tikram 
socialiniam statusui, suvaidinimą (enactment), galėtume 
tarti, kad socialinis vaidmuo susidarys iš vienos ar kelių 
dalių ir kad kiekvieną iš šių skirtingų dalių atlikėjas gali 
atlikti daugybę kartų tos pačios kilmės auditorijoms arba 
auditorijai, kurią sudaro tie patys asmenys. 


I skyrius 


VAIDINIMAI IR VAIDMENYS 


Įsijautimas į atliekamą vaidmenį 


Atlikdamas vaidmenį individas netiesiogiai reikalauja iš savo 
žiūrovų, kad įspūdį, kurį jų akivaizdoje stengiasi sukurti, 
šie priimtų rimtai. Jie raginami patikėti, kad jų stebimas 
herojus iš tiesų pasižymi tomis savybėmis, kokiomis de- 
dasi pasižymįs, kad jo atliekama užduotis sukels kaip tik 
tokias pasekmes, kokias netiesiogiai numatome iš jos kilsiant, 
ir apskritai, dalykai yra tokie, kokie atrodo esą. Su šia nuo- 
stata ypač dera ir populiarus įsitikinimas, kad individas vaidina, 
kadjis rengia visą spektaklį „kitų žmonių labui“. Pradedant 
vaidinimų ir vaidmenų svarstymą nepakenktų, jeigu tą patį 
klausimą apverstume šiek tiek kitaip ir paklaustume: o kiek 
pats individas tiki tuo realybės įspūdžiu, kurį stengiasi įteigti 
aplinkiniams? 

Iškart krinta į akis vienas kraštutinumas, - atlikėjas, kuo 
nuoširdžiausiai įsitikinęs vaidybine savo raiška; jis nuošir- 
džiai tiki, kad realybės, kurią sukūrė scenoje, įspūdis ir yra 
pati realybė. Kai auditorija taip pat neabejoja jo pasirodymo 
realumu, - o tai, regis, būtų tipiškiausias atvejis, - tada, bent 
jau tą akimirką, tik sociologai ar socialiai nepatenkinti as- 
menys sudvejos, ar tai, kas rodoma, „realu“. 

Pažvelkime ir į kitą kraštutinumą: tai atlikėjas, kuris at- 
rodo nė mažumą neįsijautęs į savo atliekamą numerį (routi- 
ne). Tokį nusiteikimą taip pat nesunku paaiškinti: kieno gi 
kito situacija teikia tokių nepranoktų galimybių stebėti, jei 
ne atlikėjo - tik jis pats kiaurai permato savo vaidybą. Maža 

to, atlikėjas gali turėti savų motyvų vienaip ar kitaip pakreipti 
savo auditorijos įsitikinimą, o tai, kokį supratimą žiūrovai 
susidarys apie jį ar jo padėtį, jam gali nėmaž nerūpėti. Tokį 
individą, kuris netiki savo vaidyba ir visiškai nesuka gal- 
vos, ar jo vaidinimu tiki auditorija, pavadinkime ciniku, o 
terminą „nuoširdus“ patausokime apibūdinti tiems, kurie tiki 
savo vaidmens paliekamu įspūdžiu. Reikėtų suprasti ir tai, 
kad cinikas, su visu jo profesiniu nesuinteresuotumu, gali 
patirti visai ne profesijos teikiamo malonumo iš savo vaidi- 
namo maskarado, o faktas, kad jis gali kaip panorėjęs žaisti 
su tuo, ką jo auditorija privalo priimti rimtai, kartais sutei- 
kia jam ypač pakilaus dvasinio agresyvumo.! 

Žinoma, nereikėtų daryti prielaidos, kad visi ciniški atli- 
kėjai tesirūpina, kaip apgauti savo auditorijas vien vadina- 
mojo „savanaudiško intereso“ ar asmeninio pasipelnymo tiks- 
lais. Ciniškas individas gali apgaudinėti savo auditoriją ir 
įsivaizduoti darąs tai jų pačių, o gal net ir visos bendruome- 
nės labui. Norėdami pailiustruoti šį savo teiginį, nebūtinai 
turėtume iškart kreipti žvilgsnį į tokius dramatiškos nuosta- 
tos aktorius kaip Markas Aurelijus ar Hsun Tzū. Žinome, kad 
ir kai kurių aptarnavimo srities profesijų atstovai, šiaip jau 
sąžiningi, kartais priversti apgaudinėti savo klientus, nes klientai 
to nuoširdžiai reikalauja. Gydytojai, kurie priversti skirti ne 
vaistus, o placebą, degalinių mechanikai, kurie nuolankiai 
tikrina ir dar kartą pertikrina nerimaujančių moteriškių vai- 
ruotojų padangų slėgį, batų pardavėjas, kuris parduoda to- 
kius batus, kokie tinka klientei, tačiau tikina, jog šie kaip tik 
tokio dydžio, kokio ji pageidauja, - tai vis ciniški vaidmenų 
atlikėjai, kuriems auditorija neleidžia elgtis nuoširdžiai. Psi- 
chiatrinėse ligoninėse taip pat galima išvysti, kaip supratingi 


' Tikrasis apgaviko nusikaltimas turbūt yra ne tai, kad jis ima iš savo 
aukų pinigus, bet kad jis išplėšia mums visiems įsitikinimą, jog vi- 
duriniosios klasės manieras bei išoriškumą gali išlaikyti tik viduri- 
niosios klasės atstovai. Štai praregėjęs profesionalas gali imti ciniš- 
kai priešintis tam patarnavimo santykiui, kokio iš jo tikisi klientas, 
o apgaviko padėtis leidžia jam nekęsti viso „teisiųjų“ pasaulio. 


30 SAVĘS PATEIKIMAS KASDIENIAME GYVENIME 


pacientai kartais suvaidina pamišimo simptomus, kad me- 
dicinos seserys praktikantės, išvydusios nepriekaištingai svei- 
kųjų vaidmenis atliekančius asmenis, nenusiviltų.? 

Taip pat, kai socialine prasme žemesni asmenys su didžiausiu 
išlaidumu pasitinka juos lankančius pranašesniuosius, tik- 
riausiai ne visuomet šito svarbiausia priežastis yra savanau- 
diškas troškimas laimėti aukštesniųjų palankumą; gali būti, 
kad žemesnieji taktiškai stengiasi, jog pranašesnieji pasijus- 
tų kuo laisviau, ir pamėgdžioja tokį pasaulį, kokį, jų suprati- 
mu, šie turtingieji priima už gryną pinigą. 

Taigi atkreipiau dėmesį į du kraštutinumus: individas gali 
arba įsijausti į savo vaidmenį, arba į savo atliekamą vaidme- 
nį Žvelgti ciniškai. 

Tačiau tokie kraštutinumai yra šiek tiek daugiau nei vien 
du priešingi kontinuumo galai. Ir vienas, ir kitas gali suteik- 
ti individui situaciją, garantuojančią tam tikrą saugumą bei 
gynybinius mechanizmus; todėl pastebėsime tokią tenden- 
ciją: jei individas atsidūrė arčiau vieno ar kito iš šitų kraštu- 
tinumų, jis bus linkęs užbaigti kelionę ta pačia kryptimi. Galbūt 
individas, kuris pradėjo stokodamas vidinio įsitikinimo sa- 
vo vaidmeniu, toliau natūraliai patirs tokią štai Parko apra- 
šytą raidą: 


2 Žr. Taxel, op. cit., 4 p. Harry Stack Sullivanas yra užsiminęs, jog 
institucijose laikomų atlikėjų raiška gali įgyti kitą kryptį, pasireikš- 
dama kaip noblesse-oblige (pranc., aukšta patirtis įpareigoja) psichi- 
nis sveikumas. Žr. jo „Socio-Psychiatric Research“, American Journal 
of Psychiatry, X, 987 - 988 p. „Socialinių pasveikimų“ analizė - ją 
prieš kelis metus atlikau vienoje iš mūsų didžiujų psichiatrinių li- 
goninių - parodė, kad pacientai neretai būdavo paleidžiami iš insti- 
tucijos, kadangi išmokdavo akivaizdžiai nedemonstruoti susirgimo 
simptomų aplinkiniams; kitaip tariant, jie integruodavo tiek daug 
asmeninės savo aplinkos, kad imdavo suvokti, kokie prietarai bū- 
davo priešpriešinami jų fantazijoms. Atrodė, jog jie tapdavo tokie 
protingi, kad įstengdavo pakęsti juos supančią silpnaprotystę, galų 
gale supratę, jog tai ne piktumas, bet kvailybė. Tuomet jie ir pajus- 
davo pasitenkinimą, gaunamą iš kontaktų su kitais, o kitiems savo 
potroškiams suteikdavo iškrovą psichozės mechanizmais.“ 

Tai, kad pirmoji žodžio „asmuo“ reikšmė yra „kaukė“ — tik- 
riausiai nėra vien istorijos atsitiktinumas, o greičiau pripažini- 
mas fakto, kad visi ir visur, sąmoningai ar beveik ne, vaidiname 
vaidmenį... Kaip tik iš šių vaidmenų mes pažįstame vienas kitą, iš 
šių vaidmenų pažįstame ir patys save.“ 

Tam tikra prasme, ir tiek, kiek kaukė išreiškia mūsų pa- 
čių apie save susidarytą sampratą - vaidmenį, su kuriuo sten- 
giamės susitapatinti, - ši kaukė yra tikresnis mūsų „aš“, tas 
„aš“, kuriuo mes stengiamės būti. Ilgainiui mūsų vaidmens 
samprata tampa antrąja mūsų prigimtimi ir sudėtine mūsų 
asmenybės dalimi. Mes ateiname į pasaulį kaip individai, 
įgyjame charakterį ir tampame veikiančiais asmenimis (per- 
sonažais).' 

Tokį tvirtinimą galėtume pailiustruoti pavyzdžiu iš Šet- 
lando salos bendruomenės gyvenimo.? Pastaruosius ketverius 
ar penkerius metus šios salos turistų viešbučio savininkais 
ir valdytojais buvo vedusi pora, kilusi iš saliečių ūkininkų. 
Nedelsiant savininkams teko atsisveikinti su savo senuoju 
supratimu apie tai, kaip turi būti tvarkomas gyvenimas ir 
pasirūpinti, kad viešbutyje jie galėtų suteikti klientams vi- 
sas viduriniajai klasei įprastas paslaugas bei patarnavimus. 
Tačiau kaip pasirodė vėliau, šeimininkai ėmė ne taip ciniš- 
kai žiūrėti į spektaklį, kurį patys vaidindavo; jie patys pa- 
mažu įsiliejo į viduriniąją klasę, vis labiau įsimylėdami klientų 
jiems primestą savo identiškumą. 

Kitas pavyzdys gali būti į karinę tarnybą paimtas naujo- 
kas; iš pradžių jis laikosi armijos etiketo, kad išvengtų fizi- 
nių bausmių, tačiau ilgainiui taip pripranta prie taisyklių, 
kad nebedaro gėdos organizacijai ir pelno karininkų bei tar- 
nybos draugų pagarbą. 


3 Robert Ezra Park, Raceand Culture ( Glencoe, III: The Free Press, 1950), 
249 p. 

* Ibid., 250 p. 

* Shetland Isle study (Šetlando salos bendruomenės studija). 

Kaip jau minėjome, ciklas „nuo netikėjimo-prie-patikėji- 
mo“ gali rutuliotis ir kita kryptimi, prasidėdamas įsitikinimu 
arba nesaugumo jausmu, o pasibaigdamas cinizmu. Profe- 
sionalai, kurie savo publiką valdo religinga baime, dažnai 
reikalauja, kad jų srities naujokai praeitų ką tik nurodytą ciklą 
būtent tokia kryptimi; neretai naujokai ir linksta šia krypti- 
mi, tačiau ne todėl, kad pamažu ima susivokti apgaudinėją 
auditoriją - pagal įprastus socialinius standartus jų reikala- 
vimai auditorijai gali būti visiškai pagrįsti, - bet todėl, kad 
jie išmoksta cinizmu izoliuoti savo vidinį „aš“ nuo kontakto 
su auditorija. Netgi kai individas renkasi tipiškas pasitikėji- 
mo reikalaujančias profesijas, matome, kad karjeros pradžioje 
jo požiūris į jam skirtą atlikti vaidmenį vienoks; kad paskui 
jis ima dvejoti ir keletą kartų svyruoja nuo nuoširdumo prie 
cinizmo, kol pereina visas fazes, visus persilaužimo momentus 
ir įgyja savo statuso asmeniui neišvengiamo pasitikėjimo. Tar- 
kime, medicinos mokyklų studentai tvirtina, kad idealistiš- 
kai nusiteikę šios mokyklos pradedantieji paprastai ilgam nu- 
stumia šalin šventas aspiracijas. Studentai yra pastebėję, kad 
per pirmuosius dvejus metus jų susidomėjimas medicina ne- 
išvengiamai priblėsta, ir tik taip jie gali visą laiką paskirti 
studijoms bei egzaminams. Dar kitus dvejus metus jie pa- 
prastai būna per daug užsiėmę, kaldami apie ligas, kad ga- 
lėtų jaudintis dėl jomis sergančių žmonių. Ir tik jau baigę me- 
dicinos mokslus jie gali vėl prisiminti juos čia atvedusius idealus: 
bei kilnų gydytojo pašaukimą.“ 

Tegul ir tikėdamiesi tokio natūralaus svyravimo nuo ci- 
nizmo prie nuoširdumo, vis dėlto neturėtume visiškai atmesti 
ir tarpinės, pavadinkime ją pereinamąja, nuostatos,- trupu- 
tis iliuzijų apie save pačius, ir ji bus išsaugota. Nors indivi- 
das ir stengsis palenkti auditoriją, kad ši įvertintų jį, o sykiu 
ir jo situaciją tam tikru konkrečiu būdu, ir tokio vertinimo 


* HS. Becker and Blanche Greer, „The Fate of Idealism in Medical School,“ 
American Sociological Review, 23, 50-56 p. 

sieks jau kaip savaime suprantamo tikslo, visgi gali būti, kad 
jis pats iki galo netikės, jog nusipelno tokio įvertinimo, ko- 
kio sau reikalauja, ar kad jo kuriamas realybės įspūdis yra 
pagrįstas. Dar vieną cinizmo ir tikėjimo derinį aptaria Kroe- 
beris pasakodamas apie šamanizmą: 

Na ir, žinoma, vis tas pats klausimas, ar tai apgaulė. Tikriau- 
siai dauguma šamanų ar žiniuonių, nesvarbu, kuriame pasaulio 
krašte, gydydami, o ypač demonstruodami neeilines galias, pade- 
da sau žonęliravimu rankomis. Kartais toks rankų miklumas yra 
sąmoningas, tačiau dažnai jo suvokimas tėra tik priešsąmonės lygmens. 
Atrodo, kad į šamanizmą žiūrima - nesvarbu, nuslopinus tikrąjį 
požiūrį ar ne - kaip į šventeivišką apgaudinėjimą. Šamanus realy- 
bėje stebėję etnografai beveik visuotinai įsitikinę, jog net tie iš jų, 
kurie patys žino, jog priduria apgaulės, tiki savo galiomis, o ypač 
kitų šamanų galiomis: jie tariasi su tais kitais, kai suserga patys 
arba jų vaikai! 


Fasadas 


Iki šiol terminu „vaidinimas“ (dar verčiama ir „vaidmens 
atlikimas“, performance) aš nusakiau visą individo veiklą, kurią 
jis atlieka tuo metu, kol yra nepertraukiamai stebimas konkre- 
čios žiūrovų grupės, ir kuri turi įtakos patiems stebintiems. 
Patogumo dėlei tą individo vaidinimo dalį, kuri reguliariai 
„funkcionuoja bendru ir nusistovėjusiu būdu, apibūdindami 
situaciją žiūrintiems vaidinimą, pavadinkime „fasadu“ (front). 
Taigi fasadas yra standartinė ekspresinė ekipuotė, kuria in- 
dividas sąmoningai ar net nesąmoningai naudojasi vaidini- 
mo metu. Pradiniam mūsų tikslui praverstų, jeigu išskirtu- 
me ir įvardintume tas fasado dalis, kurios atrodo esančios 
standartinės. 


" A. L.Kroeber, The Nature of Culture (Chicago: University of Chicago 
Press, 1952), 311 p. 

Pirmiausia pakalbėkime apie dekoracijas („setting“), ku- 
rioms priklauso baldai, dekoras, fizinis fono elementų išdės- 
tymas bei kiti antrojo plano objektai, kurie tampa scenogra- 
fija bei scenos butaforija tai žmogiškai veiklai, kuri išsilieja 
vaidinant priešais sceną, pačioje scenoje ar ant scenos. De- 
koracijos paprastai lieka neišardytos, tad jeigu kokiam atli- 
kėjui reikalingos būtent tokios, geografine prasme, dekora- 
cijos savo vaidmeniui atlikti, jis negalės pradėti vaidinimo, 
kol neatsidurs tinkamoje savo vaidmeniui vaidinti vietoje, 
na o užbaigti savo pasirodymą jam teks tuomet, kai jis iš- 
žengs iš šios scenografijos. Tik išimtiniais atvejais dekoraci- 
jos seka atlikėjui įkandin; prisiminkime tokius pavyzdžius 
kaip laidotuvių kortedžas, civilių asmenų paradas ar teat- 
riškos procesijos, „sukuriančios“ karalių ar karalienę. Tačiau 
iš esmės tokios išimtys tik suteikia daugiau saugumo atlikė- 
jams, esantiems ar bent trumpam tapusiems sakralinėmis fi- 
gūromis. Šiuos vertuosius, suprantama, reikėtų atskirti nuo 
visai pasaulietiškų atlikėjų, priklausančių smulkiųjų gatvės 
prekijų klasei, kurie per pertraukas tarp vaidinimų perkrausto 
ir savo darbo vietą - dažnai dėl to, kad yra priversti tą dary- 
ti. Kai vaidinama nuolat toje pačioje vietoje, nekeičiant de- 
koracijų, valdovas gali pasirodyti per daug sakrališkas, o smul- 
kus krautuvininkas - per didelis pasaulietis. 

Mąstydami apie scenos fasado aspektus, mes tikriausiai 
vaizduojamės svetainę kokiame nors konkrečiame name ir 
nedidelį skaičių atlikėjų, iš širdies tapatinančių save su šia 
vieta. Mes dar nepakankamai paskyrėme dėmesio tiems ženklų- 
prasmės perteikėjų asambliažams, kuriuos turi teisę trum- 
pam sau prisiskirti didelės atlikėjų grupės. Itin būdinga Vakarų 
Europos valstybių savybė, o sykiu ir jų stabilumo prielaida, 
yra tai, jog gana nemažai prabangių dekoracijų be jokio var- 
go gali išsinuomoti kiekvienas, kam jos prieinamos pagal statusą 
ir kišenę. Pailiustruokime šį teiginį citata, aprašančia aukš- 
tesnio rango britų valstybės tarnautojų gyvenseną: 

Kiek asmenys, tarnaujantys britų valstybinėse institucijose ir 
pasiekę aukštos padėties, perima „toną“ ar „atspalvį“ tos klasės, 

kuriai pagal kilmę nepriklauso, - delikatus ir sudėtingas klausi- 
mas. Vienintelė konkreti informacija šiuo klausimu yra skaičiai, 
bylojantys apie prabangių Londono klubų narystę. Daugiau kaip 
trys ketvirtadaliai iš mūsų aukšto rango valstybės pareigūnų pri- 
klauso vienam arba keliems, aukštu visuomeniniu statusu bei ne- 
menka gyvenimo prabanga garsėjantiems klubams, kur įėjimo kai- 
na gali būti dvidešimt ginėjų, gal ir daugiau, 0 metinės narystės 
mokestis nuo dvylikos iki dvidešimties ginėjų. Tai aukštesniosios 
(netgi ne aukštesnės viduriniosios) klasės institutai su jiems pri- 
klausančiais pastatais ir viskuo, kas juose įrengta, ir čia puoselė- 
jamu gyvenimo stiliumi, taip pat pačia atmosfera. Nors daugelio 
šių klubų narių turtingais nepavadinsi, tiktai iš tiesų turtingas 
asmuo gali, be niekieno paramos, užtikrinti sau ir savo šeimynai 
tokio lygio būstą, maistą, gėrimus, patarnavimus bei kitus gyve- 
nimo patogumus, kokį siūlo Union (Asociacijos), Travellers 
(Keliautojų) bei Reform (Reformos) klubai.' 

Kitu pavyzdžiu gali būti naujosios kryptys mediko pro- 
fesijoje; šiuolaikinis medicinos lygis reikalauja iš gydytojo, 
kad jis kasdien turėtų galimybę įžengti į tą sudėtingą moks- 
linę sceną, kokia pavirtusios didžiulės ligoninės; taigi kas- 
dien vis mažiau lieka gydytojų, kurie gali manyti, jog jų de- 
koracijos yra vieta, kurią gali ramiai užrakinti nakčiai.? 

Jei samprata „dekoracijos“ pavadintume ekspresinių iš- 
raiškos priemonių sceninę dalį, tai terminą „asmeninis fa- 
sadas“ būtų galima taikyti kitoms ekspresyvių priemonių 
sistemos dalims nusakyti, tiems tiesiogiai su pačiu atlikėju 
idėntifikuojamiems elementams, kurie, tikimės, seks atlikė- 
jui įkandin visur, kur pajudės jis pats. Galėtume išskirti to- 
kias asmeninio fasado dalis: firmos arba rango skiriamieji 
ženklai, drabužiai; lytis; amžius, rasės požymiai, ūgis bei iš- 
vaizda, kalbos modeliai, veido išraiškos, kūno gestai bei kiti 


'HR.E. Dale, The Higher Civil Service of Great Britain (Oxford: Oxford 
University Press, 1941), 50 p. 

* David Solomon, „Career Contingencies of Chicago Physicians“ (ne- 
publikuota filosofijos daktaro disertacija, Čikagos universitetas, so- 
ciologijos fakultetas, 1952), 74 p. 

panašūs dalykai. Kai kurie iš šių ženklų - prasmės perteikėjų, 
sakykim, simbolizuojantys tokius požymius, kaip priklausymas 
rasei, yra palyginti pastovūs ir laikui bėgant nesikeičia, kaip 
nesikeičia ir individui pereinant iš vienos situacijos į kitą. 
Antra vertus, kai kurie iš šių ženklų - prasmės perteikėjų 
yra gana judrūs ar trumpalaikiai, kaip, sakykime, veido iš- 
raiškos, kurios skirsis atskirais vaidinimo momentais. 

Kartais gana patogu suskirstyti stimulus, sudarančius as- 
meninį fasadą, į „išorę“ („appearance“) ir „raiškos būdą ar 
manierą“ („manner“), pagal tai, kokią funkciją vykdo šių sti- 
mulų perteikiama informacija. Galėtume sakyti, kad „išorė“ 
nusako tuos stimulus, kurie funkcionuoja tuo metu apibū- 
dindami vaidmens atlikėjo socialinį statusą. Šie stimulai praneša 
ir apie laikiną individo ritualinį statusą, tai yra, nusako, ar 
jis šiuo metu užsiėmęs oficialia socialine veikla, darbu arba 
neformaliu poilsiu, ar jis pradeda metų laikų arba asmeni- 
nio gyvenimo ciklo naują fazę. Galime sakyti, kad „raiškos 
būdas“ nusako tuo metu funkcionuojančius stimulus, per- 
spėjančius apie tą interakcinį vaidmenį, kurį atlikėjas tikisi 
suvaidinti artėjančioje situacijoje. Taigi pasipūtėliška agre- 
syvi raiška tikriausiai sukurs įspūdį, kad atlikėjas tikisi, jog 
jam bus leista pradėti verbalinę sąveiką ir kreipti jos eigą. 
Silpna bei atsiprašinėjanti raiška tikriausiai sudarys įspūdį, 
kad atlikėjas neprieštaraus paklusdamas kitų vadovavimui, 
ar bent jau jį galima palenkti paklusti. 
Žinoma, dažniausiai tikimės, jog išvaizda ir raiškos bū- 
das darniai atitiks vienas kitą ir sutaps; laukiame, kad sąvei- 
kos dalyvių socialinių statusų skirtingumas bus išreikštas ati- 
tinkamai skirtingomis nuorodomis apie tai, kam teks koks 
vaidmuo sąveikoje. Šis mandarino garbei skirtos procesijos, 
traukiančios per kinų miestą, aprašymas įkūnija mūsų ap- 
tartą fasado elementų ryšį: 

Netrukus už jų... prabangus mandarino palankinas, nešamas 
aštuonių nešikų, užgriozdžia ištuštėjusią gatvę. Jis - miesto me- 
ras, visais žemiškais klausimais aukščiausioji miesto valdžia. Ide- 

alios išvaizdos pareigūnas — stambaus tvirto stoto, o žvelgia tuo 
griežtu, kompromisų nepripažįstančiu žvilgsniu, kuris visų įsiti- 
kinimu būtinas bet kuriam valdininkui, ketinančiam išlaikyti tvarką 
tarp pavaldinių. Jis atrodo griežtas, net grėsmingai atstumiantis, 
tarytum keliautų į egzekucijos vietą, kur pats nuris nusikaltėliui 
galvą. Viešumoje mandarinus išvysi tik su tokia veido išraiška. 
Stebėjęs juos ne vienerius metus, nuo aukščiausio iki žemiausio, 
neprisimenu, kad būčiau matęs nors vieną su šypsena veide ar užuo- 
jautos žmonėms išraiška, ypač tomis akimirkomis, kai oficialių iš- 
kilmių metu su palyda keliaudavo, nešami gatvėmis? 

Tačiau, žinoma, išorė ir raiška gali prieštarauti viena ki- 
tai: sakykim, tais atvejais, kai atlikėjas, užimąs aukštesnę padėtį 
nei auditorija, netikėtai ima elgtis taip, it būtų jiems lygus 
arba artimas, ar stengias jiems įsiteikti, arba tokiu atveju, kai 
atlikėjas, apsirengęs savo aukštą padėtį nurodančiais drabužiais, 
prisistato dar aukštesnio statuso individui. 

"Tikimės ne tik nuoseklumo tarp išorės ir raiškos būdo, bet 
taip pat bent šiokio tokio atitikimo tarp dekoracijų, išorės ir 
raiškos būdo.* Tačiau taip būna idealiu atveju, kuris tik ska- 
tina mus atkreipti dėmesį bei pasidomėti išimtimis. Čia ana- 
litikui turbūt praverstų žurnalisto pagalba, nes kaip tik lau- 
kiamo atitikimo tarp dekoracijų, išorės bei raiškos išimtys 
suteikia daugeliui garsenybių pikantiškumo bei spindesio, o 
ne vienam straipsniui - populiarumo ir pirkėjų dėmesio. Pa- 
vyzdžiui, Rogerio Stevenso, Empire State Building pardavi- 
mą parengusio nekilnojamo turto agento biografijoje, paskelbtoje 

„New Yorker, minimi tokie pasibaisėtini faktai, kad Stevensas 
gyvena nedideliame namelyje, dirba kuklioje kontoroje ir neturi 
firminio blanko.5 


3 J. Macgowan, Sidelights on Chinese Life (Philadelphia: Lippincott, 
1908), 187 p. 

* Palyginkite Kennetho Burke komentarus apie „scenos - veiksmo 
veiksnių santykį“, A Grammar of Motives (New York: Prentice-Hall, 
1945), 6-9 p. 

* E. J. Kahn, Įr., „Closings and Openings,“ Tie New Yorker, 1954 vasa- 
rio 13 ir 20. 

Norint nagrinėti sąryšį tarp kelių socialinio fasado dalių, 
būtų patogu apsvarstyti fasado perteikiamos informacijos pa- 
grindines savybes, - būtent šios informacijos abstraktumą bei 
neapibrėžtumą. 

Nepriklausomai nuo to, kiek specializuotas ir unikalus yra 
repertuaro numeris, socialinis jo fasadas, su nedidelėmis iš- 
imtimis, veikiausiai patvirtins tuos pačius faktus, kuriuos, 
matyt, galime tikėtis išvysti patvirtintus ir kituose, šiek tiek 
skirtinguose nuo šio, repertuaro numeriuose. Pavyzdžiui, dau- 
guma aptarnavimo sferos profesijų vilioja savo klientus teat- 
rališkų švaros, modernumo, kompetencijos, sąžiningumo iš- 
raiškų prisodrintu spektakliu. Nors faktiškai skirtingų pro- 
fesijų pasirodymuose šie abstraktūs kriterijai turi skirtingą 
prasmę, žiūrovas skatinamas atkreipti dėmesį būtent į šiuos 
abstrakčius panašumus. Žiūrovui tai tampa nuostabiu, ta- 
čiau retkarčiais ir pražūtingu patogumu. Užuot kiekvienam, 
vos mažumą skirtingam atlikėjui bei pasirodymui taikęs vis 
kitokį ekspektacijų bei reakcijos stereotipą, jis gali priskirti 
situaciją platesnei kategorijai, kuriai jam lengviau pritaikyti 
praeityje sukauptą patirtį ir stereotipinę interpretaciją. Tai- 
gi žiūrovams pakanka būti susipažinus su nedidele, todėl leng- 
vai manipuliuojama, fasadų atsarga bei žinoti, kaip į juos re- 
aguoti, ir jie pajėgs orientuotis ištisoje situacijų įvairovėje. 
Šiais laikais madinga tendencija Londone yra tiek kaminkrė- 
čiams, tiek kosmetikos pardavėjams dėvėti baltus it labora- 
- torijoje chalatus, - tokia užuomina klientui duodama suprasti, 
kad subtilios vienų ir kitų atliekamos užduotys bus įvykdy- 
tos standartizuotu, šaltai konfidencialiu būdu.“ 

Yra pagrindo manyti, kad tendencija pateikti daugelį skir- 
tingų veiksmų, pridengus juos nedideliu skaičiumi fasadų, 
rodo natūralią socialinės organizacijos raidos kryptį. Rad- 
cliffe-Brownas jau yra užsiminęs apie tai, tvirtindamas, kad 
jo „aprašomoji“ giminystės sistema, suteikianti kiekvienam 


6 Žr. Mervyn Jones, „White as a Sweep“, The New Statesman and Na- 
tion, 1952, gruodžio 6. 

asmeniui unikalią vietą, gali egzistuoti tik itin nedidelėse bend- 
rijose, O augant asmenų skaičiui, prireikia klano segmenta- 
cijos, kuri galėtų pasiūlyti ne tokią sudėtingą identifikacijų 
ir atsakomųjų reakcijų sistemą.? 

Tokios tendencijos apraiškų matome fabrikuose, kareivi- 
nėse bei kitose didelėse visuomeninėse institucijose. Tie, kas 
įsteigia panašias institucijas, neturi galimybių įrengti specialią 
kavinę, pramanyti ypatingų užmokesčio būdų, užtikrinti specia- 
lių teisių atostogoms ar įrengti atskirus sanitarinius įrengi- 
nius kiekvienai organizacijos darbuotojų linijai ir personalo 
statuso kategorijai, nors tuo pat metu jie nė kiek neabejoja, 
kad skirtingo socialinio statuso asmenys neturėtų būti be ato- 
žvalgos sumetami sykiu ar suklasifikuojami į tas pačias gru- 
pes. Tad siekiant kompromiso, ištisą skirtingumų skalę ten- 
ka redukuoti į kelias padalas ten, kur šie skirtingumai įgyja 
lemiamos reikšmės, o visiems, kas patenka į konkrečių pa- 
dalų apribotą grupę, leidžiama arba tikimasi, kad tam tikro- 
se situacijose jie išsaugos tą patį socialinį fasadą. 

Šalia to fakto, kad skirtingiems numeriams parodyti gali 
būti pritaikytas tas pats fasadas, reikia pastebėti, kad kon- 
kretus socialinis fasadas linkęs įsitvirtinti kaip abstrakčios 
stereotipizuotos perspektyvos, kurias jis sukelia, ir įgyti prasmę 
bei stabilumą neskaitant tų konkrečių užduočių, kurios tuo 
momentu šio fasado vardu gali būti atliekamos. Taigi fasa- 
das tampa „kolektyvine reprezentacija“, savarankiškai eg- 
zistuojančiu faktu. 

Kai aktorius imasi žinomo socialinio vaidmens, jam pa- 
prastai paaiškėja, kad įsitvirtinęs ir konkretus vaidmens so- 
cialinis fasadas. Nepriklausomai nuo to, ar tokio vaidmens 
pasirinkimą visų pirma nulėmė troškimas atlikti paskirtą už- 
duotį, ar noras išlaikyti šią užduotį atitinkantį fasadą, akto- 
riui netrukus paaiškėja, jog jis privalo ir viena, ir kita. 


" A. R. Radcliffe-Brown, „The Social Organization of Australian Tri- 
bes,“ Oceania, I, 440. 

Be to, jei individas imasi užduoties, kuri yra ne tik nauja 
jam, bet ir konkrečiai nenustatyta visuomenės, arba jei jis sten- 
giasi pasiekti, kad į jo užduotį būtų pažvelgiama kitaip nei 
iki šiol, veikiai jam paaiškėja, kad net ir naujai interpretuo- 
jamai užduočiai jau esama kelių tvirtai nusistovėjusių fasa- 
dų, iš kurių jis privalo rinktis. Taigi, net kai užduočiai sutei- 
kiamas naujas fasadas, retai išvysime, kad tas naujai suteik- 
tas fasadas iš tiesų būtų naujas. 

Kadangi fasadus dažniau pasirenkame, o ne susikuriame, 
galime tikėtis, jog kils keblumų, kai paskirtą užduotį atlie- 
kantys asmenys iš kelių visiškai nepanašių fasadų bus pri- 
versti pasirinkti tą, kuris jiems tinka. Sakykim, karinėse or- 
ganizacijose pasitaiko tokių užduočių, kurios (visų įsitikini- 
mu) reikalauja per daug valdžios bei įgūdžių, kad būtų at- 
liktos už to fasado, kuris priklauso vieno rango personalui, 
tačiau per mažai įgaliojimų bei įgūdžių, kad būtų atliktos už 
to fasado, kuris priklauso karinės hierarchijos požiūriu vie- 
nu laipteliu aukščiau stovinčiam asmeniui. Kadangi tarp karinių 
rangų egzistuoja palyginti dideli atotrūkiai, tokią užduotį 
vykdyti neišvengiamai bus pavesta „per aukštam rangui“ 
arba „per žemam rangui“ 

Įdomi dilemos, kaip pasirinkti tinkamą fasadą iš kelių ne 
itin tinkamų, iliustracija galėtų būti šiuolaikinėse amerikie- 
čių medicinos įstaigose iškylanti problema, kas turi atlikti 
paciento anesteziją. Kai kuriose ligoninėse pacientus vis dar 
-anestėzuoja medicinos seserys, už to fasado, kuris paprastai 
priskiriamas medicinos seserims ligoninėse, kad ir kokias už- 
duotis šios atliktų, - fasado, kurio esmė - ceremoningas pa- 
klusimas gydytojams ir palyginti nedidelis atlygis už darbą. 
Jau praktikuojantiems specialistams, suinteresuotiems tuo, 


S Žr. išsamų šios problemos nagrinėjimą, Dan C. Lortie, „Doctors without 
Patients: The Anesthesiologist, a New Medical Specialty“ (nepubli- 
kuota magistro disertacija, Čikagos universitetas, sociologijos fakultetas, 
1950). Žr. taip pat Marko Murphy'io daktaro Rovenstine'o biografi- 
ją, „Anesthesiologist“, The New Yorker, 1947, spalio 25 d., lapkričio 
1 d., lapkričio 8 d. 

kad anesteziologija būtų pripažinta kaip medikams aspiran- 
tams priderama specialybė, teko gerokai paplušėti, kol įro- 
dė, kad anestezija yra pakankamai sudėtinga ir gyvybiškai 
svarbi užduotis, todėl ir ją atliekantiems asmenims teisėtai 
priklauso toks pats ritualinis ir finansinis atlygis, koks su- 
teikiamas gydytojams. Skirtumas tarp fasado, kurį privalo 
išsaugoti medicinos sesuo, ir to, kurį tenka išsaugoti gydy- 
tojui, yra milžiniškas; dauguma dalykų, kurie leidžiami me- 
dicinos seserims, yra infra dignitatem * gydytojams. Kai kam 
iš medicinos darbuotojų atrodė, jog medicinos seserys yra 
„rangu per žemos“, kad galėtų anestezuoti pacientus, 0 gy- 
dytojai tam „rangu per aukšti“; jeigu tarp seserų ir gydytojų 
dar būtų įvestas koks socialinis tarpusluoksnis, gal šią pro- 
blemą būtų buvę įmanoma išspręsti ir paprasčiau.? 

Panašiai, jeigu kanadiečių armija būtų turėjusi tarpinį tarp 
leitenanto ir kapitono laipsnį, dvi su puse žvaigždutes vie- 
toj dviejų ar trijų, stomatologų korpuso kapitonams, dažnai 
žemos etninės kilmės, būtų buvę įmanoma suteikti karinį laipsnį, 
kuris sausumos armijos požiūriu būtų priderėjęs jiems daug 
labiau negu jiems suteiktas kapitono rangas. 

Aš neketinu čia tvirtinti, jog nevykusiai pasirenka vien 
formali organizacija ar visuomenė, nes individui kaip būty- 
bei, kuriai priklauso tik ribota ženklų - prasmės pernešėjų 
skalė, taip pat neišvengiamai tenka pasirinkti nesėkmingai. 
Taigi škotų smulkių ūkininkų bendruomenėje, kurią stebėjo 
šio teksto autorius, šeimininkai dažnai pagerbdavo apsilan- 
kiusį svečią, pasiūlydami jam stiklelį stipresnio gėrimo, stiklą 
vyno, naminės trauktinės ar puodelį arbatos. Kuo aukštesnis 
svečio rangas ar tuo metu jam priskiriamas ritualinis sta- 
tusas, tuo greičiaujam pasiūlydavo to, kas šiame gėrimų sąraše 


* žemiau kilnumo (Iot.) 

* Kai kuriose ligoninėse internai ir studentai medikai atlieka tas už- 
duotis, kurios per žemos gydytojui, tačiau per sudėtingos medici- 
nos seseriai. Kadangi manoma, jog tokios užduotys nereikalauja daug 
patirties ir praktinio mokymo, tai kol gydytojo praktikanto statusas 
yra nuolatinė sudedamoji ligoninės struktūros dalis, visi tie, kas pereina 
šį savo karjeros etapą, laikinai atlieka panašius darbus. 

artėja prie stipraus. Viena problema, susijusi su šia prasmi- 
nių simbolių skale, buvo ta, jog ne visi ūkininkai įstengda- 
vo turėti atsargai pasislėpę stipraus gėrimo butelį, todėl di- 
džiausią įsiteikimo svečiui gestą išreikšdavo pavaišindami 
jį vynu. Dar daugiau keblumų kildavo tuomet, kai svečiai, 
turint galvoje jų nuolatinį bei laikiną statusą, būdavo per 
daug garbingi, kad jiems būtų siūlomas vienas gėrimas, ta- 
čiau nepakankamai garbūs, kad galėtų vaišintis tuo, kas ski- 
riama už jį aukštesniam. Neretai kildavo grėsmė, kad sve- 
čias mažumėlę užsigaus arba, antra vertus, šeimininko brangus 
ir ribotas ypatingos pagarbos simbolis taps beprasmiškai iš- 
švaistytas. Viduriniosios klasės atstovai patenka į panašią 
situaciją, kai, tarkime, namų šeimininkei tenka nutarti, ka- 
da ištraukti geruosius stalo įrankius, ką priderėtų dėvėti - 
geriausią popiečiui skirtą suknelę ar kukliausią vakarinį rūbą. 

Jau sakiau, kad socialinį fasadą patogu suskirstyti į tra- 
dicines dalis, tokias kaip dekoracijos, išorė, raiškos maniera 
(nes skirtingi numeriai gali būti rodomi pasitelkus tą patį 
fasadą), ir kad negalime tikėtis visiško sutapimo tarp spe- 
cifinės konkretaus pastatymo prigimties ir bendro visuomenės 
primesto jam apgaulingo pavidalo, kokiu mes šį pasirody- 
mą ir išvysime. Jeigu į šiuos du faktus pažvelgsime sykiu, 
tai suvoksime ne tik tai, jog konkretaus numerio socialinio 
fasado elementai ne tik sutinkami ir daugybės kitų numerių 
socialiniuose fasaduose, bet sykiu ir tai, kad ištisa virtinė 
numeiių, kuriuose sutinkamas tas pats ypatingą prasmę iš- 
reiškiantis simbolis, skirsis nuo visos eilės kitų numerių, turinčių 
tame pačiame socialiniame fasade kitokį ypatingos prasmės 
žymeklį. Pavyzdžiui, advokatas galbūt šnekučiuojasi su sa- 
vo klientu tokioje socialinėje aplinkoje, kuri pritaikyta tik 
šiam tikslui (gal dar tarnauja kaip studija), tačiau pridera- 
mi drabužiai, kuriuos jis dėvi priimdamas klientus, lygiai 
taip pat gali tikti pietums su kolegomis arba teatre, kur vyks 
su žmona. Grafikos lakštai, kabantys ant jo kabineto sienos 
arba kilimas ant grindų lygiai taip pat tinkamai atrodys ir 
namų aplinkoje, svetainėje. Žinoma, didelių iškilmių metu 

dekoracijos, raiškos maniera bei išorė gali būti unikalios ir 
derančios tik tai vienai situacijai, panaudojamos tik vieno 
tipo numeriams atlikti. Tačiau toks prasmės žymeklio pa- 
sitelkimas tik vienam išimtiniam atvejui yra veikiau išimtis 
nei taisyklė. 


Realizacija dramos priemonėmis 


Kitų matomas individas paprastai suteikia savo veiklai tokių 
akcentų, kurie dramaturgiškai pabrėžia ir perteikia teigia- 
mą įspūdį sustiprinančius faktus, kurie priešingu atveju — 
šie išliktų nepastebėti ar nežymūs. Norėdamas, kad jo veik- 
la įgytų prasmės kitiems, individas privalo savo aktyvumą 
sutelkti taip, kad juo sąveikos metu išreikštų tai, ką jis pagei- 
dauja išreikšti. Pavyzdžiui, iš atlikėjo gali būti pareikalauta 
ne tik sąveikos metu parodyti gebėjimus, kuriuos jis tikina 
turintis, bet ir padaryti tai konkrečiu interakcijos momentu. 
Tadjei beisbolo teisėjui reikia parodyti, kad jis neabejoja savo 
sprendimu, jis turėtų paaukoti tą akimirką, per kurią galėtų 
įsitikinti savo sprendimo teisingumu; jis privalo nuspręsti 
tuoj pat, kad auditorija įsitikintų, jog jis nė kiek neabejoja 
savo sprendimu.! 

Pastebėkime, jog esama tokių socialinių statusų, kurių in- 
scenizavimas nesudaro jokios problemos, nes kai kurie veiksmai, 
instrumentiniu požiūriu ypač svarbūs statuso branduolį su- 
- darančioms užduotims įvykdyti, ir komunikacijos požiūriu 
gali būti kuo puikiausiai panaudoti vaizdžiai perteikti toms 
savybėms ir atributams, kuriuos prisiskiria sau atlikėjas. Pa- 
vyzdžiais čia mums gali būti boksininkai profesionalai, chi- 
rurgai, smuikininkai bei policininkai. Paminėtos veiklos 
rūšys leidžia tiek daug draminės saviraiškos, kad pavyz- 
dingai jas praktikuojantys asmenys - ir realiai, ir fikty- 


! Žr. Babe Pinelli, kaip jis sakęs Joe Kingui, Mr. Ump (Philadelphia: 
Westminster Press, 1953), 75 p. 

viai, - išgarsėja, išsikovodami ypatingą vietą komercinių pa- 
skatų penimose tautos fantazijose. 

Tačiau daugeliu atvejų asmens darbą nėra taip paprasta 
sudraminti. Štai pavyzdys iš ligoninėje atliktos studijos, pa- 
rodančios, jog medicinos seserys susiduria su tokiomis pro- 
blemomis, kokių neiškyla pooperacinių skyrių medicinos 
seserims: 

Visa, kuo medicinos sesuo patarnauja pooperacinio skyriaus pa- 
cientams, itin dažnai turi akivaizdžiai regimą svarbą, net ir tiems 
pacientams, kurie nėmaž nesusipažinę su ligoninės veikla. Tarki- 
me, pacientas mato, kad jo seselė keičia tvarsčius, reguliuoja orto- 
pedinius svarsčius, ir jam nesunku suvokti, jog ši jos veikla nau- 
dinga. Net jei sesuo negali stovėti jam prie šono, jis vis viena ku- 
pinas pagarbos jos tikslingoms pastangoms. 

Medicinos sesers atliekamas slaugymo darbas taip pat reika- 
lauja kvalifikuotų įgūdžių... Gydytojo terapeuto diagnozė privalo 
remtis atidžiu simptomų stebėjimu per tam tikrą laiką, kai tuo tarpu 
chirurgai priklausomi nuo vizualiai išreikštų požymių. Akivaiz- 
dumo stoka medicinoje sukelia nesusipratimų. Štai vienas pacien- 
tas mato, kaip jo seselė sustoja prie gretimos lovos ir pasišneku- 
čiuoja su kitu pacientu. Jis nežino, kad tuo metu ji stebi ligonį, ar 
šio kvėpavimas negilus, atkreipia dėmesį į tai, kokia jo odos spal- 
va, tonusas. Pirmajam pacientui atrodo, jog sesuo tiesiog lanko 
ligonį. Taip, deja, gali pasirodyti ir šio pirmojo šeimynai: jie vei- 
kiausiai nuspręs, kad čia medicinos seserys niekam tikusios. Jei 
„seselė-prie kito paciento lovos praleidžia daugiau laiko, tai pirma- 
sis gali pasijusti ignoruojamas... Seselės „gaišta laiką“, jeigu jos 
nelaksto kaip strėlės, darydamos kažką akivaizdaus, kaip antai švirkš- 
damos visiems poodines injekcijas.“ 

Panašiai aptarnavimo įstaigos savininkui nelengva paro- 
dyti tai, kas iš tiesų daroma, kad būtų įvykdytas kliento už- 
sakymas, nes klientai „nemato“ visų su jiems teikiama paslauga 


? Edith Lentz, „A Comparison of Medical and Surgical Floors“ (Mi- 
meo: New York State School of Industrial and Labor Relations. Cor- 
nell University, 1954), 2-3 p. 

susijusių pridėtinių „kaštų“. Todėl kapinių prižiūrėtojui tenka 
pareikalauti labai nemenkų pinigų už vienintelį akivaizdžiai 
matomą produktą - karstą, kurįjie paverčia brangenybių dėže, - 
nes daugelis kitų laidotuvių rengimo išlaidų yra tokio pobū- 
džio, kad jas itin sunku parodyti.? Pardavėjams taip pat pa- 
aiškėja, kad jie turi nustatyti didžiules kainas už gaminius, 
pasižyminčius sudėtinga vidine struktūra, kad kompensuo- 
tų kompanijai tokias brangias išlaidas kaip draudimą, pra- 
stovų laiką ir kitas išlaidas, kurių neišvys kliento akys. 
Problema, kaip parodyti savo darbą, susijusi ne vien su 
tuo, kaip padaryti nematomus kaštus matomais. Darbas, kurį 
tenka atlikti daugumą svarbių postų užimantiems asmenims, 
dažniausiai būna tokios nedėkingos struktūros pageidauja- 
moms prasmėms išreikšti, kad jeigu jį atliekantis asmuo no- 
rėtų demonstruoti savo vaidmens pobūdį, jam tektų sutelk- 
ti tam nemažai energijos. Ši veikla, nukreipta į komunikaci- 
ją, dažnai pareikalaus tokių savybių, kurios visiškai skirsis 
nuo tų, kurios yra demonstruojamos. Turbūt tam, kad įsi- 
rengtų namus, kuriuose vyrautų paprasta ramaus kilnumo 
atmosfera, namų savininkas tikriausiai nemažai prisilakstė 
po aukcionus, derėjosi su antikvarinių daiktų pardavėjais ir 
atkakliai iššukavo visas vietines parduotuvėles, ieškodamas 
tinkamų sienų apmušalų bei medžiagų užuolaidoms. Reng- 
damas radijo laidą, kuri turėtų skambėti nuoširdžiai ir neofi- 
cialiai, spontaniškai veiktų klausytojus ir padėtų jiems atsi- 
palaiduoti, kalbėtojas turbūt išliejo kelis prakaitus, kol pa- 
rašė scenarijų, stropiai tikrindamas vieną frazę po kitos, 
stengdamasis, kad jos skambėtų kaip kasdieninė šneka savo 
turiniu, leksika, ritmu, tempu.* Lygiai taip ir Vogi:e modelis 


> Medžiaga apie laidotuvių verslą, panaudota per visą šią knygą, pa- 
imta iš Roberto W. Habensteino leidinio „The American Funeral Di- 
rector“ (nepublikuota filosofijos daktaro disertacija, Čikagos univer- 
sitetas, sociologijos fakultetas, 1954). Aš gerokai rėmiausi p. Habensteino 
pateikiama laidotuvių kaip spektaklio analize. 

* John Hilton, „Calculated Spontaneity,“ Oxford Book of English Talk 
(Oxford: Clarendon Press, 1953), 399-404 p. 

savo rūbais, laikysena, veido išraiška pajėgia ekspresyviai 
įkūnyti rafinuotą knygos, su kuria rankoje ji pozuoja, su- 
pratimą; tačiau tiems, kam rūpi save tokiu būdu išreikšti, 
skaitymui iš tiesų lieka labai nedaug laiko. Kaip sakė Sar- 
tre'as: „Dėmesingas mokinys, kuris trokšta būti dėmesingas, 
kurio akys nukreiptos į mokytoją, ausys plačiai atvertos, taip 
išsenka vaidindamas šį dėmesingojo vaidmenį, kad paga- 
liaujis iš tiesų nieko nebegirdi“ .* Taigi individai dažnai su- 
siduria su versus* dilema.Tas, kas turi laiko ir talentą gerai 
atlikti užduotį, kaip tik dėl šios priežasties gali neturėti lai- 
ko ar talento prikišamai parodyti, kaip gerai jis šią užduotį 
atlieka. Kai kurios organizacijos išsprendžia šią dilemą tie- 
siog perduodamos draminės išraiškos funkciją specialistui, 
kuris skiria savo laiką vien užduoties prasmei išreikšti, nes 
faktiškai atlikti užduoties jam nereikia. 

Jeigu trumpam atsigręžtume nuo konkretaus vaidinimo į 
individus, kurie vaidina, pastebėtume įdomų faktą, būdin- 
gą visam ciklui skirtingų vaidybinių numerių, kuriuose da- 
lyvauja bet kuri individų grupė ar klasė. Kai analizuojame 
grupę ar klasę, matome, kad jos nariai linkę investuoti savo 
ego visų pirma į kai kuriuos pasirodymo numerius, o kitiems, 
taip pat jų atliekamiems, skirti daug mažiau dėmesio. Taigi, 
kokios nors srities profesionalas neretai tenorės imtis tik la- 
bai kuklaus vaidmens gatvėje, parduotuvėje ar net savo na- 
muose, tačiau toje socialinėje srityje, kuri suteikia jam gali- 
mybę pademonstruoti savo profesinę kompetenciją, jam rū- 
pės, kad jo pasirodymas atrodytų kuo efektingiau. Sutelk- 
damas savo pastangas pasirodymui, jis rūpinsis ne tiek visu 
skirtingų savo atliekamų numerių ciklu, o tik tuo vienu, nuo 
kurio priklauso jo profesinė reputacija. Būtent pagal tai kai 
kurie autoriai ir yra mėginę grupes su aristokratiniais įpro- 
čiais (kad ir koks būtų jų socialinis statusas) atskirti nuo ti- 
piškų viduriniosios klasės atstovų. Aristokratiškas įprotis, 


5 Sartre, op. cit., 60 p. 
* išraiška (lot.). 

kaip minėjome, sutelkia visas smulkesnes gyvenimo veiklas, 
paliktas nuošalyje rimtais dalykais užsiėmusių kitų klasių, ir 
įkvepia joms charakterio, galios bei aukštos kilmės išraiškos. 

Kokiais ypatingesniais pasiekimais jaunasis didikas yra išmo- 
kytas įrodyti savo titulo kilmingumą ir patvirtinti esąs vertas to 
pranašumo prieš savo tautiečius, į kurį jį kilstelėjo jo protėvių pri- 
valumai: žiniomis, darbštumu, kantrybe, savęs atsižadėjimu ar kokia 
kitokia dorybe? Kadangi kiekvienas jo žodis, kiekvienas jo judesys 
yra stebimas, jis išmoksta skirti įpročiu tampančio dėmesingumo 
kiekvienai įprasčiausio elgesio aplinkybei, jis mokosi atlikti visas 
tas mažutes pareigėles su kuo skrupulingiausiu prideramumu. Kadangi 
suvokia, kaip atidžiai yra stebimas ir kaip žmonija linkusi garbs- 
tyti visus jo polinkius, net ir pačiose neutraliausiose aplinkybėse 
jis elgiasi taip laisvai, taip pakylėtai, kaip elgtis jį savaime įkvėpia 
vien mintis apie tokį garbstymą. Jo veido išraiška, elgsena, laiky- 
sena - visa tai žymi tą elegantišką, grakštų jo pranašumo jausmą, 
kurio vargu ar kada pasieks tas, kas žemesnis savo visuomenine 
padėtimi. 

Tai apžavai, kuriuos jis pasitelkia įtikinėdamas žmoniją nusi- 
lenkti savo įtakai, kad galėtų valdyti jos polinkius taip, kaip reikia 
jo paties malonumui: ir čia jis retai tenusivilia. Šio meistriškumo, 
kurį sustiprina dar ir jo aukšta kilmė bei pranašumas, įprastomis 
aplinkybėmis pakanka, kad valdytum pasaulį.“ 

Na,jei tokių virtuozų iš tikrųjų esama, tai jie pasitarnaus 
mums kaip tinkamiausia analizei grupė. Ją panagrinėję ir su- 
sipažinsime su tomis technikomis, kurios pasitelkiamos veiklai 
transformuoti į spektaklį. 


Idealizacija 
Jau anksčiau minėjome, kad įprasto numerio suvaidinimas 
pačiu savo fasadu iškelia auditorijai gana abstrakčių reika- 
lavimų - reikalavimų, kurie greičiausiai bus jai iškelti ir kitų 


“€ Adam Smith, The Theory of Moral Sentiments (London: Henry Bohn, 
1853), 75 p. 

numerių atlikimo metu. Kaip tik čia ir matome vieną iš bū- 
dų, kokiais pasirodymas „socializuojamas“, formuojamas ir 
modifikuojamas taip, kad atitiktų visuomenės, kurioje ro- 
domas, supratimą ir lūkesčius. Norėčiau apsvarstyti dar vieną 
šio socializacijos proceso svarbų aspektą - atlikėjų polinkį 
sukurti savo auditorijai keliais skirtingais būdais idealizuotą 
įspūdį. 

Samprata, kad vaidinimas rodo idealizuotą situacijos pa- 
veikslą, žinoma, nėra nauja. Aptarkime Cooley'io požiūrį, 
kuris šiuo atveju tinka mums kaip iliustracija: 

Jei mes niekad nesistengtume atrodyti truputėlį geresni negu 
esame, kaip galėtume patobulėti ar įimti ką „iš išorės savin'? Ly- 
giai tas pats impulsas parodyti pasauliui geresnį ar idealizuotą 
savo pačių aspektą yra įgavęs organizuotą išraišką įvairių profesi- 
jų ir klasių veikloje, tad kiekvienai iš jų būdinga truputėlis veid- 
mainystės, truputėlis pozos, kurią jos nariai prisiima dažniausiai 
nesąmoningai, bet kuri tarnauja kaip konspiracinė priemonė, pa- 
lenkianti viso likusio pasaulio patiklumą. Veidmainystė būdinga 
ne tik teologijai ar filantropijai, jos neišvengia ir teisė, medicina, 
mokytojavimas, net gamtos mokslai — taip, galbūt ypač gamtos 
mokslai, kaip tik nūnai, nes kuo labiau konkretus nuopelnas yra 
pripažįstamas ir juo žavimasi, tuo veikiau jį, matyt, pasisavins 
nevertieji.! 

Taigi, kai individas pasirodo kitų akivaizdoje, reikia ti- 
kėtis, kad jo pasirodymas kur kas nedviprasmiškiau prisi- 
ims ir-pailiustruos oficialiai visuomenės priimtas vertybes, 
negu jo elgesys kaip visuma. 

Tiek, kiek vaidinimas akcentuoja visuomenės, kurioje jis 
atliekamas, oficialias vertybes, galima žvelgti į jį Durkhei- 
mo ir Radcliffe-Browno akimis: kaip į ceremoniją, į bendruo- 
menės moralinių vertybių ekspresinį atgaivinimą bei patvir- 
tinimą. Be to, kai ekspresiniai pasirodymų neįprastumai tampa 
pripažinti kaip realybė, tuomet tai, kas tą akimirką pripažįs- 


' Charles H. Cooley, Human Nature and He Social Order (New York: 
Scribner's, 1922), 352-353 p. 

tama kaip realybė, įgis mums vienokių ar kitokių šventišku- 
mo požymių. Sėdėti kambaryje, už kurio sienų ūžia links- 
mybės, ar prie gydytojo kabineto durų, už kurių jis priima 
ligonį, reiškia bėgti iš ten, kur vaidinama realybė. Iš tiesų, 
argi pasaulis nėra vestuvės? 

Vienas turtingiausių šaltinių, teikiančių duomenis apie 
idealizuotus vaidinimus, yra literatūra socialinio mobilumo 
tema. Matome, kad ne vienoje visuomenėje egzistuoja profi- 
liuota ar bendra stratifikacijos sistema, kad daugelyje į so- 
cialinius sluoksnius stratifikuotų visuomenių idealizuojamas 
aukštesnis socialinis lygmuo, o tie, kas priklauso žemesniam 
socialiniam sluoksniui, siekia pereiti į aukštesnį. (Šiuo atve- 
ju reikėtų neskubėti su vertinimais, nes individas trokšta ne 
tik įgyti labiau prestižinę padėtį, jis veržiasi pakliūti arčiau 
visuomenės pripažintų vertybių sakralinio centro.) Papras- 
tai matome, kad judėjimas aukštyn susijęs su tinkamu vaid- 
menų atlikimu, o pastangos nenuriedėti žemyn dažnai susi- 
jusios su aukomis, kurias tenka paaukoti fasadui išsaugoti. 
Kai jau apsirūpinama atitinkamais prasmę nešančiais Žžen- 
klais, kai šiek tiek susipažįstama su jų valdymu, tuomet jau 
šią „ekipuotę“ galima panaudoti, suteikiant kasdieniniam vai- 
dinimui pageidaujamą socialinį stilių. 

Gal svarbiausias prasmės žymeklis, siejamas su socialine 
klase, yra materialinį gerbūvį išreiškiantys statuso simboliai. 
Amerikos visuomenė šia prasme panaši į kitas, tačiau, atro- 
do, ji išsiskiria kaip kraštutinis į turtą orientuotos klasinės 
struktūros pavyzdys, - išsiskiria gal dėl to, kad Amerikoje 
leidžiama taip plačiai demonstruoti turto simbolius bei fi- 
nansinius pajėgumus. Indijos visuomenę, antra vertus, gali- 
ma nurodyti ne tik kaip visuomenę, kurioje socialinis judėji- 
mas vyksta tarp kastų, ne tarp individų, bet sykiu ir kaip 
pavyzdį tokios visuomenės, kurioje vaidmenų atlikimas skirtas 
nematerialių vertybių pranašumui įtvirtinti. Neseniai Indiją 
tyrinėjęs autorius išreiškia štai tokią nuomonę: 

Kastų sistema toli gražu nera griežtai sustingusi sistema, kurioje 
kiekvieno nario padetis nustatyta visam laikui. Visuomet įmanoma 

pakilti aukščiau, ypač viduriniuosiuose šios hierarchijos lygiuose. 
Per vieną arba dvi kartas, praktikuodama vegetarizmą ir abstinenciją, 
įvedusi sanskrito kalbą į savo ritualus bei dievų panteoną, žemes- 
nioji kasta įstengdavo pakilti į aukštesnę padetį šioje hierarchijo- 
je. Trumpai sakant, ji, kiek įmanė, perėmė brahmanų papročius, 
ritualus ir religinius įsitikinimus; tokių atvejų, kai žemesnė kasta 
perima brahminų gyvenseną, atrodo, pasitaiko gana dažnai, nors 
dogma tai ir draudžia... 

Žemesnių kastų tendencija mėgdžioti aukštesniąsias tapo ga- 
lingu faktoriumi, paskatinusiu sanskritiškojo ritualo bei papročių 
plitimą, taip pat ir šiokio tokio kultūros vienalytiškumo susifor- 
mavimą, žvelgiant ne tik kastų hierarchijos, bet ir visos Indijos, 
per visą jos ilgį ir plotį, požiūriu" 

Žinoma, iš tiesų esama nemažai induistų grupių, kurių 
nariai itin rūpinasi tuo, kaip kasdieninių savo apeigų atliki- 
mui suteikti turtingumo, prabangos, klasės statuso išraišką, 
ir taip menkai jaudinasi dėl asketiško dvasios tyrumo, jog 
nesivargina jį net imituoti. Tuo pačiu Amerikoje niekuomet 
netrūko įtakingų grupių, kurių nariai būdavo įsitikinę, kad 
kiekvieno pasirodymo tam tikri aspektai privalo nusverti turto 
išraišką, idant būtų išsaugotas įspūdis, jog daug svarbesni 
tokie kriterijai kaip moralinis sąžiningumas. 

Gal dėl to, kad didesnėse visuomenėse šiandien vyrauja 
tendencija kopti aukščiau, reikėtų daryti prielaidą, jog eks- 
presiniai pasirodymo akcentai būtinai reikalauja atlikėjui aukš- 
tesnės klasės statuso nei tas, kuris kitu atveju gal būtų jam" 
suteiktas. Pavyzdžiui, nesistebime sužinoję tokias smulkmenas 
apie pasirodymus, kurie kažkada vykdavo Škotijos viduti- 
nių dvarininkų namų valdose: 

Viena yra. visiškai aišku: vidutinis dvarininkas ir jo šeimyna 
šiokiadieniais gyvendavo daug kukliau ir taupiau nei tuomet, kai 
priimdavo svečius. Jie išties meistriškai pasiruošdavo šioms šven- 
tėms ir patiekdavo patiekalus tarsi iš Viduramžių didikų puotų; 


* MN. Srinivas, Religion and Society Amonę the Coorgs of South India 
(Oxford: Oxford University Press, 1952), 30 p. 

bet, kaip ir tie patys didikai, laikotarpiu tarp puotų jie, kaip sako- 
ma, gyvendavo už uždarų durų, maitindamiesi pačiu kukliausiu 
maistu. Šią paslaptį patikimai saugodavo. Net Edwardui Burtui, 
puikiai pažinojusiam kalniečius, buvo nelengva aprašyti jų kas- 
dieninius valgius. Tiksliai jis galėjo pasakyti vien tai, jog kai vie- 
šėdavo anglas, jie paduodavo ant stalo per daug maisto; „ir, - pa- 
stebi šis autorius, - dažnai būdavo sakoma, jog jie verčiau apiplėš 
visus savo nuomininkus, bet neleis, kad mes pamanytume, neva 
jie blogai tvarką namų ūkį; tačiau man teko girdėti iš daugelio pas 
juos dirbusių, ... kad, nors pietų metu jiems patarnaudavę penki — 
šeši tarnai, nepaisant šitos pompastikos, jie dažnai valgydavę pie- 
tums kelis, skirtingais būdais iš tų pačių avižinių dribsnių paga- 
mintus valgius, marinuotą silkę arba kitus tokius pat pigius ir ne- 
rinktinius valgius“ > 

Tiesą sakant, gana įvairių klasių atstovai, dėl vienokių arba 
kitokių priežasčių, yra nuosekliai praktikavę nuosaikumą ir 
niekinę bet kokias perdėtas turto, jėgos, dvasinės ištvermės 
ar savigarbos apraiškas. 

Neišmanėliška, neapsukri, „eik sau laimingas“ raiška, kurią 
neretai jausdavosi turį vaidinti pietinių valstijų juodaodžiai 
bendraudami su baltaisiais, rodo, kaip vaidinimas gali išpūsti 
idealias vertybes, priskirdamas atlikėjui žemesnę padėtį, nei 
jis pats sau paslapčia pasiskiria. Štai šiuolaikinės tokio mas- 
karado versijos iliustracija: 

Konkurencijos sąlygomis juodaodžiai, palypėję vienu laipteliu 
aukščiau nekvalifikuotų darbų į ten, kur prasideda „baltųjų dar- 
bai ', neretai savo noru sutinka su žemesniu statusu, nors iš tik- 
rųjų atlieka aukštesnio rango darbuotojo darbą. Sakykim, krovi- 
nių siuntimo klerkas sutiks vadintis pasiuntiniu ir gauti jo atly- 
ginimą; medicinos sesuo sutiks vadintis „namų darbininke“, o pe- 
dikiūrininkas įžengs į baltųjų žmonių namus vėlai vakare pro už- 
pakalines duris.“ 


3 Marjorie Plant, The Domestic Life of Scotland in He Eighteenthi Century 
(Edinburgh: Edinburgh University Press, 1952), 96-97 p. 

* Charles Johnson, Patterns of Negro Segregation (New York: Harper 
Bros., 1943), 273 p. 

Amerikiečių koledžo studentės, be abejo, nuvertina savo 
intelektą, įgūdžius ir ryžtą, susidūrusios su berniukais, ku- 
rie potencialiai gali tapti jų vaikinais, tad net ir garsėjančios 
tarptautine itin kaprizingų būtybių reputacija, šiuo atveju 
jos pademonstruoja vidinį psichologinį drausmingumą? 
Pastebėta, jog šios atlikėjos leidžia savo vaikinams įkyriai 
aiškinti joms tokius dalykus, kuriuos pačios seniai žino; jos 
slepia savo matematikos žinias nuo mažiau gabių savo pa- 
lydovų: jos pralaimi ping pongo partijas prieš pat žaidimui 
pasibaigiant: 

„Viena iš daugiausiai malonumo jam teikiančių gudrybių yra 
kartkartėmis neteisingai parašyti ilgus žodžius. Mano vaikiną tai 
nepaprastai pralinksmina ir jis rašo man atgal: „Brangioji, betgi 
tu iš tiesų nemoki rašyti“ .* 

Visa tai byloja apie savaime suprantamą vyrišką prana- 
šumą ir dar kartą patvirtina moters kaip silpnesnės būtybės 
vaidmenį. | 

Kitas panašus pavyzdys: šetlandiečiai man pasakojo, jog 
jų seneliai tyčia neremontuodavo trobų, baimindamiesi, kad 
dvarininkas, išvydęs, kaip jos gerai atrodo iš išorės, neišsi- 
aiškintų to kaip ženklo, kad iš nuomininkų jau galima lupti 
didesnį nuomos mokestį. Ši tradicija išliko dar ir todėl, kad 
buvo mažumą susijusi su skurdo demonstravimu, vaidina- 
mu pasirodžius Šetlando socialinės rūpybos atstovui. Maža 
to, dar yra išlikę saliečių vyrų, kurie jau seniai nebeužsiima 
"nuomotos žemės dirbimu, seniai išsivadavo iš amžino ne- 
gailestingo darbų rato, nepatogumų, žuvies ir bulvių, tradi- 
cinės saliečio dalies. Tačiau viešose vietose tie vyrai vis dar 
dėvi odinį švarkelį vilnoniu pamušalu ir aukštus guminius 
batus, liūdnai pagarsėjusį smulkaus Škotijos ūkininko sim- 
bolį. Bendruomenei jie prisistato kaip asmenys, esantys „nie- 
kieno pusėje“, ištikimi savo saliečiams. Šį vaidmenį jie atlie- 


* Mirra Komarovsky, „Cultural Contradictions and Sex Roles,“ Ameri- 
can Journal of Sociology, LII, 186-188 p. 
“ Ibid., 187 p. 

ka nuoširdžiai, su šiluma, šnekėdami prideramu dialektu, vai- 
dindami su stulbinančiu įsijautimu. Tačiau slapta, ką leidžia 
jiems jų virtuvė, nusimetę šią ištikimybės naštą jie mėgau- 
jasi tais viduriniosios klasės šiuolaikinio gyvenimo patogu- 
mais, prie kurių jau seniai pripratę. 

Tokia pat neigiama idealizacija buvo įprasta ir Ameriko- 
je Didžiosios depresijos metais, kai šeimynos kartais per daug 
ryškiai akcentuodavo savo neturtingumą, namuose apsilan- 
kius socialinės paramos agentams; šiems aiškiai duodavo su- 
prasti, kad jeigu tikrinami materialiniai ištekliai, tai jie be 
abejonių pamatys neturto spektaklį: 

Pajamų analizę atlikusi tyrėja iš D.P.C.(Depresijos aukų re- 
gistravimo tarnyba) papasakojo šį teiginį patvirtinančių įdomių 
epizodų. Ji pati italė, tačiau šviesios odos ir šviesiaplaukė, aiškiai 
neitališkos išvaizdos. Jos pagrindinis darbas buvo patikrinti italų 
šeimų, gaunančių paramą iš F.E.R.A (Federalinė pagalbos aukoms 
agentūra), materialinę padėtį. Kadangi neatrodė kaip italė, ji ne- 
tyčia nugirsdavo pokalbių italų kalba, išduodančių klientų požiū- 
rį į jiems teikiamą pagalbą. Pavyzdžiui, sėdėdama kambaryje į gatvės 
pusę, ji šnekučiuodavosi su žmona, kuri tuo tarpu šūktelėdavo vaikui 
ateiti ir pasirodyti tyrėjai, bet perspėdavo jį apsiauti senus batus. 
Arba ji išgirsdavo, kaip motina ar tėvas paliepdavo kažkam namo 
gale, prieš įeinant tyrėjui, paslėpti nuo stalo vyną ir maistą! 

Panašų atvejį galima pacituoti iš neseniai atliktos, preky- 
bos sendaikčiais verslą analizuojančios studijos, kurioje pa- 
teikiami duomenys apie tai, kokį įspūdį stengiasi sudaryti 
prekiautojas sendaikčiais. 

Sendaikčių pardavėjui gyvybiškai svarbu nuslėpti nuo viešuo- 
menės informaciją apie tikrąją „šlamšto“ finansinę vertę. Jis mie- 
liau puoselėtų mitą, kad sendaikčiai yra beverčiai, o jų prekyba 
užsiimantys individai „sužlugdyti ir verti pasigailėjimo * 


"E. Wight Bakke, The Unemployed Worker (New Haven: Yale Universi- 
ty Press, 1940), 371 p. | 

* J.B. Ralph, „The Junk Business and the Junk Peddler“ (nepublikuota 
humanitarinių mokslų magistro disertacija, Čikagos universitetas, 
sociologijos fakultetas, 1950), 26 p. 

Tokie įspūdžiai turi idealizuotą aspektą, nes norėdamas 
pasirodyti sėkmingai, atlikėjas privalo sukurti sceną, įkūni- 
jančią ribinį stereotipizuotą stebėtojo supratimą apie tai, kaip 
atrodo begalinis skurdas. 

Dar vienas tokių idealizuotų, iki šiol nepralenktų savo 
žavesiu teatrinių numerių, yra gatvės elgetų vaidinami spek- 
takliai. Deja, Vakarų visuomenėse nuo šio amžiaus pradžios 
gatvės elgetų vaidinamos scenos prarado nemažai drama- 
tizmo. Šiandien vis rečiau girdime apie „švarutėlaitį šeimy- 
nos dodžą“, kuriuo atvyksta visa šeima, nudriskusiais, bet 
neįtikėtinai švariais drabužėliais, vaikų veidai blizga iš po 
muilo sluoksnio, nublizginti minkštu skudurėliu. Mes jau 
nebematome vaidinimų, kurių metu pusnuogis vyriškis už- 
springsta purvina duonos kriaukšle, nes ją praryti jis neva 
per silpnas, nė scenų, kuriose apiplyšęs vargeta nubaido žvirblį 
nuo duonos kąsnelio, lėtai nušluosto kąsnelį į švarko ran- 
kovę ir, tariamai nepastebėdamas apspitusių jį žioplių, bau- 
džiasi tą kąsnelį suvalgyti. Retokai taip pat jau besutiksime 
ir „susidrovėjusį elgetą“, kuris akimis kukliai maldauja to, 
ką išreikšti žodžiais akivaizdžiai trukdo jo delikatus jausmin- 
gumas. Ir kaip tik įvairiai anglų kalba vadintos tos elgetų 
vaidinamos scenos, ojų atlikėjai šaukiami „sukčiais“, „išsi- 
sukinėtojais“, „dykaduoniais“, „triukšmadariais lėbautojais“, 
„apgavikais“, „gatvės šmaikštautojais“ ir „avantiūristais“ — 
pagal visus šiuos atlikėjus galime aprašyti ir jų vaidinimus, 
kurie veikiau teisėti negu meniški.? 

Jeigu individui pasirodymo metu būtina išreikšti kokius 
idealius reikalavimus, jam teks atsisakyti arba nuslėpti to- 
kią veiklą, kuri šiems reikalavimams prieštarauja. Kai toks 
neprideramas elgesys yra pats savaime kuo nors malonus, 
paprastai matome, jog taip elgiamasi slapta; tokiu būdu atli- 
kėjas ir atsisako savo gabalo pyrago, ir sykiu jį suvalgo. Pavyz- 
džiui, Amerikos visuomenėje aštuonerių metų vaikai tvirti- 


* Daugiau detalių apie elgetas pateikia Henry Mayhew'as, London La- 
bour and the London Poor (4 tomai, London: Griffin, Bohn), I (1861), 
415-417 p., ir IV (1862), 404-438 p. 

na,jog jiems neįdomios tos televizijos programos, kurios skirtos 
penkiamečiams ar šešiamečiams, tačiau kartais jas slapčio- 
mis pažiūri.'* Viduriniosios klasės namų šeimininkės kartais 
panaudoja -slapčiomis, niekam nematant - pigius kavos, ledų 
ar sviesto pakaitalus; taip jos sutaupo pinigų, pastangų ar 
laiko ir kartu išsaugo įspūdį, jog jų patiekiamas maistas yra 
aukštos kokybės.'! Ta pati moteris veikiausiai paliks The Sa- 
turday Evening Post svetainėje ant šoninio stalelio palei sofą, 
bet paslėps True Romance („Šitą tikriausiai paliko tarnaitė“) 
savo miegamajame.!* Pastebėta, jog kartais panašus elgesys, 
kurį pavadinkime „slaptu vartojimu“ ,būdingas ir induistams. 

Jie laikosi visų savo papročių tada, kai yra stebimi, tačiau 
nėra tokie skrupulingi, kai yra vieni." 

Man teko girdeti iš patikimų šaltinių, kad kai kurie brahmanai 
mažomis grupelėmis slapčiomis vykdavo į šudrų, kuriais galėdavo 
pasitikėti, namus, valgyti mėsos ir gerti stiprių gelmių, ir ten vai- 
šindavęsi be jokių skrupulų.!* 

Slaptas intoksikuojančių gėrimų vartojimas dar labiau įpras- 
tas nei draudžiamo maisto valgymas, nes jį ne taip sunku paslėp- 
ti. Tačiau negirdėtas dalykas sutikti girtą brahminą viešumoje." 

Pridurkime, jog neseniai Kinsey duomenys per nauja pa- 
ragino stebėti bei analizuoti vartojimą paslapčia.'* Svarbu ir 


' Neskelbtos Social Research, Inc. Čikaga, ataskaitos. Aš dėkingas Social 
Research, Inc. už leidimą pasinaudoti šiais ir kitais jų ataskaitos 
duomenimis. 

'! Neskelbtos Social Research, Inc. ataskaitos 

'? Paminėta profesoriaus W.L. Warnerio seminare, Čikagos universi- 
tete, 1951. 

* Abbė J.A. Dubois, Character, Manners, and Customs of He People of 
India (2 tomai, Philadelphia: M' Carey ėc Son, 1818), I, 235 p. 

4 Ibid., 237 p. 

"5 Ibid., 238 p. 

'* Kaip tikina Adamas Smithas, op.cit., paslėpti galima tiek dorybes, 
tiek ydas: „Tuščiagarbiai vyrai dažnai dedasi esą madingai ištvir-. 
kę, tačiau širdyje jie dažnai to nepateisina ir tokie jie greičiausiai 
nėra. Jie nori būti giriami už tai, kas, jų pačių manymu, nepelno 
pagyrų, ir gėdinasi nemadingų dorybių, kurias jie kartais slapta iš- 
pažįsta ir kurias paslapčia iš tikrųjų daugiau ar mažiau garbina“. 

tai, jog pasirodymo metu individas dažnai slepia ką nors daugiau 
nei vien jam uždraustus malonumus ar polinkį taupyti. Ap- 
tarkime kai kuriuos iš tų dalykų, kurie gali būti slepiami. 

Šalia slepiamų malonumų bei taupumo apraiškų, atlikė- 
jas gali užsiimti kokia nors jam pelninga veikla, kurią slepia 
nuo auditorijos kaip nesuderinamą su tuo jo veiklos įvaiz- 
džiu, kokį jis tikisi sukursiąs. Stulbinančiai ryškų minėtą modelį 
išvystame cigarų parduotuvėlėse, kur nelegaliai statomos sumos 
lošti iš arklių, tačiau panašių „įstaigėlių“ dvasią pažinsime 
ir daugely kitų vietų. Nemenkas skaičius dirbančiųjų, atro- 
do, laikosi savo darbavietėse tik todėl, kad ten įmanoma pa- 
vogti įrankių, perparduoti maisto atsargų ar pakeliauti kom- 
panijos laiko sąskaita, kiti - dėl tos propagandos, kurią iš 
ten patogu skleisti, o galbūt dėl kontaktų, kuriuos įmanoma 
užmegzti ir sėkmingai plėtoti bei kitų panašių dalykų.!' Vi- 
sais šiais atvejais darbo vieta ir oficiali veikla tampa tarsi 
lukštu, pridengiančiu atlikėjo dvasinį gyvenimą. 

Antra, matome, jog apsirikimai ir klaidos dažnai ištaiso- 
mi prieš prasidedant vaidinimui, o pėdsakai, išduodantys, 
kad klaidos buvo padarytos ir ištaisytos, irgi užmaskuoja- 
mi. Taip sukuriamas neklystamumo įspūdis, toks lemiamas 
daugeliui pasirodymų. Žinomas posakis tvirtina, jog gydytojai 
savo klaidas laidoja. Kitą pavyzdį rasime neseniai užbaigto- 
je disertacijoje apie socialinę sąveiką trijose vyriausybinėse 
institucijose. Iš šio pavyzdžio matome, jog pareigūnai nemėg- 
davo diktuoti ataskaitų stenografistei, nes jie paprastai dar 
norėdavo jas peržiūrėti, ištaisyti netikslumus, kol jų nepa- 
stebėjo stenografistė, ką jau kalbėti apie viršininką." 


' Du sociologai, neseniai tyrę socialinės rūpybos tarnautojų veiklą, 
pasiūlė terminą „reketas iš šalies“, kuriuo jie pavadina slaptus pa- 
jamų šaltinius, prieinamus Čikagos socialinės rūpybos darbuoto- 
jui. Žr. Earl Bogdanoff ir Arnold Glass, Tlie Sociology of Ehe Public 
Case Worker in an Urban Area (nepublikuota magistro ataskaita, Či- 
kagos universitetas, sociologijos fakultetas, 1953). 

'š Blau, op. cit., 184 psl. 

Trečia, tokiais interakcijos atvejais, kai individas pateikia 
kitiems tam tikrą produktą, jis norės jiems parodyti tik galu- 
tinį produktą, tad žiūrovams neišvengiamai teks spręsti apie 
jį remiantis kažkuo, kas jau užbaigta, nudailinta ir supakuo- 
ta. Retkarčiais, jeigu šiam objektui užbaigti teprireikė tik la- 
bai nedaug pastangų, šis faktas bus slepiamas. Kitais atve- 
jais, slėpti teks ilgas varginančias darbo vienatvėje valandas. 
Pavyzdžiui, prakaitas, kurį tenka išlieti kai kurių mokslinių 
knygų autoriams, pamėgdžiojantiems rafinuotą stilių, tur- 
būt aiškumo dėlei gali būti palygintas su tomis karštligiško- 
mis pastangomis, kurias autoriui veikiausiai teko padėti, kad 
laiku užbaigtų rodyklę, ar tais pasistumdymais su leidėju, į 
kuriuos teko leistis, kol autorius išsireikalavo, kad šis padi- 
dintų pirmąją jo pavardės, pasirodysiančios ant jo knygos 
viršelio, raidę. 

Galėtume pacituoti ir ketvirtą neatitikimą tarp išorišku- 
mo bei visaapimančios realybės. Matome, jog esama daug 
tokių pastatymų, kurie liktų neparodyti, jei kas nebūtų įvei- 
kęs užduočių, kurios fizine prasme buvo purvinos, pusiau 
nelegalios, žiaurios ar kitaip žeminančios; tačiau pasirody- 
mo metu šie trikdantys faktai beveik niekada nėra matomi. 
Pasak Hugheso, mes linkę nuo savo auditorijos slėpti bet ko- 
kius „purvino darbo“ įrodymus, nesvarbu, ar padarome jį 
pasislėpę, ar priskiriame jį tarnui, beasmenei rinkai, teisė- 
tam, 0 gal ir neteisėtam specialistui. 

Glaudžiai susijęs su juodo darbo samprata yra ir penkta- 
sis neatitikimas tarp išoriškumo ir faktinės veiklos. Jei būti- 
na, kad individo veiklumas įkūnytų kelis idealius reikalavi- 
mus, ir reikia parengti gerą vaidinimą, greičiausia, kad kai 
kurie iš šių reikalavimų bus pabrėžtinai įvykdyti viešumos 
akyse, kitus, asmeninio pobūdžio reikalavimus, paaukojant. 
Žinia, dažnai atlikėjai paaukos tuos reikalavimus, kurių ne- 
įvykdymą įmanoma paslėpti, ir šitai padarys tam, kad kaip 
nors įvykdytų standartus, kurių tinkamo neįvykdymo paslėpti 
neįmanoma. 

Taigi, sakykime, tokiais laikais, kai maistą tenka normuoti, 
restaurateur* bakalėjininkas ar mėsininkas, norėdami išsau- 
goti įprastą savo repertuaro įvairovę ir neprarasti teigiamo 
įvaizdžio klientų akyse, turi vienintelę išeitį - slėpti nelega- 
lų produktų tiekimo šaltinį. Lygiai taip pat, jei paslaugos ver- 
tinamos pagaljų suteikimo greitį ir kokybę, kokybė veikiau- 
siai atsiliks nuo greitumo, nes menką kokybę paslėpti įma- 
noma, tačiau nepakankamai greito aptarnavimo - ne. Pana- 
šiai, jei psichiatrinės palatos prižiūrėtojai privalo palaikyti 
tvarką, tačiau suduoti pacientams jiems neleidžiama, ir jei 
abiejų šių reikalavimų sykiu įgyvendinti neįmanoma, tai ne- 
sutramdomam pacientui ant kaklo bus užveržtas rankšluostis 
ir jis bus priverstas paklusti tokiu būdu, koks nepalieka jo- 
kių regimų netinkamo elgesio su juo įrodymų." Suvaidinti 
galima padorų elgesį, tačiau netvarkos nepaslėpsi: 

Lengviausia priversti laikytis tokių taisyklių, nuostatų bei nu- 
rodymų, kurie palieka akivaizdžius pėdsakus, ar buvo jų laikoma- 
si, ar ne, kaip antai, taisyklės, nurodančios, kada valyti palatą, 
paliepiančios užrakinti duris, draudžiančios budėjimo palatoje metu 
vartoti alkoholinius gėrimus, patikslinančios, kaip taikyti sutramdymo 
priemones, ir kitos.*? 

Būtų neteisinga čia pasirodyti per daug ciniškam. Dažnai 
matome, jog tam, kad būtų pasiekti svarbiausi idealūs orga- 
nizacijos tikslai, kartais trumpam tenka apeiti kitus organi- 
zacijos tikslus, išsaugant įspūdį, kad ir tų kitų idealų toliau 
. siekiama. Tokiais atvejais kažkas bus paaukota ne aiškiau: 
siai matomo idealo vardan, bet veikiau dėl to, kuris teisėtai 
laikomas svarbiausiu. Štai kaip laikraštyje aprašoma jūrų laivyne 
viešpataujanti biurokratija: 

Tokia nuostata (visai grupei primestas slaptumas) nieku gyvu 
negalėtų būti kilusi vien dėl grupės narių baiminimosi, jog į švie- 


* restorano savininkas (pranc.). 

"* Robert H. Willoughby, „The Attendant in the State Mental Hospital“ 
(nepublikuota magistro disertacija, Čikagos universitetas, sociolo- 
gijos fakultetas, 1953), 44 p. 

20 Ibid., 45-46 p. 

są bus iškelti grupės reputaciją griaunantys faktai. Nors tokie nuo- 
: gąstavimai, matyt, dažniausiai ir paskatina slėpti bet kurios biu- 
rokratijos „vaizdą iš vidaus“ nuo viešuomenės akių, visgi dau- 
ginu svarbos reikėtų priskirti vienai iš pačios neformalios struktū- 
ros savybių. Juk neformali struktūra atlieka nepaprastai svarbų 
vaidmenį, pasiūlydama formaliai nurodytų taisyklių bei procedū- 
ros metodų aplenkimo kanalą (channel of circumvention). 
Ne viena organizacija nesijaučia galinti viešai šiuos metodus (ku- 
rių pagalba, reikia pastebėti, yra išsprendžiamos kai kurios pro- 
blemos) skelbti, nes jie prieštarauja oficialiai sankcionuotiems, šiuo 
atveju, tvirtai sankcionuotiems metodams, kurie branginami vos 
ne kaip grupės tradicijos.*! 

Pagaliau sutinkame ir tokių atlikėjų, kurie dažnai kuria 
įspūdį, neva imtis to vaidmens, kurį jie šiuo metu atlieka, 
juos paskatinę idealūs motyvai, neva jų kvalifikacija idealiai 
atitinkanti šį vaidmenį, neva jiems visiškai nereikėjo iškęsti 
nė menkiausio jų orumo nuneigimo, įžeidinėjimų, pažemi- 
nimo ar leistis į kokius nors savaime suprantamus „sandė- 
rius“, kad šį vaidmenį gautų. (Nors tokį įspūdį, jog esama 
švento atitikimo tarp asmens ir jo darbo, paprastai stengiasi 
puoselėti aukštesniųjų profesijų atstovai, panašų elementą 
pastebime ir daugumos žemesniųjų profesijų atstovų raiš- 
koje.) Tokius idealizuotus įspūdžius nepaprastai pastiprina 
vadinamoji „mokymo retorika“, kuri pasitelkiama tam, kad 
jos pagalba profsąjungos, universitetai, prekybos asociacijos 
bei kiti licenzijas į darbą teikiantys organai priverstų kon- 
krečią profesiją praktikuojančius asmenis susiurbti tam tikrą 
mistinį „išsimokslinimo kiekį“, o sykiu ir mokslinimo laiko- 
tarpį; iš dalies taip daroma tam, kad šios institucijos išsau- 
gotų savo monopoliją, tačiau sykiu dar stengiamasi sukurti 
įspūdį, jog šią profesiją praktikuojantis asmuo, įgijęs jų li- 
cenziją, yra stačiai iš naujo atgimęs, kad įgyta mokymosi pa- 
tirtis išskiria jį iš kitų Žmonių. Štai vienas analitikas kalbėdamas 


*" Charles Hunt Page, „Bureaucracy's Other Face,“ Social Forces, XXV, 
90 p. 

apie farmacininkus sako, jog vienų įsitikinimu, ketverių me- 
tų universiteto kursas, kurio reikalaujama licenzijai gauti, „pro- 
fesijai netrukdo“, tačiau kiti prisipažįsta, jog iš tikrųjų jiems 
pakaktų pasimokyti keletą mėnesių.?? Galima būtų pridurti, 
jog amerikiečių armija per Antrąjį Pasaulinį karą tokius amatus 
kaip farmacininko ir laikrodininko suprato vien kaip įrankį 
ir šių sričių meistrus praktikus parengdavo per penketą ar 
šešetą savaičių, tuo įvarydami visišką siaubą įgudusiems šių 
profesijų atstovams. Taip pat matome, jog dvasininkai mėgsta 
kurti įspūdį, jog jie atėjo į bažnyčią išgirdę pašaukimo bal- 
są, - Amerikoje, stengdamiesi nuslėpti savo troškimą pakilti 
hierarchijos laiptais, o Didžiojoje Britanijoje - norą nenusi- 
risti per daug žemai. Vėlgi, tie patys dvasininkai linkę su- 
kurti įspūdį, kad jie pasirinko dabartinę kongregaciją dėl to, 
ką jaučiasi patys galintys pasiūlyti jai dvasine prasme, o ne 
dėl to - kaip iš tiesų gali ir būti - kad kongregacijos vyres- 
nieji pasiūlė gerą namą arba apmokėti visas persikėlimo iš- 
laidas. Panašiai medicinos mokyklos Amerikoje, pasirinkdamos 
naujus studentus, iš dalies atsižvelgia į etninę kilmę, nes, tiesą 
pasakius, pacientai renkasi gydytojus būtent pagal šį fakto- 
rių; tačiau kai gydytojas faktiškai sąveikauja su pacientu, lei- 
džiama susidaryti įspūdžiui, jog gydytojas yra gydytojas vien 
dėl ypatingų jo sugebėjimų bei specialaus išsilavinimo. 

Pažvelkime į administracijos darbuotojus: jie taip pat iš- 
mokę nutaisyti kompetentingą išvaizdą ir sugeba apsimesti 
turį puikų bendrą situacijos supratimą, tačiau dažnai jie net 
* patys nesuvokia, jog administratoriais tapo dėl to, kad vei- 
kiau atrodo kaip administratoriai, o ne todėl, kad sugeba dirbti 
kaip administratoriai: 

Retas kuris administracijos darbuotojas tesupranta, kokios le- 
miamos reikšmės darbdaviui turi jo fizinė išvaizda. Įsidarbinin- 
mo ekspertė Ann Hoff pastebi, jog nūnai darbdaviai, regis, ieško 
idealaus „Holivudo tipo“ atstovo. Viena kampanija atstūmė kan- 


*? Anthony Weinlein, Pharmacy as a Profession in Wisconsin (neskelbta 
magistro disertacija, Čikagos universitetas, sociologijos fakultetas, 
1943), 89 p. 

didatą, nes jo dantys buvo per daug „stačiakampiai“, kitus dis- 
kvalifikavo del to, kad išgėrinėjo ar per daug rūke interviu metu. 
Dažnai darbdaviai atvirai išdėsto ir rasinius bei religinius savo 
reikalavimus.?? 

Atlikėjai gali netgi mėginti sudaryti įspūdį, jog jie visuo- 
met pasižymėjo tokia pusiausvyra bei profesionalumu ir kad 
jiems niekada neteko vargti stengiantis išmokti tai, ką nūnai 
sugeba. Skindamasis per mokslo brūzgynus, atlikėjas gal ir 
susilauks nebylios pagalbos iš tos organizacijos, kurioje jis 
atliks savo vaidmenį. Tad nors dauguma mokyklų bei kitų 
institucijų griežtai pagarsina, jog į jas stojant jau būtina tu- 
rėti atitinkamą kvalifikaciją bei išlaikyti egzaminus, iš tikrų- 
jų jos teatmeta vos vieną kitą iš įteikusiųjų pareiškimus. Pa- 
vyzdžiui, psichiatrinė ligoninė gali pareikalauti, kad būsimi 
ligoninės prižiūrėtojai būtų patikrinti Rorschacho testu (Her- 
manno Rorschacho projekcinis asmenybės testas, vert. past.), 
taip pat ir ilgo pokalbio metu, tačiau pasamdo visus pasisiū- 
liusius.* 

Gana įdomu, kad kai neoficialių kvalifikacinių savybių 
reikšmė perauga į skandalą ar politinį nesusipratimą, tuo- 
met vienas kitas iš tų individų, ryškiausiai stokojančių tokių 
neformalių sugebėjimų, su fanfaromis priimamas į šį postą 
ir jam suteikiamas itin į akis krintantis vaidmuo, kuriuo bandoma 
įrodyti, kad vyksta teisingas žaidimas. Tokiu būdu sukuria- 
mas teisėtumo įspūdis.“ 

Jau esu paminėjęs, kad atlikėjas mėgina nuslėpti ar ne- 
žymiai suvaidinti tuos veiksmus, faktus bei motyvus, kurie 
nesiderina su idealizuota jo paties bei jo veiklos produktų 
versija. Maža to, atlikėjas dažnai sugeba įkvėpti savo audi- 
torijai įsitikinimą, jog su jais jis yra susijęs idealesniu būdu 


* Perrin Stryker, „How Executives Get Jobs“, Fortune, 1953, rugpjū- 
tis, 182 p. 

* Willoughby, op. cit., 22-23 p. 

* Žr., pavyzdžiui, William Kornhauser, „The Negro Union Official: 
A Study of Sponsorship and Control,“ American Journal of Sociolo- 
gy, LVII, 443-452, ir Scott Greer, „Situated Pressures and Functio- 
nal Role of Ethnic Labor Leaders,“ Social Forces, XXXII, 41-45 p. 

negu paprastai iš tikrųjų būna. Čia galime pateikti du pa- 
kankamai apibendrintus pavyzdžius. 

Pirma, individai dažnai sukuria įspūdį, jog dabartiniu mo- 
mentu atliekamas pasirodymo numeris yra vienintelis ar bent 
jau pagrindinis jų numeris. Kaip minėta anksčiau, auditori- 
ja, savo ruožtu, dažnai mėgsta tarti, kad šiuo metu prieš jų 
akis kuriamas charakteris yra iki galo tapatus tam individui, 
kuris jų akivaizdoje šį charakterį kuria. Kaip sakoma gerai 
žinomoje Williamo Jameso citatoje: 

„„„praktiškai galetume tvirtinti, jog individas turi tiek skir- 
tingų „aš“, kiek esama atskirų grupių asmenų, kurių nuomonė 
apie save jam rūpi. Paprastai, kiekvienai iš šių skirtingų grupių 
jis parodo skirtingą savo veidą. Daugelis jaunuolių, kurie santū- 
rūs mokytojų ir tėvų akivaizdoje, keikiasi it piratai „kietų“ jaunų 
bičiulių ratelyje. Savo vaikams mes nentsiskleidžiame taip, kaip 
klubo bičiuliams, savo klientams taip, kaip savo samdytiems dar- 
bininkams, savo viršininkams ir darbdaviams taip, kaip savo ar- 
timiems draugams?“ 

Matome, kad yra vykdoma „auditorijos segregacija“ kaip 
pasišventimo šiuo metu atliekamam vaidmeniui pasekmė ir 
sykiu ją įgalinanti prielaida; segreguodamas auditoriją, in- 
dividas užsitikrina, kad tie, kam jis vaidina vieną iš savo vaid- 
menų, nebus tie patys individai, kuriems jis atliks kitokį vaid- 
menį kitokiose dekoracijose. Auditorijos atranką kaip prie- 
monę sukurtam įspūdžiui apsaugoti aptarsime vėliau. Čia 
tik norėčiau pastebėti, kad netgi kai atlikėjai stengdavosi to- 
"kios segregacijos atsisakyti, o sykiu ir sugriauti iliuziją, ku- 
riai sukurti ši atranka būdavo skirta, žiūrovų grupės tokioms 
pastangoms dažniausiai sutrukdydavo. Auditorija įsitikinu- 
si, kad elgdamasi su atlikėju pagal jo profesinę nominaliąją 
vertę, - tai yra taip, tarsi atlikėjas būtų tas ir tik tas, kuo jį 
esant tvirtina jo uniforma, - ji sutaupo daug laiko ir emoci- 
nės energijos.“ Mieste gyventi taptų nepakeliamai keblu, jeigu 


2 William James, The Philosophy of William James (Modern Library re- 
dakcija; New York: Random House, n.d.), 128-129 p. 
*7 Už šią ir kitas pastabas aš dėkingas Warrenui Petersonui. 

kiekvieno kontakto metu dviem individams reikėtų dalintis 
asmeniniais išgyvenimais, rūpesčiais bei paslaptimis. Taigi 
jei vyriškis nori, kad jam ramiai patiektų pietus, jis veikiau 
ieškos padavėjos, o ne žmonos paslaugų. 

Antra, atlikėjai linkę sudaryti įspūdį, kad dabartiniu mo- 
mentu jų atliekamas įprastas pasirodymo numeris, sykiu ir 
santykis su dabartine auditorija yra ypatingi bei unikalūs. 
Stengiamasi, jog Žiūrovai kaip įmanoma mažiau kreiptų dė- 
mesį į tai, jog pasirodymas įgijęs rutinos pobūdį (atlikėjas 
pats paprastai nė nesuvokia, kokia rutina jau tapęs jo pasi- 
rodymas), akcentuojami spontaniški situacijos aspektai. Aki- 
vaizdžiausias pavyzdys šiuo atveju būtų gydytojas. Kaip tvirtina 
vienas iš autorių: 

Jis privalo apsimesti, kad prisimena. Pacientas, kuriam jame 
vykstantys procesai atrodo unikalūs, prisimena absoliučiai viską 
ir, su pasimėgavimu pasakodamas apie tai gydytojui, kenčia nuo 
„pernelyg aiškaus prisiminimo“. Pacientas negali patikėti, jog gy- 
dytojas taip neprisimena, jo išdidumas giliai užgaunamas, jei gy- 
dytojas leidžia jam suprasti, kad pačiame jo sąmonės centre neišli- 
ko tikslios informacijos, kokias konkrečiai tabletes išrašė jam pas- 
kutinio vizito metu, kiek jų ligonis išgėrė ir kada“? 

Vėlgi pažvelkim, ką rodo neseniai atlikti tyrimai su Či- 
kagos gydytojais. Bendrosios praktikos gydytojas pasiūlo pa- 
cientui specialistą, jo manymu, tinkamiausią gydyti šio li- 
gai, tačiau šį specialistą jis juk galėjo pasiūlyti ir dėl to, kad 
anas yrajo kolega, dėl to, kad esama susitarimo bendrai da- 
lintis pajamas arba dėl ko nors kito, aiškiai žinomo guid pro 
guo“, egzistuojančio tarp dviejų medikų.* Mūsų komerciniame 
gyvenime tokia vaidmens atlikimo savybė buvo išnaudota 
ir apšmeižta kaip „personifikuota paslauga“, kitose srityse 
juokais kalbama apie gydytoją, kuris „moka elgtis su ligoniu“, 


2 C.E.M. Joad, „On Doctors,“ The New Statesman und Nation, 1953, ko- 
vo 7, 255-256 p. 

* vienas vietoj kito (Iot.). 

* Solomon, op. cit., 146 p. 

„Moka spausti ranką“. (Mes dažnai pamirštame paminėti, 
kad kaip atlikėjai, perėmę kliento vaidmenį, mes delikačiai 
palaikome šį suasmenintą įspūdį - neva mes „neieškoję“, 
kas šią paslaugą suteiktų geriau, nė nesvarstę, jog galėtu- 
mėme ją gauti ir kitur.) Gal kaltės jausmas nukreipė mūsų 
dėmesį į šias šiurkščios „pseudo-gemeinschaft 


“* valdas, nes 


vargu ar tokį pasirodymą rastume kurioje nors gyvenimo 
sričių, kuris nesiremtų asmenišku prisilietimu, sureikšmi- 
nančiu sandėrių tarp atlikėjo bei auditorijos unikalumą. Pa- 
vyzdžiui, visada mažumėlę nusiviliame išgirdę, kad mūsų 
artimas draugas, kurio spontaniškumas, kaip vaizdavomės, 
turėtų būti skirtas tik mums, artimai šnekučiuojasi su kitais 
savo bičiuliais (ypač tais, kurių mes nepažįstame). Tiesmu- 
kas pamokymas šia tema pateiktas XIX a. amerikietiškame 
gerų manierų vadove: 

Jei jūs pasakėte komplimentą vienam iš žmonių arba parodėte 
jam kokių ypatingesnių mandagumo gestų, jo akivaizdoje neturė- 
tumete elgtis taip nė su vienu kitu asmeniu. Pavyzdžiui, jeigu džen- 
telmenas ateina į jūsų namus ir jūs šiltai susidomėjęs jam imate 
tvirtinti, kaip džiaugiatės jį matydami, jūsų dėmesys jį pradžiu- 
gins, ir jis jums veikiausiai padėkos; tačiau jeigu jis išgirs, kad jūs 
kartojate tuos pačius žodžius dar dvidešimčiai kitų asmenų, jis ne 
tik įtars, kad jūsų mandagumas nieko vertas, bet dar ir pasipis“ 
tins, ko jūs jam įkyrite.?? 


Ekspresinės išraiškos valdymas 


Kaip sakėme, atlikėjas tikisi, jog auditorija ir nežymias su jo 
pasirodymu susijusias užuominas priims kaip iškalbingus 
ženklus. Šis patogus faktas turi vieną nepatogią implikaci- 
ją. Tas pats ženklų skaitymo polinkis gali įkvėpti auditoriją 


* pseudo bendruomenė (vok.). 
* The Canons of Good Breeding: or the Handbook of Hhie Man of Fashion 
(Philadelphia: Lee and Blanchard, 1839), 87 p. 

suprasti užuominos perteikiamą prasmę neteisingai arba įžvelg- 
ti kompromituojantį atspalvį tuose gestuose ar įvykiuose, 
kurie tebuvo atsitiktiniai, nereikšmingi, neesminiai, 0 gal iš 
viso atlikėjas neketino perteikti jais jokių prasmių. 

Pasiruošę šiems komunikacijos netikėtumams, atlikėjai 
paprastai stengiasi išlaikyti vadinamąją sinekdochinę atsa- 
komybę; jie užsitikrina, kad kiek įmanoma daugiau smul- 
kesnių pasirodymo epizodų, nors ir kaip nenuosekliai in- 
strumentiniu požiūriu šie įvykiai būtų išsirikiavę, arba ne- 
perteiktų jokio įspūdžio, arba perteiktų tokį įspūdį, kuris 
nuosekliai sutampa su bendru vaidinime pateikiamu situa- 
cijos apibrėžimu. 

Kai jaučiame, jog auditorija paslapčia skeptiškai vertina 
tą realybę, kurijai teigiama, paprastai esame pasiruošę ir nu- 
matome auditorijos polinkį kabinėtis prie pačių menkiausių 
trūkumų kaip įrodymų, kad visas vaidinimas yra suklasto- 
tas; tačiau kaip socialinio gyvenimo analitikai esame kur kas 
menkiau pasiruošę numatyti, kad netgi pritarianti auditori- 
ja trumpam gali pasijusti sutrikdyta, sukrėsta, o jos tikėji- 
mas - susilpnėti, jeigu ji įžvelgs, kad jai siūlomame įspūdyje 
esama bent menkiausio nenuoseklumo. Pasitaiko, jog tie ne- 
reikšmingi nesusipratimai ir „netyčiniai gestai“ būna taip vy- 
kusiai sūkonstruoti, jog jie prieštarauja atlikėjo kuriamam įspū- 
džiui. Tai, aišku, atbaido auditoriją ir trukdo jai tinkamai įsijungti 
į sąveiką, nepriklausomai nuo to, kad auditorija gal net ir 
suvokia, jog paanalizavus giliau, tas disonuojantis įspūdis 
yra visiškai beprasmis ir į jį nereikėtų kreipti jokio dėmesio. 
Svarbu ne tai, kad nenumatyto gesto sukeltas situacijos ne- 
stabilumas pats savaime būtų kuo nors itin ydingas, bet vei- 
kiau tai, kad ši situacija tampa skirtinga nuo oficialiai kuria- 
mos jos definicijos. Šis skirtingumas įvaro aštraus nesusipratimo 
pleištą tarp oficialios realybės projekcijos ir pačios realybės. 
nes tokiomis aplinkybėmis yra įmanoma pateikti tik oficia- 
lios projekcijos dalį. Gal tada nereikėtų analizuoti pasirody- 
mų pasitelkus vien mechaninius kriterijus, kurių požiūriu 


66 SAVĘS PATEIKIMAS KASDIENIAME GYVENIME 


didžiulė nauda atsveria nedidelį praradimą ar didesnis svo- 
ris atsveria mažesnį. Tikslesnė būtų meninių įvaizdžių siste- 
ma, nes ji mus perspėja apie tai, jog viena melaginga gaida 
gali išdarkyti visą pasirodymo toną. 

Mūsų visuomenėje kai kurių nenumatytų gestų pasitaiko 
taip dažnai tokioje daugybėje pasirodymų, ojų perteikiamas 
įspūdis taip nedera su tais įspūdžiais, kuriuos tikimasi su- 
kurti, jog šie nesavalaikiai epizodai jau yra įgavę kolektyvi- 
nį simbolinį statusą. Galėtume paminėti tris tokių epizodų 
grupes. Pirma, atlikėjas, trumpam prarasdamas savikontro- 
lę, gali atsitiktinai išsiduoti nesugebantis, jis gali pažeisti etiketą 
ar išreikšti nepagarbą. Jis gali suklupti, užkliūti, pargriūti, 
jis gali atsiriaugėti, nusižiovauti, apsirikti šnekėdamas, pa- 
sikasyti arba žarnyne jam gali susikaupti dujos, jis gali nety- 
čia atsitrenkti į kitą dalyvaujantįjį. Antra, atlikėjas gali elg- 
tis taip, jog susidarys įspūdis, kad jam per daug arba per 
mažai rūpi, kaip vyksta sąveika. Jis gali imti mikčioti, už- 
miršti savo žodžius, išsiduoti, kad nervinasi, jaučiasi kaltas 
arba drovisi; jis gali netyčia pratrūkti nederamu juoku, pyk- 
čiu ar patekti į kokią kitą afekto būseną, kuri iš karto atima 
išjo sąveikos dalyvio teises; jis gali pademonstruoti per daug 
rimto įsitraukimo į sąveiką bei intereso, gali parodyti jo ir 
nepakankamai. Trečia, kartais atlikėjas sąmoningai nepasi- 
rūpina savo pasirodymo tinkamu dramaturginiu režisavimu. 
Galbūt netinkamai sutvarkytos dekoracijos arba paruoštos 
ne to vaidmens atlikimui, o gal dekoracijos sugriūva pasiro- 
dymo metu; nenumatyti atsitiktinumai gali nulemti atlikėjo 
atvykimą arba išvykimą netinkamu laiku, dėl jų sąveikos metu 
gali įvykti nenumatytų pertrūkių.! 


' Viena išeičių, kaip elgtis, jeigu neapdairiai pertraukiama sąveika, - 
sąveikos dalyviams nusijuokti iš tokio pertraukimo, parodant, kad 
jo ekspresinę implikaciją jie suprato, tačiau rimtai jos nepriėmė. Tu- 
rėdami tai galvoje, Bergsono esė apie juoką galėtume laikyti aprašy- 
mu tų būdų, kuriais, tikimės, atlikėjas turėtų įkūnyti žmogiškąją sa- 
vybę judėti, - auditorija linkusi šią savybę priskirti atlikėjui vos tik 
prasidėjus sąveikai, - taip pat ir tų būdų, kuriais ši efektyvi projek- 
cija nutraukiama, jeigu atlikėjas juda kokiu nors žmogui nebūdingu 

Pasirodymai, žinoma, skiriasi tuo, kiek kiekvienas jų ele- 
mentas reikalauja rūpestingai apgalvotos išraiškos. Kai ku- 
riose mums svetimose kultūrose iškart pastebime itin aukš- 
to laipsnio ekspresinį nuoseklumą. Kaip pavyzdį Granetas 
aptaria vaikų priedermes tėvams Kinijoje: 

Prideramas apdaras yra savaime suprantama duoklė. Tinkama 
vaikų laikysena suprantama kaip pagarbos išraiška. Pirmutinė ge- 
ro elgesio prielaida - tėvų akivaizdoje elgtis santūriai: todėl vai- 
kui dera saugotis neatsiriaugėti, nenusičiaudėti, nesukosėti, ne- 
nusižiovauti, jis negali šnirpštis nosies ar spjaudytis. Kiekvienu 
atsikrenkštimu jis rizikuoja įžeisti tėvų šventumą. Nusikaltimu 
laikoma, jei kyšo vaiko drabužio pamušalas. Parodydami tėvui, jog 
laiko jį viršesniu, sūnus ar dukra visuomet jo akivaizdoje stovės, 
žvelgs priešais save, kūną laikys tiesiai, remsis abiem kojom, ne- 
drįs užsikvempti ant kokio daikto ar pasilenkti, ar net perkelti svorį 
ant vienos kojos. Tad šitaip stovėdamas, kalbėdamas tyliu ir nuo- 
lankiu, pasekėjui pritinkančiu balsu, vakare ir ryte vaikas išreikš 
pagarbą. Tai padaręs lauks įsakymų? 

Matome, kad ir mūsų kultūros scenose, kuriose dalyvau- 
ja kilmingi personažai, atliekantys simbolinės reikšmės veiks- 
mus, bus reikalaujama nuoseklumo. Seras Frederickas Pon- 
sonby, paskutinysis Britanijos rūmų arklininkas, rašo: 

Kai aš lankydavausi „Rūmuose“, mane visuomet nustebinda- 
vo ta nepritinkanti muzika, kurią grieždavo orkestras, ir aš nu- 
sprendžiau, kad padarysiu, ką leidžia mano situacija, kad šią pa- 
„dėtį pataisyčiau. Rūmų šeimynykščiai, visiškai nieko apie muziką 
nenutuokiantys, triukšmingai reikalaudavo populiarių melodijų... 
Aš įrodinėjau, jog tos populiarios melodijos atima visą ceremonijos 
iškilmingumą. Pristatymas Rūmuose dažnai būdavo reikšmingas 


būdu. Panašiai Freudo esė apie sąmojį ir kasdienio gyvenimo psi- 
chopatalogiją tam tikra prasme galime laikyti aprašymu tų būdų, 
kokiais kalbos klaidos sukompromituoja veikiančias projekcijas - mė- 
gėjui jos juokingos, bet analitikui simptomiškos. 

2 Marcel Granet, Chinese Civilization, vertė Innes and Brailsford (Lon- 
don: Kegan Paul,1930), 328 p. 

įvykis damos gyenime, tačiau jeigu ji praeidavo pro Karalių ir Ka- 
ralienę skambant melodijai „Jo nosis raudonavo raudoniau nei pa- 
prastai“, iškilmių įspūdis išblėsdavo. Aš įrodinėjau, jog menuetai 
ir senamadiškos melodijos, galbūt operos muzika su „paslapties 
palytėjimu“, pritiktų kur kas labiau? 

Taip pat kreipiausi ir dėl muzikos, kurią garbės sargybos or- 
kestras grieždavo iškilmingo panukštinimų suteikimo metu, - dėl ši- 
to parašiau vyresniajam orkestro vadovui, kapitonui Roganui. Man 
nepatiko žiūrėti, kaip iškilniems vyrams buvo suteikiamas riterio 
titulas, tuo tarpu pašonėje orkestras grieždavo komiškas dainas; 
arba kai Vidaus reikalų ministras įspūdingu tonu skaitė dokumentus 
apie herojiškus poelgius - juos įvykdžiusį džentelmeną, kuris turėjo 
būti apdovanotas Alberto medaliu - orkestras grieždavo tupetą (šokio 
pavadinimas, vert. past.), ir ceremonija netekdavo bet kokios di- 
dybės. Aš pasiūliau, kad būtų atliekama dramatiško pobūdžio ope- 
rinė muzika, ir jis man visiškai pritarė.“ 

Lygiai taip per amerikiečių viduriniosios klasės asmens 
laidotuves katafalko vairuotojui, kuris, vykstant laidotuvių 
ceremonijai, juodai apsitaisęs taktiškai glaudžiasi kapinių 
pakraštyje, greičiausiai bus leista rūkyti, bet jei jis elegan- 
tišku pusarkiu paleistų nuorūką į krūmą, užuot diskretiškai 
numetęs ją sau po kojų, gedintieji tikriausiai būtų sukrėsti 
ir įpyktų.? 

Taigi turėtume ne tik įvertinti nuoseklumą, kurio reika- 
laujama sakralinėmis progomis, bet ir suvokti tai, kad pa- 
saulietinių, ypač aukšto lygio, konfliktų metu kiekvienas iš 
protagonistų privalo itin rūpestingai kontroliuoti savo elge- 
sį, jeigu nenori priešininkui parodyti savo pažeidžiamos vietos, 
į kurią šis galėtų nukreipti kritiką. Taigi, Dale, aptardamas 
aukšto rango valstybės tarnautojų darbe pasitaikančius atsi- 
tiktinumus, tvirtina: 


3 Ponsonby, op. cit., 182-183 p. 
* Ibid., 183 p. 
* Habenstein, op. cit. 

O dar griežčiau [negu žodiniai pareiškimai] yra tikrinami ofi- 
cialių laiškų darbiniai variantai: nes neteisingas teiginys ar ne- 
lemta fraze laiške, kurio turinys nekaltas, o tema ne tokia jau svarbi, 
gali nugramzdinti Departamentą į sumaištį, jeigu kartais ją pasi- 
čiups kas nors iš daugelio tų asmenų, kuriems pati menkiausia 
klaidelė, padaryta Vyriausybės departamento, yra pasiskonėjimo 
vertas dalykas, kurio jie nepaliks neiškėlę į dienos šviesą. Treji ar 
ketveri metai panašios disciplinos, kai asmenybė dar imli, nuo dvidešimt 
ketverių iki dvidešimt aštuonerių metų amžiaus, visam laikui už- 
lieja protą bei charakterį aistra tikslioms bei šykščioms išvadoms 
ir įdiegia niaurų nepasitikėjimą miglotomis bendrybėmis." 

Nepriklausomai nuo to, jog esame pasiruošę įvertinti eks- 
presijos reikalavimus, keliamus šioms kelioms paminėtoms 
situacijoms, mes visgi linkę laikyti jas ypatingomis, 0 igno- 
ruoti tą faktą, kad ir mūsų anglų-amerikiečių visuomenėje 
pasaulietiniai pasirodymai privalo atitikti griežtus tinkamumo, 
sveikos nuostatos, padorumo bei etiketo kriterijus. Gal toks 
mūsų aklumas iš dalies paaiškinamas tuo, jog, kaip atlikė- 
jai, mes tuos kriterijus, kuriuos visų pirma taikome savo pa- 
čių veiklai, suvokiame daug aiškiau, tačiau nesame taip 
aiškiai suvokę tų reikalavimų, kuriuos keliame sau beveik 
nesusimąstydami. Kad ir kaip ten būtų, kaip analitikai turi- 
me būti: pasirengę išanalizuoti disonansą, kurį sukelia ne- 
teisingai užrašytas žodis ar sijono nepridengtas apatinukas; 
turėtume būti pasiruošę suprasti ir tai, kodėl trumparegis 
santechnikas, stengdamasis apsaugoti šiurkščios jėgos, esan- 
čios jo profesijos de rigueur*, įspūdį, vis vien mano, jog 
reikia slėpti akinius į kišenę, kai pasirodžiusi namų šeimi- 
ninkė jo darbą paverčia pasirodymu; arba kodėl televizorių 
meistrui jo ryšių su klientais konsultantas pataria varžtus, 
kurių nepavyko įsukti atgal į televizoriaus aparatą, su- 
sidėti į savo įnagių dėžę, kad paliktos detalės nepadarytų 
netinkamo įspūdžio. Kitaip tariant, mes neturėtume praleisti 


“ Dale, op. cit., 81 p. 
* privalomas (pranc.). 

pro akis to, kad puoselėjamas realybės įspūdis yra trapus, 
dužus dalykas, galintis subyrėti nuo pačių menkiausių ne- 
lemtų atsitiktinumų. 

Ekspresinis nuoseklumas, kurio reikalaujama vaidinant, 
nurodo ypač svarbų neatitikimą tarp mūsų „pernelyg-jau- 
žmogiškų-aš“ ir mūsų socializuotų „aš“. Kaip žmogiškos bū- 
tybės, mes veikiausiai esame sutvėrimai, kuriems būdingi kitūs 
impulsai, nuolat pulsuojančios nuotaikos bei energija. Tačiau 
kaip herojai, viešai išstatyti priešais auditoriją, mes neturė- 
tume pasiduoti potvyniams ir atoslūgiams. Kaip tvirtino Durk- 
heimas, mes neleidžiame, kad mūsų aukštesnysis socialinis 
aktyvumas sektų mūsų kūniškų būsenų pėdsakais, kaip pa- 
prastai seka mūsų pajautos ir bendra mūsų kūniška savimo- 
nė.' Tam, kad bet kuriuo mums nurodytu momentu neprie- 
kaištingai suvaidintume spektaklį, kuris būtų vienarūšis su 
anuo kitu, kaip kad tikimasi, turi įvykti tam tikra dvasios 
biurokratizacija. Kaip sako Santayana, socializacijos proce- 
sas ne tik keičia, jis ir koreguoja: 

Tačiau ar mes įgauname džiaugsmingą veido išraišką, ar liūd- 
ną, ją prisitaikydami ir pabrėždami mes apibūdiname nepriklau- 
somą savo temperamentą. Taigi kol esame apžavėti šios savižinos, 
mes ne vien paprastai gyvename, mes vaidiname; kuriame ir vai- 
diname savo pasirinktąjį charakterį, dėvime dvejonių koturną, 
giname ir idealizuojame savo aistras, iškalbingai skatiname save 
būti tuo, kuo esame, pasišventusiais ar niekinančiais, ar nerūpes- 
" tingais, ar asketiškais, giedame monologus (prieš įsivaizduojamą 
auditoriją) ir grakščiai susisiaučiame į neatskiriamos savo dalies 
mantiją. Taip pasipuošę mes reikalaujame plojimų ir tikimės nu- 
mirti šitaip visiems visuotinai nuščiuvus. Mes skelbiamės gyveną 
pagal tuos taurius įsitikinimus, kuriuos pagarsinome, taip kaip 
stengiamės tikėti religija, kurią išpažįstame. Kuo sunkiau, tuo di- 
desnis apima entuziazmas. Savo skelbiamais principais ir paža- 
dais persisunkusiomis kalbomis mes privalome uoliai slėpti bet kokius 


? Ėmile Durkheim, Elementarios religinio gyvenimo formos (Vilnius: Vaga / 
ALK, 1999. Vertė Jūratė Karazijaitė, Jonė Ramunytė), 303 p. 

savo nuotaikų ir elgesio bangavimus ir darome tą be jokio apsime- 
"binėjimo, nes sąmoningasis mūsų charakteris atspindi mus daug 
teisingiau nei nevalingų mūsų sapnų antplūdis. Portretas, kurį 
tokiu būdu tapome ir rodome kaip savo tikrąjį asmenį, galbūt ir 
bus sukurtas kuo didingiausia maniera, su kolona bei scenos už- 
danga, su peizažu tolumoje ar pirštu, rodančiu į žemės rutulį, ar 
filosofijos Joriko kaukole, tačiau jeigu šis stilius yra mums įgim- 
tas, o mūsų menas gyvybingas, tai kuo smarkiau jis transformuo- 
ja savo modelį, tuo gilesnis, tuo tikroviškesnis tai bus menas. Griežtas 
archajiškos skulptūros biustas iš beveik nesužmoginto akmens luito 
dvasią išreikš daug teisingiau nei vangios žmonių išraiškos ar jų 
atsainios grimasos ankstų rytą. Tas, kas įsitikinęs savo nuomone, 
kas puikuojasi savo postu, kas nerimauja dėl savo pareigų, dėvės 
tragišką kaukę. Jis paveda kaukei būti savimi ir perkelia į ją beveik 
visą savo tuštybę. Tol, kol jis gyvena ir, kaip ir visa kas, egzistuo- 
ja, paklūsta savo paties substancijos ardančiai tėkmei, savo sielą 
jis sukristalizuoja į idėją ir, veikiau didžiuodamasis negu liūdėda- 
mas, paaukoja savo gyvenimą ant Mūzų altoriaus. Savižina, kaip 
ir bet kuris menas ar mokslas, paverčia savo turinį nauja terpe, 
idėjų terpe, kurioje jis praranda savo senąsias dimensijas ir senąją 
vietą. Gyvuliškus mūsų įpročius sąžinė perkeičia į ištikimybę bei pa- 
reigas, ir mes tampame „personažais“ arba „kaukėmis“ .* 

Taigi socialinė drausmė išraiškos kaukę tarsi prilaiko vietoje 
iš vidaus. Tačiau kaip tvirtina Simone de Beauvoir, šią pozą 
mums išlaikyti padeda varžtai, kurie užveržiami tiesiog ant 
kūno, vieni paslėpti, kiti matomi: 

Net ir tuomet, kai moteris rengiasi pagal savo statusą, neiš- 
vengiama žaidimo. Kaip ir menas, išmonė - vaizduotės padarinys. 
Kūną ir veidą maskuoja ne tik korsetas, liemenėlė, dažyti plaukai, 
makiažas; net ir visai nerafinuota moteris, kai ji „apsirengia“, iš 
karto demonstruoja ne save: ji tampa tarsi paveikslu, statula, ak- 
tore scenoje, analogu, kurio pagalba įsivaizduojamas kažkas čia 
nesantis, tas, ką ji atstoja, tačiau tas yra ne ji. Jos savimeilę glosto * 
būtent tai, kad ji siejama su kažkuo nerealiu, būtinu, tobulu kaip 


* Santayana, op. cit., 133-134 p. 

romano herojus, kaip portretas ar biustas; ji kiek įmanydama šten- 
giasi susvetimėti toje būtybėje ir tokiu būdu pati sau atrodyti tvirtai 
stovinti ant žemes, pateisinta.? 


Melagingi pasirodymai 


Jau anksčiau minėjome, kad auditorija paprastai pajėgia 
susigaudyti situacijoje, priimdama vaidinimo metu jai su- 
teikiamas, pasitikėjimą skatinančias užuominas, ir perskai- 
tydama šiuos ženklus taip, tarsi jų prasmė būtų gilesnė ar 
kitokia nei tos prasmės, kurias tie ženklai neša. Jeigu toks 
auditorijos polinkis priimti užuominas įstumia atlikėją į pa- 
dėtį, kaijis gali būti neteisingai suprastas, ir priverčia jį ypač 
apdairiai prieš auditoriją elgtis su išraiškos priemonėmis, - 
ta pati tendencija interpretuoti ženklus įstumia ir auditoriją 
į tokią padėtį, kur ji gali apsikvailinti, tapti suklaidinta; juk 
tėra vos keletas ženklų, kurių nebūtų įmanoma pasitelkti pa- 
liudyti tam, jog esama to, ko iš tikrųjų nėra. Tiesa ir tai, jog 
daugelis atlikėjų turi kuo įvairiausių galimybių bei motyvų 
melagingai pateikti (represent) faktus; juos sustabdo nebent 
gėda, kaltė arba baimė. 

Natūralu, jog kaip auditorijos nariai mes jaučiame, kad 
įspūdis, kurį atlikėjas stengiasi mums padaryti, gali būti tei- 
„singas arba klaidingas, nuoširdus arba suklastotas, pagrįs-: 
tas ar dirbtinis. Šios abejonės tokios įprastos, jog, kaip minė- 
jome, mes dažnai atkreipiame ypatingą dėmesį į tas pasiro- 
dymo savybes, kuriomis manipuliuoti beveik neįmanoma, ir 
taip galime spręsti, kiek patikimi tie vaidinimo elementai, 
kurie dažniausiai linkę tapti melagingomis reprezentacijo- 
mis. (Kraštutiniais tokio tendencijos pritaikymo pavyzdžiais 
gali būti mokslinis policininkų darbas ar eksperimentas, ku- 

Pagaliau, kaip esama kontekstų, kuriuose „statuso“ kon- 
cepcija nėra aiškiai apibrėžta, taip pat esama ir tokių, ku- 
riuose įasmeninimo samprata nėra iki galo aiški. Pavyzdžiui, 
yra tiek daug statusų, kurių oficiali narystė nėra patvirtina- 
ma formaliai. Tarkime, pretenzijos, kad esi baigęs teisę, gali 
būti pagrįstos arba nepagrįstos, tačiau troškimą būti drau- 
gu, tikru tikinčiuoju, muzikos mylėtoju galima patvirtinti arba 
nepatvirtinti tiktai iš dalies. Ten, kur kompetentingumo stan- 
dartai nėra objektyvūs ir kur bona fide* praktikuojantieji nė- 
ra susibūrę į kolektyvą apsaugoti savo mandato, individas 
gali vadinti save ekspertu ir susilaukti tik tokios bausmės, 
jog iš jo bus pasišaipyta. 

Ta aplinkybė, kad mes skirtingai žvelgiame į skirtingo am- 
žiaus ir lyties asmenis, dar kartą pamokančiai parodo, ko- 
kios gali būti tos individą sutrikti priverčiančios priežastys. 
Penkiolikmetis baustinas, jeigu jis vairuoja mašiną ar prisi- 
geria tavernoje, dėdamasis aštuoniolikmečiu, tačiau esama 
tiek daug socialinių kontekstų, kuriuose moteriai tiesiog ne- 
derėtų neparodyti savęs klaidingai ir neapsimesti jaunesne 
arba seksualiai patrauklesne negu yra iš tikrųjų. Kai sakome 
apie moterį, kad ji iš tikrųjų nėra taip gerai sudėta, kaip at- 
rodo, ir kai sakome, jog ji iš tikrųjų nėra gydytoja, nors atro- 
doja esanti; turime galvoje dvi skirtingas sampratos „iš tik- 
rųjų“ reikšmes. Be to, tos žmogaus asmeninio fasado modi- 
fikacijos, kurios vienais metais buvo laikomos neteisinga savęs 
reprezentacija, tepraėjus keleriems metams, jau gali būti su- 
prantamos kaip dekoratyvinės priemonės; nesutarimas to- 
kiais klausimais kartais išryškėja mūsų visuomenėje tarp kelių 
mažesnių jos grupių. Pavyzdžiui, visai neseniai imta nebe- 
smerkti pastangų paslėpti žilus plaukus juos nudažant, 
nors vis dar tebėra gyventojų, įsitikinusių, jog tai neleis- 
tina.' Manoma, jog tinkama imigrantams mėgdžioti Amerikos. 


* pasitikėjimas (Iot.). 

indėnus drabužiais arba papuošalais, tačiau vis dar abejoja- 
ma, ar dera „suamerikinti“ savo vardą“, arba nosį? 

Dabar pamėginkime kitu rakursu pažvelgti į melagingo 
pasirodymo sampratą. „Atvirą“, „lėkštą“ ar begėdišką melą 
galėtume apibūdinti kaip tokį melą, kai esama neginčijamų 
įrodymų, kad melavęs asmuo žinojo meluojąs ir sąmoningai 
tą darė. Sakykim, Žmogus tvirtina buvęs konkrečioje vietoje 
konkrečiu laiku, kai tuo tarpu jis ten nebuvo. (Daugelis to- 
kių įkūnijimo rūšių susiję su melavimu, tačiau daug tokių 
melo atvejų ir nėra susiję su įasmeninimu.) Tie, kurie pagau- 
ti begėdiškai meluojant, ne tik praranda pasitikėjimą ben- 
draujant, kartais jie gali visam laikui netekti gero vardo, nes 
daugelis auditorijų mano, jog jei individas vieną kartą šitaip 
sumelavo, juo niekada daugiau nederėtų pasitikėti. Tačiau, 
juk esama tiek „švento melo“, kurį ištaria gydytojai, asme- 
nys, žiną, jog gali būti pakviesti į svečius, bei kiti, veikiau- 
siai saugodami auditorijos, kuriai meluojama, jausmus, ir tokios 
netiesos nelaikomos pasibaisėtinomis. (Tos rūšies melą, kai 
meluojama tam, jog visų pirma apsaugotum kitus, ne save, 
aptarsime vėliau.) Be to, kasdieniame gyvenime atlikėjui pa- 
prastai leidžiama sąmoningai sukurti beveik kokį nori mela- 
gingą įspūdį, neatsiduriant tokioje padėtyje, kai jau neišsi- 
suksi begėdiškai melavęs. Komunikacijos technikos, tokios 
kaip insinuacija, strateginė dviprasmybė, lemtingi nutylėji- 
mai, suteikia dezinformatoriui galimybę pasipelnyti iš me-. 
lo, nors, tiesą sakant; jis lyg ir nemeluoja. Masinės informa- 
cijos priemonės taip pat turi savitą tokio melavimo metodo 
atmainą - apdairiai panaudojus kameros rakursus ir pasitel- 
kus montavimo techniką, niekingą čiurkšlelę, ištryškusią 

nys, žiną, jog gali būti pakviesti į svečius, bei kiti, veikiau- 

meluojama tam, jog visų pirma apsaugotum kitus, ne save, 
aptarsime vėliau.) Be to, kasdieniame gyvenime atlikėjui pa- 
prastai leidžiama sąmoningai sukurti beveik kokį nori mela- 
gingą įspūdį, neatsiduriant tokioje padėtyje, kai jau neišsi- 

o, nors, tiesą sakant, jis lyg ir nemeluoja. Masinės informa- 

pasitinkant kokią įžymybę, galima paversti kliokiančia sro- 
ve.* Visi šie perėjimo nuo melo prie tiesos atspalviai, šie su- 
maištį keliantys sunkumai, atsirandą kaip tik dėl to, kad visi 
šie atspalviai sudaro tarsi ir nenutrūkstantį kontinuumą, jau 
yra formaliai pripažinti. Tokios organizacijos kaip kilnoja- 
mojo turto tarnybos parengia smulkius kodeksus, kuriuose 
konkrečiai nurodo, kiek iškalbingai leidžiama perteikti abe- 
jones tokiomis priemonėmis kaip sutirštinimas, nutylėjimas 
bei praleidimas." Didžiosios Britanijos valstybės tarnautojai 
taip pat neblogai susipažinę su panašiomis sampratomis: 
Taisyklė (kaip formuluoti „teiginius, kurie skirti viešumai ar- 
ba neišvengiamai vieši“) paprasta. Negalima pasakyti nieko, kas 
nera teisinga: tačiau visiškai nereikalinga, o kartais ir nepagei- 
dautina, netgi ir pačios viešuomenės labui, sakyti visa, kas svar- 
bu, teisingai; faktus, kuriais operuojame, leidžiama išdėstyti bet 
kokia patogia tvarka. Tiesiog nuostabu, ką neperžengdamas tokių 
ribų įmano padaryti įgudęs įstatymų kūrėjas. Ciniškai, tačiau per 
daug nenutolstant nuo tiesos, galima tarti, jog tobulas atsakymas 
į trikdantį klausimą Bendruomenių rūmuose yra trumpas, atro- 
dytų, išsamiai atsakąs į klausimą; iškilus abejonių, gali būti įro- 
dyta, jog kiekvienas jo žodis tikslus, jis nepalieka vietos jokiems 
gremėzdiškiems „papildymams“ ir iš tikrųjų nieko neatskleidžia.* 
Įstatymas susikerta su daugeliu įprastų socialinių man- 
dagybių, įvesdamas savo paties taisykles. Amerikos teisėt- 
varkoje ketinimas, aplaidumas ir griežta atsakomybė yra at- 
skirti; klaidinanti reprezentacija laikoma sąmoningu aktu, 
galinčiu kilti iš žodžio ar poelgio, dviprasmiško teiginio ar 
klaidinančios pažodinės tiesos, sutrukdymo įvykdyti atsklei- 


* Geras pavyzdys - MacArthuro atvykimo į Čikagą 1952 metų Res- 
publikonų Nacionalinės konvencijos metu aprašymas. Žr. K. ir G. 
Lang, „The Unigue Perspective of Television and its Effect: A Pilot 
Study,“ American Sociological Review, XVIII, 3 - 12 p. 

dimą.' Informacijos neatskleidimas, už kurį apkaltinama, pri- 
klauso nuo gyvenimo srities - reklamos verslui taikomi vie- 
ni kriterijai, profesionaliems konsultantams kiti. Maža to, įsta- 
tymas paprastai tvirtina, jog: 

Reprezentacija, įvykdyta nuoširdžiai įsitikinus jos teisingumu, 
vis viena gali būti apšaukta aplaidumu, nes ji nepakankamai rū- 
pestingai patvirtina faktus, arba dėl savo išraiškos būdo, arba dėl 
to, kad stokojama įgūdžių ir kompetencijos, reikalingų konkrečiam 
verslui arba profesijai.š 

Tas faktas, kad atsakovas buvo nesuinteresuotas, kupinas ge- 
riausių motyvų, ir kad jis manėsi darąs ieškovui malonę, neatlei- 
džia jo nuo atsakomybės, jei tik žinoma, jog jis iš tiesų ketino su- 
klaidinti. ? 

Kai nuo tiesmukų įsikūnijimų ir įžūlaus melo atsigręžia- 
me į kitus melagingų pasirodymų tipus, sveika nuovoka at- 
pažįstami skirtingumai tarp tikrų ir klaidingų įspūdžių tampa 
dar menkiau apčiuopiami. Profesinė veikla, vieną dešimti- 
metį buvusi šarlataniška, kitą dešimtmetį, žiūrėk, tampa 
teisėtu užsiėmimu..!* Taip pat matome, jog veiklos rūšys, lai- 
komos kai kurių mūsų visuomenės auditorijos grupių teisė- 
tomis, kitų vertinamos kaip reketas. 

Dar svarbiau tai, jog išvystame, kad beveik nesama tokio 
teisėto kasdienio pašaukimo ar Žmonių santykio, kurio 
atlikėjai neužsiimtų kokiomis slaptomis praktikomis, nesi- 
derinančiomis su įspūdžiu, kurį jie stengiasi sudaryti. Nors 
„konkretūs pasirodymai, kaip ir konkretūs vaidmenys ar pa- 
sirodymo numeriai, gali būti tokie, jog atlikėjas neturės ką 
slėpti, visame jo vaidmenų repertuare vis viena atsiras kaž- 
kas, ko jis negalės parodyti atvirai. Kuo daugiau klausimų, 


" Žr. William L. Prosser, Handbook of the Law of Torts (Hornbook Se- 

kuo daugiau vaidybinių partijų apima vaidmuo ar santykis, 
tuo daugiau, suprantama, atsiras slėptinų dalykų. Taigi, pa- 
vyzdžiui, galime tikėtis, kad harmoningos santuokos part- 
neriai slėps vienas nuo kito finansines paslaptis, savo patir- 
tis praeityje, dabartinį flirtą, savo nuolaidžiavimą „ydingiems“ 
ar brangiems įpročiams, asmenines aspiracijas, vaikų po- 
elgius, tikras nuomones apie gimines, bendrus draugus ir 
kitus panašius dalykus.!' Laikantis strategiškai lokalizuotų 
nutylėjimų, tampa įmanoma išsaugoti pageidaujamą tarpu- 
savio santykių status guo*, nesistengiant griežtai taikyti šio 
susitarimo implikacijų visose gyvenimo srityse. 

Gal svarbiausia, ką reikėtų pastebėti, yra tai, kad klaidin- 
gas įspūdis, kurį individas sukuria bet kuriuo iš savo atlie- 
kamų numerių, gali sukelti grėsmę santykio visumai arba visam 
vaidmeniui, nors šis numeris ir tėra jo dalis, nes individą kom- 
promituojančios veiklos išaiškinimas vienoje srityje privers 
suabejoti jo veikla ir daugelyje tų veiklos sričių, kuriose jis 
neturi ko slėpti. Taip pat, jeigu individui pasirodymo metu 
metu tenka slėpti tik vieną dalyką ir net jei jis paaiškėti tega- 
li tik tam tikroje vaidinimo vietoje ar tam tikroje jo fazėje, 
atlikėjas tikriausiai nervinsis viso pasirodymo metu, ir šiuo 
nerimu taps persmelkta jo visa vaidyba. 

Šiame skyriuje jau minėjome tokias bendras pasirodymo 
charakteristikas: veikla, orientuota į darbo užduotis, paprastai 
paverčiama veikla, orientuota į komunikaciją; fasadas, ku- 
riuo prisidengus atliekamas vienas numeris, veikiausiai tiks 
ir kitiems, gal mažumėlę skirtingiems pasirodymo numeriams, 
todėl iki galo netiks nei vienam konkrečiam numeriui; tenka 
pasitelkti nemenką savikontrolę, kad būtų išsaugotas galio- 
jantis konsensas; vienus faktus pabrėžiant, kitus pridengiant, 
sukuriamas idealizuotas įspūdis; ekspresijos nuoseklumą 
atlikėjas išsaugo vengdamas menkiausių disharmonijos 


"Žr. pvz., David Dressler, „What Don't They Tell Each Other,“ This 

protrūkių ir tą daro daug stropiau, kaip tikriausiai pasirodys 
auditorijai, negu buvo žadėta turint galvoje pasirodymo tikslą. 
Visos šitos apibendrintos savybės gali būti suprantamos kaip 
sąveikos apribojimai, kurie aktyviai įtakoja individą ir jo veiklą 
paverčia pasirodymu. Užuot paprasčiausiai atlikęs savo užduotį 
ir leidęs sau išlieti jausmus, jis išraiškos priemonėmis paro- 
dys, kad „atlieka“ užduotį, o savo jausmus išreikš taip, kaip 
pridera. Tačiau apskritai veiklos reprezentavimas šiek tiek 
skiriasi nuo pačios veiklos, todėl neišvengiamai reprezen- 
tuoja ją neteisingai. Ir kadangi tam, kad sukurtų savo veik- 
los reprezentavimą, individui teks pasiremti simboliais, tad 
įvaizdis, kurį jis konstruoja, kad ir kaip ištikimas faktams, 
vis viena bus neapsaugotas nuo visų žlugdančių faktorių, 
nuo kurių priklauso ir pats sukurtas įspūdis. 

Nors mums pravartu išsaugoti sveiku protu paremtą su- 
pratimą, kad sukurtąjį išoriškumą nesunkiai sukompromi- 
tuoja jam paprieštaravusi realybė, dažnai nesama priežas- 
ties tvirtinti, jog kuriamą įspūdį kompromituojantys faktai 
yra realesnė realybė negu ta kuriama realybė, kurią jie kom- 
promituoja. Ciniškas požiūris į kasdienius vaidinimus gali 
būti lygiai toks pat vienašalis, kaip ir tas, kurį stengiasi įteigti 
atlikėjas. Nemaža sociologinių klausimų galima nagrinėti nė 
neatsakius, kas realiau, sukurtasis įspūdis ar tas, kurį atlikė- 
jas stengiasi sutrukdyti auditorijai susidaryti. Sociologiniu 
požiūriu, bent jau mūsų analizei, svarbu tai, jog įspūdžiai, 
sukuriami kasdienių pasirodymų metu, kartais sužlunga. Mums 
norėtųsi žinoti, koks realybės įspūdis gali išklibinti vaidini- 
mo kuriamą realybės įspūdį, o klausimą, kas iš tiesų yra re- 
alybė, palikime kitiems analitikams. Verčiau paklauskime: 
„Kokiais būdais sužlugdomas tikėjimas sukurtuoju įspūdžių?“ 
Ir tai ne tas pats, kas klausti: „Kuriomis prasmėmis sukurta- 
sis įspūdis melagingas?“ 

Tuomet ir suvokiame, kad nors spektaklis, brukamas ap- 
sišaukėlių bei melagių, gali papiktinti nesąžiningumu ir šia 
prasme skirtis nuo įprastų pasirodymų, jie abu yra panašūs 
pastangomis, kurių iš atlikėjų pareikalauja kuriamo įspūdžio 

palaikymas. Taigi, pavyzdžiui, žinome, jog oficialus Didžio- 
sios Britanijos valstybės tarnautojų'* ir Amerikos beisbolo 
teisėjų"? kodeksas ne tik draudžia jiems sudarinėti kokius nors 
netinkamus „sandėrius“,bet sykiu ir nurodo jiems vengti tokių 
nieku dėtų veiksmų, kurie galėtų sudaryti neteisingą įspū- 
dį, neva jie į tokius sandėrius leidžiasi. Nepriklausomai nuo 
to, ar sąžiningas atlikėjas siekia perteikti tiesą, ar nesąžinin- 
gas atlikėjas siekia perteikti melagystę, abu privalo padėti 
nemenkai pastangų savo pasirodymą pagyvinti tinkamomis 
išraiškomis ir atsisakyti tokių išraiškų, kurios pakenktų no- 
rimam įspūdžiui sukurti, bei pasirūpinti, kad auditorija ne- 
priskirtų šioms išraiškoms kokių nors nepageidaujamų pras- 
mių.'* Kaip tik dėl to, kad ir vieni, ir kiti pasitelkia tas pačias 
dramines atsargumo priemones, mes, analizuodami tuos pa- 
sirodymus, kurie yra gerokai nesąžiningi, galime ne taip jau 
mažai sužinoti apie tikrai sąžiningus." 


'? Dale, op. cit., 103 p. 

S Pinelli, op. cit., 100 p. 

"+ Reikėtų paminėti vieną tokio panašumo išimtį, tegul ji ir ne kažin 
kiek įvertina sąžiningus atlikėjus. Kaip jau minėjome, įprastais tei- 
sėtais pasirodymais linkstama pabrėžti, koks unikalus yra tuo me- 
tu atliekamas numeris. O grynai apsišaukėliški vaidinimai kaip tik 
stengsis pabrėžti, kad šiuo metu atliekamas numeris yra įprastas, 
tuo siekiant sumažinti įtarimą. 

'* Yra ir dar viena priežastis, kodėl verta skirti dėmesio pasirodymams 
ir fasadams, kurie yra begėdiškai melagingi. Išvydę, kaip netikros 
televizijos antenos parduodamos asmenims, neturintiems televizo- 
rių, pluoštai egzotiškų kelionių etikečių - asmenims, kurie nėra ko-. 
jos iškėlę iš namų, o ratų gaubtai su imitaciniais vieliniais stipinais — 
vairuotojams, kurių automobiliai teturi paprastus ratus, susiduria- 
me su pačiu aiškiausiu įrodymu, kad tariamai praktiški objektai gali 
būti panaudoti įspūdžio sudarymo funkcijai atlikti. Kai žiūrime į 
realius dalykus, kaip antai, asmenis su tikromis antenomis ir tik- 
rais televizoriais bei kitais realiais daiktais, dažnai gali būti sunko- 
ka įtikinamai pademonstruoti to, ką galėtume pavadinti spontaniš- 
ku ar instrumentiniu aktu, įspūdžio sudarymo funkciją. 

Ašjau minėjau tuos keletą būdų, kuriais individo pasirody- 
mas vienus dalykus gali nuslėpti, o kitus išryškinti. Jei per- 
cepciją suprantame kaip kontakto ir bendrumo formą, tai 
to, kas suvokiama, kontrolė reikš užmegzto kontakto kon- 
trolę, o rodomo apribojimas ir reguliavimas yra kontakto ap- 
ribojimas bei reguliavimas. Tarp informacinių ir ritualinių 
sąlygų esama sąryšio. Nesėkmingos pastangos sureguliuoti 
auditorijos įgytą informaciją kelia grėsmę, jog bus pertrauktas 
projektuojamas situacijos apibrėžimas; nesėkmingos pastangos 
sureguliuoti kontaktą grasina tapti ritualiniu užkratu pačiam 
atlikėjui. 

Itin paplitusi nuomonė, jog apribojimai, kurie taikomi kon- 
taktui, taip pat ir socialinės distancijos išlaikymas yra tas me- 
todas, kuriuo įmanoma priversti auditoriją pajusti baimingą 
pagarbą ir ją išsaugoti, - kaip sako Kennethas Burke, meto- 
das, kuris siūlo, kaip išlaikyti auditoriją atlikėjo sukurtoje 
mistifikacijos būklėje. Toks štai Cooley tvirtinimas galėtų pa- 
sitarnauti kaip iliustracija: 

Įvairios aplinkybės nulemia, kiek žmogus įmano paveikti kitus 
suklastotu savo įvaizdžiu. Kaip nurodyta, pats asmuo gali būti 
atskiras epizodas, niekaip konkrečiai nesusijęs su jo (paties žmo- 
gaus) idėja, kuri jam bus atskiras vaizduotės produktas. Tačiau 
taip įvyksta retai, nebent tais atvejais, kai nesama ryšio tarp lyde- 
rio ir sekėjo, ir tai paaiškina, kodėl autoritetingas asmuo, ypač jei- 
gu jis dar ir silpna asmenybė, dažnai linkęs apsupti save formomis 
bei dirbtiniu paslaptingumu, kuris neleistų atsirasti neformaliam 
kontaktui ir tokiu būdu teiktų vaizduotei peno jį idenlizuoti... Pa- 
vyzdžiui, sausumos kariuomenių ir laivynų drausmė ypač remiasi 
tokiomis formomis, kurios atskiria aukštesniuosius nuo žemesnių- 
jų ir sukuria prielaidas be klausimų paklusti tam, kas aukštesnis 
rangu. Kaip pastebi profesorius Rossas savo darbe apie socialinę 
kontrolę, didelę gyvenimo patirtį turintys žmonės dažnai pa- 
sikliauna manieromis kaip užsimaskavimo priemonėmis, o šis 

užsimaskavimas, pagrečiui kitų tikslų, tarnauja tam, kad būtų galima 
išsaugoti pranašumą prieš mažiau rafinuotus asmenis.! 

Ponsonby, patardamas Norvegijos karaliui, išdėsto tą pa- 
čią teoriją: 

Vieną vakarą karalius Haakonas papasakojo apie tai, kokių sunkumų 
jam sukelia respublikoniškų nuostatų opozicija, apie tai, kokio at- 
sargumo dėl to jis turįs paisyti visame kame, ką jis darąs ir sakąs. 
Jis man tvirtino ketinąs kaip įmanoma dažniau buvoti tarp žmo- 
nių, tikėjosi, jog jo populiarumas pastebimai išaugs, jeigu, užuot 
važiavę automobiliu, jiedu su karaliene Maud keliautų tramvajumi. 
da, nes familiarumas gimdo panieką. Tarnavęs laivyno karininku, 
jis turėtų žinoti, jog laivo kapitonas niekuomet nevalgydavo sy- 
kiu su kitais karininkais, o visuomet laikydavosi nuošaliau. Taip 
elgdavosi, suprantama, dėl to, kad siekė išvengti bet kokio familia- 
rumo su kitais karininkais. Aš karaliui pasakiau, kad jis privalo 
užlipti ant pjedestalo ir ten likti stovėti. Retkarčiais gali nuo jo 
nužengti sau nepakenkdamas. Žmonės nori ne tokio karaliaus, su 
kuriuo galėtų draugiškai pasistumdyti minioje, bet asmenybės, kuri 
būtų nepasiekiama kaip delfų orakulas. Monarchija juk iš tiesų yra 
tai, ką kiekvienas individas susikuria savo vaizduotėje. Visi mes 
juk mėgstame pagalvoti, ką darytume, jeigu būtume karalium. Žmonės 
apdovanojo monarchą visomis įsivaizduojamomis dorybėmis ir ta- 
lentais. Todėl jie veikiausiai nusivils, jeigu išvys jį vaikštinėjantį 
gatvėje tarsi paprastą žmogų." 

Loginis kraštutinumas implikuojamas šioje teorijoje, ne- 
priklausomai nuo to, ar ji faktiškai teisinga, ar ne, būtų vi- 
siškai uždrausti auditorijai stebėti atlikėją, ir atrodo, kad šios 
teorijos logiška išvada įgyvendinama tada, kai atlikėjas skelbiasi 
turįs dangiškųjų savybių ir galių. 

Suprantama, auditorija pati dažnai bendradarbiauja - ne- 
pažeisdama socialinės distancijos, ji laikosi pagarbiai ir bai- 
mingai saugo atlikėjo, kuriam priskiriamas šventojo statusas, 
integralumą. Kaip pastebi Simmelis: 


" Cooley, op. cit., 351 p. 


2 


“ Ponsonby, op. cit., 277 p. 

Tuomet daugiau pasvarsčius, teks vadovautis įsitikinimu (be- 
je, Jį galima perkelti ir į kitas sritis), kad ideali sfera plyti aplink 
kiekvieną būtybę. Nors įvairiomis kryptimis ši aura nusidriekia 
nevienodai, nors ji skiriasi priklausomai nuo asmens, su kuriuo 
palaikome santykius, į jos sferą neįmanoma prasiskverbti, tokiu 
judesiu nesunaikinant asmenybinės individo vertės. Tokią ypatingą 
sferą aplink individą sukuria jo „garbė“. Kalba itin taikliai pertei- 
kia individo garbės įžeidimo sampratą, kaip „prisiartinimą per ar- 
ti“. Šios sferos spindulys tarsi pažymi tą atstumą, kurį peržengęs 
antrasis individas įžeidžia šio pirmojo garbę.“ 

Panašiai kalba ir Durkheimas: 

Žmogaus asmenybė yra šventas dalykas; jos nevalia pažeisti, 
nevalia veržtis į jos ribas, bet tuo pačiu didžiausią gėrį jai teikia 
bendrumas su kitais? 

Reikėtų šį tą paaiškinti, paprieštaraujant iš Cooley pasta- 
bų kylančioms implikacijoms, neva su pagarbia baime per 
arti nesiartinama prie tų atlikėjų, kurie savo statusu lygūs 
arba žemesni už auditoriją, sykiu privengiama ir tų - gal tik 
ne taip dažnai - kuriems priskirtas pranašiųjų statusas. 

Nepriklausomai nuo to, kokia šito funkcija auditorijai, toks 
jos slopinimas (inhibition) palieka atlikėjui šiek tiek daugiau 
erdvės sukurti tam įspūdžiui, kokį jis nusprendė sukurti, o 
sykiu suteikia jam galimybę pačiam atlikti apsaugojimo ar 
atgrasinimo funkciją - tiek savo paties, tiek auditorijos la- 
bui, - kurią auditorija iš jo atimtų, tikrindama jį iš per arti. 

Pagaliau aš norėčiau pridurti, kad su pagarbia baime at- 
likėjui auditorija dažnai palieka nuošalyje tokius dalykus, 
kuriuos atskleidus, šis tikriausiai susigėstų. Pasak Riezlerio, 
čia susiduriame su pačia elementariausia viešai išmetama mo- 
neta, kurios vienoje pusėje pagarbi baimė, kitoje gėda? Au- 


3 The Sociology of Georg Simmel, vert. ir redag. Kurt H. Wolff (Glencoe, 
Il.: The Free Press, 1950), 321 p. 

* Emile Durkheim, Sociology and Philosophy, vert. D. H. Pocock (Lon- 
don: Cohen 6: West, 1953), 37 p. 

* Kurt Riezler, „Comment on the Social Psychology of Shame,“ Ame- 
rican Journal of Sociology, XLVIII, 462 p. 

ditorija jaučia, kad pasirodymas pridengia paslaptingus da- 
lykus ir galias, o atlikėjas jaučia, kad pačios didžiausios jo 
paslaptys tėra apgailėtinai menkos. Kaip byloja nesuskaičiuo- 
jama daugybė liaudies pasakų bei iniciacijos ritualų, dažnai 
reali paslaptis už viso paslaptingumo tėra tai, kad iš tiesų 
nesama jokios paslapties; o reali problema - kaip sutrukdyti 
auditorijai šitai sužinoti. 


Realybė ir išmonė 


Anglų-amerikiečių kultūroje, regis, egzistuoja du racionalūs 
modeliai, pagal kuriuos mes formuluojame savo elgsenos kon- 
cepcijas: tai realus, nuoširdus arba sąžiningas vaidinimas ir 
antras - melagingas, stropių fabrikuotojų sukurtas pasiro- 
dymas, nesvarbu, ar priimsime jį nerimtai, kaip savo darbą 
priima aktoriai scenoje, ar rimtai, kaip savo darbą supranta 
apgavikai. Sąžiningus pasirodymus mes linkę vertinti taip, 
tarsi jie visai ir nebūtų sąmoningai parengti, o būtų tik indi- 
vido reakcijos į situacijos faktus neintencionalus produktas, 
reakcijos, kurios jis pats gal sąmoningai nė nesuvokia. Išgal- 
votus pasirodymus esame linkę priimti kaip kažką, kas su 
vargu sulipdyta į visumą, duriant vieną melagingą elemen- 
tą prie kito, nes nėra realybės, į kurią būtų galima reaguoti 
tokiais elgesio matais. Tiesa, reikėtų atkreipti dėmesį į tai, 
kad šios dichotomiškos koncepcijos, įkūnijančios, žinoma, są- 
žiningų atlikėjų ideologiją, suteikia įtaigos jų pasirodymams, 
tačiau menkai tepadeda juos analizuoti. 

Pirma pasakytina, yra nemažai individų, nuoširdžiai 
tikinčių, kad situacija, kurią jie įpratę sukonstruoti savo 
pasirodyme, yra tikroji realybė. Šioje knygoje neketinu klaus- 
ti, kokį populiacijos procentą sudarytų asmenys su tokiu 
įsitikinimu, mane veikiau domina jų nuoširdumo struk- 
tūrinis santykis su jų pasirodymais. Norint, kad vaidini- 
mas pasisektų, liudininkai iš esmės turėtų būti pajėgūs patikėti 
atlikėjų nuoširdumu. Tai ir yra struktūrinė nuoširdumo vieta 

įvykių dramoje. Atlikėjai gali būti nuoširdūs arba nenuošir- 
dūs, tačiau nuoširdžiai įsitikinę savo pačių nuoširdumu - bet 
toks savo vaidmens įsimylėjimas nėra būtinas tam, kad įtiki- 
namaijį atliktum. Nesama tiek daug rusų šnipų, kurie apsi- 
metę prancūzų virėjais, tiek daug moterų, kurios vaidina žmoną 
vienam vyrui, o meilužę kitam, tačiau tokių dvejopumų pa- 
sitaiko; dažnai tokius dvigubus vaidmenis asmenys sėkmin- 
gai vaidindavo ilgą savo gyvenimo atkarpą. Iš to galime spręsti, 
jog nors asmenys paprastai yra tuo, kuo atrodo esą, tokį iš- 
orės dvilypumą kai kam yra pasisekę įveikti. Taigi tarp iš- 
orės ir realybės esama statistinio santykio, ne prigimtinio ar 
neišvengiamo. Iš tiesų, atsižvelgiant į pavojus, kurie gali įtakoti 
vaidinimą, ir į poreikį (jį aptarsime vėliau) išsaugoti solida- 
rumą su savo kolegomis atlikėjais bei distanciją tarp savęs ir 
liudininkų, aišku, jog inertiškas nesugebėjimas atsiriboti nuo 
savo viduje susikurto realybės jausmo kartais gali pavirsti 
grėsme atlikėjo pasirodymui. Kai kurie vaidinimai būna at- 
liekami visiškai nesąžiningai, kiti su absoliučiu sąžiningu- 
mu; tačiau kalbant apskritai, nė vienas iš šių kraštutinumų 
pačiam pasirodymui nėra iš esmės svarbus, o dramaturgi- 
niu požiūriu - net ir nepatartinas. 

Šiuo norėčiau implikuoti, kad sąžiningas, nuoširdus, rimtas 
vaidinimas yra ne taip tvirtai susijęs su materialiuoju pasauliu, 
negu iš pradžių galėtume tarti. Ir tokia mūsų prielaida tik 
sutvirtėtų, dar sykį įvertinus distanciją, kuri atskiria pakan- 
kamai sąžiningus vaidinimus nuo pakankamai išsigalvotų. 
Šiuo aspektu aptarkime garsųjį vaidinimo scenoje fenome- 
ną. Norint tapti geru scenos aktoriumi, reikia gilių įgūdžių, 
ilgo mokymosi ir psichologinių duomenų. Tačiau šis faktas 
neturėtų nustelbti mums kito: gana greitai išmokti scenarijų 
tiek, jog atlaidžiai nusiteikusiai auditorijai sudarytume įspūdį, 
jog tai, kas gudriai rezgama jai prieš akis, šiek tiek primena 
realybę, sugebame visi. Ir atrodo, jog taip yra todėl, kad įprasta 
socialinė sąveika pati konstruojama panašiai, kaip konstruojama 
scena: keičiantis lyg dramoje pripildytais veiksmais ir ato- 
veiksmiais bei kitų žodžius nukertančiais atsakymais. Net 

sitaiko; dažnai tokius dvigubus vaidmenis asmenys sėkmin- 
gai vaidindavo ilgą savo gyvenimo atkarpą. Iš to galime spręsti, 
jog nors asmenys paprastai yra tuo, kuo atrodo esą, tokį iš- 
orės dvilypumą kai kam yra pasisekę įveikti. Taigi tarp iš- 
orės ir realybės esama statistinio santykio, ne prigimtinio ar 
neišvengiamo. Iš tiesų, atsižvelgiant į pavojus, kurie gali įtakoti 
vaidinimą, ir į poreikį (jį aptarsime vėliau) išsaugoti solida- 
rumą su savo kolegomis atlikėjais bei distanciją tarp savęs ir 
liudininkų, aišku, jog inertiškas nesugebėjimas atsiriboti nuo 
savo viduje susikurto realybės jausmo kartais gali pavirsti 
grėsme atlikėjo pasirodymui. Kai kurie vaidinimai būna at- 
liekami visiškai nesąžiningai, kiti su absoliučiu sąžiningu- 
mu; tačiau kalbant apskritai, nė vienas iš šių kraštutinumų 
pačiam pasirodymui nėra iš esmės svarbus, o dramaturgi- 
niu požiūriu - net ir nepatartinas. 

Šiuo norėčiau implikuoti, kad sąžiningas, nuoširdus, rimtas 
vaidinimas yra ne taip tvirtai susijęs su materialiuoju pasauliu, 
negu iš pradžių galėtume tarti. Ir tokia mūsų prielaida tik 
sutvirtėtų, dar sykį įvertinus distanciją, kuri atskiria pakan- 
kamai sąžiningus vaidinimus nuo pakankamai išsigalvotų. 
Šiuo aspektu aptarkime garsųjį vaidinimo scenoje fenome- 
ną. Norint tapti geru scenos aktoriumi, reikia gilių įgūdžių, 
ilgo mokymosi ir psichologinių duomenų. Tačiau šis faktas 
neturėtų nustelbti mums kito: gana greitai išmokti scenarijų 
tiek, jog atlaidžiai nusiteikusiai auditorijai sudarytume įspūdį, 
jog tai, kas gudriai rezgama jai prieš akis, šiek tiek primena 
realybę, sugebame visi. Ir atrodo, jog taip yra todėl, kad įprasta 
socialinė sąveika pati konstruojama panašiai, kaip konstruojama 
scena: keičiantis lyg dramoje pripildytais veiksmais ir ato- 
veiksmiais bei kitų Žodžius nukertančiais atsakymais. Net 

dų nesugebėjimas iš anksto numatyti, kaip reikės judinti sa- 
vo akis bei kūną, dar nereiškia, kad jis nepajėgs išreikšti sa- 
vęs šiomis priemonėmis tokiu būdu, kuris sudramintas ir iš 
anksto suformuotas jo veiksmų repertuare. Trumpai tariant, 
mes visi vaidiname geriau negu iš tiesų mokame vaidinti. 

Kai per televiziją matome, kaip imtynininkas apgaudinė- 
ja, plūsta savo priešininką, ant jo urzgia, žinome, jog netru- 
kus įsitikinsime, kad nepaisant keliamų tumulų dulkių, jis 
tik vaidina - ir pats tai žino - „sunkiasvorį“ ir kad kitame 
mače jam gali būti patikėtas kitas, rimto imtyninko vaidmuo, 
kurį jam teks atlikti taip pat išraiškingai ir pademonstruo- 
jant įgūdžius. Mažiau esame linkę pastebėti, jog kai tokios 
detalės kaip kryčių skaičius ir pobūdis gali būti nustatytos 
iš anksto, tai išraiškos detalės ir imtynininko judesiai scena- 
rijuje nenumatyti, o priklauso nuo idiomatikos įvaldymo, šiuo 
metodu kartais pasinaudojama beveik be apskaičiavimo ar 
išankstinio apgalvojimo. 

Skaitydami apie asmenis iš Vakarų Indijos, kurie tapo „ar- 
kliu“ arba kitaip sakant, tapo apsėstais vudu dvasios“ su 
įdomumu sužinome, jog tikima, kad apsėstasis asmuo pa- 
jėgs perteikti įžengusio į jį dievo teisingą paveikslą, nes šis 
įėjo į jį dėl to „pažinimo ir atminties, sukauptų per gyveni- 
mą, kurį apsėstasis nugyveno lankydamas kulto kongrega- 
cijas“, kad apsėstojo socialinis santykis su tais, kas jį stebi, 
visiškai adekvatus; kad „užvaldymas“ įvyksta tinkamu mo- 
mentu, atliekant deramas ceremonijas; kad apsėstasis tiek 
įsijaučia į savo ritualines priedermes, jog įsiveržia į mi- 
nią asmenų, kurie tuo metu irgi apsėsti kitų dvasių. Ta- 
čiau analizuojant šį reiškinį, svarbu įžvelgti, jog „arklio“ 
vaidmens kontekstinis sustruktūrinimas leidžia kulto daly- 
viams patikėti, esą toks dvasios „įžengimas“ yra realus da- 
lykas ir kad į asmenis retkarčiais nužengia dievai, kurių pa- 
sirinkti jie negali. 


5 Žr., pavyzdžiui, Alfred Mėtraux, „Dramatic Elements in Ritual Po- 
ssession,“ Diogenes, 11, 18-36 p. 
“ Ibid., 24 p. 

O kai stebime jauną gudrią viduriniosios klasės amerikietę, 
apsimetančią kvaišele, kad įtiktų savo vaikinui, jos elgesyje 
mes pasiryžę įžvelgti klastą ir išsigalvojimus. Tačiau ir ji pa- 
ti, ir jos vaikinas, ir mes kaip nesuvaidintą faktą priimame 
tai, kad ši atlikėja yra jauna amerikiečių viduriniosios klasės 
mergina. Neabejotinai šiuo mes paneigiame didžiąją vaidi- 
nimo dalį. Įprasta sakyti, kad skirtingos socialinės grupuo- 
tės skirtingais būdais išreiškia tokius savo atributus kaip amžius, 
lytis, teritorija bei klasinis statusas, ir kiekvienu atveju šie 
grynieji atributai yra ištobulinami ryškioje kompleksinėje kul- 
tūrinėje konfigūracijoje, susidedančioje iš prideramos elgse- 
nos Modelių. Taigi, būti kokiu nors konkrečiu asmeniu reiš- 
kia ne vien tik turėti reikiamus atributus, bet taip pat atitikti 
elgesio standartus bei išvaizdą, kurie priskiriami individui 
pagaljo socialinę grupę. Tai, kad atlikėjas nuosekliai, be vargo, 
veik nesusimąstydamas, atlieka šiuos reikalavimus atitin- 
kančius numerius, nepaneigia to fakto, jog vyksta vaidini- 
mas, 0 tik parodo, jog atlikėjui nebereikia net įsisąmoninti, 
jog jis vaidinąs. 

Statusas, padėtis, vieta visuomenėje nėra materialiniai da- 
lykai, kuriuos įgyjame, o paskui pademonstruojame; tai pri- 
deramo elgesio modelis, nuoseklus, išgražintas, nepriekaiš- 
tingai artikuliuotas. Ar jis atliekamas grakščiai ar nerangiai, 
suvokiant ar ne, gudraujant ar nuoširdžiai, vis viena tai yra 
kažkas, ką reikia suvaidinti ir pavaizduoti, kažkas, kam būtina 
„suteikti būtį. Šiuo atveju itin pritiktų tokia Sartre'o citata: 

Pažvelkime štai į šį padavėją kavinėje. Jo judesiai greiti ir ver- 
žlūs, mažumėlę per tikslūs, mažumėlę per spėrūs. Jis prisiartina 
prie patronų tokiu žingsniu, kuris truputėlį per greitas. Palinksta 
į priekį truputėlį per uoliai; jo balsas ir akys spinduliuoja dėmesį, 
kuriame aiškiai per daug susidomėjimo kliento užsakymu. Ir štai 
pagaliau jis sugrįžta, savo eisena stengdamasis pamėgdžioti tary- 
tum kokio roboto nejudrų sustingimą, nešdamas padėklą su bepro- 
tiška lyno akrobato drąsa, stengdamasis tekrustelėti jį tiek, kad šis 
išlaikytų pusiausvyrą, tačiau padeklas vis viena įkyriai svirčioja 
čia į vieną, čia į kitą pusę, 0 padavėjas vis taip nenuilstančiai, čia 

delno, čia visos rankos virptelėjimu, vėl sugrąžina jam pusiau- 
svyrą. Visas jo elgesys mums primena žaidybą. Jis prisitaiko prie 
situacijos, sukaustydamas savo judesius taip, tarsi jie būtų me- 
chanizmai, kurių vienas reguliuoja kitą; jo judesiai ir net jo balsas 
išties atrodo kaip mechanizmai; jis suteikia sau spartumo, bešir- 
diško daiktų greitaeigiškumo. Jis žaidžia, jis smaginasi. Tačiau ką 
jis vaidina? Nė nereikia jo stebėti, kad suprastum, jog jis vaidina 
padavėją kavinėje. Tuo mes nė kiek nesistebime. Toks žaidimas yra 
objekto pažymėjimas ir tyrimas. Vaikas žaidžia su savo kūnu, no- 
rėdamas jį ištirti, susidaryti kūno dalių inventorių; padavėjas ka- 
vinėje žaidžia su savo situacija, kad ją paverstų tikrove. 
Tai lygiai toks pat įsipareigojimas, kuris noromis nenoromis pri- 
metamas visiems, pardavinėjantiems kokį nors savo produktą. Jų 
situacija kupina tikrojo ceremoningumo. Publika reikalauja iš jų, 
kad jie kaip tik ir suvoktų savo situaciją kaip ceremoniją; štai ba- 
kalėjininko šokis, siuvėjo šokis, jie lieja prakaitą, kad įtikintų savo 
klientus, jog jie nėra niekas kitas kaip tik bakalėjininkas, aukcio- 
nierius, siuvėjas. Užsisvajojęs bakalėjininkas užgauna pirkėją, nes 
toks bakalėjininkas nėra vien tik bakalėjininkas. Visuomenė reika- 
lauja, kad jis apsiribotų šia, bakalėjininko funkcija, taip, kaip ka- 
reivis sustingęs pagal komandą „dėmesio“ pavirsta kariu - daik- 
tu, įsitempusiu ir sustingusiu, tuo, kas jau iš viso nieko nemato, 
kuriam ir nereikia nieko matyti, nes dabar jau taisyklė, o ne šios 
akimirkos interesas nulemia, į kokį tašką jis privalo įsmeigti žvilgsnį 
(„žvilgsnis įsmeigtas per dešimt žingsnių). Sergstinčiomis gran- 
dinėmis sukaustę žmogų, kaliname jį jo vaidmenyje, tarsi perse- 
-kiojami nesiliaujančios baimės, kad štai jis paspruks iš šios socia- 
linės esaties, nusitrauks grandines ir išslys iš savo situacijos? 


" Sartre, op.cit., 59 p. 


II skyrius 


KOMANDOS 


Kalbant apie vaidinimą, būtų lengviausia remtis prielaida, 
kad savęs pateikimo turinys tėra tik vaidmens atlikėjo cha- 
rakterio ekspresijos tąsa, o vaidmens atlikimo funkciją ver- 
tinti susiejant ją su konkretaus asmens kontekstu. Tačiau šis 
požiūris ribotas, nes jo laikydamiesi išleisime iš akių tai, kad 
vaidmens atlikimas interakcijų visumoje gali atlikti ir visiškai 
skirtingą nei ši funkciją. 

Visų pirma, gana dažnai pasitaiko, kai pasirodydamas 
atlikėjas išreiškia veikiau vykdomos užduoties charakteristikas, 
o ne savo paties savybes. Taigi matome, jog aptarnaujantis 
personalas, nesvarbu kokios srities, biurokratijos, verslo ar 
amatų, pagyvina savo raiškos manierą judesiais, liudijančiais 
įgudimą bei vientisumą, tačiau, kad ir ką ši išraiškos maniera 
apiejuos sakytų, dažniausiai tokios raiškos tikslas yra įtvirtinti 
jų siūlomos paslaugos arba produkto definiciją. Taip pat mato- 
me, kad atlikėjo asmeninis fasadas dažnai pasitelkiamas ne 
tam, kad asmuo galėtų išreikšti save taip, kaip norėtų, bet 
tam, kad jo išvaizda bei raiškos būdas vienaip ar kitaip padėtų 
kurti vaizdą scenoje. Tą turėdami galvoje ir pastebėkime, 
kaip miesto gyvenimas, atsijojęs ir atrinkęs išpuoselėtas, su 
prideramu akcentu kalbančias merginas, atveda jas dirbti 
viešbučių registratorių darbo, kur demonstruodamos savo 
fasadą, jog gali prezentuoti tiek organizaciją, tiek pačias save. 

Tačiau visų svarbiausia, - mes dažnai matome, kad situacijos 
apibrėžimas, kurį projektuoja konkretus situacijos dalyvis, 

yra tik sudėtinė dalis projekcijos, kuriamos ir palaikomos 
artimai bendradarbiaujant daugiau nei vienam dalyviui. 
Tarkime, ligoninėje du etatiniai internai pareikalauja, jog tre- 
čiasis (internas) kaip savo praktikos dalį atliktų tokią užduotį: 
patikrintų paciento kortelę, padarydamas savo išvadas apie 
kiekvieną jos įrašą. Naujas internas gali nesusigaudyti, jog 
gerokai neišmanančiu jis pasirodo dar ir dėl to, kad kiti per- 
sonalo nariai dar vakar vakare susipažino su duomenimis 
paciento lentelėje. Šis internas tikriausiai nežinos ir to, kad 
tokį jo neišmanėliškumo įspūdį dar sustiprina vietinės ko- 
mandos nebylus susitarimas, pagal kurį pusė darbo užpildant 
ligonio kortelę skiriama vienam personalo nariui, kita kitam.! 

Toks komandos darbas užtikrina gerą personalo pasiro- 
dymą - su sąlyga, žinoma, kad šį katekizmą tinkamu laiku 
sugeba įsisavinti tinkamas internas. 

Be to, dažniausiai situacija susiklosto taip, kad iš kiekvienos 
tokios trupės arba aktorių grupės nario pareikalaujama pa- 
sirodyti vis kitokioje šviesoje tam, kad būtų užtikrintas pa- 
tenkinamas bendras komandos pasirodymo įspūdis. Taigi 
jeigu šeimynos nariai ruošiasi suvaidinti oficialius pietus, 
vienam asmeniui iš darbinės trupės teks apsirengti durininko 
uniformą arba livrėją. Individas, kuris atliks šį vaidmenį, 
privalo „prisiskirti“ sau socialinį liokajaus statusą. Tuo pačiu 
metu individas, kuris vaidina namų šeimininkę, privalo 
„užsivilkti“ socialiai apibrėžtą statusą to, kas pripratęs prie 
liokajų patarnavimų ir šį „savo“ statusą patvirtinti išore bei 
raiškos maniera. Toks vaidmenų prisiskyrimo atvejis itin ryškiai 
buvo įkūnytas Šetlando salos turistų viešbutyje, kur tyrimus 
atliko šio teksto autorius (studija vėliau pavadinta „Šetlando 
viešbutis“). Viešbučio savininkams pavyko sukurti bendrą 
įspūdį, jog viešbutyje teikiamos vidutinės klasės lygio paslau- 
gos, saujie pasiskyrė viduriniosios klasės šeimininko ir šeimi- 
ninkės, o savo darbininkams - tarnų-namiškių statusą, nors 
vietos klasinės struktūros požiūriu kambarinių vaidmenį 


' Šio teksto autoriaus nepublikuota studija iš medicinos paslaugų srities. 

atlikusios merginos buvo mažumėlę aukštesnio socialinio 
statuso nei jas pasamdę asmenys. Kai viešbutyje nelikdavo 
lankytojų, kambarinės nepalikdavo jokių dviprasmybių dėl 
to, kad jų statusas aukštesnis negu šeimininkės. Štai dar vienas 
pavyzdys iš viduriniosios klasės šeimos gyvenimo. Mūsų 
visuomenėje priimta, kad kai vyras ir žmona atvyksta pas 
naujus savo pažįstamus užmegzti draugiškų santykių, žmona 
paprastai parodo daugiau pagarbios subordinacijos savo vyro 
valiai bei nuomonei nei ji paprastai vargintųsi parodyti jos 
tais atvejais, kai lieka su savo vyru viena arba kai sukinėjasi 
sujuo tarp senų bičiulių. Kai žmona prisiima pagarbų vaid- 
menį, vyras gali vaidinti dominuojantį, ir kai kiekvienas su- 
tuoktinių komandos narių vaidina specialų vaidmenį, vedusiųjų 
pora kaip vienetas gali palaikyti tą įspūdį, kokio iš jų tikisi 
nauja auditorija. Dar vienas pavyzdys - rasinis etiketas pie- 
tinėse valstijose. Charles Johnsonas tvirtina, kad kai šalia 
nesimato baltųjų asmenų, juodaodis gali vadinti savo baltaodį 
bendradarbį vardu, tačiau kai prisiartina daugiau baltųjų, 
savaime suprantama, jog juodaodis kreipsis į baltąjį „pone“ .* 
Verslo etiketas siūlo mums dar vieną panašų pavyzdį: 
Dalyvaujant pašaliniams, dar svarbiau suteikti situacijai dalykiško 
oficialumo atspalvį. Jūs visą dieną galite vadinti savo sekretorę 
„Mere“ ,o savo partnerį „Džou“, tačiau kai į jūsų kontorą įžengs 
svetimas žmogus, jums derėtų į savo bendradarbius kreiptis taip, 
kaip jums norėtųsi, kad į juos kreiptųsi pašalinis: „panele, pone“. 
Gal jūs pratęs papokštautį su komutatoriaus operatoriumi, tačiau 
susitvardote nepajuokavęs tada, kai skambinate girdint pašaliniam 
asmeniui.3 Ji (jūsų sekretorė) nori būti vadinama panele ar ponia 
svetimiems asmenims girdint, na, ir ji jau tikrai nenudžiuęs, jeigu 
jūsų kreipinys „Mere“ paskatins ir visus kitus kreiptis į ją familiariai. 
Aš remsiuos terminu „vaidinimo komanda“ arba, trumpiau 
sakant, „komanda“,apibūdindamas bet kurią grupę individų, 


* Charles S. Johnson, op. cit., 137-138 p. 
> Esguire Etiguette (Filadelfija: Lipincott, 1953), 6 p. 
* Ibid., 15 p. 

kurie bendradarbiauja inscenizuodami tą patį pasirodymo 
numerį. 

Iki šiol savo analizėje kaip pagrindine samprata rėmėmės 
individualiu pasirodymu ir domėjomės dviejų lygmenų fak- 
tais - individu ir jo vaidinimu iš vienos pusės, ir visa grupe 
dalyvių bei interakcija kaip visuma, iš kitos. Atrodytų, ana- 
lizuojant kai kurių rūšių interakcijas bei jų atskirus aspektus, 
tokios perspektyvos turėtų pakakti; visa kita, kas netelpa į 
tokį kontekstą, gali būti suprantama kaip šios analizės ap- 
sunkinimas, nors, žinia, išnarplioti įmanoma ir jį. Taigi bend- 
radarbiavimas tarp dviejų atlikėjų, kurių kiekvienas tariamai 
dalyvavo pristatydami specifinį savo vaidinimą, gali būti 
nagrinėjamas kaip suokalbis arba „supratimas“, nekeičiant 
pagrindinio atskaitos konteksto. Tačiau analizuojant konkrečius 
socialinius institutus, kai kurių atlikėjų dalyvavimas bendroje 
veikloje pasirodo per daug svarbus, kad jį būtų galima aiškinti 
vien tik kaip variaciją ankstesne tema. Ar komandos nariai 
inscenizuoja panašius individualizuotus vaidinimus, ar jie 
stato nepanašius pasirodymus, kurie visi drauge sudaro visumą, 
susiformuoja visos grupės kuriamas įspūdis, kurį patogumo 
dėlei galima traktuoti kaip savarankiškai egzistuojantį faktą — 
tarsi kokio trečio lygmens faktą, lokalizuotą tarp individualaus 
vaidinimo, iš vienos pusės, ir bendros dalyvių sąveikos, iš 
kitos. Galima netgi sakyti, kad jeigu mes ketiname analizuoti 
įspūdžio valdymą bei tą grėsmę, kuri iškyla šį įspūdį išsaugant, 
taip pat ir šios grėsmės pašalinimo technikas, tuomet geriausia 
pasirinkti komandą ir komandos pasirodymą kaip tinkamiau- 
sius analizės sandus ir remtis jais kaip pagrindiniais referen- 
ciniais vienetais." Pasitelkus šį atskaitos objektą, į mūsų kon- 
tekstą nesunku įtraukti ir tokias situacijas kaip dviejų asmenų 
interakcijos, apibūdinant jas kaip dviejų komandų, turinčių 


* Komandos (kaip priešybės atlikėjui) sampratą, kaip fundamentalų 
analizės vienetą, aš perimu iš von Neumanno, op.cit., ypač kaip ji 
išdėstoma 53 p., kurjis aptaria bridžą kaip dviejų žaidėjų žaidimą, 
kurių kiekvienas tam tikra prasme turi po du atskirus individus 
žaidimui žaisti. 

tik po vieną narį, interakcijas. (Logiškai samprotaujant, galima 
sakyti, kad auditorija, kuriai tinkamą įspūdį padarė kokios 
nors konkrečios socialinės dekoracijos, tegul ir be jokių vei- 
kėjų, būtų auditorija, stebinti komandų pasirodymą, kuria- 
me dalyvavusi viena narių neturinti komanda.) 

Sutarę dėl komandos koncepcijos, galime kalbėti apie 
pasirodymus, kuriuose vaidina vienas atlikėjas arba daugiau 
kaip vienas atlikėjas; ta pati samprata taikoma dar vienam, 
šiek tiek kitokiam atvejui. Jau anksčiau sakėme, jog atlikėjas 
gali būti taip įsijautęs į savo paties vaidybą, jog tuo momentu 
jis tikės, kad jo kuriamas realybės įspūdis yra vienintelė ir 
tikroji realybė. Tokiais atvejais atlikėjas tampa savo paties 
pasirodymo auditorija; jis tampa to paties pasirodymo atli- 
kėju ir sykiu žiūrovu. Galima tarti, jog jis įima savin arba 
paverčia vidiniais tuos standartus, kuriuos jis stengiasi ati- 
tikti būdamas kitų akivaizdoje, todėl jo sąžinė reikalauja iš 
jo, kad jis elgtųsi socialiai priimtinu būdu. Individas, esan- 
tis atlikėjo situacijoje, turės slėpti pats nuo savęs, kaip audi- 
torijos, tuos kompromituojančius faktus, kuriuos išsiaiški- 
no apie vaidinimą; o kalbant kasdieniška kalba, bus tokių 
dalykų, kuriuos jis Žino arba žinojo, tačiau sau jų nepajėgs 
prisipažinti. Toks sudėtingas manevravimas, apgaudinė- 
jant save, vyksta nuolatos; psichoanalitikai yra mums pateikę 
kuo gražiausių tokios rūšies duomenų, kuriuos surinko dirb- 
dami su pacientais, ir apibendrino šiuos duomenis kaip išstū- 
mimo bei disociacijos reiškinius.“ Gal iš čia ir kyla tai, ką 


“ Individualistinės mąstymo mokyklos linkusios vertinti panašius sa- 
vęs apgaudinėjimo bei nenuoširdumo procesus kaip charakterio silpny- 
bes, kurios susiformuoja individualios asmenybės giluminiuose klo- 
duose. Tačiau būtų geriau, jeigu pradėtume nuo to, kas yra už individo, 
ir bandytume skverbtis į jį, užuot pirma mėginę suvokti, kas jo viduje, 
ojau paskui skintis kelią į išorę. Galima sakyti, jog visa ko, kas įvyksią 
vėliau, pradžia yra individualus atlikėjas, dedantis pastangas išsaugoti 
konkrečiai apibrėžtą situaciją auditorijos akyse. Individas savaime 
tampa nenuoširdus, jeigu jis, spaudžiamas įpareigojimo išsaugoti ga- 
liojantį konsensą, dalyvauja atliekant keletą numerių arba atlieka 
jam paskirtą vaidmenį kelių auditorijų akivaizdoje. Saviapgaule ga- 
lėtume laikyti tokį reiškinį, kuris kyla, kai du skirtingi vaidmenys, 
atlikėjo ir auditorijos, įspraudžiami į tą patį individą. 

vadiname nutolimu nuo savęs (self-distantiation), būtent, proce- 
sas, kurio veikiamas asmuo tampa susvetimėjęs pats sau." 

Kai atlikėjas kreipia savo asmeninę veiklą tokia kryptimi, 
kuri atitinka jo inkorporuotus moralės reikalavimus, jis kartais 
gali susieti šiuos reikalavimus su kokia nors konkrečia atskaitos 
grupe, taip susikurdamas savo veiklai auditoriją, tegul ir 
nedalyvaujančią. Tokia galimybė leidžia mums apsvarstyti 
ir kitą. Kartais individas ir privačiame kontekste gali laikytis 
tokių elgesio standartų, kurių jis pats asmeniškai nepripa- 
žįsta, taip darydamas vien dėl savo įsitikinimo, jog yra stebimas 
neregimos auditorijos, kuri nubausianti jį už šių reikalavimų 
nesilaikymą. Kitaip sakant, individas gali būti savo paties 
auditorija arba gali įsivaizduoti, jog auditorija dalyvauja. (Čia 
vis matome analitinį skirtumą tarp komandos koncepcijos 
ir individualaus atlikėjo koncepcijos.) Tada turėtume išvysti 
ir tai, jog kartais komanda inscenizuoja pasirodymą audito- 
rijai, kuri realybėje jo stebėti nepasirodo. Tarkime, kai kuriose : 
amerikiečių psichiatrinėse ligoninėse mirusieji, kurių niekas 
nepasiėmė palaidoti, gana iškilmingai palaidojami ligoninės 
teritorijoje. Ši praktika neabejotinai padeda užtikrinti, tegul 
ir minimalių, tačiau civilizuotų reikmių patenkinimą tokioje 
sceninėje aplinkoje, kur galima tikėtis, kad dėl bendro visuo- 
menės abejingumo ir aplaidumojų bus visai nepaisoma. Tad 
kai giminės taip ir nepasirodo, ligoninės kunigas, ligoninės 
šermenų direktorius ir dar vienas kitas funkcionierius, be 
vargo atlikdami visų laidotuvių dalyvių vaidmenis, viešai 
pašarvoję mirusįjį, atlieka civilizuotos pagarbos išėjusiajam 
ritualą nedalyvaujančiųjų akivaizdoje. 

Akivaizdu, jog individai, esą tos pačios komandos nariais, 
jau vien šio fakto dėka paprastai būna vienas su kitu susiję 
reikšmingais ryšiais. Reikėtų paminėti du svarbius tokio san- 
tykio komponentus. 

Pirma, atrodytų, kad kol trunka komandos pasirodymas, 
bet kuris iš komandos narių gali išduoti vaidinimą ar jį nutraukti 


" Žr. Karl Mannheim, Essays on the Sociology of Culture (London: Routledge 
6 Kegan Paul, 1956), 209 p. 

nederamu savo elgesiu. Kiekvienas komandos narys yra pri- 
verstas pasitikėti kitų narių padoriu elgesiu bei manieromis, 
o šie savo ruožtu priversti pasitikėti juo. Tad noromis nenoromis 
komandos narius susieja tarpusavio priklausomybės saitas. 
Kai komandos narių formalus statusas ir rangas socialinėje 
hierarchijoje skiriasi, kaip dažniausiai ir atsitinka, matome, 
jog narystės komandoje pagimdyta tarpusavio priklausomybė 
perkerta struktūrinius ar socialinius skirtingumus socialiniame 
institute, tapdama jį sutelkiančia jėga. Jei personalo bei profesijų 
statusai turi tendenciją organizaciją skaldyti, tai sykiu vaidi- 
nančios komandos linkusios tokių skirtingumų nepaisyti. 

Antra, akivaizdu, kad jei komandos nariai priversti bend- 
radarbiauti, kad išsaugotų auditorijos akyse jau konkrečiai 
apibrėžtos situacijos įspūdį, vargu, ar jiems pavyks tą patį 
įspūdį išsaugoti ir vienas kito akyse. Bendrininkai tuomet, 
kai reikia išsaugoti tam tikrą padėties „įvaizdį“, tampa priversti 
identifikuoti vienas kitą kaip „pažįstamus“ asmenis, kaip 
asmenis, kurių akivaizdoje būtent tokio fasado neišsaugosi. 
Taigi, kuo dažniau komandos nariai vaidina sykiu bei kuo 
daugiau įvairiausių segmentų sudaro įspūdį, kurį būtina iš- 
saugoti, tuo glaudžiau juos susaisto teisės, kurias galėtume 
pavadinti „familiarumu“. Tokio familiarumo, egzistuojančio 
tarp komandos narių, privilegija - jis gali pasireikšti ir kaip 
artimumas be šilumos - neturėtų būti kažkas organiška, išsi- 
rutuliojus lėtai, priklausomai nuo sykiu praleidžiamo laiko, - 
ne, veikiau tai formalus ryšys, kuris individui perduodamas 
savaime ir priimamas tą pat akimirką, vos tik individas užima 
vietą konkrečioje komandoje. 

Tvirtindami, kad komandos nariai dažnai susiję vienas 
su kitu tarpusavio priklausomybės bei tarpusavio familiarumo 
saitais, neturėtume painioti šitokiu būdu susiformavusios 
grupės su kitų tipų grupėmis, pavyzdžiui, tokiomis kaip ne- 
formali grupė ar klika. Komandos narys yra tas asmuo, nuo 
kurio dramaturginio bendradarbiavimo individas priklau- 
so, norėdamas išsaugoti konkrečiai apibrėžtą situaciją, jei 
toks asmuo atsiduria už neformalių sankcijų ribų ir atkakliai 

spiriasi išduoti vaidinimą ar stengiasi pakreipti jį kokia kita 
"linkme, jis vis viena tebėra komandos narys. Iš tiesų kaip 
tik todėl, kad jis yra komandos narys, jis ir gali pridaryti 
tokių problemų. Taigi atskiras asmuo gamykloje, net ir kai 
jis tampa triukšmingu kovotoju prieš nustatytą tvarką, vis 
viena yra komandos dalis, net ir tuo atveju, kai jo gamybinė 
veikla ardo tą sunkaus kasdienio darbo įspūdį, kurį stengiasi 
sukurti kiti dabininkai. Kaip draugystės partnerį, tokį as- 
menį galima nuosekliai ignoruoti, tačiau negalime nepaisy- 
ti jo grėsmės konkrečiai apibrėžtai situacijai. Panašiai vaka- 
rėlio metu merginos, kuri atrodo lengvai pasiekiama, kitos 
dalyvaujančios merginos tikriausiai vengs, tačiau kitais po- 
žiūriais ji vis tiek priklauso jų komandai, tad negali nepa- 
kenkti tam bendram įspūdžiui, kurį stengiasi sudaryti merginos, 
tai yra, kad seksualiai jas pasiekti nėra lengviau nei laimėti 
kitokį prizą. Tad nors komandos partneriai dažniausiai yra 
asmenys, kurie neoficialiai susitarę kreipti savo pastangas 
tam tikra linkme, sutelkdami jas it kokią savisaugos priemonę, 
ir būtent toks jų elgesys suvienija juos į neformalią grupę, 
toks neoficialus susitarimas nėra kriterijus, kuriuo galėtu- 
me pagrįsti savo komandos koncepciją. 

Neformalios klikos nariai, pritaikant šį terminą nedidelei 
grupelei narių, kurie susirenka draugėn neformaliai pasi- 
linksminti, taip pat gali sudaryti grupę, nes tikriausiai jiems 
teks bendradarbiauti taktiškai slapstant savo išskirtinumą 
nuo vienų grupės nariais nesančių asmenų ir kartu snobiškai 
reklamuojantis kitiems. Tačiau esama iškalbingo skirtumo 
tarp sampratų komanda ir klika. Stambiuose socialiniuose 
institutuose individus, priklausančius tam tikram lygiui pagal 
savo statusą, suveda kartu vien tik būtinybė bendradarbiauti, 
palaikant situacijos apibrėžtumą aukštesnių ir žemesnių už 
save akyse. Taigi grupė individų, kurie gali skirtis svarbiais 
aspektais ir vien dėl to pageidauti išlaikyti vienas nuo kito 
socialinę distanciją, staiga susivokia, jog jie susiję tarpusavy: 
prievartinio artimumo arba familiarumo saitais, būdingais 
komandos nariams, drauge inscenizuojantiems pastatymą. 
Atrodo, jog neretai nedidelės klikos susiformuoja ne tam, 

kad paremtų interesus tų, su kuriais kartu individas rengia 
pasirodymą, o veikiau tam, kad apsaugotų individą nuo 
nepageidaujamos identifikacijos su jais. Taigi, klikos dažnai 
funkcionuoja tam, kad apsaugotų individą ne nuo kitų rangų 
asmenų, bet nuo savo paties rango asmenų. Nors visi vienos 
klikos nariai gali būti vienodo statuso, itin svarbu, kad ne 
visi to paties statuso asmenys būtų įsileidžiami į kliką.* 
Užbaigiant šiuos komentarus, reikia nurodyti, kuo komanda 
nėra. Individai gali būti formaliai arba neformaliai susiję į 
veiklos grupę tam, kad bet kokiomis įmanomomis priemonėmis 
įtvirtintų visų grupės narių panašius tikslus ar kolektyvinius 
grupės siekinius. Tiek, kiek šie bendradarbiauja išsaugodami 
sukurtą įspūdį ir pasitelkdami šią bendradarbiavimo techniką 
kaip priemonę savo tikslams įgyvendinti, jie sudaro tai, ką 
čia aptarėme kaip komandą. Tačiau reikėtų aiškiai pasakyti, 
kad be dramaturginio bendradarbiavimo esama dar daug 
kitų priemonių, kuriomis veiklos grupė gali siekti savo tikslų. 
Kitų tikslo siekimo priemonių, tokių kaip jėga ar derybų galia, 
galima pagausinti ar sumažinti, strategiškai manipuliuojant 
įspūdžiais, tačiau tiek jėgos panaudojimas, tiek derybų galia 
gali individų saujelei suteikti išteklių, paverčiančių ją grupe, 
"tačiau tai visai nesusiję su tuo faktu, kad retkarčiais tokiu 
būdu susiformavusi grupė gali pasirodyti, dramaturgiškai 
tariant, kaip komanda. (Panašiai individas, kuris užima vado- 
vaujantį. ar įtakingą postą, gali sumenkinti arba sutvirtinti 
savo įtaką padoria ir įtikinama išvaizda bei raiškos manie- 
ra, tačiau neimsime tvirtinti, kad tokią individo įtakingą padėtį 
būtinai, ar net ir dažnai, nulemia jo dramaturginės veiklos 
savybės.) 


* Suprantama, klikos susiformavimo pagindu gali pasitarnauti daug 
kas. Edwardas Grossas nepublikuotoje filosofijos daktaro disertacijoje 
Informal Relations and the Social Organization of Work in an Industrial 
Office (Čikagos universitetas, sociologijos fakultetas, 1949) tvirtina, 
jog klikos perkerta įprastus amžiaus bei etninius barjerus ir suvienija 
individus, jeigu jie nėra priversti varžytis darbinės veiklos rezultatais. 

Jei toliau norėsime remtis komandos samprata kaip esminiu 
savo analizės elementu, praverstų dar kartą pažvelgti į mūsų 
ankstesnius žingsnius ir iš naujo apibrėžti visus mūsų terminus, 
patikslinant jų kontekstą taip, kad fundamentalus jo vienetas 
būtų ne individualus atlikėjas, bet veikiau komanda. 

Jau minėjome, jog atlikėjas siekia išsaugoti konkretų si- 
tuacijos apibrėžimą, atstovaujantį, galėtume pasakyti, jo 
realybės sampratai. Jei jis pasireiškia kaip komanda, susidedanti 
iš vieno asmens, be partnerių, kuriuos reikėtų informuoti 
apie savo sprendimą, jis gali greitai nuspręsti, kurį iš galimų 
požiūrių konkrečiu klausimu pasirinkti, o paskui nuoširdžiai 
suvaidinti, tarsi jo pasirinkimas būtų buvęs vienintelis įma- 
nomas. Savo pasirinktą požiūrį jis gali dailiai priderinti prie 
realios savo situacijos ir interesų. 

Kai mes nuo vieno asmens komandos atsigręžiame į dides- 
nę, realybės, kurios įspūdį palaiko komanda, pobūdis pasi- 
keičia. Užuot pateikę išsamią situacijos definiciją, ją galime 
pakeisti realybe, redukuota į siaurą partijos liniją, nes linija 
veikiausiai negalės būti vienodai priimtina visiems koman- 
dos nariams. Čia jau galime išgirsti ir ironiškų pastabų, kuriomis 
komandos narys juokais atmeta partijos liniją, rimtai ją priim- 
damas. Antra vertus, atsiranda naujas ištikimybės komandai 
ir komandos broliams faktorius, įpareigojantis paremti ko- 
mandos liniją. 

Atrodo, jog visuotinai manoma, kad viešas komandos narių 
nesutarimas ne tik padaro juos nepajėgius vieningai veikti, 
„bet sykiu kompromituoja komandos remiamą realybę. Gali 
būti, jog siekiant išsaugoti sukurtą realybės įspūdį, iš komandos 
narių bus pareikalauta atidėti bet kokį viešą savo pozicijos 
pagarsinimą iki tol, kol bus nustatyta komandos pozicija; 0 
kai ji bus nustatyta, visi komandos nariai greičiausiai privalės 
jos laikytis. 

Čia nesvarstysime tokių dalykų, kaip, kiek leidžiama „so- 
vietinės savikritikos“ ir kas gali ją pareikšti, kol nebus paskelbta 
oficiali komandos pozicija. Štai iliustracija iš valstybės institucijų 
pareigūnų tarnybos: 

Tokiuose komitetuose (Kabineto komitetų susirinkimuose) vals- 
tybės ministerijų tarnautojai dalyvauja diskusijose ir nevaržomai 
išreiškia savo požiūrius, tepaklusdami tik vienai išlygai: jie tiesiai 
neprieštarauja savo ministrui. Net ir pati galimybė atvirai nepritarti 
iškyla labai retai, ir devyniais atvejais iš dešimties ji iš viso neturėtų 
ne iškilti. Ministras ir kartu su juo susirinkime dalyvaujantis mi- 
nisterijos tarnautojas bus iš anksto susitarę, kokios veiksmų taktikos 
laikysis; o dešimtuoju atveju ministerijos pareigūnas, kokiu nors 
klausimu nepritariantis ministro nuomonei, visai neatvyks į susi- 
rinkimą, kuriame tas klausimas bus svarstomas.? 

Kitas toliau pateikiamas pavyzdys - iš neseniai atliktos 
nedidelio miestelio jėgos struktūrų analizės: 

Tie, kam teko dalyvauti didesnio ar mažesnio masto bendruomenės 
darbuose, ne kartą stebėjosi tuo reiškiniu, kurį tiktų pavadinti „vie- 
ningumo principu“. Kai bendruomenės lyderiai pagaliau sufor- 
muluoja bendruomenes politiką, jie nedelsdami pareikalauja, kad 
jų suformuluotai nuomonei būtų pritarta. Tačiau paskubomis priimti 
sprendimus čia neįprasta. Daugumai projektų apsvarstyti skiriama 
pakankamai daug laiko, ypač kai juos svarsto aukščiausio rango 
vadovai, prieš patvirtinant veiklos programą. Taip svarstomi visi 
bendruomenės projektai. Kai diskusijų laikas pasibaigia ir nusta- 
toma veiklos linija, tuomet pareikalaujama jai vienbalsiai pritarti. 
Atskalūnai spustelėjami ir priverčiami pritarti, pradedamas projekto 
įgyvendinimas.!“ 

Atviri nesutarimai auditorijai matant suteikia, kaip sakoma, 
pasirodymui melagingą gaidą. Galima tarti, jog tiesioginių 
melagingų gaidų vengiama dėl tų pačių priežasčių, dėl ko 
vengiama ir perkeltinės prasmės klaidingų tonų; ir vienu, ir 
kitu atveju jų vengiama siekiant išsaugoti sukurtą situaciją. 

Tai geriausiai iliustruoja ištrauka iš nedidelės knygelės 
apie problemas, kurios iškyla profesionaliam dainininko akom- 
paniatoriui koncertų metu: 


* Dale, op. cit., 141 p. 
" Floyd Hunter, Community Power Structure (Chapel Hill: University 
of North Carolina Press, 1953), 181 p., žr. taip pat 118 ir 212 p. 

Dainininko ir pianisto idealiausias pasirodymas tikriausiai būtų 
tuomet, jeigu jie tiksliai atliktų tai, ko pageidauja kompozitorius, 
tačiau atsitinka, kad dainininkas reikalauja, kad jo partneris darytų 
kažką, kas visiškai prieštarauja kompozitoriaus natoms. Jis užsinorės 
akcentuoti ten, kur akcento neturėtų būti, jis atliks firmata, kur 
šito nereikalaujama, jis atliks rallentando, kur turėtų būti 
atliekama tempo, jis stengsis skambeti forte, kai turėtų stengtis 
nuskambėti piano, galbūt jis sukurs sentimentalią nuotaiką, kai 
ji turėtų būti nobilmente. 

Tačiau šis sąrašas toli gražu neužbaigtas. Dainininkas, padėjęs 
ranką ant širdies ir su ašaromis akyse prisieks, jo2 jis dainuoja ir 
visuomet stengiasi dainuoti tiksliai tai, ką paraše kompozitorius. 
Tokia situacija iš tikrųjų gėdinga. Jeigu jis dainuoja vienaip, o pianistas 
akompanuoja kitaip, to pasekmė - visiškas chaosas. Jokios diskusijos 
veikiausiai netgi neįmanomos. Bet ką gi turėtų daryti akompa- 
niatorius? Pasirodymo metu jis privalopalaikyti dainininką, 
tačiau pasibaigus koncertui, leisti jam ištrinti visa tai iš atminties... V 

Tačiau vieningas pritarimas nėra vienintelis dalykas, kurio 
gali pareikalauti iš individo komandos projekcija. Atrodo, 
jog visuotinai neabejojama, kad patys realiausi, patys pati- 
kimiausi dalykai gyvenime yra tie, dėl kurių apibūdinimo 
individai sutaria nepriklausomai vienas nuo kito. Nesunku 
numatyti, jog jeigu du įvykio dalyviai nusprendžia, kad stengsis 
perteikti jį kaip įmanoma sąžiningiau, tai jų pasirinktosios 
pozicijos atrodys įtikinamai panašios, nors prieš jas paskelbdami 
individai iš anksto gal net nesitarė tarpusavyje. Matyt, jog 
ketinimas sakyti tiesą tokius išankstinius susitarimus padaro 
nereikalingus. Taip pat atrodo, jog jei du individai ketina 
meluoti arba tendencingai iškraipyti įvykį, tokiu atveju jiems 
teks susitarti iš anksto, ne vien tik tam, kad, kaip sakoma, 
„Jiedu vienodai meluotų“, bet ir tam, kad nieku gyvu neišsi- 
duotų, jog turėję tokią galimybę taip iš anksto susitarti. Kitaip. 


" Gerald Moore, The Unashamed Accompanis! (New York: Macmillan, 
1944), 60 p. 

sakant, kai apibrėžtą situaciją inscenizuoja keletas komandos 
narių, jiems neišvengiamai teks laikytis vieningos pozicijos 
ir slėpti tą faktą, jog toks pozicijos vieningumas nebuvo pa- 
siektas vienam su kitu visiškai nesusiderinus. (Retkarčiais, 
jeigu grupės nariams rūpi dar ir išsaugoti savigarbą vienam 
kito akyse, tokios komandos nariams neišvengiamai teks iš 
anksto sužinoti, kokia būsianti bendra komandos taktika, ir 
jos laikytis, o patiems sau ir kitiems nė neprisipažinti, kad 
tokią poziciją jie pasirinko ne savarankiškai. Tačiau tokie 
svarstymai jau nutolina mus nuo „komandos pasirodymo“ 
kaip pagrindinės šios analizės sampratos.) 

Reikia pastebėti, kad kaip grupės nariai turėtų palaukti 
oficialaus įspėjimo, kada jiems užimti savo poziciją, lygiai 
taip reikėtų užtikrinti, jog oficialus įspėjimas pasiektų ir atskirą 
grupės narį, jeigu norima, kad šis individas galėtų atlikti 
savo vaidmenį komandoje ir jaustųsi jos dalimi. Pavyzdžiui, 
štai vienas autorius pasakoja, kaip kinų pirkliai nustato savo 
prekių kainą pagal pirkėjų išvaizdą. 

Mūsų analizė aiškiai parode vieną akivaizdų faktą, jog kai klientas 
praveria parduotuvės Kinijoje duris ir, apžiūrėjęs keletą prekių, 
pasiteirauja vienos iš jų kainos, tas pardavėjas, į kurį jis kreipėsi, 
„Jam neatsakys, - išskyrus tuos atvejus, kai aiškiai žinoma, jog jis 
kreipėsi ir į kitus, ne tik į vieną pardavėją, tas, kurio pirkėjas teiravosi, 
jam neatsakys tol, kol nebus apklausti visi kiti pardavėjai, ar atsa- 
kydami šiam džentelmenui, jie nurodę jam prekės kainą. Jeigu, 
kas pasitaiko itin retai, šios atsargumo priemonės nėra paisoma, 
ta suma, kurią nurodys atskiri pardavėjai, beveik neišvengiamai 
skirsis, iš to aiškiai matome, jog jie nėra susitarę del to, kaip vertins 
klientą.U 

Nesuteikti komandos nariui informacijos apie tai, kokios 
pozicijos laikosi jo komanda, faktiškai reiškia slėpti nuo individo 
jo paties charakterį, nes nežinodamas, kokią padėtį jam rei- 
kės pasirinkti, individas gali ir neįstengti patvirtinti savo 


'* Chester Holcombe, The Real Chinaman (New York: Dodd, Mead, 1895) 
239 p. 

„aš“ auditorijos akivaizdoje. Taigi, jei chirurgas ruošiasi ope- 
ruoti pacientą, kurį jam atsiuntė kitas gydytojas, tikriausiai 
paprasčiausias mandagumas įpareigos šį chirurgą pranešti 
pacientą atsiuntusiam gydytojui, kada jį operuos, o jeigu 
nukreipęs pacientą gydytojas operacijos metu nepasirodė, — 
telefonu pranešti apie operacijos rezultatus. Tokiu būdu 
informuotas operacijai ligonį nukreipęs gydytojas gali kur 
kas įtaigiau prisistatyti paciento šeimos nariams kaip asmuo, 
taip pat dalyvaująs šiame medikų pasirodyme." 

Dar norėčiau pridurti bendrą faktą, susijusį su nuoseklia 
komandos laikysena pasirodymo metu. Kai komandos narys 
suklysta auditorijai matant, kitiems komandos nariams dažnai 
tenka nuslopinti tą akimirką kilusį troškimą nubausti ir pa- 
mokyti pažeidėją, jie privalo susitvardyti, kol pasitrauks 
auditorija. Pagaliau, korektyvinė sankcija, paskirta nedel- 
siant, kaip jau minėta, tik galutinai apverstų visą pasirody- 
mą aukštyn kojom, o auditorijai pateiktų tokį vaizdą, kokį 
derėtų patausoti komandos nariams. 

Tad, sakykime, autoritarinėse organizacijose, kur direk- 
torių taryba priversta nepaliaujamai vaidinti, jog bet kokiose 
situacijose ji yra teisi ir sudaro vieningą frontą, dažnai egzistuoja 
griežta taisyklė, draudžianti šio rango viršininkams reikšti 
bet kokį priešiškumą ar nepagarbą kuriam nors kitam iš 
direktorių, stebint jiems pavaldžios komandos nariams. Armijos 
karininkai vieningai laikosi prieš lygtinius tarnybos narius, 
tėvai prieš vaikus", menedžeriai prieš darbininkus, medicinos 
seserys prieš pacientus" ir panašiai. Žinoma, kai pavaldiniai 
pasitraukia, neišvengiamai prasiveržia atvira audringa kritika. 


"* Solomon, ap. cit., 75 p. 

"* Įdomi dramaturginė aplinkybė šeimoje yra tai, kad seksas bei linijinis 
solidarumas, kuris perkerta sutuoktinių solidarumo lygmenį, gerokai 
apsunkina galimybę „vienam kitą kopijuoti“ tais atvejais, kai reikia 
pademonstruoti autoritetą vaikams, apsispręsti, ar išlaikyti atstumą 
nuo išplėstinės šeimos narių. Tačiau kaip jau minėta anksčiau, toks 
linijinių priklausomybių susikirtimas neleidžia įvykti esmingesniam 
struktūriniam susiskaldymui. 

!5 Taxel, op. cit., 53-54 p. 

Pavyzdžiui, visai neseniai atliktoje studijoje, analizuojančioje 
mokytojo profesiją, nustatyta, kad norėdami išsaugoti pro- 
fesinės kompetencijos bei mokyklos kaip institucijos autori- 
teto įvaizdį, mokytojai turi būti tikri, kad kai įtūžę tėvai ateina 
į mokyklą skųstis, direktorius palaikys personalo požiūrį bent 
jau iki tos akimirkos, kol moksleivių tėvai išeis.!* Panašiai, 
mokytojai yra tvirtai įsitikinę, jog mokiniams matant jų kolegos 
neturėtų reikšti savo nepritarimo arba prieštarauti. 

„Tegul tik kita mokytoja pasišaipydama kilstelės antakį, 
jie (mokiniai) jau žinos, niekas nepraslys jiems pro akis, ir 
jų pagarba tau kaip mat išgaruos“." Lygiai taip pat išsiaiš- 
kinome, kad ir medikų profesija turi griežtą etiketo kodeksą, 
pagal kurį konsultantas, dalyvaujant pacientui bei jo gydytojui, 
stengsis nepratarti nieko, kas sukompromituotų įspūdį, kad 
jis kompetentingas, kokiu stegiasi atrodyti pacientą gydantis 
gydytojas. Kaip tvirtina Hughes'as: „[profesinis]etiguette yra 
tarsi ritualų kūnas, kuris neformaliai užauga aplink profe- 
siją, kad kliento akyse būtų išsaugotas bendras profesijos 
fasadas“.'š Ir žinoma, lygiai tokį patį solidarumą pavaldiniai 
pademonstruos savo viršininkų akivaizdoje. Pavyzdžiui, ne- 
seniai atlikta policininko darbo analizė parodė, jog patrulinė 
grupė, sudaryta iš dviejų policininkų, kurių kiekvienas savo 
akimis matė, kokius nelegalius ar pusiau legalius veiksmus 
atliko antrasis, ir turi kuo puikiausią galimybę sukompromituoti 
vienas kito pasirodymą teisėjo akyse, parodo herojišką soli- 
darumą ir ryžtingai patvirtina vienas kito istoriją, nepriklau- 
somai nuo to, kokias baisybes ji dengtų ar kaip neįtikinamai 
visiems kitiems skambėtų.!? 


'6 Howard S. Becker, „The Teacher in the Authority System of the Public 
School,“ Journal of Educational Sociology, XXVII, 134 p. 

!7 Ibid., iš interviu. 

5 E. Hughes, „Institutions,“ New Outline of He Principles of Sociology, 
red. Alfred M. Lee (New York: Barnes and Noble, 1946), 273 p. 

"“* William Westley, „The Police“ (nepublikuota bakalauro disertacija, 
Čikagos universitetas, sociologijos fakultetas, 1952), 187-196 p. 

Akivaizdu tai, jog jeigu atlikėjams rūpi išsaugoti ir komandos 
strategiją, ir jos narius, jie neišvengiamai pasirinks tokius 
asmenis, kuriais galės visiškai pasitikėti. Tarkim, pasirody- 
muose, kurie skirti namų kaip institucijos svečiams, dažnai 
neleidžiama dalyvauti vaikams, nes neįmanoma užsitikrinti, 
jog jie „elgsis padoriai“, tai yra, kad savo elgesiu neišdar- 
kys įspūdžio, kokį stengiamasi sudaryti svečiams.“ Kaip 
rizikingi pasirodymui, į jį neįtraukiami tie, kas linkę prisigerti, 
jei patiekiama alkoholio, kas prisigėrę burnoja ar tampa nesu- 
valdomi, o sykiu ir tie, kurie net ir būdami blaivūs elgiasi 
kvailai bei nediskretiškai, kaip ir tie, kas atsisako „įsijausti į 
progos nuotaiką“ bei palaikyti įspūdį, kuriam nebyliai pritaria 
svečiai, nusilenkdami šeimininkui. 

Aš jau minėjau, kad daugelyje interaktyvių aplinkų da- 
lyviai neretai bendradarbiauja kaip komanda arba kad bent 
jaujų situacija yra tokia, jog jie vis viena priklauso nuo ko- 
mandos bendrabiavimo, norėdami išsaugoti konkretų situacijos 
apibrėžimą. Na, o kai analizuojame socialinius institutus, 
neretai išvystame tokių prasminių kontekstų, kai visi likusieji 
dalyviai, su savo keletu pasirodymų, esančių atsaku į prieš 
jų akis atliekamą komandos vaidinimą, patys sudaro komandą. 
Kadangi kiekviena komanda, atlikdama įprastus savo numerius, 
vaidina kitai, galime kalbėti apie dramatizuotą interakciją, 
ne vien apie dramatizuotą veiksmą, ir šitą sąveiką turėtume 
laikyti ne tiek visų tų balsų, kiek yra dalyvių, padrika kako- 
fonija, bet veikiau dviejų komandų dialogu ir tarpusavio sąveika 
(interplay). Aš negalėčiau nurodyti kokios nors bendresnės 
priežasties, kodėl interakcija su natūraliom dekoracijom 
paprastai įgauna dviejų komandų sąveikos pavidalą arba bent 
gali būti redukuota į tokį pavidalą, užuot įtraukiant į saveiką 
daugiau dalyvių, tačiau atrodo, jog empiriniame lygmenyje 


** Kadangi vaikai apibūdinami kaip „ne-asmenys“, jiems leidžiama 
pasielgti netaktiškai, ir auditorijos tai neįpareigoja per daug rimtai 
vertinti ekspresines tokių poelgių implikacijas. Tačiau nepriklau- 
somai nuo to, ar vaikai laikomi asmenimis, ar ne, jų padėtis yra 
tokia, jog jiems vienas juokas atskleisti lemtingas paslaptis. 

būna kaip tik taip. Taigi dideliuose socialiniuose institutuose, 
kur vyrauja kelių lygių skirtingo statuso grupės, matome, 
kad, kol trunka bet kokia konkreti sąveika, paprastai tikimasi, 
jog daugelio skirtingų statusų dalyviai laikinai susigrupuos 
į dvi komandas. Pavyzdžiui, armijos posto leitenantas vienoje 
situacijoje veikiausiai gretinsis prie karininkų, priešpasta- 
tydamas save visiems lygtiniams tarnybos nariams, kitu kartu 
jis veikiau bus priskirtas prie jaunesniųjų karininkų ir drauge 
dalyvaus vaidinime, skirtame aukštesnio rango karininkų 
akims. Suprantama, esama tokių sąveikos aspektų, kuriems 
dviejų komandų modelis aiškiai netinka. Pavyzdžiui, sakykim, 
arbitražo proceso svarbiausi elementai atitinka trijų komandų 
modelį, o kai kurių konkurencinių bei „socialinių“ situacijų 
aspektai byloja apie daugiakomandinį modelį. Taip pat reikėtų 
paaiškinti, jog nepriklausomai nuo to, koks skaičius komandų 
dalyvauja vaidinime, vis viena susiklostys ir toks prasminis 
kontekstas, kuriame sąveiką bus galima vertinti kaip visų 
dalyvių jungtines pastangas išsaugoti galiojantį konsensą. 
Jeigu sąveiką laikysime dialogu tarp dviejų komandų, kartais 
patogumo dėlei vieną komandą galėtume pavadinti atlikė- 
jais, o kitą komandą - auditorija ar žiūrovais, trumpam 
„1gnoruodami tą faktą, kad auditorija taip pat parodys vaidinimą, 
kurį atliks kaip komanda. Kartais tokiais atvejais, kai, sakykime, 
dvi komandos, abi turinčios po vieną asmenį, sąveikauja sociali- 
niame institute arba to paties bičiulio namuose, priklausys 
vien nuo susitarimo, kuri komanda bus vadinama atlikėju, 
o kuri auditorija. Tačiau daugelyje reikšmingų socialinių situa- 
cijų tik viena komanda „sumontuoja“ ir valdo tą socialinę 
aplinką, kurioje vyksta sąveika, ir ši aplinka yra daug palan- 
kesnė šios komandos vaidinimui, negu tam, kuriuo į jos pa- 
sirodymą atsako antroji. Pirkėjas parduotuvėje, klientas kon- 
toroje, svečių grupelės juos pakvietusių šeimininkų namuo- 
se - visi šie asmenys pristato savo pasirodymą, kaunasi už 
savo fasadą, tačiau aplinkos, kurioje jiems tenka vaidinti, 
tiesiogiai nekontroliuoja, nes jų pasirodymas tėra sudėtinė 
dalis pasirodymo, rengiamo tų, su kuriais sąveikauja visi 

paminėtieji. Tokiais atvejais dažnai paranku dekoracijas 
kontroliuojančiąją komandą vadinti atlikėja, o kitą komandą 
auditorija. Taip pat kartais patogumo dėlei atlikėja galima 
pavadinti komandą, atliekančią aktyvesnį arba dramatiniu 
požiūriu reikšmingesnį sąveikai vaidmenį, ar tą, kuri nusta- 
to abiem komandoms interaktyvaus dialogo tempą bei greitį. 

Derėtų dar pažymėti vieną ir taip akivaizdų dalyką: jei 
komandai būtina išsaugoti tokį įspūdį, kokį ji deda pastangas 
sukurti, tuomet reikėtų kokiu nors būdu užtikrinti, kad tam 
pačiam individui nebūtų leidžiama dalyvauti ir atliekančioje 
komandoje, ir auditorijoje. Tad jeigu, sakykime, nedidelės 
gatavų moteriškų drabužių parduotuvės savininkas atpigins 
suknelę ir savo pirkėjai patvirtins, kad ta suknelė yra atpiginta 
dėl to, kadji dėmėta, kad baigiasi sezonas ar kad tai paskutinis 
iš šios partijos gaminių, ir jis nuslėps nuo pirkėjos tą faktą, 
kad suknelė iš tiesų yra atpiginta todėl, kad jos niekas neperka, 
kad ji prastos spalvos ar sukirpimo, ir jei jis stengsis padaryti 
šiai klientei įspūdį, pasakodamas apie savo kontorą, kurią 
neva ką tik įsigijo Niujorke, o iš tikrųjų jos visai neįsigijo, 
arba apie savo primatavimų menedžerę, kuri iš tikrųjų tesanti 
pardavėja, jam visų pirmiausia derėtų užsitikrinti, - jei tektų 
ieškoti merginos, kuri sutiktų padirbėti pusdienį šeštadienį, — 
kad jis nepasisamdytų ko nors iš netolimos kaimynystės, su 
kuo teko susitikti kaip su pirkėja ir netrukus vėl teks susidurti.?! 

Dažnai manoma, jog kontroliuoti veiksmo dekoracijas yra 
sąveikos privalumas. Siaurąja prasme tokia scenografinės ap- 
linkos kontrolė suteikia komandai galimybę pritaikyti stra- 
tegines priemones, kurių pagalba įmanoma nustatyti, kokią 
informaciją auditorija pajėgi įgyti. Taigi, jei gydytojams tenka 
užtikrinti, kad vėžiu sergantys pacientai nesužinotų savo 
diagnozės, tikriausiai būtų patogiausia, jeigu vėžininkai būtų 
išskirstyti po ligoninę taip, kad jie neidentifikuotų savo palatos 


" Šios iliustracijos paimtos iš George'o Rosenbaumo „An Analysis of 
Personalization in Neighborhood Apparel Retailing“ (neskelbta huma- 
nitarinių mokslų magistro disertacija, Čikagos universitetas, sociologijos 
fakultetas, 1953), 86-87 p. 

ir pagal ją nesusiprastų, kuo serga. (Beje, ligoninės darbuo- 
tojams gali tekti daugiau pavaikštinėti koridoriais ir daž- 
niau pastumdyti iš vietos ligoninės įrangą inscenizuojant ligo- 
niams nepažįstamą aplinką, o ne tam, kad to tikrai reikia.) 
Panašiai ir pamainos vyresnysis kirpėjas, kuris reguliuoja 
klientų srautą, paskirdamas jiems laiką ir užrašydamas juos 
į registracijos knygą, kurią pasklaidyti gali kas tik nori; pasi- 
naudodamas savo padėtimi gali „apsaugoti“ savo kavos per- 
trauką, įrašydamas jos metu kokio išgalvoto kliento vardą. 
Tuomet klientas, kuris galbūt norėtų užsiregistruoti tam laikui, 
mato, jog šiuo metu pas kirpėją jis užsirašyti negali. Kitas 
įdomus manipuliavimas dekoracijomis bei scenos rekvizi- 
tais komentuojamas straipsnyje apie Amerikos studenčių 
draugijas; jame pasakojama, kaip draugijų narės senbuvės, 
vaišinančios arbata kandidates į būsimas nares, iš karto atskiria 
perspektyvias nares nuo mažiau perspektyvių, nesukurdamos 
įspūdžio, kad vienos būsimos klubo narės šutinkamos geriau 
negu kitos. 

„Net ir su rekomendacijomis, nelengva prisiminti devynių šimtų 
šešiasdešimt septynių merginų, susitikus su jomis vos kelioms 
minutėms priėmimo eilėje, - prisipažino Carol. - Tam kad atskirtume 

gerąsias mergaites nuo nuobodžiųjų, mes sugalvojome tokį akių 
"apdūmimo triuką. Paruošiame tris padėklus, į kuriuos besivaržančios 
del narystės merginos meta savo korteles su telefonais — vieną 
„auksinėms mergaitėms“, antrą toms, su kuriomis susitiksime dar 
kartą, o trečią - „puodynėms“. 

"Tikroji narė, kuri šnekučiuojasi su kandidate į nares tokiame 
vakarėlyje, privalo apdairiai nukreipti ją prie reikiamo padėklo tą 
akimirką, kai ši jau tiesia savo kortelę, - tęsė Carol, - tačiau varžovės 
taip niekuomet ir nesusigaudo, ką mes darome!'*? 

Kitą pavyzdį galėtume pacituoti iš viešbučio valdymo 
„triukų“. Jeigu kam iš viešbučio darbuotojų sukelia įtarimą 
svečių poros ketinimai arba charakterio keistumai, berniu- 


* Joan Beck, „What's Wrong with Sorority Rushing?“. Chicago Tri- 
bune Magazine, 1954 sausio 10, 20-21 p. 

kui pasiuntiniui paslapčia duodamas ženklas „užšauti skląstį. 
Tai paprasčiausia priemonė, kuri padeda viešbučio darbuo- 
tojams nenuleisti akių nuo įtartinų viešbučio klientų. 

Palydėjęs tokią klientų porą įjų kambarį, pasiuntinys, už- 
darydamas sau už nugaros duris, nuspaužia beveik nematomą 
mygtuką, įtaisytą durų rankenos viduje. Mygtukas pasuka 
nediduką spynos reversinį mechanizmą ir ties apvalumu spynos 
centre, iš lauko pusės pasirodo juoda juostelė. Ji tokia nepa- 
stebima, jog svečiai neatkreipia į ją nė menkiausio dėmesio, 
tačiau kambarinės, apsaugos darbuotojai, padavėjai ir pa- 
siuntiniai paprastai būna išmokyti pastebėti tokius sutarti- 
nius ženklus... ir pranešti apie bet kokius triukšmingus 
pokalbius bei neįprastus įvykius, kurie nutinka už tokia juos- 
tele paženklintų durų." 

Kalbant plačiau, scenos aplinkos valdymas suteiks kontro- 
liuojančiajai komandai saugumo jausmą. Štai kaip vienas 
analitikas apibūdina vaistininko ir gydytojo santykį: 

Kitas faktorius - vaistinė. Gydytojas dažnai užsuka į vaistinę 
vaistų, farmacininko patarimų ar šiaip su juo pasišnekučiuoti. 
Tokių pokalbių metu už prekystalio stovintis asmuo įgyja beveik 
tokį pat pranašumą kaip stovintis lektorius, kalbantis sėdinčiai 
auditorijai.?* 

Visų pirma vaistininko pasitikėjimą savo nepriklausoma medici- 
nine praktika sustiprina jo vaistinė.Tam tikra prasme, vaistinė 
yra vaistininko dalis. Panašiai kaip Neptūnas, - nors jis vaizduojamas 
iškyląs iš jūros, bet tuo pat metu jis yra jūra; farmacinio patoso 
banga išskalauja vaistininko viziją: išaukštintas vaistininkas di- 
„dingai stūkso virš lentynų ir prekystalių su butelėliais bei medici- 
niniais prietaisais, tačiau sykiu jis yra ir šios visumos dalis.?? 

Taiklų literatūrinį pavyzdį, kaip jaučiasi savo scenogra- 
finei aplinkai kontrolę praradęs asmuo, siūlo mums Franzas 
Kafka „Procese“, epizode, kuriame vaizduoja pensionate įvy- 
kusį herojaus susitikimą su teismo pareigūnais: 


* Dev Collans, su Stewart Sterling, I was a House Detective (New York: 
Dutton, 1954), 56 p. Elipsinis nutylėjimas rodo autorių. 

* Weinlein, op. cit., 105 p. 

* Ibid., 105-106 p. 

Baigus rengtis, Vilemas nuvedė jį per tuščią svetainę į kitą 
kambarį, kurio suveriamos durys jau buvo plačiai atidarytos. K. 
gerai žinojo, kad šiame kambaryje neseniai apsigyveno kažkokia 
panelė Biurstner, mašininke, kuri labai anksti išeidavo į darbą, 
vėlai pareidavo namo ir su K. tik pasilabindavo, daugiau nieko. 
Dabar naktinis stalelis buvo atitrauktas nuo jos lovos ir paverstas 
tardytojo stalu, o už jo sėdėjo inspektorius. Jis buvo užsikėlęs koją 
ant kojos ir vieną ranką laikė užmetęs ant kėdės atlošo. 

„Jozefas K.? - paklausė inspektorius, ko gero, vien tam, kad 
atkreiptų į save išsiblaškiusį K. žvilgsnį. 

K. linktelėjo. 

— Tamstą turbūt labai nustebino šio ryto įvykiai? - paklausė 
inspektorius, abiem rankom subrukdamas į krūvą kelis ant stalo 
gulėjusius daiktus — žvakę, degtukus, kažkokią knygą ir adatų 
pagalvėlę, - lyg tų dalykų jam būtų reikėję apklausai. 

— Aišku, - atsakė K., pagautas smagaus jausmo, kad pagaliau 
stovi prieš protingą žmogų ir gali pasikalbėti su juo apie savo 
reikalą. - Aišku, aš buvau nustebintas, bet tik jau ne labai. 

— Ne labai ? - paklausė inspektorius, statydamas žvakę į stalelio 
vidurį ir rikiuodamas aplink ją visus kitus daiktus. 

— Tamsta tikriausiai mane ne taip supratai, - skubiai ėmė aiškinti 
K. - Norėjau pasakyti... - jis nutilo ir apsidairė po kambarį, ieš- 
kodamas krėslo. - Ar galėčiau atsisėsti? — paklausė. 

— Tai nepriimta, - atsakė inspektorius? 

„Žinoma, už privilegiją vaidinti spektaklį savo žemėje tenka 
mokėti; individui suteikiama galimybė scenos priemonėmis 
perduoti informaciją apie save, tačiau atimta proga nuslėpti 
visus tuos įvairių kategorijų faktus, kuriuos išdavikiškai 
atskleidžia scenografija. Todėl manoma, kad potencialus atli- 
kėjas turėtų vengti vaidinti savo paties scenoje, vengti tą sceną 
kontroliuoti, nes visa tai atima bet kokią progą pagražinti 
pasirodymą, ir šito pasekmės gali būti rimtesnės nei atidėtas 


** Franz Kafka, Procesas (Vilnius: Vaga, 1994. Vertė Antanas Gailius), 
14-15 p. 

vakarėlis vien dėl to, kad dar neatgabenti nauji baldai. Tarkim, 
štai ką pavyko sužinoti apie Londono varguomenės kvartalų 
gyventojus: 

„motinos iš šio kvartalo kur kas dažniau nei motinos iš kitų 
miesto dalių pageidauja gimdyti savo kūdikius ligoninėje. Svar- 
biausia šio priežastis, atrodo, tiesiogiai susijusi su tomis išlaido- 
mis, kurias tenka patirti ruošiantis priimti kūdikį namuose, kaip 
antai, reikia supirkti visus parankinius reikmenis, tokius, kaip 
rankšluosčiai, vonelės naujagimiui maudyti, visa reikia parengti 
taip, kad pasiruošimas atitiktų akušerės pribuvėjos reikalavimus 
ir nurodymus. Taip pat tai reiškia, jog į namus įžengs svetima 
moteris, tad prieš tai dar teks specialiai sutvarkyti bei išvalyti 
namus? 

Analizuodami komandos pasirodymą neretai matome, jog 
kam nors iš dalyvių būna suteikta teisė nukreipti ir kontroliuoti 
draminio veiksmo rutuliojimąsi. Tarkime, karališkame dvare 
tokia figūra būdavo arklininkas. Kartais tokiu būdu pasirodyme 
vyraujantis individas, kuris tam tikra prasme yra ir jo režisie- 
rius, sykiu atlieka ir faktinį vaidmenį tame pastatyme, kurį 
pats režisuoja. Tokį savo tvirtinimą pailiustruosime romanisto 
požiūriu į dvasininko funkcijas tuoktuvių ceremonijoje: 

Pastorius paliko duris praviras, kad jie (Robertas, jaunasis, ir 
Lionelis, pabrolys) įžengtų nedelsdami, kai tik jiems bus duotas 
ženklas. Jiedu stovėjo už durų, tarytum slapta klausytysi svetimo 
pokalbio. Lionelis palytėjo kišenę, užčiuopė žiedo apvalumą, tuomet 
suėmė Robertą už alkūnės. Kai išgirdo, jog jie jau kviečiami, Lionelis 
virstelėjo duris ir pasigirdys sutartam pakvietimo žodžiui, stumtelėjo 
Robertą pirmyn. 

Ceremonija vyko sklandžiai, nepertraukiamai, kreipiama tvirtos 
ir patyrusios pastoriaus rankos, kuris grėsmingai griaudėjo-užuo- 
minomis ir krusčiojo antakiais gąsdindamas tuo atlikėjus. Svečiai 
nepastebėjo, kad Robertas su didžiausiu vargu teįstengė užmautį 


“7 B.M. Spinley, The Deprived and the Privileged (London: Routledge 
and Kegan Paul, 1953), 45 p. 

žiedą ant nuotakos piršto; tačiau jie atkreipė dėmesį į tai, kad jaunosios 
tėvas be saiko raudojo, o motina ne. Bet šiaip, visa tai tebuvo maž- 
možiai, kuriuos visi netruko užmiršti.*? 

Apskritai, komandos nariai skirsis pagal tai, kokiu būdu 
ir kiek reikšmingai jiems leidžiama įtakoti vaidinimą. Tarp 
kita ko, reikėtų pastebėti, kad akivaizdžiai skirtingų pasirody- 
mų struktūriniai panašumai kuo gražiausiai atsispindi režisierių 
mąstysenoje, 0 ši visų jų vienoda. Nesvarbu, ar režisieriaus 
pastatymas bus laidotuvės, tuoktuvės, bridžo partija, vienos 
dienos išpardavimas, kartuvių egzekucija, piknikas - režisie- 
rius vertins pasirodymą pagal tai, ar jis įvyko sklandžiai, 
„efektingai“, taip pat ir pagal tai, ar buvo iš anksto pasiruošta 
visiems nenumatytiems, vaidinimą grasinantiems sužlugdyti 
netikėtumams. 

Daugeliu vaidinimų siekiama įgyvendinti dvi svarbias funk- 
cijas, ir jeigu komanda turi režisierių, jam dažnai kaip tik ir 
bus patikėta ši ypatinga pareiga tas funkcijas įvykdyti. 

Visų pirma, režisieriui gali būti patikėta pareiga sugrąžinti 
į komandos pasirinktą kelią tą komandos narį, kuris ima ne- 
tinkamai atlikti savo vaidmenį. Paprastai taikomi du korek- 
tyviniai metodai: guodimas ir elgesio koregavimas bausmė- 
mis. Sakykim, pavyzdžiu mums čia galėtų pasitarnauti beisbolo 
teisėjas, kurio paskirtis - užtikrinti sirgaliams žaidimo taisyklių 
sukurtą realybę. | 

Visi teisėjai reikalauja, kad žaidėjai kontroliuotų savo elgesį 
ir susivaldytų, nerodydami teisėjų sprendimams nepritariančių 
gestų.?? 

Žinoma, kaip žaidėjas, aš irgi „nuleisdavau garą“, žinojau, 
jog turi egzistuoti tas klapanas, kuriuo sumažinama nežmoniška 
įtampa. Kaip teisėjas, žaidėjus aš supratau kuo puikiausiai. Tačiau 
sykiu, kaip teisėjo, mano pareiga buvo nustatyti leistiną žaidėjui 
ribą, negaišinant žaidimo ir neleidžiant šiam užgaulioti, užsipulti 
teisėjo ar iš jo tyčiotis, vienu ar kitu būdu sumenkinti žaidimo. 


* Warren Miller, The Sleep of Reason (Boston: Little, Brown and Company, 
1958), 254 p. 
*? Pinelli, op. cit., 141 p. 

Įveikti sunkumus, nugalėti vyrus žaidimo aikštėje būdavo taip 
pat svarbu, kaip pasakyti, kad jie teisūs — ir dar sunkiau. Kaip 
paprasta teisėjui nykščiu parodyti žaidėjui pasitraukti iš žaidi- 
mo. Nepalyginamai sunkesnė užduotis - išlaikyti jį žaidime - su- 
prasti ir numatyti jo nusiskundimus, kad neįsipliekstų neišspren- 
džiamų ginčų“? 

Aš neleidžiu į žaidimo aikštę klounų, to nepakęstų nė vienas 
teisėjas. Komikų vieta scenoje ar televizijoje, ne beisbolo lauke. 
Žaidimo parodija ar burleska gali jį tik nuvertinti, taip pat ir užtraukti 
panieką teisėjui už tai, kad jis leido įvykti tokiam epizodui. Štai 
kodel jūs išvysite, kaip išvejami juokdariai ir gudručiai vaikinai, 
vos tik jie pasirodo kas esą.?! 

Suprantama, jog režisieriui dažnai teks ne tiek gesinti ne- 
tinkamos vaidybos pasekmes, kiek skatinti vaidybą, įkvepiant 
atlikėjams tinkamą emocinę nuostatą, rotarijų sluoksniuose 
ši užduotis kartais apibūdinama fraze „įžiebti vaidinimą“. 

Antra, režisieriui gali būti patikėta ypatinga pareiga pa- 
skirstyti vaidmenis, kurie bus atliekami konkrečiame pastatyme, 
sykiu nurodant ir tai, koks asmeninis fasadas turi būti suteiktas 
kiekvienam konkrečiam vaidmeniui, - juk bet kurią instituciją 
galime laikyti kontekstu su tam tikru skaičiumi vaidmenų, 
kuriuos tenka išskirstyti būsimiems atlikėjams, taip pat ir 
su ištisa grupe ženklų - prasmės nešėjų arba ritualinių pri- 
klausinių, kuriuos reikia priskirti atlikėjams. 

Aišku, kad režisierius kai ką koreguoja dėl netinkamo pa- 
sirodymo ir nustato reikšmingesnes bei mažiau reikšmingas 
prerogatyvas, o kitų komandos narių (kuriems tikriausiai 
rūpės pasirodymas, kurį jie skiria vienas kitam, bet sykiu ir 
tas, kurį jie visi drauge inscenizuoja auditorijai) požiūris į 
režisierių skirsis nuo jų požiūrių į kitus savo komandos na- 
rius. Be to, jeigu auditorija suvokia, jog pastatymas turi reži- 
sierių, ji bus linkusi manyti, jog jis daugiau atsakingas už 
pasirodymo sėkmę negu kiti atlikėjai. Režisierius pirmiausia; 


3 Ibid., 131 p. 
3 Ibid., 139 p. 

matyt, atsiliepdamas į jam skirtus įpareigojimus, atlikėjams 
iškels tokius dramaturginius reikalavimus, kokių patys jie 
sau nekeltų. Tai turbūt dar labiau sustiprins susvetimėjimą, 
kurį jie ir taip jaučia režisieriui. O šis, pradėjęs kaip komandos 
narys, pamažėle vis labiau pasijus stumiamas atlikti tarpinį 
vaidmenį tarp auditorijos ir atlikėjų, kurį vaidinti teks pu- 
siaukelėje už kiekvienos iš stovyklų, it kokiam tarpininkui, 
tik stokojančiam apsaugos, kuri paprastai tarpininkams sutei- 
kiama. Tik prisiminkime mūsų neseniai aptartą pavyzdį apie 
fabriko cecho meistrą.?? 

Kai analizuojame įprastą pasirodymo numerį, kuriam 
parodyti reikalinga kelių atlikėjų komanda, kartais išvystame, 
jog vienas kuris komandos narys paprastai paverčiamas 
„Žvaigžde“, lyderiu, dėmesio centru. 

Kraštutinį šito pavyzdį galėtume išvysti tradiciniame rūmų 
gyvenime, kur dvariškiai pilnutėlėje rūmų salėje būdavo 
išrikiuojami gyvojo paveikslo principu, taip, kad iš bet kurios 
salės vietos žvilgsnis būtų kreipiamas į karališkąjį dėmesio 
centrą. Spektaklio karališkoji Žvaigždė neretai būdavo ir 
aptaisyta efektingiau, ir pasodinta aukščiau negu visi kiti 
dalyvaujantieji. O dar įtaigesnį dėmesio sukaupimą į vieną 
"centrą regime didelių muzikinių komedijų šokių aranžuo- 
tėse, kai keturiasdešimt-penkiasdešimt šokėjų turi parkris- 
ti kniūbsti priešais pagrindinę atlikėją. | 

Nepaisant tos karališkųjų vaidinimų statymo ekstrava- 
gancijos, reikėtų atkreipti dėmesį į tai, kad dvaro samprata 
yra gana universali: dvarai neretai egzistuoja ir už karališkų 
rūmų sienų, vienu iš tokių dvarų galėtume laikyti Holivudo 
gamybinės studijos bufetą. Nors abstrakčia prasme galime 
teigti, kad individai yra iki širdies gelmių endogamiški 


** Žr. pavyzdžiui, Donald E. Wray, „Marginal Men of Industry: The 
Foreman,“ American Journal of Sociology, LIV, 298-301 psl., taip pat 
Fritz Roethlisberger, „The Foreman: Master and Victim of Double 
Talk,“ Harvard Business Review, XXIII, 285-294 p. Tarpininko vaidmenį 
aptarsiu vėliau. 

(paprotys tuoktis savo grupės viduje, vert. past.), jog jie linkę 
apriboti neformalius savo ryšius ir bendrauti tik su priklau- 
sančiais tam pačiam socialiniam statusui, bet analizuodami 
socialinę klasę iš arčiau išvystame, jog ją sudaro atskiros so- 
cialinės grupės, kurių kiekviena teturi vieną ir tik vieną skir- 
tingai išdėstytų atlikėjų trupę. Apie tai užsimena ir Evelyn 
Waugh, vaizduojant britų aukštuomenės atstovus: 

Žvilgtelėkime dvidešimt penkerius metus atgal, į tą metą, kai 
dar egzistavo pakankamai tvirta aristokratinė struktūra, o šalis 
tebebuvo padalinta įtakos sferomis, kurios paveldėjimo keliu tekdavo 
magnatams. Kiek aš prisimenu, kilmingieji vengdavo vienas kito, 
išskyrus tuos atvejus, kai juos siedavo giminystės ryšiai. Jie susitik- 
davo per valstybines šventes, per arklių lenktynes. Namuose vieni 
pas kitus nesilankydavo. Grafo pilyje galėjai išvysti ką tik nori - 
sveikstančius nepinigingus pusbrolius, patarėjus ekspertus, palai- 
žūnus, išlaikomus meilužius alfonsus, paprastus šantažistus. Tačiau 
galėjai neabejoti, kad tikrai nerasi vieno - kitų grafų sambūrio. 
Anglų visuomenė man primindavo genčių ratą, kur kiekviena gentis 
turi savo vyriausiąjį ir senių tarybą, raganas žiniuones ir karžy- 
gius, kiekviena šneka savo dialektu ir garbina savo dievybes, ir 
visos be išimties ksenofobiškos.*? 

Mūsų universitetų bei kitų intelektualinių biurokratijų 
darbuotojų neoficialusis gyvenimas atrodo subyrėjęs į tokias 
pačias klikas ir grupuotes, kurios, būdamos administracinės 
politikos smulkesnėmis partijomis, sudaro „dvarus“ su kun- 
kuliuojančiu draugijų gyvenimu. Vietos herojai čia gali nie- 
"kieno netrukdomi puikuotis savo proto pranašumais, kompe- 
tencija bei giliamintiškumu. 

Taigi matome, jog visi dalyvaujantys komandos pastatyme 
nariai skiriasi pagal tai, kiek kiekvienam iš jų leidžiama do- 
minuoti dramaturginiu požiūriu, ir kad vienas komandos 
įprastinis pasirodymas skiriasi nuo kito tuo, kiek kuris ko- 
mandos narys dominuoja dramaturgine prasme. 


“ Evelyn Waugh, „An Open Letter,“ leidinyje Noblesse Oblige, red. Nancy 
Mitford, (London: Hamish Hamilton, 1956), 78 p. 

Draminio ir režisūrinio dominavimo sampratos, kaip vienas 
kitam prieštaraujančių įtakų tipai, mutatis mutandis*, gali būti 
pritaikytos sąveikai kaip visumai, kad jos kontekste būtų 
įmanoma nurodyti, kuri komanda kokio pobūdžio įtakos turi 
daugiau ir kurie iš abiejų komandų atlikėjų dominuoja tiek 
dramine, tiek režisūrine prasme. 

Suprantama, dažnai tas komandos atlikėjas, kuris domi- 
nuoja viena prasme, bus pranašesnis ir kita prasme, tačiau 
taip susiklostys toli gražu ne visuomet. Pavyzdžiui, šarvojant 
mirusįjį laidotuvių rūmuose, paprastai socialinė scenogra- 
fija ir visi dalyviai, tarp jų gedinčiųjų komanda, taip pat ir 
organizacijos komanda, išdėstomi taip, kad išreikštų savo 
jausmus mirusiajam bei parodytų savo ryšį su juo; mirusy- 
sis dominuos spektaklio centre kaip dramaturginiu požiū- 
riu svarbiausias dalyvis. Tačiau kadangi gedėtojai stokoja 
patirties, o be to, dar būna prislėgti sielvarto, kadangi pasi- 
rodymo „žvaigždė“ privalo išlikti veikėju, nugrimzdusiu į 
gilų miegą, šarvojimo rūmų direktorius pats vadovaus spek- 
takliui, nors, žinoma, jis laikysis nuošalyje, atokiau lavono 
arba galbūt jau plušės kitoje šarvojimo rūmų salėje, rengda- 
masis kitam pasirodymui. 

Reikėtų paaiškinti, jog draminis bei režisūrinis domina- 
vimas tėra dramaturginiai terminai ir kad atlikėjai, kurie pra- 
noksta kitus dramaturgine įtaka, kitokios rūšies valdžios ar 
įgaliojimų gali ir neturėti. Juk niekam ne paslaptis, kad atli- 
kėjai, užimantys akivaizdžias lyderio pozicijas, dažnai tėra 
vien tik statytiniai, išrinkti į šias pozicijas kompromiso var- 
dan, galbūt tam, kad neutralizuotų potencialiai grėsmingą 
padėtį arba vien tik strateginiais sumetimais, tikrajai jėgai 
slepiantis už fasado, taigi kitaip sakant, slepiant jėgą už jėgos, 
o jėgą už fasado. Taip pat, jeigu dabartiniu momentu į šį 
postą paskirti nepatyrę ar tik laikinai šias pareigas atliekantys 
asmenys įgyja oficialų autoritetą patyrusiems pavaldiniams, 
dažnai įsitikinsime, kad tokiais įgaliojimais formaliai apdo- 


* su atitinkamais pakeitimais (Iot.). 

vanotas asmuo yra papirktas, suteikiant jam vaidmenį, kuris 
leidžia jam dominuoti dramine prasme, o pastatymui vado- 
vauja patys pavaldiniai.** Taigi apie britų pėstininkus Pirma- 
jame pasauliniame kare dažnai būdavo pasakojama, kad 
darbininkų kilmės seržantai itin subtiliai manipuliuodavo 
slapta užduotimi apmokyti savo naujus leitenantus imtis te- 
atrališkai ekspresyvaus vaidmens būrio priešakyje ir greitai 
žūti tokioje iškilioje dramatinėje pozoje, kaip ir dera valdiškų 
vidurinių mokyklų auklėtiniams. O seržantai pasitenkinda- 
vo kuklia vietele būrio užnugaryje ir verčiau likdavo gyvi, 
kad galėtų mokyti kitus leitenantus. 

Draminį bei režisūrinį dominavimą jau paminėjome kaip 
dvi dimensijas, kurių atžvilgiu komandų vieta gali keistis. 
O mažumėlę pakeitę savo atskaitos tašką, išvysime dar ir 
trečią variacijų lygmenį. 

Tie, kas dalyvauja socialiniame institute vykstančioje 
veikloje, tampa grupės nariais, kai jie dirba sykiu, stengdamiesi 
parodyti savo veiklą tam tikroje šviesoje. Tačiau, net ir gavęs 
atlikėjo vaidmenį, individas neturėtų užmiršti kitų nei drama- 
turginių savo reikmių, kitaip sakant, jis ir toliau turėtų skirti 
pastangų tai veiklai, kurios priimtiną dramatizaciją siūlo vai- 
dinimas. Tuomet galime manyti, kad individai, vaidinantys 
konkrečioje komandoje, tarpusavyje skirsis tuo, kiek laiko 
jie paskiria vien tik veiklai, o kiek tik vaidinimui. 

Vieną kraštutinumą sudarys tie individai, kurie retai pa- 
sirodo prieš auditoriją ir pasirodymu mažai tesirūpina. Kitas 
"kraštutinumas bus tie, retkarčiais taip vadinami, „grynieji 
ritualiniai vaidmenys“, kurių atlikėjams rūpės tik tai, kaip 
atrodo jų pasirodymas, o dėl viso kito galvos neskaudės. Pa- 
vyzdžiui, abudu, ir prezidentas, ir nacionalinės sąjungos moks- 
linis direktorius, tikriausiai privalo tam tikrą laiką išbūti są- 
jungos būstinės pagrindinėse patalpose: jie abu turi būti 


4 Žr. David Riesman, bendraautoriai Reuel Denny ir Nathan Glazer, 
The Lonely Crowd (New Haven: Yale University Press, 1950), „The 
Avocational Counselors,“ 363-367 p. 

prideramai apsirengę ir kalbėti tinkama kalba, idant suteiktų 
sąjungai respektabilų fasadą. Tačiau pastebėsime, jog prezi- 
dentas tuo pačiu metu dar padaro ir nemažai svarbių spren- 
dimų, kai tuo tarpu mokslinis direktorius beveik jokių spren- 
dimų nepriima, jo vienintelė paskirtis fiziškai dalyvauti ir 
sudaryti prezidento palydą. Profesinės sąjungos darbuotojai 
tokius vien tik ceremonijos prasmę turinčius vaidmenis va- 
dina „vitrinų apipavidalinimu“ ** Toks pat darbo pasidali- 
jimas krinta į akis ir namuose, jei juos laikysime socialiniu 
institutu, tokiais atvejais, kai tenka pademonstruoti bendresnes 
nuostatas, ne tik užduočiai atlikti reikalingas savybes. Jau 
įprasta parodomojo vartojimo analizė aiškiai atskleidžia, kad 
šiuolaikinėje visuomenėje vyrai siekia įsigyti socialinį-eko- 
nominį statusą, o moterys - pademonstruoti šias įgytas vertybes. 
Ankstesniais laikais tokią specializaciją itin įtaigiai pailiust- 
ruodavo liokajaus postas: 

Tačiau tikroji liokajaus vertė buvo tiesiogiai susijusi su viena 
iš namuose jo teikiamų paslaugų. Tai buvo uolumas, su kokiu jis 
garsindavo savo šeimininko turtus. Visų namų tarnų paskirtis 
buvo vienoda, nes jau vien jų buvimo namuose faktas bylojo apie 
jų šeimininko pajėgumą jiems mokėti ir juos išmaitinti už tokį 
menką jų tepadaromą darbelį ar už dyką buvimą. Tačiau šia pras- 
me ne visos tarnų figūros buvo vienodai paveikios. Tie, kurie už 
retus įgūdžius ir specialų apmokymą nusipelnydavo didesnio atly- 
ginimo, pelnydavo savo darbdaviui daugiau įtakos nei tie, kuriems 
būdavo mokama kukliau; tie, kurių pareigos versdavo juos įkyriai 
smesčioti prieš akis, bylodavo apie savo šeimininko turtus kur kas 
iškalbingiau negu tie, kurių, dėl jų darbo, beveik nesimatydavo. 
Iš visų šių reikšmingiausi būdavo tarnai su livrėjomis, nuo veži- 
ko iki liokajaus..Kasdienė jų veikla suteikdavo jiems galimybę beveik 


* Žr. Harold L. Wilensky, „The Staff 'Expert': A Study of the Intelli- 
gence Function in American Trade Unions“ (neskelbta filosofijos 
daktaro disertacija, Čikagos universitetas, sociologijos fakultetas, 
1953), įvadinis skyrius. Man pagelbėjo ne tik šios disertacijos medžiaga, 
aš dėkingas p. Wilensky'iui už daugelį kitų idėjų. 

nuolat šmėžuoti visiems prieš akis. Be to, jau pati livrėja pabrėždavo, 
kaip jie nutolę nuo bet kokio produktyvaus darbo. Šitokį tarnų 
sukuriamą efektą ryškiausiai atspindėjo liokajaus figūra, nes jo 
kasdieninė veikla dar nuosekliau nei visų kitų išstatydavo jį viešumai. 
Ir kaip tik del to jis būdavo vienu iš svarbiausių savo šeimininko 
pasipuikavimo objektų .?* 

Derėtų pastebėti, jog individui, kuriam paskirtas grynai 
ritualinis vaidmuo, nėra būtina gauti ir dramaturgine prasme 
svarbiausią vaidmenį. 

Taigi, komandą galima apibūdinti kaip grupę individų, 
kurie priversti glaudžiai bendradarbiauti tam, kad išsaugotų 
konkrečiai apibrėžtą, auditorijos akims skirtą situaciją. Ko- 
manda yra grupuotė, tačiau suformuota ne socialinės struk- 
tūros ar visuomeninės organizacijos, bet sąlygota veikiau 
sąveikos ar ištisos grandinės sąveikų, kurių dėka apibrėžta 
situacija ir yra išsaugoma. 

Kaip jau matėme, ir kaip matysime vėliau, norint, kad 
vaidinimas pasirodytų esąs paveikus, teks slėpti ir neskelb- 
ti, kiek ir kokiu būdu teko bendradarbiauti. Tad komanda 
savo prigimtimi šiek tiek primena slaptą bendriją. Audito- 
rija, žinia, tikriausiai suvoks, jog visus komandos narius sieja 
Taigi, pavyzdžiui, kai klientai įžengia į kokią nors paslaugų 
sferos kontorą, jie nedelsiant supranta, jog visi darbuotojai, 
oficialių savo vaidmenų dėka, skiriasi nuo klientų. Tačiau 
individai, priklausantys šios tarnybos personalui, nėra ko- 
„mandos nariai, savo kaip darbuotojų statusu jie yra nariai 
tiek, kiek bendradarbiauja padėdami išsaugoti konkrečiai 
apibrėžtą situaciją. Daugeliu atvejų nebus mėginama nuslėpti, 
kas priklauso personalui; tačiau personalo nariai taip pat 
priklauso šiai slaptai bendrijai, šiai komandai iki tol, kol bus 
saugoma paslaptis apie jų bendradarbiavimą, norint išsau- 
goti situacijos apibrėžtumą. 


* J. J. Hecht, The Doinestic Servant Class in Eighteenth-Century England 
(London: Routledge, Kegan Paul, 1956), 53-54 p. 

Individai gali susijungti į komandas tam, kad padėtų grupei, 
kurios nariais yra, tačiau, pagelbėdami sau ir savo grupei 
tokiomis dramaturginėmis priemonėmis, jie jau vaidina kaip 
komanda, ne kaip grupė. Taigi komanda, kaip ją čia supran- 
tame, yra slapta bendrija, kurios nariai „nenariams“ atrodo 
sudarą draugiją, gal net rinktinę, tačiau jų sudaroma draugija 
iš tiesų nėra ta draugija, kuriai jie priklauso vaidindami kaip 
komanda. 

Kadangi komandoms priklausome visi, visi ir turėtume 
nešiotis savyje tą saldžią suokalbininkų kaltę. O kadangi 
kiekvienai komandai rūpi, kaip išsaugoti konkrečiai apibrėžtų 
situacijų stabilumą, ir, to siekiant, tenka kai kuriuos faktus 
nuslėpti ar sumenkinti, tai reikia manyti, jog atlikėjas šią 
savo kaip bendrininko naštą neš paslapčia. 


III skyrius 


REGIONAI IR JŲ NULEMTAS ELGESYS 


Regioną galima apibūdinti kaip bet kokią vietą, apribotą su- 
vokimo barjeru. Suprantama, regionai skiriasi tuo, kaip griežtai 
jie apriboti, taip pat ir tuo, kokios komunikacijos priemonės 
juose sukelia suvokimo barjerus. Tad, sakykime, stori stik- 
liniai paneliai, atskiriantys kontrolinius transliavimo kam- 
barius, gali izoliuoti regioną taip, kad jo nesigirdėtų, bet vi- 
zualiai jis izoliuotas nebus. 

Mūsų anglų-amerikiečių visuomenėje, - palyginti beveik 
visas socialinis gyvenimas čia vyksta viduje, - kiekvienas 
atliekamas vaidinimas paprastai dar apribojamas ir laiko ribų. 
Vaidinimo sukuriamas įspūdis bei samprata paprastai pri- 
sodrina regioną ir jo užimamą laiko tarpą tokiu būdu, kad 
bet kuris individas, atsidūręs šiame erdvės-laiko daugias- 
luoksnyje, turi galimybę stebėti vaidinimą ir vadovautis to- 
kia situacijos definicija, kokią šis vaidinimas sukuria.! 

Neretai vaidinimas turi tik vieną vizualinį auditorijos ir 
atlikėjo dėmesio sutelkimo centrą, šito pavyzdžiais, sakykim, 
gali būti situacijos, kai salėje sakoma politinė prakalba arba 
kai pacientas šnekučiuojasi su gydytoju šio konsultaciniame 


' Straipsnyje apie mokslinę metodologiją Wrightas ir Barkeris ko- 
mentuodami terminą „bihevioristinė scenografija, aplinka“, aiškiai 
nurodo, jog kai kuriuose kontekstuose su elgesiu susijusios ekspek- 
tacijos kartais gali būti priskiriamos konkrečioms vietoms. Žr. Her- 
bert F. Wright and Roger G.Barker, Methods in Psychological Ecology 
(Topeka, Kansas: Ray's Printing Service, 1950). 

kabinete. Tačiau daugelį vaidinimų sudaro daugiau sude- 
damųjų dalių, žodinės sąveikos atskirų mazgų bei junginių. 
Taigi kokteilių vakarėlyje paprastai išryškėja kelios pokal- 
biuose dalyvaujančios grupės, kurių dydis bei narių skai- 
čius nuolat keičiasi. Spektaklį, vykstantį parduotuvėje, taip 
pat paprastai sudaro keli verbalinės interakcijos dėmesio 
sutelkimo centrai, kurių kiekvienas susideda iš aptarnau- 
jančio asmens ir kliento poros. 

Atskaitos tašku laikant konkretų vaidinimą, kartais pa- 
togu pasinaudoti terminu „fasado regionas“, juo apibūdi- 
nant tą vietą, kur rodomas vaidinimas. Įprasta prasminių 
ženklų ekipuotė tokioje vietoje paprastai siejama su fasado 
elementu, kurį pavadinome „dekoracijomis ar scenografine 
aplinka“ (setting). Mums teks įsitikinti, jog kai kurie vaidi- 
nimo aspektai, regis, nukreipiami veikiau ne į auditoriją, bet 
į fasadinį regioną. | 

Individo pasirodymą fasadiniame regione galima suprasti 
kaip pastangas sudaryti vaizdą, neva jo veikla šiame regio- 
ne paremia bei įkūnija tam tikrus standartus. Atrodo, jog 
tuos standartus būtų galima suskirstyti į dvi gerokai api- 
bendrintas grupes. Pirmos grupės standartai nusako, kaip 
atlikėjas elgiasi su auditorija tuo metu, kai su ja šnekučiuo- 
jasi arba bendrauja gestais, kas šiuo atveju yra pokalbio sub- 
stitutas. Tokie reikalavimai kartais laikomi tiesiog manda- 
gumo dalykais. Kita grupė standartų nusako, kaip atlikėjas 
prisitaiko, kaipjis „telpa“ į auditorijos vizualinę ar akustinę 
skalę, nors šiuo sykiu. pokalbyje su auditorija jis gali ir ne- 
dalyvauti. Šią antrąją standartų grupę aš pavadinsiu etike- 
tu, nors norint pateisinti tokią šios sampratos vartoseną, neap- 
sieitume be kai kurių pateisinimų bei išlygų. 

Kai žvelgiame į konkretaus regiono etiketo reikalavimus, 
tuos reikalavimus, kurie nenurodo, kaip atlikėjas turi elgtis 
su kitais asmenimis pokalbio metu, mes vėl galime suskirs- 
tyti į pogrupius: moralinius ir instrumentinius reikalavimus. 
Moraliniai reikalavimai yra tikslas savaime ir, greičiausiai, 
nusako tokias taisykles kaip nesikišimas į kito asmens psi- 


II]. REGIONAI IR JŲ NULEMTAS ELGESYS 125 


chologinę erdvę, nepriekabiavimas, seksualinę priklausomybę 
apibrėžiančios taisyklės, reikalavimai gerbti sakralines vie- 
tas ir kai kurie kiti. Instrumentiniai reikalavimai nėra tiks- 
lai savaime. Jie veikiausiai nusakys tokias pareigas, kaip, 
tarkime, reikalavimai, kokius darbdavys kelia savo samdo- 
miems darbuotojams, kaip antai, rūpintis nuosavybe, užtikrinti 
darbo našumo reikalaujamus lygius bei kiti. Atrodytų, jog 
terminas „etiketas“ turėtų apimti tik moralinius standartus, 
o instrumentiniams standartams apibūdinti turėtume pasi- 
telkti kitą sampratą. Tačiau kai įsigiliname į tai, kokia tvar- 
ka vyrauja konkrečiame regione, išvystame, jog šių abiejų 
rūšių reikalavimai, tiek moraliniai, tiek instrumentiniai, tarsi 
ir vienodai įtakoja individą, kuris privalo juos įvykdyti, ir 
kad dauguma reikalavimų, kurių reikalaujama paisyti, yra 
pagrindžiami pateikiant tiek moralinio, tiek instrumentinio 
pobūdžio priežastis arba racionalizacijas. 

Jeigu reikalavimo laikytis verčia sankcijos ar koks kon- 
kretus sankcionierius, atlikėjui dažnai bus visiškai tas pats, 
ar tas reikalavimas įteisintas vien tik instrumentiniu pagrindu, 
ar ir moraliniu, ir ar iš jo reikalaujama, ar ne tą standartą 
inkorporuoti, paverčiant vidiniu. 

Reikia pastebėti, jog ta dalis asmeninio fasado, kurią aš 
pavadinau „raiška“ (manner), bus mums svarbesnė kalbant 
apie mandagumą, o ta dalis, kurią pavadinome „išore“ (ap- 
pearance), bus reikšminga šnekant apie etiketą. Reikėtų pa- 
stebėti taip pat dar ir tai, kad nors etiketo paisymas gali igyti 
tokią formą, kai atrodys, kad juo viso labo išreiškiama pa- 
garba regionui bei tai scenos aplinkai, į kurią pateko atlikė- 
jas, toks pagarbos demonstravimo spektaklis gali būti mo- 
tyvuotas troškimo palankiai nuteikti auditoriją, išvengti baus- 
mių ir panašiai. Pagaliau tenka pripažinti, jog ekologiniu 
(t.y., poveikio aplinkai) požiūriu svarbesni yra etiketo, ne 
mandagumo reikalavimai. Sakykim, auditorija gali nuolat. 
tikrinti visą fasadinį regioną, įsitikindama, kaip jame laiko- 
masi etiketo reikalavimų, tačiau tuo metu, kai auditorija užimta 
šia veikla, beveik niekas iš atlikėjų nėra įpareigotas šnekučiuotis 

su auditorija ir atrodyti mandagus; arba tokia našta gali būti 
patikėta vos vienam kitam. Atlikėjai gali liautis rūpintis vai- 
dybine ekspresija, tačiaujų išraiškos vis viena juos išduoda. 

Analizuojant socialinius institutus, svarbu apibūdinti vy- 
raujančius juose etiketo standartus, tačiau tą padaryti nėra 
paprasta, nes tiek asmenys, iš kurių buvo renkama informa- 
cija, tiek analitikai, linkę tų standartų daugumą priimti kaip 
savaime suprantamą dalyką, nesuvokdami tai darą, kol įvyksta 
nelaimingas atsitikimas, krizė arba susiklosto kokios kitos 
ypatingos aplinkybės. Pavyzdžiui, yra žinoma, jog skirtin- 
gų korporacijų biuruose taikomi skirtingi standartai, regu- 
liuojantys neformalius tarnautojų pokalbius, tačiau tik tais 
atvejais, jei imame gilintis, kokia padėtis konkrečiose orga- 
nizacijose, turinčiose daugiau darbuotojų imigrantų, mums 
staiga paaiškėja, jog leidimas palaikyti neformalius pokal- 
bius nebūtinai reiškia leidimą neformaliai šnekučiuotis sve- 
tima kalba.? 

Mes pripratę manyti, kad etiketo taisyklės, galiojančios 
sakralinėse institucijose, tokiose kaip bažnyčios, turėtų būti 
skirtingos nei tos, kurių laikomasi kasdieninėse darbo vie- 
tose. Tačiau iš to, kas pasakyta, neturėtume daryti išvados, 
jog šventose vietose reikalavimų esama daugiau arba jie griež- 
tesni nei tie, kurių reikalaujama laikytis darbiniuose insti- 
tutuose. Tarkime, bažnyčioje moteriai tikriausiai bus leidžiama 
sėdėti, svajoti ar net snausti. Tačiau iš pardavėjos, dirban- 
čios suknelių parduotuvėje, tikriausiai bus reikalaujama 
stovėti, visuomet atrodyti budriai, nekramtyti kramtomosios 
gumos, šypsotis net ir tada, kai ji nesišnekučiuoja su pirkė- 
jais, dėvėti tokius drabužius, kokie vargu ar jos kišenei. 

Dar viena forma etiketo, analizuota socialiniuose insti- 
tutuose, yra ta laikysena, kurią galėtume nusakyti „prasi- 
manyk darbo“. Daugelyje organizacijų savaime suprantama, 
jog iš darbininkų bus pareikalauta ne tik per tam tikrą laiką 
pagaminti tam tikrą nurodytą produkcijos kiekį, bet taip pat 


2 Žr. Gross, op. cit., 186 p. 

ir būti pasirengus, jei patikrins, sudaryti įspūdį, kad jie tuo 
momentu nepaprastai įtemptai dirba. Štai ką išgirdome lai- 
vų remonto dirbtuvėse: 

Buvo stačiai juokinga stebėti, kokios vykdavo transformaci- 
jos, pasklidus gandui, kad į denį užlipo meistras arba kad jis pa- 
sirodė dirbtuvėje, arba kad galbūt užsuksiąs administracijos at- 
stovas. Ūkio dalies darbuotojai ir darbininkų grupių vyresnieji 
puldavo prie darbininkų, ragindami juos stvertis tokių darbų, kurie 
akivaizdžiai rodytų, kaip sparčiai jie dirba. „Neleiskit, kad jis su- 
čiuptų jus sėdinčius!“ skambėdavo nuolatinis perspėjimas, ir jei 
nebūdavo darbo, jie griebdavo uoliai lankstyti ir pjaustyti VAMZ- 
dį arba tvirčiau veržti varžtą, kuris jau seniai buvo užveržtas ir 
daugiau jo veržti tikrai nereikėjo. Tai buvo tarytum formali duoklė, 
atiduodama besilankančiam viršininkui pagerbti, ir šio ritualo for- 
malumai buvo gerai žinomi abiems pusėms, panašiai kaip žinomi 
jie ir tiems, kas dalyvauja penkių žvaigždučių generolo patikrini- 
me. Menkiausios šio melagingo ir tuščio šou detalės nepaisymas 
būtų interpretuojamas kaip neregėtos nepagarbos ženklas. 3 

Panašius dalykus išgirstame ir ligoninės palatoje: 

Kiti medicinos personalo asmenys stebėtojui jau pačią pirmą 
jo darbo palatoje dieną pasakė, jog jis turįs stengtis „nepakliūti į 
akis“ , kai suduoda pacientui, dėtis užšsiėmusiu, kai vyresnioji apeina 
palatas, nešnekėti su ja, kol ji neprakalbina pirma. Buvo užsimin- 
ta, jog kai kurios slaugės stebi, kada prisiartina vyresnioji, ir per- 
spėja kitas slauges, kad ši neužtiktų jų darančių ko neleistino. 
Kai kurios slaugės taupydavo darbą, kad atrodytų užsiėmusios, 
kai jas tikrins vyresnioji, tad ji negalės paskirti joms daugiau jo- 
kių darbų. Tiesa, taip apsimesdavo tik nedaugelis slaugių, o kiek 
jos apsimetinėdavo, priklausydavo nuo atskiros slaugės, vyres- 
niosios medicinos sesers ir bendros situacijos palatoje. Tačiau be- 
veik visų aptarnaujančių asmenų elgesys šiek tiek pasikeičia, 


* Katherine Archibald, Wartime Shipyard (Berkeley and Los Angeles: 
University of California Press, 1947), 159 p. 

kai pasirodo koks nors prižiūrėtojas, kaip, sakykime, vyresnioji 
medicinos sesuo. Tada jau nėra taip atvirai nepaisoma taisyklių 
ir reikalavimų... : 

Aptarus „prasimanyk darbo“ (make-work) sampratą, ga- 
lima imtis svarstyti ir kitus darbo kaip veiklos, kurioje rei- 
kia užtikrinti išorišką pasirodymą, kriterijus, tokius kaip tem- 
pas, asmeninio intereso tausojimas, tikslumas ir kitus? O 
nuo darbo standartų jau tik vienas žingsnis iki kitų reikš- 
mingesnių instrumentinių bei moralinių etiketo aspektų, tokių 
kaip: apsirengimo kodeksas, leidžiamas triukšmo lygis, to- 
leruojami nukrypimai, nuolaidžiavimai bei emocinės išraiškos. 

„Prasimanyk darbo“, kartu su kitais etiketo reikalavimais, 
keliamais darbo vietoje, paprastai suprantamas kaip našta, 
kurią privalo vilkti tie, kas žemos kilmės. Tačiau dramatur- 
ginis požiūris reikalauja iš mūsų sykiu su „prasimanyk dar- 
bo“ priesaku apsvarstyti ir jo priešybės, apsimesto nieko ne- 
veikimo inscenizaciją. Taigi memuaruose apie XIX-ojo am- 
žiaus ne itin aukštos kilmės aristokratų gyvenimą skaitome: 

Ypač skrupulingai būdavo laikomasi vizitavimo ir atsakymų į 
vizitus ritualo - tereikia prisiminti romane Mill of the Floss (Ge- 
orge Eliot romanas, vert. past.) aprašytąjį vizitą. Lankytis vie- 
niems pas kitus derėdavo reguliariais intervalais, taip kad beveik 
būtų nesunku nuspėti, kada apsilankys vieni, kada jiems tuo pa- 
čiu atsidėkos kiti... Tai buvo apeigos, kurias sudarė nemenka da- 
lis ceremoningumo bei vaizduotės. Pavyzdžiui, tam, pas kurį, te- 
gul ir netikėtai, būdavo apsilankoma, nederėjo dirbti jokio darbo. 
Šiose aristokratais save laikančiose šeimynose viešpatavo supra- 
timas, kad namuose būnančioms damoms po pietų nedera daryti 
nieko rimto ar naudingo; popietė turi būti skiriama pasivaikščio- 
jimams arba vizitams, arba elegantiškam dykinėjimui namuose. 
Todėl jeigu mergaitės tuo metu kaip tik būdavo pradėjusios kokį 


* Willoughby, op. cit., 43 p. 
* Kai kurių pagrindinių darbo standartų analizę rasime: Gross, op. cit., 
iš kur ir paimti aukščiau minėtieji tokių standartų pavyzdžiai. 

naudingą darbelį, turėdavo brukti jį po sofa ir apsimesti, jog skai- 
to knygą, tapo arba mezga, arba šnekučiuojasi kokiomis nors lengvomis 
bei maloniomis temomis. Kodel joms reikėdavo apsimetineti tokiu 
rafinuotu būdu, aš stačiai negaliu įsivaizduoti, nes visi juk žino- 
jo, kad kiekviena mergaitė tuose namuose siūdavo, adydavo, iš- 
kirpinėdavo, dygsniuodavo, įsiuvinėdavo pažastis, puošdavo, versdavo 
į kitą pusę ar ką kita išgalvodavo. Kaip jums atrodo, kaip kitaip 
teismo patikėtinio dukterys būtų galėjusios taip drąsiai pasirody- 
ti sekmadienį, jei nebūtų pakankamai gudrios ir daugelio dalykų 
nebūtų pasidariusios pačios? Suprantama, visi tai žinojo, ir ne- 
žinia kodėl mergaitės negalėjo to atvirai prisipažinti. Gal dėl kokio 
menkučio įtarimo ar dėl silpnos vilties, o gal del karštos svajonės 
apie tai, kad damai priderančio nereikalingumo aureolė padės joms 
peržengti lemtingą slenkstį grafystės Pobūvyje ir įsilieti į didįjį 
Šalies Balių...5 

Turėtų būti aišku, kad nors tų asmenų, kuriems tenka vai- 
dinti, jog jie „nesėdi be darbo“, ir tų, kam tenka dėtis, jog jie 
nieko neveikia, padėtis yra visiškai priešinga, ir vieni, ir ki- 
ti privalo prisitaikyti prie rampos šviesos, kuri krinta ant jų 
ta pačia įstrižaine. 

Jau minėjome anksčiau, kad kai individui tenka veikti kitų 
asmenų akivaizdoje, kai kuriuos savo veiklos aspektus jis 
akcentuoja, o kitus, galinčius sukompromituoti palaikomą 
įspūdį, nuslopina. Aišku, jog akcentuojami faktai išryškėja 
tame plane, kurį aš pavadinau fasado regionu; turėtų būti 
lygiai taip pat aišku, kad gali egzistuoti ir kitas regionas — 
„Scenos užkulisių“ arba tiesiog „užkulisių“, kur nuslopinti 
faktai iškyla. 

Užkulisių regionas arba scenos užkulisiai gali būti nusa- 
komi kaip vieta, susijusi su ruošiamu pasirodymu, kur pasiro- 
dymo sukurtam įspūdžiui paprieštaraujama taip sąmoningai, 


* Sir Walter Besant, „Fifty Years Ago“, The Graphic Jubilee Number, 
1887, cituoja James Laver veikale Victorian Vista (Boston: Hough- 
ton Mifflin, 1995), 147 p. 

tarsi tai būtų savaime suprantamas dalykas. Vietoms, ku- 
rias galima priskirti prie užkulisių, būdingos kai kurios 
tipiškos funkcijos. Kaip tik čia, padėjus skausmingų pastan- 
gų, įmanoma suklastoti vaizdą, neva pasirodymu galima iš- 
reikšti dar ir tai, kas peržengia jį patį; kaip tik čia atvirai 
konstruojamos iliuzijos ir įspūdžiai. Čia tarsi kompaktiška- 
me podėlyje saugomi scenos rakandai bei asmeninio fasado 
reikmenys, iš kurių įmanoma prisirinkti poelgių bei perso- 
nažų ištisiems repertuarams.? 

Čia pagal kokybę suslėpti ritualinės ekipuotės objektai, 
tokie kaip skirtingų rūšių gėrimai ir drabužiai, kad audito- 
rija nesuprastų, kaip suja yra elgiamasi, ir negalėtų šito pa- 
lyginti su tuo, kaip su ja galėtų būti elgiamasi. Čia izoliuo- 
jami prietaisai, kaip, sakykime, telefonai, kad jais būtų įma- 
noma pasinaudoti „asmeniškai“. Čia galima pasimatuoti kos- 
tiumus ir kitas asmeninio fasado dalis, patikrinant, ar jie neturi 
kokių trūkumų. Čia komanda gali parepetuoti savo vaidini- 
mą, įsitikindama, kad jame nelikę užgaulių frazių, kol prieš 
juos nesama auditorijos, kurią jos užgautų; čia vargšai ko- 
mandos nariai, neturintys išraiškos talento, yra apmokomi 
arba išmetami iš vaidinimo. Čia atlikėjas gali atsipalaiduo- 
ti; jis gali nusimesti fasadą, atsisakyti deklamuoti savo vaidmens 
eilutes, išžengti iš savo personažo. Simone de Beauvoir nu- 
tapo gana išraiškingą tokios veiklos užkulisiuose paveiks- 
lą, aprašydama situacijas, kuriose nedalyvauja vyriškos ly- 
ties auditorija. 

Vertės tokiems santykiams teikia juose glūdinti tiesa. Prieš 
vyrą moteris visuomet vaidina; ji meluoja dėdamasi sutinkan- 


* Kaip nurodo Mėtraux (op.cit., 24 p.), vudu kulto praktika taip pat 
reikalauja panašių teatrinių atributų: Kiekvienas atvejis, kai stebi- 
me dvasios apsėstąjį, turi teatrinę pusę, apie ką byloja persirenginė- 
jimai. Šventyklos patalpas galima palyginti su teatro užkulisiais, kur 
užvaldytasis prisitaiko sau tinkamų aksesuarų. Skirtingai nuo iste- 
riko, kuris savo nerimą ir troškimus išreiškia simptomais - asmeni- 
nės raiškos priemonėmis, ritualiniai apsėstieji privalo atitikti klasi- 
kinį mitinio personažo įvaizdį. 

ti su antraeilės kitos vaidmeniu, ji meluoja, kai mimika, tuale- 
tais, iš anksto pasirinktais žodžiais nori pavaizduoti tokią, ko- 
kia ji iš tikrųjų nėra. Šita komedija reikalauja nuolatinės įtam- 
pos; šalia vyro, šalia meilužio, kiekviena moteris daugiau ar 
mažiau galvoja: „Tai - ne aš“. Vyrų pasaulis grubus, aštria- 
briaunis, jo balsai pernelyg garsūs, šviesos pernelyg ryškios, 
kontaktai pernelyg šiurkštūs, o šalia kitų moterų ji jaučiasi kaip 
už uždangos; ji blizgina ginklus, nesikauna; ji derina savo dra- 
bužius, kuria makiažą, rezga pinkles; prieš pasirodydama sce- 
noje slampinėja su šlepetėmis ir chalatu užkulisiuose; jai pa- 
tinka švelni šilta atmosfera be įtampos... 

Kai kurioms moterims tas lengvabūdiškas ir šiltas artumas 
brangesnis už rimtus, pompastiškus santykius su vyrais.š 

Itin dažnai vaidinimo užkulisiai lokalizuoti viename ga- 
le tos pačios vietos, kur vyksta vaidinimas, ir būna atskirti 
nuo vaidinimo vietos perdala bei apsaugotu pasažu. Kai fa- 
sado ir užkulisių regionai šitaip būna greta vienas kito, atli- 
kėjas gali susilaukti pagalbos iš užkulisių tuo metu, kai vyksta 
vaidinimas, ir kiekvieną akimirką gali nutraukti pasirody- 
mą trumpą atokvėpio minutę. Ir suprantama, užkulisiai yra 
ta vieta, kur, kaip pagrįstai gali tikėtis atlikėjas, neįsiverš 
auditorijos nariai. 

Kadangi gyvybiškai svarbios pastatymo paslaptys tam- 
pa regimos užkulisių regione, taip pat kadangi atlikėjai čia 
gali „išžengti“ iš personažo, kurį įkūnija, galima tikėtis, kad 
perėjimas iš fasado į užkulisius auditorijos nariams bus už- 
darytas arba kad užkulisiai jiems bus uždrausta zona. Tai 
itin plačiai praktikuojama įspūdžio valdymo technika, ku- 
rią būtina aptarti detaliau. 

Akivaizdu, jog užkulisių regiono kontrolė vaidina svar- 
bų vaidmenį „darbo kontrolės“ procese; jos pagalba indi- 
vidai stengiasi sušvelninti iš visų pusių juos spaudžiančius 
deterministinius reikalavimus. Jeigu fabriko darbininkas nori 


* De Beauvoir, op. cit., 623, 624 p. 

sėkmingai vaidinti, jog jis visą dieną sunkiai dirba, jam teks 
susirasti kokią saugią vietą paslėpti savo įnagiui, kuriuo pa- 
sinaudodamas jis padaro visos darbo dienos normą, sudė- 
damas į ją mažiau nei pusę dienos pastangų? Norėdamas 
mirusiojo gedintiems asmenims suteikti iliuziją, jog miru- 
sysis iš tiesų nugrimzdęs į gilų ir nesudrumsčiamą miegą, 
šermenų biuro direktorius privalo užsitikrinti, kad gedin- 
tieji nebus įleidžiami į tą patalpą, kur lavonams nuleidžia- 
mi skysčiai, jie paruošiami, padažomi, parengiant juos fina- 
liniam pasirodymui.!? Jeigu psichiatrinės ligoninės viršininkas 
pageidauja palikti palankų įspūdį apie savo ligoninę tiems, 
kas atvyksta lankyti čia gydomų savo artimųjų, jam svarbu 
turėti galimybę užtverti lankytojams kelią į palatas, ypač į 
nepagydomai sergančiųjų palatas, apriboti lankytojų vaikš- 
tinėjimą po ligoninę, suburiant juos specialiuose svečių kam- 
bariuose, kuriuos ne pro šalį apstatyti dailesniais baldais, ir 
užsitikrinti, jog visi atvesti į šį kambarį pacientai būtų tvar- 
kingai aprengti, švariai nuprausti, kad su jais padoriai el- 
giamasi, O ir jie patys, kiek įmanoma, pakenčiamai elgtųsi. 
Taip pat ir daugelyje aptarnavimo sferų sričių klientas daž- 
nai būna paprašomas palikti savo daiktą, kurį reikia sutvarkyti, 
ir pasišalinti, kad meistras galėtų dirbti vienas. Kai klientas 
sugrįžta pasiimti savo automobilio, ar savo laikrodžio, ar 
kelnių, ar radijo imtuvo - tas daiktas įteikiamas jam sure- 
montuotas ir veikiantis, taip veikiantis, kad, tarp kita ko, 


" Žr. Orvis Collins, Melville Dalton ir Donald Roy, „Restriction of 
Output and Social Cleavage in Industry,“ Applied Anthropology (da- 
bar Human Organization), IV, 1-14 p., ypač 9 p. 

'“ P. Habensteinas seminare yra pastebėjęs, jog kai kuriose valstijose 
laidotovių biuro savininkas turi juridinę teisę neįleisti mirusiųjų 
giminių į patalpas, kur tvarkomas lavonas. Turbūt išvydę, kas turi 
būti padaryta mirusiajam, kad jis atrodytų kaip dera, neprofe- 
sionalai, o ypač mirusiojo artimieji, patirtų per didelį šoką. P. Ha- 
bensteinas taip pat tvirtina, kad artimųjų verčiau neįsileisti į lavono 
sutvarkymo patalpą dar ir dėl tos priežasties, kad jie nepaprastai 
išsigąstų patenkinę savo liguistą smalsumą. 

visai ir nesimato, kiek darbo teko įdėti, kol jis buvo remon- 
tuojamas, kiek klaidų meistras padarė, kol šį daiktą pataisė, 
nesimato ir jokių kitų smulkmenų, kurias klientas turėtų ži- 
noti, kad susiorientuotų, kiek pagrįstas tas mokestis, kurio 
iš jo už šitą paslaugą reikalaujama.!!' 

Aptarnavimo sferos atstovai taip dažnai prisiskiria sau 
tarsi savaime suprantamą teisę laikyti auditoriją toliau nuo 
užkulisių teritorijos, kad dėmesį patraukia ne tie atvejai, kai 
ši įprasta strategija taikoma, o kaip tik tie, kur jos pritaikyti 
neįmanoma. Sakykim, amerikietiškos degalinės savininkams 
šia prasme iškyla tiesiog aibės rūpesčių. Jeigu reikia sure- 
montuoti automobilį, klientai gana dažnai atsisako palikti jį 
nakčiai ar visai dienai, nors degalinės savininkas už jį atsa- 
ko, ir jiems vis viena tektų tą padaryti, jeigu jie varytų savo 
mašiną remontuoti į dirbtuves. Be to, kai mechanikas taiso 
automobilį net ir dienos metu, klientai neretai tiesiog ne- 
abejoja turintys teisę stebėti mechaniką tada, kai jis dirba. 
Jei reikėtų suteikti kokią nors neegzistuojančią paslaugą ir 
pareikalauti už ją užmokėti, ją tektų vykdyti tiesiogiai ste- 
bint tam asmeniui, kuriam apgauti ji būtų skirta. Klientai 
faktiškai nė kiek nepaiso degalinės personalo teisės turėti 
savo pasirodymo užkulisius, dažnai degalinėje jie elgiasi taip, 
tarytum tai būtų koks atviras miestas, skirtas vyrams, vieta, 
kur individas rizikuoja susitepti drabužius, todėl jaučiasi 
turįs teisę reikalauti visokeriopų užkulisiams priklausančių 
privilegijų. Vyrai automobilistai įsiveržia į vidų atsismau- 
kę kepures, spjaudydamiesi, keikdamiesi, prašydami nemo- 
kamų paslaugų arba nemokamai patarti, kaip vienur ar ki- 
tur nusigauti: Jie įsigriozdžia lyg niekur nieko pasinaudoti 
tualetu, degalinės įrankiais, kontoros telefonu, o kartais 
pasirausti atsarginių detalių sandėliuke, gal ras tą, kuri jam 
reikalinga.!* Tam, kad nereikėtų pravažiuoti pro šviesoforą,: 


'' Pavyzdžiai, kurie pateikiami toliau, paimti iš Social Research, Inc. 
atliktos studijos; apklausta apie du šimtus smulkaus verslo savininkų. 

vairuotojai kerta tiesiai per degalinės įvažiavimo taką, ne- 
paisydami jokių šeimininko nuosavybės teisių. 

Šetlando viešbutis galėtų būti dar vienu pavyzdžiu, iš kurio 
matome, kokių problemų iškyla dirbantiesiems, kai jie ne- 
turi galimybės tinkamai kontroliuoti savo veiklos užkulisių. 
Viešbučio virtuvėje, kur būdavo gaminamas maistas vieš- 
bučio lankytojams, kur viešbučio personalas valgydavo ir 
praleisdavo visą dieną, vyravo kaimiška kultūra. Mūsų po- 
žiūriui paaiškinti praverstų keletas šios kultūros detalių. 

Virtuvėje vyravo kaimiški darbdavių - darbininkų san- 
tykiai. Vienas kitą vadindavo vardais, nors berniukas iš plo- 
vyklos teturėjo keturiolika metų, o šeimininkas trisdešimt. 
Vyras ir žmona, buvę viešbučio savininkai, valgydavo sy- 
kiu su samdomais darbininkais, prie stalo visi beveik kaip 
lygūs šnekučiuodavosi bei liežuvaudavo. Kai viešbučio sa- 
vininkai surengdavo vakarėlį virtuvėje draugams ir tolimes- 
niems giminaičiams, pakviesdavo ir viešbučio darbininkus. 
Toks artimumo bei lygiavos modelis tarp šeimininkų ir sam- 
domų asmenų prieštaravo paveikslui, kokį abu elementai su- 
kurdavo svečiams matant, nes tokia lygiava neatitiko sve- 
čių supratimo apie socialinę distanciją, kuri turėtų būti iš- 


'2 Sportinių automobilių remonto dirbtuvėje šeimininkas man prane- 
šė apie tokią sceną, kai klientas, nuėjęs į sandėliuką, pasiėmė tar- 
piklį ir rodydamas jį šeimininkui, stovėjusiam už dirbtuvės sandė- 
liuko prekystalio, klausia: 

Klientas: Kiek? 

Šeimininkas: Sere, iš kur jūs jį pasiėmėte ir kas atsitiktų, jeigu jūs 
nueitumėte už prekystalio banke ir pasiėmęs maišelį dešimties cen- 
tų monetų atneštumėte juos kasininkui? 

Klientas: Čia ne bankas. 

Šeimininkas: Na, sakykim, čia mano dešimties centų monetos. Ko 
gi jūs pageidavote, sere? 

Klientas: Na, jei jums jau taip atrodo, tuomet tiek to. Aišku, turi- 
te teisę. O man reikia tarpiklio „51 Anglija“. 

Šeimininkas: „Čia 54“. 

Nors degalinės savininko anekdote gal tiksliai ir neperteikta, kas 
buvo sakoma ir daroma, tačiau situacija ir tai, kaip šeimininkas joje 
pasijuto, nusakyta gana taikliai. 

laikoma tarp to darbuotojo, su kuriuo jie tarėsi norėdami 
apsistoti viešbutyje, ir nešikų bei kambarinių, kurie užneš- 
davo jų lagaminus į viršų ir kiekvieną vakarą blizgindavo 
svečių batus bei ištuštindavo jų naktipuodžius. 

Viešbučio virtuvėje būdavo valgoma irgi pagal vietinius pa- 
pročius. Kai rasdavosi mėsos, dažniausiai ji būdavo verdama. 
Žuvis, kurią svečiai valgydavo dažnai, paprastai būdavo ver- 
dama arba sūdoma. Bulvės, nepakeičiama kasdienio didžiojo 
valgio dalis, beveik visuomet būdavo verdamos su lupenomis 
ir valgomos salos papročiu: kiekvienas valgytojas ranka pasi- 
rinkdavo bulvę iš dubens, pastatyto stalo viduryje, ir padūręs 
ją šakute nusilupdavo peiliu, lupenas tvarkingai sudėdamas į 
krūvelę šalia savęs, kurią pavalgęs nubraukdavo nuo stalo peiliu. 
Stalas būdavo uždengiamas klijuote. Beveik kiekvienas valgis 
pradedamas sriuba, paduodama dubenėliuose, o vėliau į stalą 
tiekiami valgiai taip pat sudedami į tuos pačius dubenėlius, o 
ne į lėkštes. (Kadangi didžioji maisto dalis būdavo verdama, 
šis paprotys paplito labai greitai.) Šakutes ir peilius salos gy- 
ventojai neretai apgniauždavo kumščiu, o arbatą gerdavo iš 
puodelių be lėkštučių. Nors valgydavo saloje maistą, kuris veik 
visomis prasmėmis buvo padorus, o saloje priimtų stalo ma- 
nierų sugebėdavo laikytis itin delikačiai ir skrupulingai, - tą 
neretai ir darydavo, - visą valgymo kompleksą saliečiai su- 
prato ne tik skirtingai nuo britų viduriniosios klasės priimto 
šablono, bet ir kaip savotišką jo nepaisymą. Toks valgymo eta- 
lonų skirtingumas turbūt akivaizdžiausiai išryškėdavo tada, 
kai svečiams paduodamas maistas būdavo valgomas ir virtu- 
vėje. (Tai nebuvo kažkas neįprasta, tačiau ir ne itin priimta, 
nes viešbučio darbininkai labiau vertino vietos papročiu pa- 
gamintą maistą negu skirtą svečiams.) Tokiais atvejais virtu- 
vei skirtą maisto dalį jie paruošdavo ir patiekdavo salos pa- 
pročiu, per daug dėmesio nekreipdami į paskirstymą atskirais 
gabalais ir pjausniais, dažnai visas porcijas gamindami sykiu. 
Dažnai į stalą jie patiekdavo mėsos šonkaulius ar sutrupėjusio 
vaisinio pyrago krūvelės, - tokį patį maistą, kurį duodavo ir 

svečiams valgomajame, gal tik truputį menkesnės išvaizdos, 
tačiau pagal salos virtuvės kriterijus tai neatrodė nė kiek už- 
gaulu. Ojeigu pudingas iš sužiedėjusios duonos ir pyrago ne- 
atitikdavo tokių reikalavimų, kad galėtų keliauti ant svečių stalo, 
jis puikiausiai tikdavo virtuvėje. 

Virtuvėje galėjai stebėti ir saliečių apsirengimo bei lai- 
kysenos įpročius. Sakykime, šeimininkas kartais, vietiniu pa- 
pročiu, viduje taip ir likdavo nenusiėmęs kepurės; plovyk- 
los berniukas, pasirinkęs taikiniu anglies kibirą, paleisdavo 
į jį tiksliai nukreiptą seilių čiurkšlę, o moterys darbininkės 
ilsėdavosi sukryžiavusios kojas damoms nepritinkančia poza. 

Be šių kultūros nulemtų skirtingumų, egzistavo ir kitų 
šaltinių, kurie kildino neatitikimus tarp virtuvės ir svečių 
kambario viešbutyje; ne visuomet tie standartai, tiesiogiai 
ar netiesiogiai taikomi viešbučio svečių regione, būdavo rimtai 
paisomi ir virtuvėje. Virtuvės regiono plovyklos sparne sriuba, 
kuri dar būdavo skirta valgyti, kartais apsitraukdavo pelė- 
siu. Viršum virtuvės viryklės ant garų katilo džiūdavo drėgnos 
kojinės - įprastas vaizdas salos buityje. Arbata, jei svečiai 
paprašydavo šviežios, būdavo užkaičiama arbatinyje, užpi- 
lant vandenį ant prie dugno prilipusių kelių savaičių senu- 
mo lapelių. Šviežios silkės būdavo valomos jas perskeliant, 
o paskui iškabinant vidurius su laikraščio gumulu. Sviesto 
stačiakampėliai, suminkštėję arba praradę išvaizdą kelionės 
į valgomąjį metu, arba nuvalgyti, būdavo suformuojami,kad 
atrodytų kaip nauji, ir vėl pasiunčiami atlikti pareigos. Rie- 
būs pudingai, per geri suvalgyti virtuvėje, - godžiai skanaujami : 
gausiai kabinant pirštais, prieš paskirstant juos svečiams. 
Valgio metu, kai ypač pagausėdavo darbo, panaudotos gė- 
rimo taurės būdavo tiesiog ištuštinamos ir iššluostomos, jų 
net neišskalavus, taip paspartinant jų sugrąžinimą į apyvartą." 


'* Nereikia manyti, jog paminėti nesutapimai tarp realaus standartų lai- 
kymosi ir apsimetinėjimo, kad jų laikomasi, yra kokia išimtis. Atidžiai 
stebint bet kurios vidutinės klasės atstovų šeimos gyvenimą Vakarų 
miestuose, greičiausia išvysime nė kiek ne mažesnius realybės ir fasa- 
do neatitikimus, o ten, kur stebime vienokio ar kitokio lygio gyveni- 
mo komercializaciją, tie neatitikimai dažnai dar ryškesni. 

Taigi, aptarus visus tuos būdus, kuriais veikla virtuvėje 
prieštaraudavo įspūdžiui, puoselėjamam viešbučio svečių 
zonoje, nesunku suprasti, kodėl visoje darbo organizacijoje 
opiausias klausimas nuolat būdavo durys iš virtuvės, atsi- 
veriančios į kitas viešbučio patalpas. Kambarinės norėdavo 
palikti duris praviras, kad joms būtų patogiau keliauti pir- 
myn-atgal su padėklais, sužinoti, ar svečiai jau pasiruošę 
ar dar ne priimti patarnavimus, kuriuos jos pasirengusios 
suteikti, taip pat išlaikyti glaudesnį kontaktą su asmenimis, 
kuriems joms teko dirbti. Kadangi kambarinės atliko svečių 
tarnaičių vaidmenį, joms neatrodė, kad kažką praras, jeigu 
savo aplinkoje jos bus stebimos svečių, kurie Žvilgčioja į virtuvę 
pro atviras duris. Tačiau šeimininkai, antra vertus, norėjo 
laikyti duris uždarytas, kad iškilus į viešumą jų virtuvės pa- 
pročiams, nebūtų pakirsta svečių jiems priskiriama viduti- 
nės klasės reputacija. Beveik nebūdavo tos dienos, kai kas 
nors įpykęs netrinktelėtų durimis, jas uždarydamas, o kitas 
tuoj pat dar pikčiau neatplėštų jų atgal vėl atidarydamas. 
Šią scenos problemą bent iš dalies būtų galėję išspręsti 
spyruoklių prilaikomos durys, kokios paprastai įtaisomos 
šiuolaikiniuose restoranuose. Būtų pravertęs ir mažulytis stik- 
linis langelis duryse - kuris sykiu tarnautų ir kaip akutė - 
scenos priemonė, kurią savo patalpose pritaiko dauguma smul- 
kių verslininkų. 

Dar vieną įdomų užkulisių srityje iškylančių sunkumų 
pavyzdį galėtume išvysti, pažvelgę į radijo ir televizijos tran- 
sliavimo darbą. Šiose situacijose užkulisiams priskiriamos 
visos tos vietos, į kurias tuo momentu nėra nukreipta kame- 
ra, taip pat ir visur, kur nepasiekia „gyvas“ mikrofonas. Taigi 
pranešėjas gali viena ranka laikyti iškėlęs reklamuojamą spon- 
soriaus produktą, o kita maigyti sau už nosies, juokinda- 
mas savo kolegas, jeigu jo veidas nepateks į ekraną. Tačiau 
profesionalai pasakoja daugybę pamokančių istorijų apie 
tai, kaip asmenys, įsitikinę, jog buvę užkulisiuose, faktiš- 
kai buvo „transliuojami“, ir kaip jų elgesys, manant, jog jie 
yra užkulisiuose, sukompromitavo situaciją, kurią buvo 

stengiamasi parengti konkrečiai tai transliacijai. Dėl tech- 
ninių priežasčių tos sienos, už kurių tenka slėptis transliuo- 
jantiems asmenims, pasirodo, gali būti itin išdavikiškos ir 
sugriūti vien spustelėjus jungiklį ar įjungus kamerą. Televi- 
zijos ir radijo darbuotojams neišvengiamai tenka susitaiky- 
ti su šia nuolatos virš jų pasirodymo kybančia grėsme. 
„Gal mažumėlę susijęs su šia situacija yra dar ir kitas, itin 
ypatingas užkulisių zonoje pasitaikantis sunkumas, ky- 
ląs dėl šiuolaikinių pastatų architektūros prigimties. Modernių 
pastatų sienos, kurios iš tiesų tėra plonytės pertvaros, gali 
atskirti vieną būstą nuo kito vizualiai, tačiau praleidžia vi- 
sus garsus taip, jog veikla, vykstanti tiek pagrindinėje jo scenoje, 
tiek užkulisiuose, girdėti ir pas kaimynus. Britų sociologai 
tokioms sienoms yra sugalvoję terminą „vakarėlių širma“, 
o jų pasekmes aprašo štai taip: 

Gyventojams tenka klausytis įvairiausių iš kaimynystės atsklin- 
dančių garsų. Informatoriai mini radijo aparatą, kūdikio verksmą 
naktį, kosėjimą, prieš gulant į lovą nuspiriamus batus, laiptais 
aukštyn ir žemyn ar po miegamąjį lakstančius vaikus, pianino 
daužymą, juoką, garsią šneką. Iš kaimyninio vedusiųjų miegamo- 
jo sklindantys intymūs garsai neretai tiesiog sukrečia: „Kartais 
net girdisi, kaip jie nusilengvina į naktipuodį; štai kaip viskas 
girdeti. Tai siaubinga“; kiti skundžiasi, kad trukdo: „Aš girdė- 
jau, kaip jie barėsi lovoje. Vienas norėjo skaityti, kitas - miego. 
Taip įkyri klausytis tų garsų lovoje, todėl aš pasukau savo lovą 
kitu galu“... „Aš megstu skaityti lovoje ir esu labai jautrus gar-. 
sams, todėl mane siaubingai blaško, kai turiu girdėti, kaip jie šne- 
kučiuojasi'; arba netgi šiek tiek varžo: „Kartais girdi, kaip jie kužda 
vienas kitam tokius išties asmeniškus dalykus, pavyzdžiui, vyras 
sako žmonai, kad jos šaltos pėdos. Jautiesi taip, tarsi pats turė- 
tum asmeniškus dalykus šnekėti vien pakuždomis" ; ir „tai verčia 
mažumą varžytis ir tave patį, tarsi naktį po savo paties miegamą- 
jį turėtum tipenti ant pirštų galų“. 


* Leo Kuper, „Blueprint for Living Together,“ Leo Kuper ir kt. kny- 
goje Living in Towns (London: The Cresset Press, 1953), 14-15 p. 

Taigi kaimynai, kurie galbūt labai menkai tepažįsta vie- 
nas kitą, atsiduria tokioje trikdančioje situacijoje, kai Žino, 
kad vienas apie kitą žino per daug. 

Ir pabaigoje dar pateiksime vieną pavyzdį iš užkulisiuose 
pasitaikančių sunkumų - šį sykį apie išaukštinto asmens ty- 
kančius netikėtumus. Kartais asmenims būna priskiriamas 
toks sakralinis statusas, jog jie gali pasirodyti kitiems vie- 
ninteliu jiems prideramu būdu: vykstančios ceremonijos centre, 
apsupti palydos. Jeigu jie pasirodytų kitiems kokiame nors 
kitokiame kontekste, tai būtų palaikyta nederamu dalyku, 
nes toks neoficialus pasirodymas tikriausiai nužemintų ma- 
giškus šiems asmenims priskiriamus atributus. 

Todėl auditorijos nariams turi būti uždrausta įžengti į bet 
kurią iš tų vietų, kur išaukštintasis gali stabtelėti atsikvėp- 
ti, o jeigu ši atokvėpio vieta yra tokia milžiniška, kaip, sa- 
kykim, ta, kur ilsėdavosi Kinijos imperatorius, arba jeigu nėra 
tikrai žinoma, kur išaukštintoji asmenybė sustosianti, tuo- 
met tenka griežtai sergėti, kad įsibrovėliai neprasigautų nė 
į vieną išjo numanomo poilsio vietų. Sakykim, karalienė Vik- 
torija buvo įvedusi taisyklę, kad bet kas, išvydęs, kaip ji ka- 
rališkajame parke važinėjasi ponio traukiama karietaite, privalo 
nusukti galvą į šoną arba pasitraukti priešinga kryptimi; svar- 
biems valstybės vyrams yra tekę, užmiršus savo orumą, ne- 
tikėtai pasirodžius karalienei, nerti už krūmų.'* 

Nors kai kurie čia minėti užkulisių sunkumai yra kraštu- 
tiniai, atrodo, jog nerasime tokių socialinių institutų, kuriuose 
neiškiltų problemų, susijusių su užkulisių valdymu. 

Darbo ir poilsio regionai yra tos dvi sritys, kuriose vyk- 
doma užkulisių kontrolė. Apie dar vieną sritį primena įsi- 
tvirtinusi mūsų visuomenėje tendencija palikti atlikėjams kon- 
troliuoti tą vietą, kur jie patenkina savo vadinamąsias bio- 
logines reikmes. Mūsų visuomenės supratimu, defekacija yrą 
individuali veikla, neatitinkanti švaros ir tyrumo kriterijų, 


"* Ponsonby, op. cit., 32 p. 

kurių įkūnijimu tampa mūsų kiti pasirodymai. Be to, ši veikla 
verčia atlikėją netvarkingai nusismaukti drabužius ir „pasi- 
šalinti iš vaidinimo“, tai yra, nusimesti nuo veido tą ekspre- 
sinę kaukę, kuria jis prisidengia tiesioginės sąveikos metu. 
Tuo pačiu šioje situacijoje jam tampa sunku iš naujo „su- 
montuoti“ savo asmeninį fasadą, jeigu prireiktų į sąveiką 
sueiti staiga. Gal dėl šios priežasties mūsų visuomenėje tu- 
aletų durys visuomet būna su užraktais. Miegodamas lovo- 
je individas, kalbant apie jo ekspresinę išraišką, taip pat yra 
tarsi sukaustytas, ir vos nubudęs, per kelias pirmas akimir- 
kas, gali neįstengti pereiti į prideramą interakcijai padėtį ar 
suteikti savo veidui socialiai priimtiną išraišką, - jau vien 
tai paaiškina, kodėl miegamieji paprastai įrengiami ne pa- 
čioje judriausioje namų dalyje. Tokio nuošalaus jų išdėsty- 
mo praktiškumą dar sustiprina tas faktas, kad seksualinė veikla 
taip pat dažniausiai vyksta miegamajame, o šita interakci- 
jos forma taip pat padaro atlikėją nepajėgų iš karto pereiti į 
kitokią sąveikavimo formą. 

Įdomiausia stebėti, kaip valdomas įspūdis tuo momentu, 
kai atlikėjas iš užkulisių regiono įžengia ten, kur išvys au- 
ditoriją, arba kai jis sugrįžta į užkulisius, nes tokiomis aki- 
mirkomis galime pamatyti, kaip „apsivelkamas“ vaidinamas 
personažas. Štai puikus Orwello pavyzdys; jis žvelgia į pa- 
davėją indų plovėjo iš užkulisių žvilgsniu: 

Žiūrėti, kaip padavėjas įeina į viešbučio valgomąjį yra itin 
pamokantis vaizdas. Žengdamas per duris jis. staiga atsimai- 
no. Jo pečių laikysena pasikeičia; akimirksniu jį palieka visas 
purvas, visas skubėjimas ir sudirgimas. Jis slysta kilimu iškil- 
minga tarsi kunigo laikysena. Prisimenu, kaip mūsų maitre d hotel“ 
padėjėjas, pasiutęs italas, stabtelėjo valgomojo tarpduryje, kad 
aprėktų savo pameistrį, kuris sudaužė butelį vyno. Grūmoda- 
mas kumščiu šiam virš galvos, jis klykė (dėkui Dievui, šiek tiek 
to garso sugėrė garsui nepralaidžios durys): Tu me fais** - ir 
tu vadini save padavėju, suknistas nebrendila? Tu padavėjas?! 


* metrdotelis (pranc.). 
** kuo tu mane laikai (pranc.). 

Tu netiktum net grindims šveisti viešnamyje, iš kurio kilo ta- 
vo motina. Maguereau!* 

Pristigęs žodžių, jis pasuko prie durų ir atidarydamas jas sviedė 
paskutinį įžeidimą, panašiai kaip skvairas Vesternas Tom Jonese. 

Tuomet žengė į valgomąjį ir nuplaukė per jį su padėklu rankoje, 
grakščiai it gulbė. Po dešimties sekundžių jis jau pagarbiai lankstėsi 
klientui. Ir matydamas, kaip jis lenkiasi ir šypsosi, tauria ištreni- 
ruoto padavėjo šypsena, negalėjai nepagalvoti, jog svečias tikriau- 
siai susigėdo, kad jį tenka aptarnauti tokiam aristokratui.!? 

Kitą pavyzdį pateikia anglas, taip pat stebėjęs aukštes- 
nius už save asmenis: | 

Toji kambarinė - kaip išsiaiškinau, jos vardas buvo Addie - ir 
abi padavėjos elgėsi it pjesėje vaidinančios aktorės. Jos įpuldavo į 
virtuvę, tarsi iš scenos ntlėktų į užkulisius su įtempta išdidumo 
išraiška veiduose; atsikvėpdavo akimirką, kol būdavo karštligiš- 
kai kraunami nauji patiekalai, ir vel išslysdavo, „nutaisiusios“ 
vome tarsi scenos darbininkai tarp griuvėsių, tarsi žvilgtelėję į 
kitą pasaulį, ir jau vaizdavomės girdį nematomos auditorijos aplo- 
dismentus."! 

Dėl to, kad daugelyje namų neliko tarnų, viduriniosios 
klasės šeimininkės priverstos patirti Orwello aprašytas sparčias 
transformacijas. Patiekdama pietus draugams, ji turi atlikti 
juodą darbą virtuvėje taip, kad galėtų lengvai pereiti iš tar- 
naitės į šeimininkės vaidmenį, keisdama savo veiklą, raiš- 
kos manierą bei temperamentą tomis akimirkomis, kai žen- 
gia į valgomąjį ir iš jo. Etiketo knygose pateikiama naudin- 
-gų patarimų, kaip palengvinti tokius perėjimus iš vieno vaid- 
mens į kitą: jeigu, tarkime, šeimininkei tenka pasitraukti į 
užkulisių regioną ilgesniam laikui, sakykim, pakloti lovų, 
tuomet pasirodymui nepakenktų, jei, tarkime, šeimininkas 
pakviestų svečius mažumėlę pasivaikščioti po sodą. 


* skumbrė (pranc.). | 

'6 George Orwell, Down and Out in Paris and London (London: Secker 
and Warburg, 1951), 68-69 p. 

"" Monica Dickens, One Pair of Hands (London: Michael Joseph, Mer- 
maid Books, 1952), 13 p. 

Riba, skirianti fasadą ir užkulisius, mūsų visuomenėje ryški 
kiekviename žingsnyje. Kaip minėta, vonios kambarys ir miega- 
masis visuose namuose, išskyrus žemutinės klasės būstus, 
laikomi tokiomis vietomis, kur neleidžiama įžengti pirma- 
me aukšte besilankančiai auditorijai. Šiuose kambariuose kūnai 
nušveičiami, aprengiami ir nudažomi, ir jau gali būti pri- 
statyti draugams kituose kambariuose. Na, ir suprantama, 
virtuvėje parengiamas maistas taip, kaip vonioje ir miega- 
majame parengiamas pasirodymui žmogaus kūnas. Būtent 
tokių pasiruošimo scenai patalpų turėjimas ir skiria viduri- 
niosios klasės gyvenseną nuo žemutinių klasių gyvenimo. 
Tačiau visos mūsų visuomenės klasės linkusios atriboti gy- 
venamųjų eksterjerų fasadines ir užkulisių dalis. Fasadinė 
dalis paprastai būna prideramai dekoruota, suremontuota, 
tvarkinga; užkulisių pusė dažniausiai palyginti nepatrauk- 
li. Atitinkamai, socialine prasme subrendę asmenys įeina pro 
priekines duris, o socialiniu požiūriu nepilnaverčiai asme- 
nys - tarnai, krovinius atgabenantys pasiuntiniai ir vaikai 
įeina pro užpakalines duris. 

Nors esame puikiai pažįstami su sceniniu aplinkos kom- 
ponavimu savo gyvenamoje vietoje bei aplink ją, kituose sce- 
niniuose kontekstuose orientuojamės kur kas menkiau. Ame- 
rikiečių gyvenamuosiuose kvartaluose aštuonerių - keturiolikos 
metų berniukai, taip pat ir kai kurie kiti primityvūs asme- 
nys įsivaizduoja, jog durys, atsidarančios į visokius užka- 
borius, būtinai kažkur veda, kad pro jas būtinai reikia išeiti. . 
Šias ertmes jie regi su tokiu ryškumu, kokį suaugęs žmogus 
vėliau praranda. Panašiai ir sargai bei valytojos pasižymi 
ištobulintu sugebėjimu pastebėti mažas dureles, vedančias 
į verslo statinių užkulisių regionus ir būna nepaprastai pui- 
kiai susipažinę su nevieša transportavimo sistema, kurios 
pagalba slapta transportuojama purvina valymo įranga, grioz- 
diškos scenos butaforijos, o sykiu ir patys šiuos objektus ga- 
benantys asmenys. Panašus scenografijos išdėstymas ir par- 
duotuvėse, kur užkulisių sektoriams priskiriama už prekystalio 
esanti vieta ir sandėliukas. 


III: REGIONAT IR JŲ NULEMTAS ELGESYS 143 


Atsižvelgiant į konkrečios visuomenės vertybes, reikia pa- 
stebėti, jog kai kurių vietų užkulisių personažas yra „įau- 
gęs“ įjas materialiu būdu ir kad greta esančių sričių atžvil- 
giu šios vietos norom nenorom tarnauja kaip užkulisių re- 
gionai. Tokias nuostatas sustiprina ir dekoratoriaus menas 
— aptarnavimo zonas pastatuose jis nudažo niauriomis spal- 
vomis ir palieka jose neužmaskuotą plytų mūrinį, o fasado 
regioną pašviesina baltu tinku. Nejudantys įrenginiai to- 
kiam paskirstymui regionais suteikia dar daugiau amži- 
numo. Pagaliau tokiai harmonijai visiško užbaigtumo su- 
teikia ir patys darbdaviai, kurie dirbti užkulisių regione samdo 
asmenis su vizualiai nepatraukliomis savybėmis, o asmenis, 
kurie „daro gerą įspūdį“, paskiria į fasadinius regionus. Ne- 
įspūdingos išvaizdos darbo jėgos rezervas gali būti panau- 
dotas ne tik tai veiklai, kuri turi būti slepiama nuo auditori- 
jos, bet taip pat ir tokiai, kuri gali būti, bet nebūtinai turi 
būti slepiama. Kaip yra pastebėjęs Everettas Hughes'as,'"š juo- 
daodžiai bus greičiau pasamdyti į etatines vietas amerikie- 
čių gamyklose, jeigu, panašiai kaip ir vaistinėse, juos bus 
įmanoma izoliuoti iš pagrindinių gamyklos operacijų sričių. 
(Taip atliekamas ir savotiškas ekologinis rūšiavimas, apie 
kurį puikiai žinome, bet nesame išanalizavę.) Dažniausiai 
tikimasi, kad tie, kas dirba užkulisiuose, stengsis įvykdyti 
techninius reikalavimus, o dirbantys fasadiniuose regionuose 
rūpinsis ekspresinės išraiškos dalykais. 

Dekoracijos ir pastovios struktūros toje vietoje, kur pa- 
„prastai vyksta konkretus vaidinimas, kaip ir čia esantis spek- 
taklis bei jo atlikėjai, suteikia šiai vietai neišsisklaidančios 
ypatingos atmosferos; net jeigu įprastas vaidinimas ten tuo 
metu ir nevaidinamas, ta vieta linkusi išsaugoti fasadinį 
savo pobūdį. Taigi katedra ir mokyklos auditorija išlaiko 
šiek tiek jose viešpataujančios atmosferos net ir tuomet; kai 
jose sukinėjasi tiktai meistrai, ir nors šie žmonės, darydami. 
savo darbą, gal ir nesielgia itin pagarbiai, jų nepagarba tėra 


!š Paminėta Čikagos universitete įvykusiame seminare. 

struktūrinės prigimties, nukreipta būtent į tai, ką jie turėtų 
jausti, tačiau nejaučia. Lygiai taip pat konkreti vieta gali būti 
identifikuojama su slėptuve, kur kai kurių reikalavimų tie- 
siog nebereikia paisyti, taip ji įgyja nuolatinį užkulisių re- 
giono statusą. Pavyzdžiais galėtų būti medžiotojų trobelės 
ir visuomeninių sporto salių persirenginėjimo kambariai. At- 
rodo, jog vasaros kurortai taip pat įkvepia žmones gana li- 
beraliai žiūrėti į fasadą, tad konvencionalių pažiūrų asme- 
nys nesidrovi viešai pasirodyti gatvėse tokiais kostiumais, 
kokiais, kaip taisyklė, nepažįstamų Žmonių akivaizdoje jie 
tikrai nepasirodytų. Taip pat išaiškintos ne viena nusikaltė- 
lių landynė ar net ištisi nusikaltėlių kvartalai, kuriuose ne- 
reikalaujama elgtis „pagal įstatymą“. 

Pasakojama, jog įdomus pavyzdys aptiktas Paryžiuje: 

Taigi XVII-ame amžiuje, tam, kad taptum tikru argo, reikėda- 
vo ne tik rinkti išmaldą kaip tikram elgetai, bet ir pasižymėti ran- 
kinukų pjaustytojo bei vagišiaus miklumu. Šio meno jie išmokda- 
vo tokiose vietose, kurios buvo žinomos kaip įprastos visuomenės 
padugnių pasimatymų vietos, garsėję kaip Cours des Miracles*. 
Tie namai ar, veikiau sakant, savos rūšies prieglaudos, jeigu tikė- 
tume XVII-ojo amžiaus pradžios autoriumi, atrodydavo taip: „Ka- 
dangi niekšai... ir kiti, kurie ką tik per visą dieną buvo luošiais, 
mirtinai sužalotais, patinusiais nuo vandenligės ir apsėsti viso- 
kiausių kitokių kūno negalavimų, sugrįždavo į šiuos namus nak- 
tį, nešdamiesi po pažasčia kas jautienos nugarinės gabalą, kas veršio 
luitą, kas avino koją, neužmiršę taip pat prie diržo prisikabinti ir 
butelaitį vyno, ir, vos įžengę į šį dvarelį, nusviesdavo šalin ra- 
mentus, atgaudavo sveikatą ir žvalią išvaizdą, ir puotaudavo ūžaudavo 
taip, jog jų puota primindavo senovines bakchanalijas, su trofė- 
jais rankose šokdavo įvairius šokius, kol šeimininkas parengdavo 
jiems vakarienę. Ar gali būti dar didesnis stebuklas už šį, kai mirtinai 
suluošintieji išsitiesia ir eina? 

* stebuklų rūmai (pranc.). 

"“* Paul LaCroix, Manners, Custom, and Dress during the Middle Ages and 


during the Renaissance Period (Londonas: Chapman and Hall, 1876), 
471 p. 

Tokiuose užkulisiuose, kaip šie ką tik aprašyti, pats fak- 
tas, kad nėra siekiama jokio reikšmingesnio efekto, nustato 
interakcijos toną, ir būtent jis leidžia interakcijos dalyviams 
elgtis taip, tarsi jie puikiai pažinotų vienas kitą ir visais ki- 
tais aspektais. 

Tačiau nors ir egzistuoja tendencija tapatinti regioną su 
fasadu arba užkulisiais, vis viena dar lieka nemažai regio- 
nų, kurie vienu metu ir viena prasme funkcionuoja kaip fa- 
sadinis regionas, o kita prasme - kaip užkulisių regionas. 
Taigi atsakingo darbuotojo asmeninis kabinetas yra iš tik- 
rųjų ir fasadinis regionas, kuriame jo statusą organizacijoje 
įtaigiai pabrėžia kokybiški kabinete esantys baldai bei įran- 
ga. Tačiau sykiu tai ta pati vieta, kur jis gali nusivilkti švar- 
ką, atlaisvinti kaklaraištį, elgtis draugiškai ar net triukšmingai 
su kitais to paties rango kolegomis.?? Verslo organizacijai, 
kuri naudoja dailius reprezentacinius, vadinamuosius fir- 
mos blankus savo korespondencijai su asmenimis už firmos 
ribų, gal pravers štai toks patarimas: 

Popierius susirašinėti organizacijos viduje parenkamas paisant 
ne tiek etiketo, kiek taupumo. Pigus, spalvotas, praleistas pro mi- 
meografą ar spausdintuvą popierius - tinka bet koks, kai „paštas 
neiškeliauja už šeimos ribų 2! 

Tačiau tas pats patarimų šaltinis nurodo ir tam tikrus šios 
užkulisių situacijos apribojimus: 


+0 Tas faktas, kad maža privati kontora lengvai paverčiama užkulisių 
regionu, paprasčiausiai dėl to, kad jis tėra vienas, kaip tik ir yra ta 
priežastimi, kodėl stenografai kartais mieliau dirba tokioje priva- 
čioje kontoroje, o ne didelėje organizacijoje, sudarytoje iš daugybės 
kontorų. Dideliame biurų bloke visą laiką tikriausiai maišysis kas 
nors iš viršininkų, kieno akvaizdoje teks sudaryti įspūdį, jog dirbi; 
mažoje kontoroje viršininkui uždarius duris, gali neapsimetinėti, 
kad smarkiai dirbi ir nesijaudinti dėl etiketo paisymo. Žr. Richard 
Rencke, „The Status Characteristics of Jobs in a Factory“ (neskelbta 
magistro disertacija, Čikagos universitetas, sociologijos fakultetas, 
1953), 53 p. 

*! Esguire Etiguette, 65 p. 

Praktiška ir beveik be išimčių galima naudoti personifikuotus 
(su asmens inicialais) atmintinės tipo lapelius, skirtus pakraig- 
lioti rašteliams kontoros viduje. Vienas perspėjimas: jaunesnie- 
siems darbuotojams neturėtų būti leidžiama užsisakinėti tokio po- 
pieriaus, nepriklausomai nuo to, koks jis patogus. Panašiai kaip 
ir kilimėlis prie durų arba savininko pavardė viršum jų, taip ir 
popierius su asmens inicialais kai kuriose organizacijose yra sta- 
tuso simbolis.?? 

Kitas pavyzdys: sekmadienio ryte visa šeimyna, pasislėpusi 
už savo būsto sienų, gali mėgautis poilsiu atsipalaidavę ir 
nesusitvarkę, nepaisydami, kaip jie apsirengę ir nesijaudin- 
ti dėl etiketo, visuose kambariuose paskleisdami tą nefor- 
malumą, kuris paprastai apribojamas virtuve ir miegamai- 
siais. Vėlgi, amerikiečių viduriniosios klasės gyvenamuosiuose 
rajonuose popietės metu, zoną tarp vaikų žaidimų aikštelės 
ir namų motinos paverčia savo užkulisiais, ten jos vaikšti- 
nėja mūvėdamos džinsus, avėdamos mokasinus, beveik be 
jokios kosmetikos, įsikandusios į dantis cigaretę ir stumdy- 
damos vaikų vežimėlius, atvirai šnekučiuojasi su savo drau- 
gužėmis apie reikalus. Paryžiuje, darbininkų klasės guartiers* 
anksti ryte moterys jaučiasi turinčios teisę išplėsti užkuli- 
sių teritoriją iki kaimyninių parduotuvių, kurjos tapnoja pieno 
ir šviežios duonos, apsiavusios miegamojo šlepetėmis, su cha- 
latu, plaukų tinkleliu, nepasidažiusios. Didžiuosiuose Amerikos 
miestuose matome, kaip manekenės, vilkėdamos sukneles, 
su kuriomis bus fotografuojamos, susirūpinusios skuba pa- 
čiomis oficialiausiomis miesto gatvėmis, beveik nepastebė- 
damos, kas dedasi aplink jas; su skrybėlės dėže rankose, tin- 
kleliu, saugančiu šukuoseną, jos keliauja taip turbūt ne tam, 
kad norėtų nustebinti, bet kad, gink Dieve, nesugadintų sa- 
vo kostiumo, kol nukeliaus iki pastato, tarnausiančio jai galu- 
tine dekoracija, kurios fone prasidės jos tikrasis pasirodymas: 
ji bus fotografuojama. Suprantama, regionas, kuris kartojamo 


*2 Ibid., 65 p. 
* kvartalas (pranc.). 


III. REGIONAI IR JŲ NULEMTAS ELGESYS 147 


pastatymo įprastam numeriui tarnauja kaip fasado regionas, 
neretai funkcionuoja kaip užkulisių regionas prieš kiekvie- 
ną pasirodymą ir jam pasibaigus, nes kaip tik tada remon- 
tuojamos, atnaujinamos ar pertvarkomos nuolatinės struk- 
tūros, o atlikėjai dalyvauja generalinėse repeticijose. Tam, 
kad visa tai išvystume, tereikia žvilgtelėti į restoraną, par- 
duotuvę ar namus, likus kelioms minutėms prieš juos atida- 
rant ryte. Taip pat reikia turėti galvoje, jog kalbėdami apie 
fasado ir užkulisių regionus, mes vertiname juos konkretaus 
vaidinimo požiūriu ir minime tą funkciją, kurią konkreti vieta 
tuo metu atlieka konkrečiame vaidinime. 

Jau minėta, kad asmenys, kurie bendradarbiauja insceni- 
zuodami komandos pasirodymą scenoje, paprastai būna susiję 
vienas su kitu familiariu ryšiu. Šis familiarumas išreiškia- 
mas tik tada, kai netoliese nesama auditorijos, nes jis pa- 
prastai palieka savo „aš“ ir kito komandos nario įspūdį, ne- 
atitinkantį to savo „aš“ ir savo komandos bendro įspūdžio, 
kokį stengiamasi sudaryti auditorijai. Kadangi užkulisių re- 
gionai paprastai būna uždrausta zona auditorijos nariams, 
galime tikėtis, kad būtent užkulisiuose abipusis familiaru- 
mas ir taps vyraujančiu socialinės sąveikos tonu. Panašiai 
tikėsimės, jog ir fasadiniame regione vyraus formalus tonas. 

Visoje Vakarų visuomenėje egzistuoja viena neformali el- 
gesio stilistika, skirta užkulisiams, o kita elgesio stilistika 
skirta tiems atvejams, kai atliekamas vaidinimas. Užkulisių 
leksikai priklauso: kreipimasis vienam į kitą vardais, ben- 
dri sprendimai, prastuoliškas elgesys, atviri komentarai apie 
seksą, pabrėžtinas niurzgėjimas, rūkymas, prastoki neoficialūs 
drabužiai, „nevalyva“ sėdėsena ar stovėsena, murmėjimas, 
šūkaliojimas, žaismingas agresyvumas ir „juokavimas“, ki- 
tų nepaisymas nereikšminguose, tačiau kartais simbolišką 
prasmę turinčiuose poelgiuose, nereikšmingi, sau prablaš- 
kyti skirti užsiėmimai, tokie kaip niūniavimas, švilpiniavi- 
mas, kramtymas, čiaumojimas, riaugėjimas, dujų išleidimas, 
jei išpūsti viduriai. Fasado srities leksika gali būti supran- 
tama kaip viso šito vengimas (o kai kuriomis prasmėmis — 

viso šio priešingybė). Apskritai užkulisių regione leidžiami 
tokie smulkūs poelgiai, kuriuos nesunku suprasti kaip inty- 
mumo ir nepagarbos kitiems bei regionui simbolius, kai tuo 
tarpu fasadiniame regione elgiamasi kitaip, nes čia nelei- 
džiamas joks bent kiek užgaulus elgesys. Galima pastebėti, 
kad užkulisių elgesys pasižymi, kaip pasakytų psichologai, 
„regresyviu“ charakteriu. Suprantama, reikėtų paklausti, ar 
užkulisiai suteikia individui galimybę regresuoti, ar regre- 
savimas, klinikine prasme, yra užkulisių elgesys, kuris iš- 
provokuojamas tada, kai visuomenei nepriimtini motyvai iš- 
ryškėja nederamomis aplinkybėmis. 

Perimdamas užkulisių stilių, individas bet kokį regioną 
gali paversti užkulisiais. Matome, jog daugelyje socialinių 
institutų atlikėjai atsiskirs priekinę regiono dalį ir, čia elg- 
damiesi familiariai, simboliškai, tarsi atribos ją nuo viso re- 
giono. Pavyzdžiui, kai kuriuose amerikiečių restoranuose, 
ypač vienam šeimininkui priklausančiose pigiose užkandi- 
nėse, darbininkai susigrūs prie vieno sienele atitverto stalo, 
esančio toliausiai nuo durų arba arčiausiai prie virtuvės, ir 
ten jų elgesys kai kuriomis prasmėmis primins užkulisius. 
Lygiai taip, neperpildytų vakarinių reisų metu, lėktuvų stiu- 
ardesės, atlikusios pagrindines savo priedermes, pritūps ant 
tolimiausios galinės sėdynės, nuspirs aukštakulnius batelius 
ir apsiaus patogiais suvarstomais batais, užsidegs cigaretę, 
sukurdamos nebylaus atsipalaidavimo, nieko bendro netu- 
rinčio su tarnyba, atmosferą, kuri kartais, žiūrėk, persiduos 
ir vienam kitam iš arčiau sėdinčių keleivių. 

Svarbu neužsimiršti ir nepuoselėti vilčių, kad konkrečios 
situacijos pateiks grynųjų neformalaus arba formalaus el- 
gesio pavyzdžių, nors paprastai pastebėsime tendenciją pa- 
stumti situacijos definiciją viena kuri iš šių krypčių. Tokių 
grynųjų atvejų neišvysime, nes tos pačios komandos nariai 
viename pasirodyme pasireikš kaip atlikėjai, o kitame kaip 
auditorija; tuo tarpu vieno pasirodymo atlikėjai ir auditori- 
ja, tegul ir tik viena kuria prasme, taps tos pačios komandos 
nariais kitame vaidinime. Taigi konkrečioje situacijoje galime 

tikėtis, jog dominuos vienas stilius ar kitas, o jei faktiškai 
+ bus pasiektas koks jų derinys ar pusiausvyra, tai ją lydės 
kaltės ar abejonės jausmas. 

Norėčiau pabrėžti, jog veikla konkrečioje situacijoje vi- 
suomet yra kompromisas tarp formalaus ir neformalaus sti- 
lių.Tad paminėkime tris įprasčiausius užkulisių neformalu- 
mo apribojimus. Pirma, kai nėra auditorijos, kiekvienas ko- 
mandos narys tikriausiai norės palaikyti įspūdį, kad jam galima 
patikėti komandos paslaptis, kad auditorijai matant jis ne- 
suvaidins savo vaidmens netikusiai. Norėdamas, kad audi- 
torija laikytų jį vertingu herojumi, kiekvienas komandos narys 
taip pat tikriausiai pageidaus ir to, kad kiti nariai laikytų jį 
ištikimu bei drausmingu atlikėju. 

Antra, užkulisiuose neretai pasitaiko akimirkų, kai atli- 
kėjams tenka praskaidrinti vienam kito nuotaiką bei palai- 
kyti įspūdį, kad vaidinimas, kuris tučtuojau prasidės, bus 
sėkmingas, arba kad ką tik parodytas pasisekė visai neblo- 
gai. Trečia, jeigu komandoje esama atstovų iš pagrindinių 
socialinių sanklodų, tokių kaip skirtingos amžiaus, etninės 
grupės ir kitos, užkulisių veiklos laisvė turės būti mažumė- 
lę apribota pačių jos narių nuožiūra. Čia, nėra abejonių, lem- 
tingiausias skirtumas yra seksualinis, nes turbūt nesama to- 
kios visuomenės, kurioje abiejų lyčių nariai, nepriklausomai 
nuo to, kaip artimai jie susiję, nesistengtų vieni prieš kitus 
„pasirodyti“. Pavyzdžiui, štai ką skaitome apie Amerikos 
Vakarų pakrantės laivų statyklas: 

Vyrai, bendraudami su kartu dirbančiomis moterimis, dažniausiai 
elgdavosi mandagiai ir netgi galantiškai. Moterims skverbiantis 
vis giliau į laivų korpusus bei nuošaliausias laivų statyklos pa- 
šiūrės, vyrai draugingai nuo savo galerų sienų nukabinėdavo nuogalių 
bei pornografines nuotraukas ir slėpdavo jas įrankių dėžeėše. Iš 
pagarbos šalia dirbančioms „damoms“ dailesnės tapo vyrų ma- 
nieros, sušvito nuskusti veidai, ne taip garsiai būdavo laidomos - 
gerklės. Draudimo nešnekėti nešvankiai girdint moterims buvo 
paisoma taip griežtai, jog net juokinga, ypač dar ir todėl, kad mo- 
terys pačios ne kartą buvo garsiai pareiškusios, jog uždrausti žodžiai 

joms nei nauji, nei jie jas trikdo. Tačiau ne kartą mačiau, kaip 
vyrai, norėdami išsireikšti stipriau ir tikrai turėdami tam rimtų 
priežasčių, ūmai išrausdavo sutrikę ir nuleidę balsą imdavo murmėeti, 
susivokę, jog šalia esama moteriškos auditorijos. Tiek priešpiečių 
metu, mišrioje vyrų ir moterų draugijoje, tiek kasdieniniuose po- 
kalbiuose laisvesnę nuo darbo akimirką, visose situacijose, kur būdavo 
įmanoma atpažinti įprastus socialinius kontaktus, tegul net ir ne- 
įprastoje laivų dirbtuvių aplinkoje, vyrai išsaugodavo beveik ne- 
pakitusį iš namų atsinešto elgesio modelį: pagarbą padoriai žmo- 
nai ir nepriekaištingai motinai, atsargų draugiškumą seseriai ir 
ąlobėjišką meilę nepatyrusiai dukrai.?3 
Chesterfieldas panašiai kalba apie kitą bendriją: 
Mišriose sau lygių asmenų draugijose (nes mišrioje draugijo- 
je visi žmonės daugiau ar mažiau lygūs) leidžiama daugiau lais- 
vumo ir nesivaržymo; tačiau ir tokios draugijos turi savo biense- 
ance* ribas. Socialinė pagarba būtina: savo pokalbio temą jūs ga- 
lite pasiūlyti itin kukliai, apdairiai, tačiau, de ne jamais parler de 
cordes dan la maison d'un pendu.** Jūsų žodžiai, gestai, nuostatos 
nepalyginamai laisvesni, tačiau tas laisvumas nėra beribis. Gali- 
te rankas laikyti kišenėse, šniauktelėti tabako, sėdėti, stoveti ar 
kartas nuo karto pavaikštinėti, betgi nemanau, kad jums pasiro- 
dys itin bienseant*** švilpčioti, užsimaukšlinti skrybėlę, atsilais- 
vinti keliaraiščio sagtį, išsitiesti ant sofos ar atsigulti į lovą, arba 
sūpuotis patogioje kėdėje. Panašiai nepaisyti mandagumo gali tik 
tada, kai esi visiškai vienas; tokie poelgiai įžeidžia pranašesnius, 
sukrečia ir užgauna jums lygius, pažemina už jus žemesnius." 
 Kinsey'o duomenys apie tai, kiek nuogumas tarp vyro ir 
žmonos yra tabu, ypač kalbant apie amerikiečių darbininkų 
vyresniąją kartą, patvirtina tai, ką jau sakėme.“ Kuklumas, 


25 Archibald, op. cit., 16-17 p. 
* padorumas (pranc.). 
** pakaruoklio namuose apie virves nekalbama (prauc.). 
*** padoru (pranc.). 
4 Letters of Lord Chesterfield To His Son (Everyman's ed., New York: 
Dutton, 1929), 239 p. 
*> Alfred C. Kinsey, Wardell B. Pomeroy, and Clyde E. Martin, Sexual 
Behaviour in the Human Male (Philadelphia: Saunders, 1948), 366-367p. 

žinia, šiuo atveju nėra vienintelis faktorius. Tad dvi apklaus- 
"tosios moterys iš Šetlando salos tvirtino, jog po savo vestu- 
vių, kurios netrukus turėjo įvykti, lovoje jos visuomet vil- 
kėsiančios naktinius marškinius, ne vien tik iš kuklumo, bet 
dar ir todėl, kad jų figūros smarkokai atsilieka nuo jų įsi- 
vaizduojamo šiuolaikinio miestiško idealo. Tačiau jos galinčios 
paminėti vieną kitą iš savo draugių, kurios, tikino jos, galė- 
tų ir nepaisyti tokio delikatumo; galbūt ir jos pačios, jei staiga 
numestų nemažai svorio, taip smarkiai nesidrovėtų. 
Tvirtinant, kad atsidūrę užkulisiuose atlikėjai paprastai 
elgiasi palyginti neformaliai, atsipalaiduoja, o dalyvauda- 
mi pasirodyme jie yra budrūs, nereikėtų daryti prielaidos, 
kad visa, kas gyvenime sudaro maloniąją tarpasmeninių san- 
tykių sritį, tokie dalykai kaip mandagumas, šiluma, dosnu- 
mas, kitų draugijos teikiamas pasimėgavimas - visuomet yra 
tausojami užkulisiams, o įtarumas, snobizmas, autoriteto de- 
monstravimas lydi tą fasado regione atliekamą veiklą. Kar- 
tais atrodo, jog visą entuziazmą ir gyvą susidomėjimą, ku- 
rie priklauso nuo mūsų valios, mes tausojame tiems, kurių 
akivaizdoje privalome pademonstruoti savo pastatymą, ir 
kad pats tikriausias užkulisių solidarumo įrodymas yra ži- 
noti, jog gali saugiai nugrimzti į nedraugingą nebylų irzlumą. 
Įdomu pastebėti, kad nors kiekviena komanda įstengs įver- 
tinti nemalonius „nesuvaidintus“ savo pačios užkulisių el- 
gesio aspektus, ji veikiausiai nepajėgs panašiai įvertinti tų 
komandų, su kuriomis ji sąveikauja. Kai mokiniai išeina iš 
klasės ir dumia ilsėtis bei išdykauti, dažnai jie net neįtaria, 
jog mokytojai taip pat pasitraukia į „mokytojų“ kambarį, kad 
jie, lygiai taip pat atsipalaidavę, kaip dera užkulisiuose, keikiasi 
ir rūko. Suprantama, žinome, jog komanda, sudaryta iš vie- 
no asmens, gali imti vertinti pati save itin niauriai, ir kad ne 
vienas psichoterapeutas vis dar turi darbo todėl, kad stėn- 
giasi sumažinti tokių savęs vertinimų sukeltą kaltę, o pra- 
gyvena pasakodamas individams faktus iš kitų žmonių gy- 
venimo. Už šios niaurios savivokos ir iliuzijų apie kitus kartais 
slypi ir pagrindinė socialinio mobilumo dinamika bei su ja 

susijusios neviltys, nepriklausomai nuo to, ar kalbame apie 
individo padėties pasikeitimą judant aukštyn, žemyn ar į 
šalis. Stengdamiesi pabėgti iš dviveidžio fasado ir užkulisių 
pasaulio, individai įsivaizduoja, kad nauja padėtis, kurią sten 
giasi įgyti, leis jiems tapti tuo charakteriu, kokį vaidina jau 
pasiekę tą padėtį asmenys, kad nereikės būti to charakterio 
atlikėju. Žinia, kai jie tą padėtį pasiekia, jiems paaiškėja, kad 
nauja situacija nenumatytai panaši į senąją ir kad abi reika- 
lauja auditorijai rodyti fasadą, kad abi įtraukia individą į 
purvinomis paskalomis apaugusį šou biznį. 

Kartais manoma, kad grubus familiarumas tėra kultūros 
dalykas būdingas, tarkim, tik darbininkų klasėms, ir kad tie, 
kas aukštos kilmės, grubiai nesielgia. Taip, tiesa, kad aukš- 
tos kilmės individai dažniau pasirodo mažomis komando- 
mis ir paprastai praleidžia didžiąją savo dienos dalį daly- 
vaudami tokiuose pasirodymuose, kur būtina daug kalbėti, 
tuo tarpu darbininkų klasės atstovai dažniau dalyvauja di- 
delių komandų pasirodymuose ir dieną daugiausia pralei- 
džia užkulisiuose arba atlikdami nebylius vaidmenis. Tad 
kuo aukštesnė individo vieta statusų piramidėje, tuo siau- 
resnis ratas asmenų, su kuriais jis gali leisti sau būti fami- 
liarus, tuo mažiau laiko jis praleidžia užkulisiuose, tuo la- 
biau tikėtina, jog iš jo bus reikalaujama mandagiai elgtis ir 
paisyti etiketo. Tačiau tinkamu metu ir tinkamoje draugijo- 
je net ir sakraliniai atlikėjai elgsis pakankamai vulgariai, - 
tokio elgesio iš jų net gali būti pareikalauta. Tačiau dėl gau- - 
sių, tarp jų ir strateginių priežasčių, mes veikiausiai išsiaiš- 
kinsime, jog užkulisių maniera reiškiasi darbininkai, tačiau 
ko gero neišgirsime, kad užkulisių maniera reikštųsi lordai. 
Įdomus išskirtinis šios situacijos atvejis yra valstybės vado- 
vai, kurie neturi jokios savo komandos. Kartais šie indivi- 
dai tiesiog pasinaudoja savo senais bičiuliais, kuriems, kai 
ateina laikas atsipalaiduoti, maloniai suteikiamas koman- 
dos narių rangas, ir tada vėl turime progą stebėti tą „pagal- 
bininko, kuris visuomet po ranka“, atvejį, jau paminėtą anks- 
čiau. Tokį postą dažnai užimdavo rūmų arklininkas, kaip 

nurodo Ponsonby, aprašydamas 1904 metais įvykusią kara- 
„liaus Edvardo viešnagę Danijos karališkajame dvare: 

Pietus sudarydavo keli patiekalai ir daugybė vynų, jie papras- 
tai užtrukdavo pusantros valandos. Paskui visi ranka rankon iš- 
sirikiavę traukdavome į svetainę, kur Danijos karalius ir visa Danijos 
karališkoji šeimyna sukdavo ratus aplink salę. Aštuntą valandą 
mes išsiskirstydavom po savo kambarius rūkyti, tačiau kadangi 
mums įkandin sekdavo daniškoji svita, mūsų pokalbis apsiriboda- 
vo mandagiais pasiteiravimais apie abiejų šalių papročius. De- 
vintą valandą sugrįždavome į svetainę, kur visi žaisdavome žai- 
dimus, dažniausiai - „muselę“, bet ne iš pinigų. . 

Dešimtą valandą mus gailestingai paleisdavo ir malonėdavo 
leisti eiti į savo kambarius. Tie vakarai visiems virsdavo nepake- 
liamu išbandymu, tačiau karalius laikydavosi it angelas, jis loš- 
davo vistą, tuo metu beviltiškai išėjusį iš mados, ir tesurinkdavo 
tik labai nedaug akių. Po savaitės jis ryžosi žaisti bridžą, tačiau 
tik tada, kai Danijos karalius išeidavo į savo miegamąjį. Iki de- 
šimtos valandos mes kankindavomes atlikdami ritualą, o paskui 
princas Demidovas iš Rusijos pasiuntinybės ateidavo į karaliaus 
apartamentus ir su karaliumi Seimuru Forteskju bei manim loš- 
davo bridžą iš, pasakyčiau, gana apvalių sumelių. Taip visa ir 
tęsėsi iki mūsų vizito pabaigos. Merdejančius Danijos karališkuosius 
rūmus palikome su džiaugsmu.?* 

Baigdamas apie užkulisių santykius, norėčiau dar šį tą 
pridurti. Kai sakome, jog asmenys, kurie paprastai kartu da- 
lyvauja pasirodymuose ir auditorijai nematant elgsis vienas 
su kitu familiariai, nereikėtų pamiršti, kad asmuo kartais 
taip pripranta prie savo fasadinio regiono veiklos (bei savo 
fasadinio regiono charakterio), kad jo atsipalaidavimas nuo 
šitos veiklos tampa dar vienu pasirodymu. Sakykim, net 
ir atsidūręs užkulisiuose, jis mano ir toliau privaląs vai- 
dinti fasadinį charakterį, ir tokia jo raiška gali labiau pri- 
minti pozą nei pats pasirodymas, nuo kurio atsipalaiduo- 
ti ji buvo skirta. 


* Ponsonby, op. cit., 269 p. 


154 SAVEĘS PATEIKIMAS KASDIENIAME GYVENIME 


Šiame skyriuje kalbėjome apie tai, kaip kartais patogu kon- 
troliuoti užkulisius, užsimindami ir apie tuos sunkumus, kurių 
iškyla, jeigu tokia užkulisių kontrolė tampa neįmanoma. Dabar 
norėčiau užsiminti apie prieigų prie fasadinio regiono kontrolę, 
tačiau tam, kad galėtume apie šitai šnekėti, reikėtų mažu- 
mą praplėsti pradinį mūsų sampratų kontekstą. 

Iki šiol minėjome dviejų tipų apribotus regionus: fasadi- 
nius regionus, kuriuose vyksta arba gali vykti konkretūs pasi- 
rodymai, taip pat ir užkulisius, kur vyksta veiksmas, susijęs 
su pasirodymu, tačiau nesutampantis su vaidinime kuria- 
ma regimybe. 

Paranku būtų pridurti dar ir trečią regioną, „likusįjį“ (re- 
sidual) arba „niekieno“, kuriam priskirtume visas dviem jau 
paminėtosioms nepriklausančias sritis. Jis dar galėtų vadintis 
„autsaiderio regionu“. Autsaiderio regiono, nesančio nei fasadu, 
nei užkulisiais, samprata, taikant ją konkrečiam vaidinimui, 
atitinka mūsų įpraštą socialinių institutų supratimą, nes žvilg- 
telėję į daugumos pastatų vidų, juose išvystame patalpas, 
kurios nuolatos ar laikinai būna naudojamos kaip užkulisių 
regionai arba fasadai, be to, regime, jog pastato lauko sie- 
nos atkerta abiejų tipų patalpas nuo išorinio pasaulio. Tuos 
individus, kurie atsiduria už tokio instituto sienų, ir vadi- 
name autsaideriais. 

Nors atrodo, jog autsaiderio samprata yra savaime aiški, 
ja manipuliuodami neatsargiai, galime pridaryti gerokos pai- 
niavos ir nesusipratimų, nes kai perkeliame dėmesį nuo fa- 
sado ar užkulisių regiono į išorę, kaip atskaitos kriterijumi 
jau remiamės ne fasado regione vykstančiu vaidinimu, o vi- 
sai kitu. Jei atskaitos tašku laikytume konkrečiai vykstantį 
vaidinimą, tai likę už jo kaip tik ir bus tie asmenys, kuriems 
atlikėjai tą vaidinimą faktiškai rodo ar potencialiai galėtų 
parodyti, tačiau šis vaidinimas (kaip pamatysime) arba la- 
bai skiriasi nuo to, kuris vyksta, arba yra pernelyg į jį pana- 
šus. Kai autsaideriai netikėtai įžengia į vykstančio pasiro- 
dymo fasadinį arba užkulisių regioną, jų pasirodymo ne laiku 
pasekmes geriausia būtų įvertinti ne kaip jų įsikišimo į vykstantį 

vaidinimą poveikį, bet veikiau kaip jų įžengimo poveikį vi- 
„sai kitam pasirodymui, tam, kurį atlikėjai ar auditorija pa- 
rodytų tuo metu bei toje vietoje, kur numanoma auditorija 
būtų patys autsaideriai. 

Derėtų atkreipti dėmesį ir į kai kuriuos kitus konceptua- 
lius dalykus. Akivaizdu, jog siena, atskirianti fasadinį ir už- 
kulisių regionus nuo išorinio pasaulio, atlieka ir tam tikrą 
funkciją tame pasirodyme, tačiau išorines pastato dekoraci- 
jas tam tikra prasme reikėtų laikyti jau kito pasirodymo as- 
pektu, ir kaip tik jis gali turėti mums daugiau svarbos. Štai 
ką sužinojome apie anglų kaimo namus: 

Daugumos kaimo namų langus dengiančios užuolaidos skir- 
davosi kokybe, priklausomai nuo to, kaip gerai būdavo matyti langas. 
„Geriausias“ užuolaidas galėjai išvysti ant tų langų, kurie aiš- 
kiausiai matydavosi. Jos būdavo siuvamos iš daug geresnės me- 
džiagos nei užuolaidos ant tų langų, kurie nebūdavo matomi iš 
gatvės. Be to, paprastai jos būdavo siuvamos iš medžiagos su pie- 
šiniu ant vienos pusės, taip, kad raštas matytųsi iš lauko. Toks 
„madingiausio“ ir brangiausio audeklo pademonstravimas, kad 
jis kuo geriau matytųsi, tarnavo kaip itin populiari priemonė prestižui 
pelnyti.? 

Pirmame šios knygos skyriuje tvirtinome, jog atlikėjai mielai 
sudaro įspūdį arba jie linkę neprieštarauti įspūdžiui, kad 
tuo metu atliekamas vaidmuo yra svarbiausias jų vaidmuo, 
ir kad savybės, kuriomis jie pasižymi arba kurios jiems pri- 
skiriamos, ir yra esmingiausi juos charakterizuojantys atri- 
butai. Kai individai tampa liudininkais to pasirodymo, ku- 
ris nebuvo jiems skirtas, jie gali nusivilti ir šiuo, ir jiems skirtu 
pasirodymu. Kaip tvirtina Kennethas Burke, sutrinka taip 
pat ir atlikėjas: 

Mes visi savo reakcijomis, kurios tarytum „sukaišiotos į stal- 
čiukus“, primename tą vyriškį, kuris darbe tironas, o šeimoje be- 
valė būtybė, arba muzikantą, kuris įtaigiai išreiškia save mene, 


“ W.M. Williams, The Sociology of an English Village (London:Routled- 
ge and Kegan Paul, 1956), 112 p. 

tačiau vengia net menkiausiai įsipareigoti asmeniniame gyveni- 
me. Tokia disociacija tampa nepakeliama, ypač pamėginus šiuos 
atskirumus suvienyti. (Tarkime, vyras, kuris reiškiasi kaip tiro- 
nas savo kontoroje, bet neturįs savo valios namie, pasamdo pas 
save dirbti savo žmoną ar vaikus; tuomet jis ir išvysta disociaty- 
vinių savo elgesio technikų neadekvatumą, tada jis greičiausiai 
puola į neviltį, kankinasi.)23 

Tokios peripetijos gali ypač išryškėti, kai kuris nors iš in- 
divido pasirodymų reikalauja sudėtingos scenografijos. Štai 
Hermano Melville'io aprašyme nuskamba užslėptas nusivy- 
limas, kai jis prisimena, kaip jo laivo kapitonas „nepastebė- 
jo“ jo, kai jiedu susitiko laive, bet maloningai su juo šneku- 
čiavosi, kuomet pabaigęs tarnybą Melville'is susitiko jį vie- 
name iš oficialių Vašingtono partijos pobūvių: 

Ir nors, kai susidurdavome ant fregatos denio, komandoras nie- 
kuomet nėra kreipęsis į mane asmeniškai, — nesikreipiau nė aš į 
jį, - tame ministro pobūvyje, ten , mes visi tapome neregėtai šnekūs; 
neprasprūdo pro mano akis ir tai, jog gausioje minioje kilmingų 
asmenų, užsieniečių bei magnatų iš įvairių Amerikos vietų, mano 
didžiai gerbiamas bičiulis nebeatrodė toks didingas kaip anuomet, 
kai vienišas rėmėsi į „Neskęstančiosios fregatos“ kvarterdeko žalvarinį 
turėklą. Kaip ir daugelis kitų džentelmenų, jis geriausiai pasirode 
ir daugiausiai pagarbos pelnė savo namų širdyje, fregatoje.“? 

Tam, kad įveiktų šią problemą, atlikėjas privalo atsirink- 
ti auditorijas taip, kad individai, stebintys jį viename iš jo 
pasirodymų, nebūtų tie patys individai, kurie matys jį at- 
liekantį kitą vaidmenį. Tarkime, kai kurie prancūzų kil- 
mės Kanados kunigai nenori suvaržyti savęs taip griežtai, 
kad negalėtų pasirodyti paplūdimyje ir maudytis sykiu su 
draugais, tačiau jų manymu, geriausia maudytis su tais 
asmenimis, kurie nesą jo parapijiečiai, nes paplūdimyje 
viešpataujantis familiarumas nesiderina su ta iš tolo pa- 


* Kenneth Burke, Permanence and Change (New York: New Republic, 
Inc., 1953), fn., 309 p. 
* Herman Melville, White Jacket (New York: Grove Press, n.d.), 277 p. 

rapijiečių kunigui rodoma pagarba. Fasado regiono kontro- 
lė tuo pačiu yra ir viena iš priemonių auditorijai segreguoti. 
Negebėdamas tokios kontrolės išlaikyti atlikėjas atsiduria 
tokioje padėtyje, kai nežino, kokį charakterį kiekvienu mo- 
mentu jam teks suvaidinti, tad dramaturginiu požiūriu nė 
vieno iš vaidmenųjis negali atlikti tikrai sėkmingai. Iš tiesų 
vertas užuojautos vaistininkas, kuris į klientę, laikančią rankoje 
receptą, kreipiasi lyg koks pardavėjas ar suodinas fermos 
darbininkas, o kitą akimirką jis jau, žiūrėk, nutaiso taurią, 
abejingą, nepriekaištingą reputaciją liudijančią pozą prieš 
asmenį, kuris teprašo pašto ženklelio už tris centus ar šoko- 
ladinių ledų su karamele.?? 

Turėtų būti aišku, kad jei atlikėjui pravartu pašalinti iš 
savo auditorijos tuos asmenis, kurie turi galimybę stebėti jį 
dalyvaujant kitame, šiam prieštaraujančiame pasirodyme, 
tai lygiai taip pat būtų ne pro šalį, jeigu auditorijoje neliktų 
tų, kurių akivaizdoje jis praeityje yra suvaidinęs spektaklį, 
nėmaž nesiderinantį su šiuo metu vaidinamu spektakliu. As- 
menys, kurie socialinės hierarchijos laiptais gerokai paly- 
pėja aukštyn ar nurieda žemyn, pasiekia įspūdingų rezulta- 
tų tik tuo atveju, jeigu jie pasirūpina atsiplėšti nuo savo kil- 
mės vietos. Pasirodymas tampa daug paprastesnis ne tik tuomet, 
jei skirtingi numeriai vaidinami skirtingiems asmenims, bet 
taip pat jei atskiriamos tos skirtingos auditorijos, kurioms 
bus rodomas tas pats numeris, nes tai vienintelis būdas, kaip 
kiekvienai iš auditorijų įmanoma leisti suprasti, kad nors 
tas numeris rodomas dar ir kitoms auditorijoms, tik šiai vienai 
auditorijai šiuo pasirodymu taip stengiamasi įtikti. Taigi ir 
vėl tampa svarbu kontroliuoti fasado regioną. 

Tinkamai suderindamas pasirodymų laiką, atlikėjas ne 
tik įmano išlaikyti vieną nuo kitos atskirtas visas savo audi- 
torijas (pasirodydamas prieš jas skirtinguose fasado regio- 
nuose arba išdėstydamas pasirodymo numerius tam tikra 
seka, tegul ir tame pačiame regione), bet ir palikti tarp pasi- 


*“ Žr. Weinlein, op. cit., 147-148 p. 

rodymų kelių minučių tarpus, kurių metu jis galėtų tiek psi- 
chologiškai, tiek fiziškai atitrūkti nuo vieno savo fasado ir 
sutapti su kitu. Kartais sunkumų iškyla tokiuose socialiniuose 
institutuose, kur tam pačiam komandos nariui tuo pačiu metu 
tenka pasirodyti prieš skirtingas auditorijas arba jei pasiro- 
dyti tenka skirtingiems komandos nariams vienu metu. Jei- 
gu atskiros auditorijos yra išdėstytos per tokį atstumą, jog 
gali viena kitą išgirsti, išsaugoti įspūdį, jog kiekvienai iš jų 
suteikiamos ypatingos ir unikalios paslaugos, bus nelengva. 
Tad, jei šeimininkė nori su kiekvienu iš savo svečių ypač 
šiltai pasisveikinti ar atsisveikinti, - o tai iš tiesų irgi vaidi- 
nimas - tuomet ji privalo šį ritualą suorganizuoti taip, kad 
tą padarytų prieškambaryje, atskirtame nuo svečių kamba- 
rio. Panašiai ir tais atvejais, kai laidojimo paslaugų firmai 
tenka tą pačią dieną surengti dvejas laidotuves, jiems neiš- 
vengiamai teks nukreipti abiejų auditorijų srautus po šar- 
vojimo sales taip, kad jų keliai nesusikirstų, priešingu atveju 
teks atsisveikinti su įspūdžiu, jog šermenų rūmai yra namai, 
tegul ir ne namuose. Arba sakykim, baldų salone pardavė- 
jas, besistengiantis „įkalbėti“ klientę, kad ji nepirktų piges- 
nio baldų komplekto, bet pasvarstytų, gal verta įsigyti bran- 
gesnį, turėtų pasirūpinti, kad jo auditorija negirdėtų, ką šneka 
kitas pardavėjas, kuris mėgina savo klientą atkalbėti pirkti 
dar pigesnį baldų komplektą ir įsigyti tą, nuo kurio savo pirkėją 
bandė atkalbėti pirmasis pardavėjas, nes išeitų, kad tą patį 
komplektą, kurį vienas pardavėjas giria, antrasis peikia.*! 
Suprantama,jei šias dvi auditorijas atskiria sienos, atlikėjas 
gali išsaugoti abudu įspūdžius, nardydamas iš vieno regiono 
į kitą. Tokia scenos priemonė, kurią galima taikyti esant ša- 
lia dviem pacientų apžiūros kambariams, įgyja vis didesnio 
populiarumo amerikiečių dantistų bei gydytojų sluoksniuose. 

Kai tokiu būdu segreguoti auditorijų nepavyksta ir į jam 
neskirtą vaidinimą įsiveržia autsaideris, kyla sudėtingų įspū- 


31 Žr. Louise Conant, „The Borax House“, The American Mercury, XVII, 
172 p. 

džio valdymo problemų. Čia galima paminėti porą prisitai- 
. kymo technikų (accomodative technigues), kurios padėtų įveikti 
minėtą problemą. 

Pirma, visiems tiems, kas jau priklauso auditorijai, lai- 
kinai galėtų būti suteiktas užkulisių figūrų statusas, audi- 
torija turėtų su šiuo statusu sutikti ir tarsi suokalbininkai 
prisijungti prie atlikėjo, imdami daryti tą, ką įsiveržėliui dera 
matyti. Taigi, vyras ir žmona, savo kasdienių kivirčų įkarš- 
tyje staiga išvydę menkai tepažįstamą svečią, atidės į šalį 
asmeniškus nesutarimus ir suvaidins tokį tarpusavio santy- 
kį, kuris atrodys toks pats tolimas ir draugiškas, kaip ir su 
šiuo staiga pasirodžiusiu asmeniu. Santykiai bei visų tipų 
pokalbiai, kuriuose negali dalyvauti visi trys, bus atidėti į 
šalį. O šiaip, jeigu su naujai atvykusiuoju turi būti elgiama- 
si kaip nors taip, kaip šis pripratęs, atlikėjas iš to vaidmens, 
kurį ką tik vaidino, privalo greitai persijungti į tą, kurį pri- 
dera matyti naujai pasirodžiusiajam. Retai pavyksta šį per- 
ėjimą atlikti sklandžiai, taip, kad būtų išsaugota iliuzija, jog 
vaidinimas, prie kurio staiga peršokta, yra kuo natūraliau- 
vyksta suvaldyti, tai jau iš anksčiau situacijoje dalyvavusi 
auditorija veikiausiai pajus, jog tai, ką ji palaikė esminiu as- 
meniniu atlikėjo „aš“, iš tiesų nėra taip jau svarbu. 

Minėjome, kad autsaiderio įsiveržimą galima sukontro- 
liuoti, jei dalyvaujantieji situacijoje greitai pereina prie to- 
kio jos apibrėžimo, į kurį įmanoma įtraukti ir įsiveržėlį. Antrasis 
būdas, kaip įveikti šią keblią situaciją, yra nedviprasmiškai 
pasveikinti atvykėlį, tarsi jo jau seniai būtų laukiama regio- 
ne. Tad toliau bus tęsiamas maždaug tas pats vaidinimas, 
tačiau jau mėginant įtraukti ir naujai atvykusįjį. Taigi kai 
individas netikėtai įvirsta pas bičiulius ir išvysta juos vaka- 
rėlio įkarštyje, paprastai jis būna garsiai pasveikinamas ir 
įkalbinėjamas likti. Jeigu kviečiama nepakankamai entuzias- 
tingai ir jei įsibrovėlis išsiaiškins, jog nebuvo pakviestas, gali 
iširti tas draugiškas ir palankus fasadas, kuriuo jis ir šeiminin- 
kas paprastai prisidengia sąveikaudami kitose situacijose. 

Tačiau tiesą sakant, nė viena iš šių technikų nėra itin efektyvi. 
Paprastai, kai įsibrovėliai įžengia į fasado regioną, atlikėjai 
ima bruzdėti ruošdamiesi pradėti tą vaidinimą, kurį jie pa- 
rodytų įsibrovėliams kitoje vietoje, kitu metu, ir toks stai- 
gus pasirengimas elgtis tam tikru būdu, tegul ir trumpam, 
paprastai visada sutrukdo atlikėjams taikyti tą elgesio tak- 
tiką, kurią jie buvo pasirinkę anksčiau. Atlikėjai kurį laiką 
blaškysis tarp dviejų įmanomų realybių ir, kol bus pasiųsti 
bei priimti siganalai, komandos nariai gali ir nežinoti, kuo 
vadovaujantis, kokią elgesio taktiką pasirinkti. Beveik neiš- 
vengiamai tokiu atveju visus apims sumaištis. Todėl tokio- 
mis aplinkybėmis įsiveržėliui sutikti nebus pasitelkta nei viena 
iš tų prisitaikymo technikų, kurias aptarėme anksčiau, o el- 
giamasi su juo bus taip, tarsi jis iš viso būtų nepasirodęs; 
gali įvykti ir taip, kad jis be ceremonijų bus paprašytas pa- 
sišalinti. 


IV skyrius 


NEADEKVATŪS VAIDMENYS 


Vienas iš visaapimančių bet kurios komandos siekinių yra 
išsaugoti savo pasirodyme kuriamos situacijos definiciją. Šito 
tikslo siekiant, vieni faktai būna perteikiami juos akcentuo- 
jant per smarkiai, o kiti pateikiami nepakankamai išsamiai. 
Atsižvelgiant į tai, kokia trapi draminėmis priemonėmis ku- 
riama realybė ir koks ekspresinis nuoseklumas reikalingas 
jai perteikti, paprastai visuomet atsiras faktų, kurie, jei tik į 
juos bus atkreiptas dėmesys vaidinimo metu, sukompromi- 
tuos, nutrauks, pavers beprasmiu tą įspūdį, kurį kuria pasi- 
rodymas. Sakoma, kad tokie faktai teikia „destruktyvią in- 
formaciją“. Taigi daugumos pasirodymų pagrindine problema 
tampa informacijos kontrolė; auditorijos neturi pasiekti de- 
struktyvi informacija apie tą situaciją, kokia apibrėžta au- 
ditorijai. Kitaip sakant, komanda privalo sugebėti savo pa- 
slaptis išsaugoti pati ir užtikrinti, kad jų neišduotų kiti. 
Prieš tesiant šią analizę, praverstų pridurti šį tą apie pa- 
slapčių tipus. Kadangi įvairių tipų paslapčių atskleidimas 
gali skirtingais būdais pakenkti pasirodymui, siūlyčiau pa- 
slaptis suskirstyti į tipus, pasiremiant paslapties atliekama 
funkcija, taip pat atsižvelgiant į tai, kaip ši paslaptis yra su- 
sijusi su kitų asmenų susidaryta samprata apie paslapties 
turėtoją; aš remsiuos prielaida, kad bet kokią konkrečią pa- 
slaptį galima priskirti daugiau nei vienam kuriam paslap- 


čių tipui. 

Pirmiausia pakalbėkime apie tas kartais „tamsiomis“ va- 
dinamas paslaptis. Joms priklauso tokie faktai apie koman- 
dą, kuriuos ji žino ir slepia, kurie nesiderina su tuo „aš“ įvaiz- 
džiu, kokį komanda stengiasi išsaugoti savo auditorijos aki- 
vaizdoje. „Tamsios“ paslaptys yra tarsi dvigubos paslaptys: 
viena paslaptis yra pats lemtingas faktas, kuris slepiamas, 
ir kita paslaptis - kad apie šituos lemiamus faktus nebuvo 
atvirai prisipažinta. Tai, kas kalbėta pirmo skyriaus skirsnyje 
apie melagingas reprezentacijas, kaip tik ir yra „tamsios“ 
paslaptys. 

Antra, esama tokių paslapčių, kurias galėtume pavadinti 
„Strateginėmis“. Jos dažniausia susijusios su tais komandos 
ketinimais bei galimybėmis, kurias ši slepia nuo auditori- 
jos, nenorėdama, kad auditorija per daug sėkmingai prisi- 
taikytų prie tos situacijos, kurią jiems prieš akis ketina iš- 
skleisti komanda. Strategines paslaptis visuomet priversti 
saugoti verslininkai ir armijos, kai planuoja būsimus veiks- 
mus, nukreiptus prieš priešininką. Tad kol komanda neap- 
simetinėja neturinčia jokių strateginių paslapčių, jos stra- 
teginės paslaptys ir nėra laikomos „tamsiomis“. Tačiau pa- 
stebėkime, kad net ir tuo atveju, kai strateginės komandos 
paslaptys nėra „tamsios“, vis viena šių paslapčių atskleidi- 
mas arba išaiškinimas nutraukia komandos pasirodymą, nes 
komandai staiga ir netikėtai paaiškėja, kad beprasmiška ir 
kvaila toliau paisyti tokio paties rūpestingumo, slaptumo, 
išmoktų veiklos dviprasmybių, kokių buvo reikalaujama iki 
prarandant paslaptį. Galima dar pridurti, kad dažniausiai 
strateginės paslaptys yra tokios, kurias ilgainiui komanda 
noromis ar nenoromis atskleidžia, sakykim, tada, kai veik- 
la, kuriai buvo rengiamasi slapta, jau atlikta; tuo tarpu „tam- 
sias“ paslaptis bus stengiamasi išsaugoti amžinai. Taip pat 
pridurkime, kad informacija dažniausiai saugoma ne dėljos 
strateginės svarbos, bet dėl to, kad numanoma, jog ji gali 
tokios svarbos įgyti. 

Trečia, esama dar ir tokių paslapčių, kurias galima pava- 
dinti „vidaus“ paslaptimis. Tai tokios paslaptys, kurių ži- 

nojimas paženklina individą kaip grupės narį ir padeda grupei 

jaustis atskira bei skirtinga nuo tų individų, kurie „neįšvęs- 
ti į paslapties žinojimą“.! Vidaus paslaptys suteikia ob- 
jektyvaus intelektualinio turinio subjektyviai jaučiamai so- 
cialinei distancijai. Beveik visa informacija socialiniame institute 
turi tokios išskirtinės funkcijos atspalvį ir, galima sakyti, jog 
visiems kitiems ji visiškai neturėtų rūpėti. 

Vidaus paslaptys veikiausiai teturės tik menką strategi- 
nę svarbą, jos gal net ir nebus iki galo „tamsios“. Kai yra 
būtent taip, šio tipo paslaptys gali būti atvertos ar atsitikti- 
nai atskleistos, rimčiau nepertraukiant komandos pasirodymo; 
atlikėjams tuomet teks tik perkelti savo slaptą pasimėgavi- 
mą paslaptimi į kitą objektą. Žinoma, paslaptys, esančios stra- 
teginėmis ir/ar „tamsiomis“, gali sėkmingai tarnauti ir kaip 
vidaus paslaptys; matome, jog kaip tik dėl šios priežasties 
strateginis ir tamsusis paslapčių pobūdis būna dažnai su- 
tirštinamas. Tačiau gana įdomu, kad socialinių grupių lyde- 
riams dažnai iškyla dilema, kaip saugoti svarbias strategi- 
nes paslaptis. Grupės nariai, kuriems paslaptis neatskleidžiama, 
jausis atstumti ir įžeisti, kai pagaliau ji iškils į šviesą; antra 
vertus, kuo didesnei miniai Žmonių paslaptis patikima, tuo 
didesnė grėsmė, kad ji bus sąmoningai ar nesąmoningai iš- 
aiškinta.: 

Informacija, kurią viena komanda turės apie kitos paslaptis, 
gali būti skirstoma į dar kitų dviejų tipų paslaptis. Pirma, 
tai paslaptys, kurias galima pavadinti „patikėtomis“ paslap- 
timis. Tai paslaptis, kurią žinantis asmuo privalo saugoti, 
nes jis susijęs su ta komanda, kuriai ši paslaptis rūpi. Jeigu 
individas, kuriam patikėta paslaptis, tikrai yra asmuo, ku- 
riuo jis tariasi esąs, jis privalo paslaptį išlaikyti, nors gal ši 
paslaptis ir nesusijusi su juo pačiu. Taigi, pavyzdžiui, kai 
advokatas atskleidžia savo kliento įvykdytus pažeidimus, 
sugriūva du visai skirtingi pasirodymai, jis išardo savo kliento 


' Palyginkite Riesmano pateikiamą „pranašo savo kieme“ aptarimą, 
op. cit., 199-209 p. 

tariamo nekaltumo demonstraciją, be to, taip pat nutraukia 
ir advokato lojalumo spektaklį. Reikėtų paminėti ir tai, kad 
komandos strateginės paslaptys, nepriklausomai nuo to, „tam- 
sios“ jos ar ne, tikriausiai bus individualaus komandos na- 
rio patikėtosios paslaptys, nes kiekvienas komandos narys 
kitiems dalyviams tikriausiai prisistatys kaip ištikimas ko- 
mandai asmuo. 

Antro tipo informaciją apie kito asmens paslaptis galėtu- 
me pavadinti „laisva“. „Laisva“ paslaptis yra asmeniui ži- 
noma slapta informacija apie kitą, kurią jis gali nevaržomai 
atskleisti nesukompromituodamas kitiems rodomo savo įvaiz- 
džio. „Laisvų paslapčių“ asmuo gali įgyti įvairiais keliais: 
jas atrasdamas, atskleisdamas nevalingai, klausydamasis ne- 
korektiškų prisipažinimų, perpasakojimo keliu bei kitais bū- 
dais. Reikėtų atkreipti dėmesį į tai, jog vienos komandos „lais- 
vos“ paslaptys gali būti kitos komandos „tamsiomis“ arba 
strateginėmis paslaptimis, tad komanda, kurios gyvybiškai 
svarbias paslaptis pasisavina kiti, stengsis įpareigoti jas pa- 
sisavinusius asmenis elgtis su šiomis paslaptimis taip, tarsi 
jos būtų patikėtos, o ne laisvos paslaptys. 

Šiame skyriuje paanalizuosime tas grupes asmenų, kurie 
vienaip ar kitaip išsiaiškina komandos paslaptis, ir aptarsi- 
me, kokios grėsmės gali sukelti tokiu būdu jų įsigyta privi- 
legijuota padėtis. Tačiau prieš tai aptardami, pastebėkime, 
jog ne visa destruktyvi informacija yra sukaupta paslaptyse 
ir kad informacijos kontrolė apima daugiau nei vien tik pa- 
slapčių išsaugojimą. Pavyzdžiui, atrodo, jog apie kiekvieną 
vaidinimą galėtume prirankioti faktų, kompromituojančių 
pasirodymu perteikiamą įspūdį, tačiau jei tokie faktai ne- 
buvo sukaupti ir jiems nebuvo suteikta atitinkama forma, 
vargu ar juos kas galės panaudoti. Sakykime, profsąjungos 
laikraštis gali turėti tiek mažai skaitytojų, kad jo redakto- 
rius, sunerimęs dėl savo darbo, neleis atlikti profesinės sa- 
vo skaitytojų apžvalgos, tokiu būdu užsitikrindamas, jog nei 
jis, nei kas kitas neįgytų įrodymų, kad jo darbas, kaip ir įta- 

riama, neefektyvus.2 Tai jau latentinės paslaptys, ir klausti, 
kaip išsaugoti paslaptis, yra visai kas kita nei klausti, kaip 
latentines paslaptis išlaikyti latentinėmis. Kitokios destruk- 
tyvios informacijos, neįkūnytos paslaptyse, pavyzdžiu ga- 
lėtų būti tokie įvykiai kaip nesąmoningi gestai, mūsų minė- 
ti jau ir anksčiau. Tokie įvykiai įveda informaciją - kitokią 
situacijos definiciją, - kuri nesiderina su ta, kokią nori kurti 
atlikėjai, tačiau iš tiesų tokie nepageidaujami įvykiai paslaptims 
nepriklauso. Tokių ekspresinės išraiškos požiūriu priešta- 
ringų įvykių vengimas taip pat yra savos rūšies informaci- 
jos kontrolė, tačiau apie ją šiame skyriuje nekalbėsime. 
Pasiremdami konkrečiu pasirodymu kaip atskaitos tašku, 
mes išskyrėme tris svarbiausius vaidmenis, kuriuos apibrė- 
žėme pagaljų funkciją; tai tie, kas pasirodo, tie, kam pasiro- 
do, ir autsaideriai arba tie, kurie nei pasirodo vaidinime, 
nei jį stebi. Išskirdami šiuos lemiamos reikšmės vaidmenis, 
dar galime remtis ta informacija, kuri paprastai prieinama 
tuos vaidmenis atliekantiems individams. Atlikėjai suvokia, 
kokį įspūdį jie daro, ir įprasta, kad jie turi destruktyvios in- 
formacijos apie pasirodymą. Auditorija žino, kiek jai leista 
suprasti, o tokį jos žinojimą dar pakoreguoja neoficiali, ste- 
bint iš arti įgyta informacija. Dažniausiai ji žino, kokia yra 
pasirodyme pateikiamos situacijos definicija, tačiau destruk- 
tyvios informacijos apie jį neturi. Autsaideriams nėra žino- 
mos nei pasirodymo paslaptys, nei tai, kaip turi atrodyti šiuo 
pasirodymu kuriama realybė. Pagaliau, tuos tris paminėtus 
lemtingus vaidmenis galima apibūdinti pagal regionus, ku- 
rie pasiekiami juos atliekantiems: atlikėjai pasirodo fasado 
ir užkulisių regionuose; auditorija pasirodo tik fasadiniame 
regione, 0 autsaideriai nėra įleidžiami nei į vieną, nei į kitą 
iš šių regionų. Pasirodymo metu tikriausiai tikėsimės išvys- 
ti atitikimą tarp funkcijos, prieinamos informacijos ir pasie- : 
kiamų regionų; taigi, jei, sakykim, mums būtų žinoma, ko- 


* Užrašyta Wilensky, op. cit., VII skyrius. 

kie regionai individui yra pasiekiami, žinotume, ir kokį 
jis vaidina vaidmenį, ir kokios turi informacijos apie pa- 
sirodymą. 

Deja, iš tikrųjų tokį nuoseklų funkcijos, turimos informaci- 
jos ir pasiekiamų regionų sutapimą pamatysime retai. 

Atsiranda papildomos vaidinimui reikšmingos padėtys, 
kurios sukomplikuoja tiesioginį santykį tarp funkcijos, infor- 
macijos ir vietos. Pasitaiko, kad tokios neįprastos padėtys 
pasirenkamos taip dažnai ir tampa tokiomis reikšmingomis 
vaidinimui, jog mesjas jau galime apibrėžti kaip vaidmenis, 
nors trijų pagrindinių vaidmenų atžvilgiu tokias padėtis ge- 
riausiu atveju galėtume pavadinti neadekvačiais (discrepant) 
vaidmenimis. Kai kuriuos iš akivaizdžiausių neadekvačių 
vaidmenų čia ir aptarsime. 

Gal labiausiai krintą į akis neadekvatūs vaidmenys yra 
tie, kurie įveda asmenį, apsimetusį ne tuo, kuo jis yra, į so- 
cialinę organizaciją. Panagrinėkime vieną kitą tokių vaid- 
menų atmainą. 

Pirmiausia aptarkime „informatoriaus“ vaidmenį. Infor- 
matorius yra tas, kuris atlikėjų akivaizdoje dedasi esąs jų 
komandos nariu, yra įleidžiamas į užkulisius ir įgyja ardo- 
mojo pobūdžio informacijos, o paskui atvirai arba slapta 
„parduoda“ vaidinimą auditorijai. Žinomos šio vaidmens po- 
litinės, karinės, pramoninės bei kriminalinės versijos. Jei pa- 
aiškėja, jog individas dar iki tapdamas informatoriumi, nuo- 
širdžiai įsitikinęs stojo į komandą, be išankstinio ketinimo 
atskleisti jos paslaptis, tokį kartais vadiname išdaviku, iš- 
verstakailiu, atsimetėliu, ypač, jei tai asmuo, iš kurio buvo 
galima tikėtis, jog jis taps padoriu komandos nariu. Indi- 
vidas, kuris jau iš anksto ketino parduoti informaciją apie 
komandą ir įsijungė į ją tiktai su tokiu tikslu, kartais vadinamas 
šnipu. Dažnai pastebėsime, jog informatorių arba šnipų pa- 
dėtis idealiai tinka dvigubam žaidimui žaisti, tai yra, parda- 
vinėti paslaptims tų, kurie perka iš jų paslaptis. Informato- 
rius, žinoma, galime klasifikuoti dar ir kitaip: kaip sako Han 
sas Speieris, kai kurie išjų būna profesionaliai apmokyti dirbti 

šį darbą, kiti mėgėjai; vieni užima įtakingą padėtį, kiti Že- 
mą; vieni dirba dėl pinigų, kiti iš įsitikinimo.“ 

Būtina paminėti „vilioklio“ vaidmenį. Šis apsimetėlis el- 
giasi taip tarsi būtų eilinis auditorijos narys, tačiau iš tiesų 
jis sudaręs sąjungą su atlikėjais. Tipišku atveju, „vilioklis“ 
arba tarnauja kaip matomas pavyzdys tos reakcijos, kokios 
tikisi iš auditorijos atlikėjai, arba užtikrina tokią auditorijos 
reakciją, kokia tuo momentu reikalinga vaidinimui rutulio- 
ti. Šiais laikais pramogų industrijoje imta dažnokai naudo- 
tis tokiomis figūromis kaip „apsimetėlis vilioklis“ ir klake- 
ris, samdytas plojikas. Šio vaidmens supratimas, be abejo, 
atkeliavęs iš atrakcionų aikštės, o toliau pateikti apibūdini- 
mai rodo šios sampratos kilmę: 

Lazda (daikt.). Individas - kartais vietinis stuobrys —- 
nusamdytas nuolat veikiančios lošimo būdelės savininko, - 
„laimėdamas“ prašmatnius prizus, jis privilioja minią lošti. 
Kai jau „gyvieji“, kitaip sakant, vietinė liaudis, sugundy- 
ti ir išjudinti, „lazdos“ ištraukomos, jų prizus įteikia žmogui 
iš pašalies, kuris akivaizdžiai su šia lošimo būdele tarsi 
ir nesusijęs.* 

Pakištinis (daikt.). Cirko pasamdytas asmuo, kuris puola 
prie vaikų spektaklio bilietų kasų tuo momentu, kai savo 
gražbyliavimą užbaigia rėksnys. Jis ir keli kiti pakištiniai 
nusiperka bilietus ir puola į vidų. O miestelėnų minia, be- 
sigrūdanti priešais velnio būdelę, negaišta, jie visi padaro 
tą patį.? 

Nemanykime, kad vilioklį sutiksime tik nerespektabiliuose 
pasirodymuose (nors šiaip jau tik nerespektabilūs pakišti- 
niai vaidina savo vaidmenį nuosekliai ir be jokių asmeninių 
iliuzijų). 

Pavyzdžiui, susibūrimuose, kur kunkuliuoja neformalūs 
pokalbiai, įprasta, jog Žmona atrodytų susidomėjusi, kai vyras 


* Hans Speier, Social Order and the Risks of War (Glencoe: The Free Press, 
1952), 264 p. 

* David Maurer, „Carnival Cant,“ American Speech, VI, 336 p. 

*P.W. White, „A Circus List,“ American Speech, I, 283 p. 


168 SAVĘS PATEIKIMAS KASDIENIAME GYVENIME 


pasakoja anekdotą, užvestų jį ant kelio pamėtėdama reika- 
lingas užuominas. Nors iš tiesų ji jau daugelį kartų tą anek- 
dotą girdėjusi ir žino, jog spektaklis, kurį jos vyras vaidina, 
apsimesdamas, jog pasakoja tai pirmą kartą, tėra spektak- 
lis. Tad vilioklis yra tokia figūra, kuri dedasi esanti tik dar 
vienu auditorijos nariu paprastuoliu ir panaudoja savo akių 
nebadantį patyrimą vaidindamas atlikėjų komandos naudai. 

Dabar aptarkime dar vieną apsišaukėlį iš auditorijos, šį- 
kia auditorijos, o ne atlikėjų naudai. Tokio tipo apsišaukė- 
lio pavyzdžiu galėtų būti asmuo, kuris yra pasamdomas pa- 
tikrinti, ar atlikėjas laikosi standartų, kurie skirti užtikrinti, 
kad jo vaidinamos realybės reikiami aspektai per smarkiai 
nesiskirtų nuo pačios realybės. Jis, oficialiai arba ne, veikia 
kaip nieko neįtariančios publikos apsauginis ir atlieka au- 
ditorijos vaidmenį, tik jį giliau įsisąmoninęs ir su didesniu 
etiniu rigorizmu nei eiliniai stebėtojai. 

Kartais tokie apsauginiai atvirai vaidina auditorijos naudai, 
tokiu būdu iš anksto įspėdami atlikėjus apie tai, kad kitas 
pasirodymas bus tikrinamas. Taigi premjeros artistai ir su- 
areštuoti asmenys gauna pakankamai aiškų perspėjimą, kad 
visa, ką jie pasakys, bus vertinama kaip įrodymas juos tei- 
siant. Toks dalyvis-stebėtojas, kuris iškart prisipažįsta apie 
savo siekinius, suteikia atlikėjams, kuriuos jis stebi, panašų 
perspėjimą. 

Tačiau kartais toks apsauginis pasitraukia į pogrindį ir, 
dėdamasis eiliniu patikliu auditorijos nariu, įteikia atlikė- 
jams virvę, kad šie turėtų ant ko pasikarti. Buitiniuose vers- 
luose be perspėjimo pasirodantys tarpininkai kartais dar va- 
dinami „šnipinėtojais“, kaip juos vadinsime ir čia, dėl su- 
prantamos priežasties, jie nekenčiami. Sakykim, pardavėja 
susivokia stačiokiškai, nemandagiai pasielgusi su klientu, 
kuris iš tiesų yra kompanijos agentas, tikrinantis, ar nepik- 
tnaudžiaujama klientų bona fide, pasitikėjimu. Bakalėjinin- 
kui ūmai paaiškėja, jog jis nelegalia kaina pardavė prekes 
klientams, kurie pasirodė esą kainų ekspertais ir turį įtakos 

jo paties padėčiai. Su panašiu reiškiniu teko susidurti gele- 
žinkelininkams: 

Kažkada traukinio konduktorius galėjo pareikalauti pagarbos 
iš keleivių; dabar „šnipinetojas“ gali jį „įduoti“, jeigu jis nespėja 
nusivožti kepurės, prieš įžengdamas į vagoną, kuriame sėdi mo- 
terys, arba nepratrykšta tuo taukinu padlaižiavimu, kurio grieb- 
tis jį priverčia nuolat aštrėjantis klasinis sąmoningumas, gyven- 
senos modelių iš Europos bei viešbučių pasaulio pasklidimas, taip 
pat varžymasis su kitomis transporto rūšimis.“ 

Sakykim, gatvėje uždarbiaujanti moteris pastebės, jog 
retkarčiais, pradinėse įprasto savo pasirodymo fazėse, ji 
susilaukia auditorijos paskatinimo dėl to, kad „pakabina“ 
tą, kuris pasirodo esąs policininku; tačiau jeigu jie panorė- 
tų tokiu būdu dalyvauti jos pasirodyme nuolatos, tokia ne- 
pažįstama auditorija ją vargintų, iš dalies sugadindama jos 
„Išstojimą““. 

Tarp kita ko, reikėtų atidumo atskiriant tikrus „šnipinė- 
tojus“ nuo save tokiais pasiskyrusių, dažnai dar vadinamų 
tiesiog „priekabiautojais“ arba „gudragalviais vaikinais“, sto- 
kojančiais išmanymo apie užkulisių operacijas, kurias de- 
dasi išmaną, nei įstatymo, nei papročio neįgaliotais atsto- 
vauti auditorijai. 

Šiandien esame įpratę tuos tarpininkus, kurie tikrina pa- 
sirodymo kriterijus bei atlikėjus (ar kai tai daroma atvirai, 
ar kai be jokio perspėjimo), laikyti aptarnavimo struktūros 
dalimi, o ypač dažnai jie laikomi atstovais socialinės kon- 
trolės, kurią vykdo valstybinės organizacijos vartotojo ir mo- 
kesčių mokėtojo vardu. Tačiau neretai toks darbas atlieka- 
mas platesniame visuomeniniame kontekste. Jau žinomais 
pavyzdžiais galėtų būti heraldikos įstaigos bei protokolo kon- 
toros, nes šios agentūros tarnauja tam, kad kilmingiems as- 
menims bei aukštiems vyriausybiniams pareigūnams, taip 


* W. Fred Cottrell, The Railroader (Stanford: Stanford University Press, 
1940), 87 p. 

“ J. M. Murtagh and Sara Harris, Cast He First Stone (New York: Poc- 
ket Books, Cardinal Edition, 1958), 100 p; 225-230 p. 

pat ir tiems, kurie neteisėtai mėgina prisiskirti sau tokį sta- 
tusą, nurodytų jiems prideramą vietą. 

Tačiau auditorijoje esama dar vieno keistoko vaikino. Jis 
užima kuklią nežymią vietelę auditorijoje ir pasitraukia iš 
regiono tada, kaijį palieka ir auditorija, tačiau iš ten pasiša- 
linęs, jis iš karto skuba pas savo darbdavį, komandos, ku- 
rios pasirodymą ką tik žiūrėjo, konkurentą, raportuoti ką 
išvydęs. Tai „profesionalus pirkėjas“ — tai Gimbelio* žmo- 
gus Macy'je* ir Macy'o žmogus Gimbelyje; jis - madingas 
šnipelis ir užsienietis nacionalinėse lakūnų profesionalų su- 
eigose. „Profesionalus pirkėjas“ yra toks asmuo, kuris turi 
techninę teisę Žiūrėti pasirodymą, tačiau jei parodytų nors 
kiek padorumo, jis tikrai pasiliktų savo užkulisių regione, 
nes jo susidomėjimas paroda nulemtas neteisingos perspek- 
tyvos - jis dedasi per daug susidomėjusiu ir per daug nuo- 
bodžiaujančiu, lyginant su tikrai teisėtu stebėtoju. 

Kitas neadekvatus vaidmuo - tas, kurį dažnai vadiname 
tarpininku arba mediatorium. Tarpininkas sužino vienos bei 
kitos šalies paslaptis ir abiems šalims palieka nuoširdų įspūdį, 
jog jų paslaptis saugos, bet tuo pačiu jis linkęs kiekvienai iš 
šalių sudaryti klaidingą įspūdį, kad yra ištikimesnis jiems 
negu tiems aniems. Kartais toks tarpininkas, kaip sakykim 
arbitras darbo ginčuose, funkcionuoja kaip instrumentas, kurio 
pagalba dvi būtino priešiškumo atskirtos komandos gali pa- 
siekti susitarimo dėl abiems naudingų dalykų. Kartais toks 
tarpininkas, sakykim, teatro agentas, gali tarpininkauti kiek- 
vienai iš komandų nupiešdamas tendencingai iškraipytą 
kitos vaizdą, taip padėdamas joms užmegzti glaudesnį ryšį. 
Tarpininkas, kaip sakykime, vedybų konsultantas, gali pa- 
sitarnauti laidininku, perduodančiu vienos pusės bando- 
muosius pasiūlymus kitai. Jei viena ir kita pusės šiuos pa- 
siūlymus išsakytų atvirai, jie veikiausiai būtų taip ties- 
mukai priimti arba atmesti, jog abi puses tai įstumtų į keblią 
padėtį. 


* didelės universalinės parduotuvės Niujorke (vert. past. ). 

Kai tarpininkui tenka veikti situacijoje, kur fiziškai daly- 
vauja abi komandos ir jis yra abiejų komandų nariu, prieš 
mūsų akis išsiskleidžia nuostabus reginys, nes šis asmuo ima 
panašėti į teniso žaidėją, desperatiškai lošiantį su savimi. 
Vėlgi, turime pastebėti, jog mūsų svarstymų natūralus vie- 
netas yra ne individas, bet veikiau komanda ir jos nariai: 
kaip individo, tarpininko veikla yra keista, be pagrindo, ne- 
garbinga, jis daužosi tarsi švytuoklė nuo vienos vaidybinės 
išraiškos sistemos prie kitos, stengdamasis įrodyti ištikimy- 
bę čia vieniems, čia kitiems. Tokį jo svyravimą įmanoma su- 
prasti, juk jis priklauso ir vienai, ir kitai komandai. Papras- 
čiausiai tarpininką galėtume pavadinti dvigubu „viliokliu“. 
Pailiustruoti tarpininko vaidmenį galėtume pasiremdami ne- 
seniai atlikta studija, analizuojančia cecho viršininko funk- 
ciją. Jam tenka ne tik perimti direktoriaus pareigas, kai fab- 
riko ceche reikia vadovauti pasirodymui, kurį stebi mene- 
džerių auditorija, bet jis dar privalo visa, ką jis žino ir ką 
mato auditorija, verbalizuoti tokiu būdu, kad tai nepriešta- 
rautų jo sąžinei ir būtų priimta auditorijos.? Kitas tarpinin- 
ko vaidmens pavyzdys - formalių susirinkimų vedėjas. Pradėjęs 
susirinkimą, jis sudrausmina klausytojų auditoriją ir prista- 
to pakviestą kalbėtoją, tačiau jis ir vėliau turbūt stengsis išlikti 
ryškiu, į akis krentančiu pavyzdžiu visiems klausytojams, 
akcentuotomis išraiškomis vaizduojančiu, koks yra susido- 
mėjęs, kaip pritaria tam, ką sako lektorius, - tokiu pavyz- 
džiu turėtų pasekti ir klausytojai; jis iš anksto pamėtėja jiems 
užuominas, nurodančias, kaip konkrečią kalbėtojo remarką 
reikėtų pasitikti - rimtai, juokais ar pritariančiu kikenimu. 
Paprastai lektoriai mielai priima kvietimą pasakyti kalbą su 
ta sąlyga, kad pirmininkaujantis „jais pasirūpins“, ką jis ir 
daro, būdamas pavyzdžiu klausytojams ir nuoširdžiai pa- 
tvirtindamas įsitikinimą, kad svečio kalba iš tiesų reikšmin- 
ga. Pirmininko vaidinamas spektaklis yra paveikus iš dalies 
dėl to, kad klausytojai jaučiasi įpareigoti pritarti tai situa- 
cijos definicijai, kokią siūlys pirmininkaujantis, jie jaučiasi 


“ Žr. Roethlisberger, op. cit. 

įpareigoti klausytis lektoriaus su tokia nuostata, kokią pa- 
demonstruoja pirmininkaujantis. Dramaturginis uždavinys — 
užtikrinti, kad kalbėtojas atrodytų įvertintas ir kad klausy- 
tojai jaustųsi sužavėti, - suprantama, nėra iš lengvųjų, ir neretai 
jo prislėgtas pirmininkaujantis neturi nė akimirkos susimąstyti 
apie tai, ko jis neva klausosi. 

Tarpininko vaidmuo atrodo ypač reikšmingas neforma- 
lioje draugijoje, kas tik dar kartą patvirtina dviejų komandų 
koncepcijos universalumą. Kai individas besišnekučiuojan- 
čių bičiulių ratelyje padaro arba pasako tai, į ką atkreipia 
dėmesį visi kiti dalyvaujantys, jis apibrėžia situaciją, bet kartais 
taip, jog auditorija neįstengia jo definicijos priimti. Tikriau- 
siai tarp dalyvaujančių atsiras kas nors, kas gal daugiau nei 
kiti jausis atsakingas už kalbantįjį, o sykiu atsakingas ir jam 
pačiam, tad galime tikėtis, jog šis artimiausias kalbančiajam 
asmuo pasistengs tuos skirtingumus tarp kalbėtojo ir klau- 
sytojų sušvelninti ir pateikti kaip tokį požiūrį, kuris visiems 
drauge bus priimtinesnis negu originali kalbėtojo projekci- 
ja. Po akimirkos, kai šnekėti imsis kas kitas, tarpininku ir 
mediatoriumi jau, žiūrėk, taps kitas individas. Neformalaus 
pokalbio išsišakojimą faktiškai galėtume laikyti komandų 
susikūrimo ir persikūrimo, tarpininkų iškilimo ir pasikeiti- 
"mo reiškiniu. 

Taigi tie keli iš neadekvačių vaidmenų, kuriuos aptarė- 
me, yra informatorius, vilioklis, šnipinėtojas, pirkėjas pro- 
fesionalas ir tarpininkas. Kiekvienu iš apsvarstytų atvejų ste- 
bime netikėtą, neakivaizdų ryšį tarp suklastoto vaidmens, 
turimos informacijos bei pasiekiamų regionų. Kiekvienu at- 
veju susiduriame su kažkuo, kas galėtų dalyvauti realioje 
sąveikoje tarp atlikėjų ir auditorijos. Reikėtų paminėti dar 
vieną iš neadekvačių vaidmenų, vadinamąjį „ne-asmens“ vaid- 
menį. Tie, kas atlieka šį vaidmenį, dalyvauja sąveikoje, ta- 
čiau nevaidina nei atlikėjo, nei auditorijos vaidmens, neap- 
simeta tuo, kuo nėra (kaip tą daro informatoriai, viliokliai, 
šnipinėtojai).? 


" Išsamią vaidmens analizę skaitykite: Goffman, op. cit., XVI sk. 

Tikriausia, klasikinis „ne-asmens“ mūsų visuomenėje 
pavyzdys yra tarnas. Tikimasi, jog šis asmuo pasirodys fa- 
sadiniame regione tuo metu, kai šeimininkas vaidins sve- 
tingumo spektaklį instituto, kuris šiuo atveju yra namai, 
svečiams. Nors kai kuriais aspektais tarnas yra šeimininko 
komandos dalis (būtent tokį statusą aš esu jam priskyręs 
anksčiau), kitu požiūriu, atlikėjų ir auditorijos jis apibūdi- 
namas taip, tarsi šiai komandai nepriklausytų. Kai kuriose 
grupėse tarnas, nieko nenustebindamas, gali laisvai įžengti 
į užkulisių regioną, nes visi įsitikinę, jog jam nereikia suda- 
ryti jokio įspūdžio. Štai ponia Trollope pateikia mums tokių 
pavyzdžių: 

Aš tikrai dažnai turėdavau galimybę stebėti šį jų įpročiu ta- 
pusį abejingumą šalia esantiems vergams. Jie šneka apie juos, jų 
būklę, jų savybes, apie jų elgesį taip, tarsi šie būtų kurti. Kartą 
stebėjau jauną damą, kuri, pasodinta tarp vyro ir moters, iš bega- 
linio kuklumo buvo priversta užsikvempti ant savo kaimynės kė- 
dės, kad tik nedelikačiai neprisiliestų prie vyro alkūnės. Kitąsyk 
mačiau, kaip ta pati jauna dama ramut ramiausiai juodaodžio lioka- 
jaus akivaizdoje varstėsi korsetą. Džentelmenas iš Virdžinijos man 
pasakojo, kad nuo tada, kai vedė, priprato, kad tame pačiame kam- 
baryje, kur miegodavo su žmona, miegotų ir juodaodė mergaitė. 
Aš paklausiau, kam reikalingas šitas naktinis budėjimas? „Dėl 
Dievo!" atsakė jis. „Jei naktį aš užsinorečiau stiklinės vandens, 
ką gi turėčiau daryti? 10 

Tai kraštutinis pavyzdys. Nors į tarnus paprastai krei- 
piamasi tada, kai jiems duodamas koks nors „paliepimas“, 
"dažnai jų dalyvavimas regione suvaržo šeimininkų teisėmis 
čia būnančių elgesį, o ypač tokiais atvejais, kai socialinė dis- 
tancija tarp tarno ir to, kuriam patarnaujama, nėra itin di- 
delė. O šnekant apie kitas tarno vaidmens atmainas mūsų 
visuomenėje, tokias kaip lifto operatorius ir taksi vairuoto- 
jas, šiuo atveju abi santykio pusės nėra tikros dėl to, kokio 
lygio artimumas leidžiamas dalyvaujant šiam „ne-asmeniui“. 


"“ P. Trollope, Domestic Manners of the Americans (2 tomai, London: 
Whittaker, Treacher, 1832), II, 56-57 p. 

Be tarno tipo vaidmenų, esama kitų standartinėms kate- 
gorijoms priklausančių asmenų, kuriems dalyvaujant situa- 
cijoje elgiamasi taip tarsi jų nebūtų; įprasčiausiais pavyzdžiais 
galėtų būti labai jauni, labai seni, taip pat ligoti asmenys. 
Be to, regime nuolat augančią techninio personalo minią - 
stenografistų, transliavimo technikų, fotografų, slaptosios 
policijos darbuotojų ir kitų, - kurie vaidina techninį vaid- 
menį svarbių ceremonijų metu, tačiau pagal scenarijų jokia 
funkcija jiems nėra numatyta. 

Gal atrodytų, kad ne-asmens vaidmuo implikuoja, jog su 
individu galima elgtis kaip su žemesniu ir nepagarbiai, ta- 
čiau nereikėtų užmiršti, kad asmuo, kuriam suteiktas toks 
vaidmuo ar kuris prisiima tokį vaidmenį, gali panaudoti jį 
gynybai. Reikėtų pridurti, jog kartais susiklosto situacijų, 
kai žemesniesiems atrodo, kad vienintelis įmanomas būdas, 
kaip pakęsti pranašesnį, - elgtis su juo taip tarsi jo iš viso 
nebūtų. Taigi, Kai valdiškos mokyklos daktaras lankydavo 
ligonius neturtingų Šetlando salos valstiečių namuose, kar- 
tais gyventojai nežinodami, kaip elgtis su daktaru, iš šios 
keblios padėties išeidavo taip, kaip jiems atrodė geriausia, 
elgdamiesi su juo taip tarsi jo nė nebūtų. Reikėtų pridurti, 
jog Komanda taip pat gali elgtis su individu taip tarsi jo ne- 
būtų, ir darydama tą ne todėl, kad tai natūralu ar kad nieko 
daugiau neįmanoma padaryti, bet tam, kad aiškiai pabrėž- 
tų priešiškumą individui, kuris nederamai pasielgė. Tokio- 
se situacijose svarbiausias pasirodymas yra parodyti atstum- 
tajam asmeniui, kad jis ignoruojamas, o kas daroma, kad tai 
būtų parodyta, mažiau svarbu. 

Taigi aptarėme kelis tipus asmenų, kurie tiesiogiai nebū- 
dami atlikėjai, auditorija ar autsaideriai, gali pasiekti tokią 
informaciją ir regionus, kokios pasiekti jiems lyg ir nederėtų. 
Dabar aptarsime dar keturis papildomus neadekvačius vaid- 
menis, kuriuos daugiausia atlieka asmenys, vaidinime ne- 
dalyvaujantys, tačiau turi apie jį netikėtos informacijos. 

Pirma, paminėkime svarbų vaidmenį, kurį galėtume api- 
būdinti kaip „paslaugų specialistas“. Čia priklauso indivi- 

dai, kurių specializacija yra pasirodymų, jų klientų vaidi- 
namų kitiems asmenims, konstravimas, taisymas bei prie- 
žiūra. Kai kas iš tokių darbuotojų užsiima tik dekoracijomis, 
kaip antai architektai ir baldų pardavėjai. Vieni, kaip dan- 
tistai, kirpėjos bei dermatologai rūpinasi asmenų fasadu, kiti, 
ekonomistai, buhalteriai, advokatai bei analitikai, formuoja 
kliento verbalinės ekspozicijos realius elementus, tai yra, jo 
komandos argumentuotę arba intelektinę poziciją. 

Remiantis konkrečiais tyrimais galima būtų tvirtinti, jog 
aptarnavimo specialistai vargu ar įstengtų patenkinti indi- 
vidualaus atlikėjo reikmes, jeigu jie neįgytų tiek pat, - o gal 
ir daugiau, - destruktyvios informacijos apie kai kuriuos in- 
dividualaus pasirodymo aspektus, kiek jos turi pats indivi- 
das. Aptarnavimo sričių specialistai yra tarsi komandos na- 
riai ta prasme, kadjie sužino pasirodymo paslaptis ir įgyja į 
jį požiūrį „iš užkulisių“. Tačiau skirtingai nei komandos nariai, 
specialistai nerizikuoja, neprisiima kaltės, nepatiria pasiten- 
kinimo, kokį pasibaigus pasirodymui patiria tas, kas daly- 
vavojį statant. Taip pat, skirtingai nei komandos nariai, tas 
faktas, kad specialistai sužino kitų paslaptis, nereiškia, jog 
kiti atitinkamai sužino paslaptis apie jį. Šis kontekstas pa- 
deda suprasti, kodėl profesinė etika dažnai įpareigoja spe- 
cialistus parodyti „taktiškumo“, tai yra, nepaversti spekta- 
liu tų paslapčių, kurias jam patikėjo dėl jo pareigų. Tad, pa- 
vyzdžiui, psichoterapeutai, kurie substituto teisėmis taip dažnai 
dalyvauja šiuolaikinių šeimynų kariaujamuose mūšiuose, 
prisaikdinami tylėti apie tai, ką sužinojo, prasitarti jie turi 
teisę tik viršesniems už save. 

Kai specialistas yra aukštesnio socialinio statuso negu in- 
dividai, kuriems teikia paslaugas, jo bendras socialinis jų 
įvertinimas greičiausiai remsis tais konkrečiais dalykais, kuriuos 
jis privalo žinoti apie klientus. Tam tikrose situacijose tai 
tampa reikšmingu status guo patvirtinimo faktoriumi. Pavyz- 
džiui, Amerikos miestuose aukštesniosios vidutinės klasės 
bankininkai yra atkreipę dėmesį, kad kai tenka mokėti 

mokesčius, kai kurie smulkaus verslo savininkai pateikia tokį 
savo fasadą, kuris prieštarauja jų bankiniams sandoriams. 
O kiti verslininkai pristato įtaigų savo mokumo socialinį 
fasadą, bet paskui ieškodami asmeninių ryšių reikalauja pa- 
skolos labiausiai nužemintu, pačiu nemokšiškiausiu būdu. 
Panaši situacija susiklosto, kai viduriniosios klasės gydyto- 
jai yra skiriami budėti labdaros tikslais organizuotoje pa- 
mainoje, kur jiems tenka gydyti gėdingas ligas gėdingomis 
aplinkybėmis; ir šįsyk žemesnės klasės asmuo neturi gali- 
mybės apsisaugoti nuo itin intymios socialine padėtimi už 
save aukštesnio gydytojo įžvalgos. Panašiai pasijunta ir že- 
mės savininkas, kuris sužino, jog nors visi jo nuomininkai 
elgiasi taip tarsi visuomet laiku mokėtų nuomos mokestį, 
kai kurie iš jų tik apsimeta tai darą. (Kartais tokį apviliantį 
vaizdą išvysta ir tie, kas nedirba aptarnavimo srityje. Pa- 
vyzdžiui, daugelyje organizacijų vadovaujantį postą užiman- 
tis pareigūnas priverstas žiūrėti, kaip konkuruoja jo darbuotojai, 
vienas kitam per galvas demostruodami savo kompetenci- 
ją, nors apie kai kuriuos iš jam dirbančių asmenų jis slapta 
gali būti susidaręs tikslią ir gana prastą nuomonę.) Kartais, 
suprantama, susiklosto ir taip, kad bendras socialinis klien- 
„to statusas yra aukštesnis nei specialistų, kuriems paskirta 
rūpintis jo fasadu. Tokiais atvejais išryškėja įdomi statuso 
dilema, kurios vienoje pusėje matome aukštą statusą bei menką 
informacijos kontrolę, o kitoje pusėje - žemą statusą bei ga- 
lingą informacijos kontrolę. Gali pasitaikyti, kad tada spe- 
cialistas bus linkęs sutirštinti tuos trūkumus, kuriuos įžvel- 
gia už save pranašesnių asmenų pasirodyme, užmiršdamas 
savo paties pasirodymo silpnąsias vietas. Todėl kartais spe- 
cialistai išsiugdo ambivalentišką nuostatą ir ciniškai nusi- 
teikia „geresniojo“ pasaulio atžvilgiu, dėl tų pačių priežas- 
čių, kurios verčia juos, ne visai savo valia, prie šio pasaulio 
prisiartinti. Taigi durininkas, dėl savo teikiamų paslaugų, 
žino, kokius alkoholinius gėrimus gyventojai geria, kokį maistą 
jie valgo, kokius gauna laiškus, kokias sąskaitas palieka ne- 
apmokėtas, ar būsto šeimininkė serga mėnesinėmis pasislė- 

pusi už savo nepriekaištingo nesudėmėto fasado, ar švariai 
gyventojai prižiūri virtuvę, vonią bei kitus užkulisių regio- 
nus.!! Panašiai, degalinės savininko padėtis leidžia jam iš- 
šniukštinėti, kad žmogus, kuris puikuodamasis atvažiuoja 
nauju kadilaku, tegali nusipirkti degalų tik už dolerį, arba 
nusipirkti tik atpigintos rūšies degalų, ar kad jis ieško pro- 
gos padirbėti degalinėje, kad gautų degalų nemokamai. Ži- 
no jis ir tai, kad tas vaidinimas, kurį vyrai vaidina puikuo- 
damiesi savo tariamu vyrišku išmanymu apie mašinas, yra 
melagingas, nes dauguma jų, nors ir dedasi išmanantys, iš 
tiesų nesugeba net nustatyti savo automobilio gedimo, ne- 
moka deramai privažiuoti prie degalinės siurblių. Tie asmenys, 
kurie prekiauja suknelėmis, žino, jog klientai, iš kurių šito 
tikrai nesitikėtum, kartais vilki purvinus apatinius drabu- 
žius ir kad jie nesigėdindami akies mirksniu įvertina dra- 
bužį pagal tai, kaip sėkmingai juo apsirengus bus galima 
klaidinančiai reprezentuoti faktus. Tie, kas pardavinėja vy- 
riškus drabužius, žino, kad tariamas stačiokiškumas, kuriuo 
vyrai nori parodyti, kaip menkai jiems terūpi jų išvaizda, 
tėra apsimetinėjimas, ir kad stiprūs vyrai nebyliai tol ma- 
tuojasi kostiumą po kostiumo, skrybėlę po skrybėlės, kol pa- 
galiau išdygsta veidrodyje atrodydami tiksliai taip, kaip nori 
save matyti. Policininkai iš tų dalykų, kuriuos garbingų vers- 
lininkų nurodymu jiems tenka daryti ar nedaryti, sužino, 
jog ir visuomenės ramsčiai gali būti mažumėlę išklibę.!? Vieš- 
bučio patarnautojos žino, kad vyriškos giminės viešbučio sve- 
„čiai, užkabinėjantys jas viršuje, yra toli gražu ne tokie, ko- 
kiais nori pasirodyti nepriekaištingai elgdamiesi apačioje.! 
Viešbučio apsaugos darbuotojai ar, kaip jie paprastai vadi- 
nami, namų detektyvai, žino, jog šiukšlių dėžė gali priglausti 
du paslaptingus, savižudžio numestus raštelio variantus: 


" Žr. Ray Gold, „The Chicago Flat Janitor“ (nepublikuota magistro, 
disertacija, Čikagos universitetas, sociologijos fakultetas, 1950), ypač 
IV skyrius, „The Garbage“. 

!* Westley, op. cit., 131 p. 

5 Autoriaus atlikta Šetlando viešbučio studija. 

Brangioji - kai tave pasieks šis raštelis, aš jau būsiu ten, kur 
niekas, kad ir ką tu padarytum, manęs neįskaudins — 

Tuo metu, kai skaitysi šį laiškelį, niekas, kad ir ką tu padary- 
tum, manęs jau neįskaudins - "* 

Ir iš tojie gali spręsti apie paskutinius nevilties apimto ir 
į kompromisą nelinkusio Žmogaus jausmus, kurie mažumė- 
lę surepetuoti tokiu būdu, kad užgautų tinkamą gaidą, o sykiu 
ir apie tai, jog šie atsisveikinimo variantai dar toli gražu nė- 
ra paskutiniai. Dar vienas pavyzdys - įtartinos reputacijos 
aptarnavimo srities specialistai atidaro savo kontoras mies- 
to užkulisių regionuose, kad niekas nematytų, kaip jų klientai 
kreipiasi į juos pagalbos. Tariant Hughesų žodžiais: 

Įprasta grožinės literatūros scena vaizduoja kilmingą damą, 
kuri prisidengusi šydu, viena, ieško pranašautojos arba akušerės 
nuošaliame miesto pakraštyje. Anonimiškuose miestų kvartaluo- 
se žmonės ieško itin ypatingų paslaugų, teisėtų, tačiau garbės ne- 
darančių, 0 kartais ir neteisėtų, suteikiamų jiems tų asmenų, ku- 
rių draugijoje jie nenorėtų būti išvysti savo socialiniam ratui pri- 
klausančių asmenų." 

Specialistas, savaime suprantama, gali išsaugoti savo ano- 
nimiškumą, kaip, sakykim, dezinsekcijos tarnybos darbuo- 
"tojas, kuris reklamuoja savo paslaugas pažadėdamas, jog atvyks 
į kliento namus nekrintančiu į akis lygios spalvos furgonė- 
liu. Bet koks anonimiškumo garantavimas prikišamai rodo, 
kad klientui šio anonimiškumo reikia, kad jis ketina juo pa- 
sinaudoti. 

Aišku ir tai, jog Žmonės gėdinsis tokio specialisto, kurio 
darbas reikalauja pažvelgti į kitų individų pasirodymus iš 
užkulisių. Tačiau tik pažvelkime į kokį kitą pasirodymą - 
išvysime ir kitokių šito pasekmių. Dažnokai pasitaiko, kad 
klientai mielai naudojasi specialisto paslaugomis ne tik tam, 
kad jis padėtų jiems pasirengti pasirodymui, kurį jie rodys 


“ Collans, op. cit., 156 p. 
"5 E.C. Hughes and Helen M. Hughes, Where People Meet (Glencoe, IIl.: 
The Free Press, 1952), 171 p. 

kitiems, bet ir dėl to, kad jiems malonūs specialisto sutei- 
kiami patarnavimai. Atrodo, jog dauguma moterų vaikšti- 
nėja į grožio salonus tik tam, kad apie jas būtų tupinėjama, 
kad būtų vadinamos poniomis, ne tik todėl, kad joms kiek- 
vienąkart iš tiesų būtinai reikėtų susitvarkyti plaukus. Tvir- 
tinama, jog pavyzdžiui, induistinėje Indijoje pasirūpinimas 
atitinkamais aptarnavimo specialistais rituališkai svarbioms 
užduotims atlikti turi lemiamos reikšmės, įtvirtinant savo 
padėtį tam tikroje kastoje.!* Tokiais atvejais atlikėjui gali būti 
svarbu, kad specialistas, kuris jį aptarnauja, pažintų jį kaip 
asmenį, o ne iš to vaidinimo, kurį pastarojo paslaugos jam 
padeda suvaidinti. Taigi matome, kad tokiais atvejais, kai 
asmeniui tenka patenkinti reikmes, kurias jis laiko gana gė- 
dingomis, atsiranda specialistai, kurie tarpininkauja, suvesdami 
jį su tokiais specialistais, kurių klientas paprastai nesigėdi- 
na.!' Taigi dėl to, kad klientas vaidina prieš savo gydytoją, 
kartais jis priverstas kreiptis pas vaistininką priemonių abortui, 
kontraceptinių priemonių, medikamentų venerinėms ligoms 
gydyti. Pavyzdžiui, Amerikoje individas, įklimpęs į nema- 
lonią situaciją, galbūt kreipsis su savo rūpesčiais į juodaodį 
advokatą, norėdamas išvengti gėdos, kuriai jį pasmerktų pa- 
našus vizitas pas baltąjį advokatą.!* 

Akivaizdu, kad aptarnaujantys specialistai, žinantys kliento 
patikėtas paslaptis, atsiduria tokioje padėtyje, kai įgytą in- 
formaciją gali panaudoti kaip svertą reikalaudami nuolai- 
dų iš to atlikėjo, kurio paslaptis yra išgavę. Teisė, profesinė 
etika ir išsilavinusio Žmogaus egoizmas dažnai sustabdo mus 
nuo šiurkštesnių šantažo formų, tačiau mažesnių nuolaidų, 
kurių gali būti pareikalauta delikačiai, tokios socialinės 
kontrolės formos nereguliuoja. Turbūt tendencija paskirti 


'* Už šiuos bei: kitus duomenis apie Indiją, taip pat ir už daugelį idėjų, 
esu dėkingas McKim Marriott'ui. 

" Weinlein, op. cit., 106 p. 

'š William H. Hale, „The Career Development of the Negro Lawyer“ 
(neskelbta filosofijos daktaro disertacija, Čikagos universitetas, so- 
ciologijos fakultetas, 1949), 72 p. 

advokatą, buhalterį, ekonomistą ar kitus specialistus į ver- 
balinį fasadą pagal susitarimą, o tuos, su kuriais susitari- 
mas sudarytas, priversti atvykti į firmą, iš dalies išreiškia 
pastangas garantuoti diskretiškumą; kai verbalinis specia- 
listas tampa organizacijos dalimi, tada jo patikimumas jau 
gali būti užtikrintas ir kitais metodais. Pasikviečiant spe- 
cialistą į savo organizaciją ir net komandą, galima sėkmin- 
giau užtikrinti, jog savo įgūdžius jis pasitelks pasirodymui, 
o ne kokiems tegul ir pagirtiniems, tačiau su vaidinimu ne- 
susijusiems reikalams, tokiems kaip išbalansuoto požiūrio 
suformavimas arba įdomių teorinių duomenų pateikimas pro- 
fesinei savo auditorijai.!? 

Reikėtų pakomentuoti dar vieną specialisto vaidmens at- 
mainą, vadinamąjį „mokymo specialistą“. Individams, ku- 
rie imasi šio vaidmens, iškyla sudėtinga užduotis išmokyti 
atlikėją sukurti pageidaujamą įspūdį, tad pačiam mokyto- 
jui tenka prisiimti būsimos auditorijos vaidmenį, o nusižen- 
gimų pasekmes tenka iliustruoti bausmėmis. Tikriausia tėvai 


"* Tikimasi, jog žodinio fasado specialistas, atvestas į organizaciją, sukaups 
ir pateiks duomenis taip, kad jie maksimaliai padės siekti koman- 
dos tikslų. Konkretūs faktai paprastai tebus tik atsitiktinis dalykas, 
tiesiog dar vienas elementas, kurį reikia apsvarstyti sykiu su kitais, 
lygiai kaip ir galimus savo priešininko argumentus, publikos, į ku- 
rios paramą atlikėjai norėtų apeliuoti, nusiteikimą, principus, ku- 
riems visi suinteresuoti situacija jausis įpareigoti atiduoti duoklę 
bent žodžiais, kitus dalykus. Pakankamai įdomu tai, kad tas indi- 
vidas, kuris padeda sukaupti ir suformuluoti visą išdėstymą faktų, 
panaudojamų komandos žodiniame pasirodyme, gali būti paskir- 
tas ir vykdyti skirtingą užduotį - jis asmeniškai gali būti įpareigo- 
tas pristatyti šį fasadą auditorijai. Parašyti ceremonijos ritualą vai- 
dinimui ir šį ritualą atlikti - skirtingi dalykai. Tačiau panašiose si- 
tuacijose kartais iškyla viena dilema. Kuo smarkiau specialistas spau- 
džiamas atidėti į šalį savo profesinius kriterijus ir rūpintis tiktai jį 
pasamdžiusios komandos interesais, tuo naudingesni gali būti tie 
argumentai, kuriuos specialistas šiai komandai suformuluoja; ta- 
čiau kuo tvirtesnė jo reputacija kaip nepriklausomo profesionalo, 
besidominčio tiktai situacijos faktų pusiausvyra, tuo efektyvesnis 
bus jo pasirodymas prieš auditoriją ir jo įrodymų pristatymas. Itin 
gausių duomenų šia tema pateikia Wilensky, op. cit. 

ir mokytojai yra pagrindiniai šio vaidmens mūsų visuome- 
nėje įkūnytojai, kitu pavyzdžiu galėtų būti rikiuotės seržantai, 
mokantys karininkus kadetus. 

Mokytojo, kurio pamokas seniai išmokę ir jau priėmę už 
gryną pinigą, akivaizdoje atlikėjai dažnai jaučiasi nepato- 
giai. Mokytojas atlikėjo sąmonėje pažadina ryškų savo paties 
įvaizdį, kurį šis nuslopino, savo paties vaizdą nerangiame 
ir susidrovėjimą keliančiame tapsmo procese. Atlikėjas gali 
prisiversti užmiršti, koks kvailas jis kažkada buvo, tačiau 
jis negali to priversti užmiršti savo mokytojo. 

Štai ką mano Riezleris apie bet kurį gėdingą faktą: „Jei- 
gujį Žino kiti, faktas įtvirtintas ir individo savęs paties įvaizdis 
jau peržengia jo paties galią prisiminti arba užmiršti.“?? Gal 
ir tikrai sunku patarti, kaip nuosekliai elgtis su tais, kuriems 
kažkada teko žvilgtelėti už mūsų fasado, - asmenimis, ku- 
rie „pažinojo mus tada, kai...“ - jei tie asmenys sykiu sim- 
bolizuoja mums auditorijos reakciją į mus, jų negalime pri- 
imti taip, kaip priimtume senus komandos draugus. 

Aptarnavimo sričių specialistus paminėjome kaip vieną 
tipą tų asmenų, kurie, nebūdami atlikėjais, gali prasiskverbti 
į užkulisio regioną ir prisikasti iki destruktyvios informaci- 
jos. Antrajam tipui priklauso tie asmenys, kurie vaidina „pa- 
tikėtinio“ vaidmenį. Patikėtiniai yra asmenys, kuriems atli- 
kėjas prisipažįsta savo nuodėmes, nesivaržydamas smulkiai 
išaiškina apie tai, kokia prasme įspūdis, jo kuriamas vaidi- 
nime, tėra tik įspūdis. Paprastai patikėtinių vieta esti už pa- 
-sirodymo, o užkulisių bei fasado veikloje jie dalyvauja tik 
vietoje ko nors kito. Kaip tik tokiam asmeniui, tarkim, vy- 
ras parneša namo kasdieninę istoriją apie tai, kaip jam dar- 
be sekėsi įveikti apgaulę, intrigas, neišreikštus jausmus ir 
akių dūmimą. O kai jis rašys laišką, reikalaudamas naujo 
darbo, atsisakydamas į jį eiti ar sutikdamas jo imtis, būtent 
patikėtinis patikrins laiško turinį, įsitikindamas, ar laiškas. 
užgauna reikalingą stygą. Kai buvę diplomatai ir buvę 


 Riezler, op. cit., 458 p. 

boksininkai rašo memuarus, skaitytojai įsileidžiami už sce- 
nos ir tampa tolimais vieno didžiųjų pasirodymų patikėti- 
niais, tegul tas pasirodymas jau yra ir pasibaigęs. Asmuo, 
kurį kitas padaro patikėtiniu, skirtingai nuo paslaugas tei- 
kiančio specialisto, tokių išklausomų išpažinčių nepaverčia 
verslu; jis priima informaciją, tačiau neima mokesčio, išreikšto 
draugyste, pasitikėjimu bei rūpesčiu, kuriuos jam gali jaus- 
ti savo paslaptis patikintis asmuo. Tačiau matome, kad ne- 
retai klientai mėgina paversti aptarnaujantį specialistą pa- 
tikėtiniais (gal tai priemonė diskretiškam šių elgesiui užsi- 
tikrinti), ypač tais atvejais, kai specialisto darbas yra tik klausyti 
ir šnekėti, sakykim, kaip kunigo ar psichoterapeuto. 

Liko aptarti dar trečią vaidmenį. Kaip ir specialisto ar 
patikėtinio vaidmenys, kolegos vaidmuo suteikia galimybę 
jį atliekantiems gauti šiek tiek informacijos apie pasirody- 
mą, kuriame jie nedalyvauja. 

Kolegas galima apibūdinti kaip asmenis, kurie tą patį nu- 
merį rodo tokiai pačiai auditorijai, bet, skirtingai nei koman- 
dos nariai, nedalyvauja pasirodyme visi sykiu, tuo pačiu laiku 
ir toje pačioje vietoje, vaidindami tai pačiai konkrečiai au- 
ditorijai. Kolegas, kaip sakoma, vienija lemties bendrumas. 
„Kai tenka vaidinti tą patį vaidinimą, jie sužino apie vienas 
kito sunkumus ir požiūrius; nepriklausomai nuo to, kokia 
jų gimtoji kalba, jie pradeda susišnekėti ta pačia socialine 
tarme. Ir nors kolegos, konkuruojantys dėl auditorijų, gali 
slėpti vieni nuo kitų strategines paslaptis, jie vargu ar įstengs 
paslėpti vienas nuo kito tuos dalykus, kuriuos slepia nuo 
auditorijos. Fasado, kuris išlaikomas prieš auditoriją, vie- 
nam prieš kitą saugoti nereikia, galima atsipalaiduoti. Hug- 
hes neseniai aprašė, koks sudėtingas toks solidarumas. 

Galiojančio kodekso svarbi dalis - diskretiškumas. Jis įgalina 
kolegas pasitikėti vienas kitu, atveriant paslaptis apie savo san- 
tykius su kitais žmonėmis. Tokioms paslaptims priklauso atvirai 
reiškiamas ciniškas požiūris į savo misiją, savo paties kompeten- 
ciją bei viršininkų silpnybes, į save pačius, klientus, sau paval- 
džius asmenis bei publiką apskritai. Suteikęs išraišką minėtiems 

dalykams, žmogus pasijunta lyg naštą nusimetęs nuo pečių, ta- 
čiau šis mechanizmas sykiu tarnauja ir kaip gynyba. Žodžiais ne- 
išreikštas abipusis pasitikėjimas remiasi dviem prielaidom, kurias 
darome apie savo artimą. Pirmoji prielaida yra ta, kad kolega ne- 
supras neteisingai, o antroji, kad jis neišpasakos jam patikėtų da- 
lykų neinicijuotiems asmenims. Norint įsitikinti tuo, kad naujas 
vaikinas nesupras mūsų neteisingai, būtina patikrinti, ar esama 
socialinių gestų atitikimo. Fanatikui, kuris tokį gestų suderinimą 
paverčia tikru mūšiu, kuris pasiūlymą draugauti priima per daug 
rimtai, nereikėtų turbūt patikėti lengvabūdiškų pastabų apie sa- 
vo darbą, abejonių ar būgštavimų: 0 jis savo ruožtu taip ir neper- 
pras tos galiojančio kodekso dalies, kuri perteikiama tik užuomi- 
nomis ir gestais. Juo negalima pasitikėti, nes jis, nors jis ir nemo- 
ka gudrauti, įtariamas polinkiu į išdavystę. 

Tam, kad žmonės galėtų bendrauti, laisvai ir konfidencialiai, 
jie privalo išsiugdyti gebėjimą priimti vienas kito nuostatas už 
gryną pinigą. Jie turėtų pasitiketi tiek vienas kito tyla, tiek ištar- 
taisiais žodžiais.?! 

Kai kuriuos kitus kolegiško solidarumo aspektus aprašo 
Simone de Beauvoir: jos ketinimas - aprašyti ypatingą mo- 
ters padėtį, jos tikslas - papasakoti apie draugystės ryšiais 
susijusias grupes: 

Moterų draugystė, kurią jaunajai žmonai pavyksta išsaugoti 
ar susikurti, jai labai brangi; moterų ryšiai labai skiriasi nuo vy- 
rų ryšių: vyrams kaip individams padeda bendrauti jų asmeninės 
idėjos, kuriami projektai, o moteris, varžomas bendros lemties, 
jungia savotiškas imanentiškas bendravimas. Pirmiausia jos ieš- 
ko vienos kitose savojo pasaulio patvirtinimo. Jos nesikeičia nuo- 
monėmis, jos dalijasi slaptais prisipažinimais ir receptais; jos su- 
daro sąjungą, kad sukurtų savotišką kontrapasaulį, kurio verty- 
bės nusvertų vyriškąsias vertybes. Susijungusios draugėn, jos randa 
jėgų savo grandinėms nusimesti; jos neigia seksualinį vyro domi-. 
navimą, prisipažįsta viena kitai apie savo frigidiškumą, ciniškai 


2 Hughes ir Hughes, op. cit., 168-169 p. 

išjuokia savo vyrų apetitus ar negrabumą; be to, jos su ironija 
neigia moralinę ir intelektualinę savo vyrų ir apskritai vyrų vir- 
šenybę. Jos pasidalija savo išgyvenimais: šneka apie nėštumus, 
gimdymus, vaikų, savo ligas, namų ruošos bėdos tampa pagrin- 
diniais žmonijos istorijos įvykiais. Jų darbas - anaiptol ne tech- 
niniai įgūdžiai: pasikeisdamos kulinariniais ir kitokiais patari- 
mais, jos suteikia jam paslaptingo mokslo, grindžiamo žodine tradicija, 
orumo.?? 

Turėtų būti aišku, kodėl sampratos, kuriomis apibūdina- 
me savo kolegas, kaip ir sampratos, skirtos komandos bi- 
čiuliams pavadinti, yra tapusios vidinės priklausomybės grupės 
(in-group) charakteristikomis, o terminai, apibūdinantys au- 
ditorijas, turi nepriklausymo grupei (out-group) atspalvį. 

Įdomu pastebėti, kad kai komandos susiduria su nepa- 
žįstamu žmogumi, kuris yra jų kolega, naujai pasirodžiu- 
siam nariui gali būti laikinai paskiriamas ritualinis statusas 
ar garbės narystė. Esama tokio besisvečiuojančio gaisrinin- 
ko komplekso, su kuriuo komandos nariai pasitinka savo lan- 
kytoją, tarsi šis būtų su jais ūmai užmezgęs itin artimus, il- 
gai truksiančius santykius. Nepriklausomai nuo to, kokias 
prerogatyvas norėtųsi jam teikti pagal jo sukeliamas asocia- 
cijas, greičiausiai jam suteikiama klubo narystė. Taip man- 
dagiai nauji nariai sutinkami ypač tais atvejais, kai svečias 
ir šeimininkas mokęsi toje pačioje mokymo institucijoje, mokyti 
to paties mokytojo, arba ir viena, ir kita. Geriausi pavyz- 
džiai, - asmenys, užaugę tuose pačiuose namuose, tos pa- 
čios profesinės mokyklos, tos pačios įkalinimo įstaigos, tos 
pačios valdiškos mokyklos auklėtiniai, asmenys, kilę iš to 
paties miestelio. Kai susitinka „seni bičiuliai“, gali būti ne- 
lengva toliau pokštauti užkulisių stiliumi, jie tarsi ir jaučia- 
si įpareigoti nusimesti įprastinę pozą, o šis įpareigojimas tampa 
dar viena poza, tačiau elgtis kaip nors kitaip greičiausiai būtų 
sunkoka. 


* De Beauvoir, op. cit., 622 p. 

Įdomiausia visų šių samprotavimų implikacija yra ta, kad 
komanda, kuri nuolatos atlieka įprastus numerius tai pačiai 
auditorijai žiūrint, socialiniu požiūriu gali būti daug toli- 
mesnė šiai auditorijai nei tas kolega, kuris kontaktuoja su 
komanda tik trumpam. Taigi kaimo diduomenė Šetlando saloje 
puikiai pažinodavo savo kaimynus ūkininkus, nes greičiau- 
siai nuo pat vaikystės vaidino prieš juos dvarininkų vaid- 
menį. Tačiau vos pasirodęs saloje dvarininkas, atitinkamai 
pristatytas ir užmezgęs reikalingus ryšius, galėdavo artimiau 
susidraugauti su salos diduomene vien tik gerdamas su jais 
popiečio arbatą, nei ūkininkas, visą savo gyvėnimą neišven- 
giamai turėjęs bendrų reikalų su kaimynais dvarininkais. Mat 
popiečio arbata, geriama aukštuomenės, buvo aukštuome- 
nės - ūkininkų santykių užkulisiai. Čia jie šaipydavosi iš 
ūkininkų, kurių akivaizdoje paprastai rodomą susitvardy- 
mą pakeisdavo.linksmas dvarininkiškas pasistumdymas. 
Čia diduomenė akivaizdžiai pripažindavo faktą, jog jie pa- 
našūs į ūkininkus visomis svarbesnėmis prasmėmis, o skiriasi 
nuojų ne itin pagirtinomis savybėmis, ir visa tai daryda- 
vo su slaptu žaismingumu, kokio ūkininkai nė neįtarė juos 
turint.“ 

Galima tvirtinti, jog gera valia, kurią vienas kolega cere- 
moningai perduoda kitam, primena taikos palinkėjimą: „Tu 
neapskųsi mūsų, o mes neapskųsime tavęs“. Tai iš dalies 
paaiškina, kodėl daktarai ir parduotuvių savininkai sutei- 
kia lengvatas ar palankesnes kainas tiems, kas kokiu nors 
būdu susiję su jų verslu. Tai tarytum savotiškas kyšininka- 
vimas tiems, kurie informuoti taip gerai, kad galėtų tapti 
sekliais. 


“ Salos dvarininkija pasišnekučiuodavo apie tai, kad būtų beveik ne- 
įmanoma susibičiuliauti su vietiniais, nes tam neatsirastų jokio bendro 
intereso. Ir puikiai numatydami, kas įvyktų, jeigu ūkininkas atvyk- 
tų arbatos, jie, atrodo, beveik nesuvokė to, kaip arbatos gėrimo esp- 
ri? (pranc. nuotaika) priklausė nuo to, kad ūkininkai neturėjo gali- 
mybės čia dalyvauti. 

Kolegiškumo esmė paaiškina gana ryškų visuomenėje en- 
dogamijos procesą. Tai reiškinys, kai šeima, kurios visi na- 
riai priklauso tai pačiai klasei, kastai, profesijai, religijai ar 
etninei grupei, stengiasi apriboti savo santuokas ryšiais su 
to paties statuso šeimomis. Asmenys, kuriuos suartina gi- 
minystės ryšiai, atsiduria padėtyje, iš kurios jie gali įžvelgti 
vienas už kito fasado, kas visuomet sukelia susidrovėjimą, 
tačiau tai trikdo nepalyginamai mažiau, jeigu naujai atvy- 
kusieji savo užkulisiuose patys nuolatos rengdavosi tokiam 
pačiam pasirodymui ir žinodavo tą pačią destruktyvią in- 
formaciją. Netinkama santuoka sudaroma tuomet, kai į už- 
kulisius atvedamas tas, kas turėtų būti paliktas nuošalyje 
arba bent jau auditorijoje. 

Reikia pastebėti, kad kartais asmenys, kurie yra kolego- 
mis vienoje srityje ir tuo pagrindu palaiko abipusius drau- 
giškus santykius, nebūtinai bus kolegomis kitoje srityje. Kartais 
pasitaiko, jog kolega, kurio galia kitose srityse yra menkes- 
nė ar statusas žemesnis, kėsinasi imti piktnaudžiauti pre- 
tenzijomis į draugiškumą ar grasinti nesilaikyti socialinės 
distancijos, kurios derėtų paisyti, atsižvelgiant į kitus sta- 
tusus. Amerikiečių visuomenėje viduriniosios klasės asme- 
„nims, priklausantiems žemo socialinio statuso grupėms, ne- 
retai pakenkia prielaida, kad jie gali būti artimai susiję su 
savo žemesniosios klasės broliais. Kaip sako Hughes apie 
skirtingų rasių kolegų santykius: 

"Dilemą sukelia tas faktas, jog nors profesijos atstovams nepa- 
lanku, jei tarp jų įsižiebuūsią nesantaiką įžvelgia neprofesionalai, 
individui dar blogiau, jei savo esančių ar galimų klientų akyse jis 
siejamas su asmenimis iš tokios niekinamos grupės kaip juodao- 
džiai, ar net laikomas su jais kolegomis. Tad norint išvengti šios 
dilemos, dažniausiai tiesiog nesileidžiama į kontaktus su profe- 
sionalais, kurie yra juodaodžiai.** 

Panašiai darbdaviai, priklausantys socialiniu požiūriu že- 
mesnei klasei, sakykim, kai kurie amerikiečiai degalinių 


“* Hughes ir Hughes, op. cit., 172 p. 


IV. NEADEKVATŪS VAIDMENYS 187 


menedžeriai, dažnai nustemba, kad jų samdomi asmenys ti- 
kisi, jog visos operacijos bus vykdomos užkulisių stiliumi, 
kad įsakymai bei nurodymai bus duodami tik prašomu ar 
juokaujamu tonu. Žinoma, tokią nepalankią nuostatą turbūt 
dar sutirština faktas, kad tie, kas nėra kolegomis, gali su- 
paprastinti situaciją ir individą vertinti vos ne išimtinai pagal 
jo kolegų draugiją. Tačiau ir vėl čia susiduriame su tokiais 
aspektais, kuriuos ištirti iki galo būtų įmanoma keičiant at- 
skaitos tašką ir pasirenkant juo čia vieną, čia kitą vaidinimą. 

Jei vieni asmenys prisikuria sunkumų per daug pasitikė- 
dami kolegomis, kiti prisidaro bėdos tinkamai jais nepasi- 
naudodami. Visuomet lieka pavojus, kad nepatenkintas ko- 
lega pavirs išdaviku ir parduos auditorijai to vaidinimo, kurį 
kažkada buvę jo brolijos nariai dar vaidina, paslaptis. Kiek- 
vienas vaidmuo turi sutanas nusimetusius kunigus, kurie 
išpasakos, kas vyksta vienuolyne, o spauda visuomet gyvai 
domisi tokiomis išpažintimis bei viešais atsivėrimais. Taigi 
gydytojas spaudoje paskelbs, kaip jo kolegos dalijasi uždirbtus 
pinigus, kaip vilioja vienas nuo kito pacientus, specializuo- 
jasi atlikti beprasmiškas operacijas, reikalaujančias prietai- 
sų, kurių pagalba pacientui už jo pinigus parodomas dra- 
matizuotas medicininis šou. Štai Burke kalba apie tai, kaip 
mes aprūpinami informacija apie „medicinos retoriką“: 

O jei šį teiginį pritaikytumėme savo tikslams, pastebėtume, 
kad net gydytojo kabineto medicininė įranga turi būti vertinama 
„ne vien pagal jos diagnostinį naudingumą, kad ji atlieka ir medi- 
cinos retorikos funkciją. 

Nepriklausomai nuo to; kam konkrečiai skirtas vienas ar kitas 
medicininis aparatas, jis veikia mūsų sąmonę ir kaip įvaizdis; tad 
jeigu gydytojas įvairiais prietaisais, matuokliais ir manometrais 
pacientą be perstojo tapšnoja, apžiūrinėja bei paklauso, jis bus 
patenkintas sudalyvavęs tokioje artistiškoje veikloje, net jeigu jam 


* Lewis G. Arrowsmith, „The Young Doctor in New York,“ The Ame- 
rican Mercury, XXII, 1-10 p. 

nieko apčiuopiamo ir nėra padaroma; tuo tarpu, jis tikriausiai laikytų 
save apgautu, jeigu jam būtų suteiktas tikras gydymas, tačiau be 
panašios dramatizacijos.? 

Žinoma, itin siaura prasme, SS inga būtų samprotauti, jog 
jeigu bet kuriam ne-kolegai leidžiama tapti patikėtiniu, tai 
kažkam išjų, matyt, neišvengiamai lemta tapti ir persimetėliu. 

Persimetėliai dažnai apeliuoja į moralę, tvirtindami, jog 
verčiau likti ištikimam vaidmens idealui negu atlikėjams, 
kurie melagingai parodo save šiame vaidmenyje. Dar kito- 
kios rūšies nepasitenkinimas pasireiškia, kai kolega „pavirsta 
vietiniu“ arba tampa recidyvistu, neįstengdamas išsaugoti 
to fasado, kokio jo kolegos ir auditorija tikisi iš jo statuso 
bei suteikiamų jam įgaliojimų. Apie tokius nukrypėlius sa- 
koma, jog jie „apvylė savo pusę“. Tad Šetlando salos gyvento- 
jai, svečiams iš išorinio pasaulio stengdamiesi pasirodyti pažan- 
giais fermeriais, jausdavo tam tikrą priešiškumą tai saujelei 
ūkininkų, kurie dėl to nesuko sau galvos ir atsisakydavo nu- 
siskusti ar nusiprausti, įsirengti priekinį kiemą ar pakeisti 
šiaudinį savo trobelės stogą kokiu nors kitokiu, gal kiek mažiau 
simbolizuojančiu tradicinį valstiečio statusą. Panašiai, Či- 
kagoje egzistavo aklų karo veteranų organizacija, kurios nariai, 
"nusiteikę karingai ir nenorėdami taikstytis su apgailėtinu 
vaidmeniu, keliaudavo po miestą lankydami savo bičiulius, 
kitus aklus žmones, kurie jau „išdavė savo pusę“ prašinė- 
dami išmaldos ties gatvių kampais. 

: Reikėtų pridurti dar vieną baigiamąją pastabą apie kole- 
giškumą. Egzistuoja tam tikros kolegų grupuotės, kurių na- 
riai beveik nelaikomi atsakingais už vienas kito prideramą 
elgesį. 

Taigi, motinos tam tikra prasme yra kolegų grupuotė, ta- 
čiau neatrodo, kad vienos kurios nusižengimai ar prisipaži- 
nimai kaip nors įtakotų tą pagarbą, kuri priskiriama kitoms 
grupės narėms. Antra vertus, yra daugiau tokio jungtinio 


?* Kenneth Burke, A Rhetoric of Motives (New York: Prentice-Hall, 1953), 
171 p. 

pobūdžio kolegiškų grupių, kurių nariai žmonių akyse taip 
glaudžiai vienas su kitu tapatinami, jog vieno praktikuojančio 
asmens reputacija priklauso nuo kitų gero elgesio. Jei vie- 
nas narys išvelkamas į viešumą ir sukelia skandalą, tuomet 
visi tos grupės nariai praranda gerą vardą viešuomenėje. Kaip 
tokios identifikacijos priežastį ir pasekmę matome, kad grupės 
nariai yra formaliai susibūrę į vieną kolektyvą, kuriam lei- 
džiama atstovauti profesiniams grupės interesams, taip pat 
sudrausminti bet kurį narį, kuris grasinasi diskredituoti si- 
tuacijos, kokia yra sukurta kitų grupės narių, apibrėžimą. 
Akivaizdu, jog tokie nariai sudaro ypatingo pobūdžio ko- 
mandą, kuri skiriasi nuo įprastų grupių tuo, kadjos audito- 
rijos nariai nepalaiko vienas su kitu tiesioginio kontakto, o 
privalo perteikti savo reakcijas vienas į kitą tada, kai spek- 
taklių, kuriuos jie stebėjo, uždanga jau nusileidusi. Pana- 
šiai kolega persimetėlis yra savos rūšies išdavikas arba iš- 
verstakailis. | 

Implikacijos, išplaukiančios iš šių faktų apie kolegų gru- 
puotes, verčia mus mažumėlę modifikuoti pradinį savo de- 
finicijų kontekstą. Privalėtume į jį įtraukti ribinį „silpnos“ 
auditorijos tipą, kurios nariai tiesiogiai vienas su kitu nesą- 
veikauja pasirodymo metu, tačiau anksčiau ar vėliau susi- 
renka apibendrinti savo požiūrių į vaidinimą, kurį jie žiūrėjo 
kiekvienas atskirai. Kolegų grupės, žinoma, nėra vieninte- 
lės atlikėjų trupės, susiduriančios su panašia auditorija. Pavyz- 
džiui, valstybės departamentas ar užsienio reikalų ministe- 
rija gali išdėstyti oficialią dabartinio laikotarpio strategiją 
po visą pasaulį išbarstytiems diplomatams. Griežtai laiky- 
damiesi šios strategijos ir derindami savo veiksmų pobūdį 
bei laiką, diplomatai funkcionuoja arba bent jau iš jų tiki- 
masi, jog jie funkcionuos kaip viena komanda, pristatanti tą 
patį pasirodymą viso pasaulio mastu. Tačiau suprantama, 
kad tokiais atvejais negausūs jų auditorijos nariai akis į akį 
nesusitinka. 


V skyrius 


KOMUNIKACIJA ŠALIA KURIAMO 
CHARAKTERIO 


Kai viena komanda prisistato kitai, ketindama sąveikauti, 
kiekvienos iš jų nariai stengiasi įtikinamai parodyti, jog 
jie yra tas, kas dedasi esą, stengiasi elgtis taip, kaip reikalau- 
ja jų kuriamas charakteris. Užkulisių familiarumas nuslopi- 
namas, išskyrus tuos atvejus, kai pasiskirstymas pozomis 
žlunga ir visi dalyviai atsiduria toje pačioje komandoje, 
todėl nelieka prieš ką vaidinti. Kiekvienas sąveikos dalyvis 
paprastai stengiasi Žinoti savo vietą irjos laikytis, išsaugo- 
damas tą formalumo ir neformalumo pusiausvyrą, kuri 
nustatyta šiai sąveikai; net ir su savo komandos nariais jis 
linkęs elgtis taip, kad ją išsaugotų. Sykiu, visos koman- 
dos stengiasi kuo giliau prislopinti slaptą savo pačių ir 
kitos komandos vaizdą, projektuodamos tokią savo „aš“ 
bei kito.sampratą, kokia, palyginti, priimtina ir kitai. Už- 
tikrindamos, jog komunikacija vyks nustatytais siaurais 
kanalais, kiekviena komanda yra pasiruošusi padėti kitai 
komandai, be žodžių ir taktiškai palaikyti tą įspūdį, kurį 
ši stengiasi sukurti. 

Žinoma, didžiulės krizės akimirkomis staiga gali išryš- 
kėti visa gausa naujų motyvų, gerokai padidinančių ar suma- 
žinančių nusistovėjusią socialinę distanciją tarp šių koman- 
dų. Kaip pavyzdį galima paminėti analizę, atliktą ligoninės 
palatoje, kur eksperimentiniu metodu gydyti pacientai sa- 
vanoriai, sirgę metabolizmo sutrikimais, apie kuriuos nedaug 

težinota ir kurių beveik neįmanoma paveikti.' Kadangi iš- 
tirtiems pacientams buvo iškelti ir tam tikri reikalavimai, o 
jų bendra prognozė skambėjo beviltiškai, įprasta aiški riba 
tarp gydytojo ir paciento nusitrynė. Gydytojai pagarbiai ir 
itin smulkiai konsultuodavosi su pacientais apie jų simpto- 
mus, 0 pacientai pasijuto taip, tarsi patys būtų moksliniai 
bendradarbiai. Tačiau kai krizė įveikiama, jos metu galiojęs 
susitarimas veikiausiai bus keičiamas, šito gal kiek ir dro- 
vintis. Panašiai, staiga nutraukus vaidinimą, o ypač tais at- 
vejais, kai išaiškėja melagingas identifikavimasis, kuriamas 
charakteris staiga gali subyrėti, jį atliekančiam individui „už- 
simiršus“ ir šūktelėjus kokią iki galo nesurepetuotą frazę. 
Štai amerikiečių generolo žmona prisimena epizodą, kuris 
įvyko, kaijiedu su vyru, persirengę kasdieniniais drabužiais, 
vakare išvyko pasivažinėti atviru karišku džipu: 

Paskui pasigirdo stabdžių žvygtelėjimas, ir kelio pakraštyje 
mus sustabdė karinės policijos džipas. Iš jo išlipo karines polici- 
jos patruliai ir prisiartino prie mūsų džipo. 

„Jūs važiuojate vyriausybiniu automobiliu ir su dama, - ašt- 
riai kirto narsiausias iš kareivių. - Prašau parodyti savo kelionės 
bilietą“. 

Suprantama, jog armijoje niekas neturėjo teisės vairuoti karišką 
automobilį be kelionės bilieto, nurodančio, kas suteike įgalioji- 
mus pasinaudoti džipu. Karys pademonstravo begalinį stropumą 
ir paprašė Wayne 'o vairuotojo teisių - kito karinio dokumento, 
kurį privalėjo turėti Wayne 'as. Aišku, jis neturėjo nei teisių, nei 
„bilieto. Tačiau ant užpaklinės sėdynės buvo padeta jo keturių žvaigž- 
džių uniformos, skirtos dėvėti užsienyje, kepurė. Jis užsivožė ją 
ant galvos tylutėliai, tačiau greitai, kol kariniai policininkai rau- 
sėsi savo džipe ieškodamas tų formų, kurias, kaip reikalavo in- 
strukcijos, grasinosi užpildyti, kad nubaustų Wayne'ą už vi- 
sus pažeidimus. Išrausę formas, jie atsigręžė į mus ir apmirė iš 
siaubo ten, kur ir stovėjo, plačiai pražiotomis burnomis. 


' Renee Claire Fox, A Sociological Study of Stress: Physician and Patient 
on a Research Ward (nepublikuota Fil. dr. disertacija, Radcliffo koledžas, 
socialinių ryšių fakultetas, 1953). 

Keturios žvaigždės! 

Nespėjęs nė pagalvoti, pirmasis karys, kuris su juo kalbėjo, 
šūktelėjo: „Viešpatie dieve!“ O tada jau ne juokais išsigandęs pliaukš- 
telėjo sau per burną. Jis dar karžygiškai pabandė kaip įmanyda- 
mas išbristi iš nepavydetinos situacijos tarstelėdamas: „Aš jūsų 
nepažinau, sere“." 

Anglų-amerikiečių visuomenėje neretai išgirsime tarste- 
lėjimus „Viešpatie dieve!“, „O dieve!“ arba išvysime šio šūksnio 
atitikmenį atlikėjo veide; jį reikia suprasti kaip atlikėjo pri- 
sipažinimą, jog akimirką jis atsidūrė tokioje padėtyje, ku- 
rioje, akivaizdu, neįmanoma perteikti kuriamo charakterio. 
Tokios išraiškos kaip tik ir yra atliekamam charakteriui prieš- 
taraujančios komunikacijos kraštutinė forma, tačiau tokia 
įprastinė, kad kone prigijusi kaip maldavimas atleisti už tai, 
kad mes visi esame vargšeliai artistai. 

Žinia, tokios krizės yra išimtis, o taisyklė yra ta, kad privalu 
laikytis galiojančio susitarimo ir padoriai.elgtis viešumoje. 
Tačiau po šiuo tipiškai džentelmenišku susitarimu kunku- 
liuoja įprastesnės, tik mažiau akivaizdžios komunikacijos 
srovės. Jeigu tos srovės nebūtų požeminės, jeigu šios kon- 
cepcijos būtų perduodamos oficialiai, užuot perdavus jas pa- 
slapčia, jos prieštarautų tos situacijos, kurią oficialiai kuria 
jos dalyviai, apibrėžimui, ir šią situaciją kompromituotų. Ana- 
lizuodami socialinį institutą, visuomet aptinkame panašių 
prieštaringumų. Analizė rodo, kad nors atlikėjas gali elgtis 
taip, tarsi jo reakcija į situaciją būtų tiesioginė, neapgalvota 
ir spontaniška, nors ir jis pats gali būti įsitikinęs, kad būtent 
taip ir yra, vis viena visuomet susiklostys situacijų, kuriose 
jis vienam kitam asmeniui išsiduos, jog vaidinimas, kurį jis 
vaidina, tėra vaidinimas. Tuomet tokia charakteriui nebū- 
dinga komunikacija kaip tik ir tampa argumentu, jog komandų 
pasirodymus yra teisinga analizuoti, pasitelkiant komandos 
sampratas ir galimo komunikacijos nutraukimo koncepcijas. 
Derėtų pakartoti, jog netvirtiname, kad užslėpta komunika- 


? Mrs. Mark Clark (Maurine Clark), Captain's Bride. General's Lady (New 
York: McGraw-Hill, 1956), 128-129 p. 

cija atspindi realybę daugiau negu oficiali komunikacija, kuriai 
. Ši užslėpta prieštarauja; svarbu, jog atlikėjas paprastai da- 
lyvauja ir vienoje, ir kitoje, tad tokį dvigubą jo įsipareigojimą 
būtina atsargiai valdyti, kad nebūtų griaunamos oficialios 
projekcijos. Iš tos įvairiopos komunikacijos, kurioje dalyvauja 
atlikėjas ir kuria perteikiama informacija, nesiderinanti su 
oficialiai palaikomu sąveikos metu įspūdžiu, apsvarstysime 
keturis tipus: elgesį su nedalyvaujančiais, režisūros kalbą, 
komandos suokalbį ir pozicijų sulyginimo veiksmus. 


Elgesys su nedalyvaujančiais 


Kai komandos nariai pasitraukia į užkulisius, kur jų nemato 
ir negirdi auditorija, jie gana dažnai paburnoja prieš audi- 
toriją tokiais žodžiais, kurie prieštarauja viešam elgesiui su 
auditorija, atsidūrus su ja „akis į akį“. Paprastai, aptarnavi- 
mo srities atstovai klientus, su kuriais elgiamasi pagarbiai 
vaidinimo metu, pašiepia, apkalba, sukarikatūrina, keikia, 
kritikuoja, pasišalinę į užkulisius; čia taip pat kuriami pla- 
nai, kaip juos „išparduoti“, panaudoti prieš juos „kabliukus“ 
arba juos nusodinti.! Šetlando viešbučio virtuvėje svečiams 
priklijuodavo paniekinamas pravardes, jų šneką, toną ir 
manieras taikliai pamėgdžiodavo, pasidarydami iš to juo- 
kų, kritikuodavo; jų kvailybes, silpnybes bei socialinį statu- 
są aptardavo su moksliniu bei tiesiog klinikiniu stropumu, 
o svečių reikalavimus suteikti jiems nedidelius patarnavi- 
mus pasitikdavo groteskiškomis veido grimasomis bei keiks- 
nojimu, kuris pasigirsdavo, vos tik svečiai nutoldavo nuo 
patarnaujančių tiek, kad jų negalėjo matyti ir girdėti. Už tokį 
elgesį, kurį svečiai priimdavo kaip visišką savęs nepaisymą, 
jie gausiai atsilygindavo savųjų ratelyje, tuomet tarnus jie 
krikštydavo tingiais paršais, primityvais ir minkštapročiais, 


! Žr. pavyzdžiui, konkretaus atvejo aprašymą „Central Haberdashe- 
ry“ Roberto Dubino redaguotame Human Relations in Administration 
(New York: Prentice-Hall, 1951), 560-563 p. 

godžiais galvijais. Tačiau kalbėdamiesi vieni su kitais, per- 
sonalas ir svečiai rodydavo vieni kitiems pagarbą ir net šio- 
kį tokį temperamento nuosaikumą. Ir šiaip, nedažnai tenka 
išvysti tokių draugiškų santykių, kai vienomis ar kitomis ap- 
linkybėmis vertinimai, kuriuos išreiškiame apie draugą jam 
už nugaros, stulbinančiai nesiskirtų nuo tų, kuriuos išdės- 
tome jam į akis. 

Kartais išvysime ir priešingą niekinimui reiškinį, kai at- 
likėjai giria savo auditoriją taip, kaip jiems nebūtų leista girti 
atsidūrus auditorijos akivaizdoje. Tačiau slaptą niekinimą, 
atrodo, pamatysime kur kas dažniau nei slaptą liaupsinimą, 
galbūt todėl, kad niekinant išsaugomas komandos solidaru- 
mas, nes nedalyvaujančių situacijoje sąskaita pademonstruo- 
jama tarpusavio pagarba, o ir kompensuojama sau už savi- 
garbos praradimą; ir ji išties neišvengiamai prarandama, kai 
tenka prisitaikyti prie auditorijos, atsidūrus su ja tiesiogi- 
nėje akistatoje. 

Siūlau aptarti porą metodų, kurie pasitelkiami nedaly- 
vaujančiai auditorijai paniekinti. Pirma, kai atlikėjai yra 
tame regione, kuriame jie pasirodys prieš auditoriją, bet 
auditorija jau išvyko arba dar neatvyko, atlikėjai kartais vaidina 
savo sąveiką su auditorija pašiepiančią satyrą, auditorijos 
vaidmenį paskyrę kam nors iš atlikėjų. Frances Donovanas, 
pavyzdžiui, aprašo, kaip linksminasi merginos pardavėjos: 

Kai tik jos nors kiek laisvesnės, merginos ilgai neišbūna po 
vieną. Trauka, kuriai neįmanoma atsispirti, ir vėl suburia jas krūvon.. 
Vos pasitaiko proga, jos žaidžia žaidimą „pirkėja“, žaidimą, kurį 
pačios sugalvojo, kuris, atrodo, joms niekuomet nenusibosta - žaidimą, 
taip tobulai įkūnijantį karikatūros ir komedijos žanrą, kad jam 
negalėtų prilygti joks kitas pastatymas jokioje kitoje scenoje. Vie- 
na mergaitė atlieka pardavėjos vaidmenį, kita vaidina pirkėją, ieškan- 
čią suknelės. Ir sykiu jos suvaidina tokią scenelę, nuo kurios su- 
šiltų vodevilio mylėtojų širdys.2 


* Erances Donovan, The Saleslady (Chicago: Chicago University Press, 
1929), 39 psl. Konkretūs pavyzdžiai pateikti 39-40 p. 

Panašią situaciją aprašo Dennis Kincaidas, aptardamas 
tuos socialinius kontaktus, kuriuos vietiniai padėjo užmegzti 
britams, šiems įsiviešpataujant Indijoje: 

Jeigu jauniesiems valdytojams nesuteikdavo džiaugsmo šios 
linksmybes, tai ir juos priimą šeimininkai, kad ir kokį malonumą 
patirdavo, kitais kartais gėrėdamiesi Raji grakštumu ir Kaliami 
išmintimi, drovėdavosi mėgautis savo vakarėliu, kol neišeidavo 
svečiai. Jiems išvykus prasidėdavo pasilinksminimai, apie kuriuos 
mažai kas iš anglų svečių teįtarė. Duris užsklęsdavo, ir šokančios 
mergaitės, puikios mimikės kaip ir visi indai, imdavo mėgdžioti 
nuobodžiaujančius svečius, kurie ką tik išvyko. Pakibusią nemalonią 
įtampą išsklaidydavo laimingo juoko pliūpsniai. Anglų fajetonai 
dar tik dardėdavo namo, o Raji ir Kaliami jau būdavo persiren- 
gusios sukarikatūrintais anglų kostiumais ir nekukliai sutirš- 
tindamos atlikdavo orientalizuotą anglų šokių versiją, - menue- 
tus ir kaimo tryptinius, atrodančius tokiais nekaltais ir natūra- 
liais anglo akims; tačiau provokuojančios profesionalių indžių šokėjų 
pozos paversdavo juos tikra pajuoka, tikru nesusipratimu indams.“ 

Šalia viso kito, tokia veikla atrodo dar ir rituališkai pro- 
fanuojanti fasado regioną, o sykiu ir auditoriją.* 

Antra, neretai matome išryškėjant nuoseklų neatitikimą 
tarp to, į ką kreipiamasi, ir kreipinio, kuriuo kreipiamasi. 
Dalyvaujant auditorijai, atlikėjai paprastai linkę parinkti man- 
dagesnes kreipimosi į ją formas. Amerikiečių visuomenėje 
tam tiks tokie kreipiniai kaip „sere“ arba „pone“, ar šilti fa- 
miliarūs kreipimaisi asmens vardu arba jo pavarde, - jais 
kreipsimės formaliai ar neformaliai, nelygu ko pageidaus 


* Dennis Kincaid, British Social Life in India, 1608-1937 (London: Routledge, 
1938), 106-107 p. 

* Galime paminėti dar vieną, susijusią su tuo tendenciją. Kai kuriose 
kontorose, kurios skirstomos į regionus pagal rangus, išvysime, kad 
priešpiečių pertraukos metu iš įstaigos išeina tik aukščiausio rango | 
darbuotojai. Visi kiti keliauja į aukštesniųjų regioną valgyti prieš- 
piečių arba ir po jų trumpam persimesti keliais žodžiais. Atrodo, 
jog šalia viso kito, rangu vyresniojo už save darbo vietos okupavi- 
mas teikia galimybę tam tikromis prasmėmis ją išniekinti. 

asmuo, į kurį kreipiamės. Auditorijai nedalyvaujant, į ją daž- 
nai kreipiamės plika pavarde, vardu - tais atvejais, kai ne- 
leistina kreiptis pavarde jiems girdint, pravarde arba panie- 
kinama visą vardą iškraipančia forma. Kartais į auditorijos 
narius ne tik kreipiamasi paniekinančiu vardu, bet jie pava- 
dinami slaptu sutartiniu žodžiu, kuris asimiliuoja juos iki 
abstrakčios kategorijos. Taigi daktarai, pacientui negirdint, 
gali mestelėti apie jį „kardiakas“ (čia - širdininkas, vert. past.) 
ar „strepas“ (sergantis venerine liga, vert. past.), kirpėjai tu- 
ri savą leksiką klientams pavadinti. Kartais auditorija tada, 
kai ji negirdi, gali būti kolektyviai pavadinta vardu, kuris 
implikuoja atstumą bei panieką, sykiu išreikšdamas prarają 
tarp grupės ir išorinės aplinkos. Taigi muzikantai vadins savo 
klausytojus „kvadratiniais“ (t.y. atsilikusiais, vert. past.), indėnų 
kilmės mergaitės savo kolegas užsieniečius vadins „v.p.“*, 
o amerikiečių kareiviai paslapčia anglų kareivius vadins „rūgš- 
timi““; gatvės prekijai karnavaluose savo iškalba stengiasi 
apstulbinti tuos asmenis, kuriuos už akių išvadina stuob- 
riais, vietiniais galvijais ar miesčionimis; žydai vaidina mo- 
tininės visuomenės ritualą auditorijai, kurią vadina goyim, 
ojuodaodžiai, ypač tarpusavyje, kartais baltuosius pakrikš- 
tys „ofay“. Štai puikios studijos apie kišenvagius autorius 
pastebi tą patį: 

Aukos kišenes kišenvagiui yra tokios svarbios dėl to, kad jose 
paprastai nešiojamasi pinigų. Tiesą sakant, kišenės tapo tokiu aukos 


5 „German Refugees“ („vokiečių pabėgėliai“). Žr. Gross, op. cit., 186 p. 

6 Žr. Daniel Glaser, „A Study of Relations Between British and Ame- 
rican Enlisted Men at 'SHAEF“ (nepublikuota daktaro disertacija, Či- 
kagos universitetas, Sociologijos fakultetas, 1947). D. Glaseras 16 pus- 
lapyje sako: „Žodis „limey“, amerikiečių vartojamas britams pava- 
dinti, paprastai turėdavo paniekinamą atspalvį. Britams girdint jo 
stengdavosi nevartoti, nors šie kaip taisyklė nežinodavo, ką jis reiš- 
kia, arba nesuteikdavo jam tokio paniekinančio atspalvio. Tiesą sa- 
kant, amerikiečiai šia prasme elgėsi panašiai kaip ir šiauriečiai bal- 
tieji, kurie nevengdavo termino „negras“, tačiau tvardydavosi, kad 
nesviestų jo juodaodžiui į veidą. Toks pravardžiavimo fenomenas 
yra pakankamai būdingas etninių santykių, kuriuose vyrauja kate- 
goriški kontaktai, bruožas“. 

ir jos pinigų simboliu, jog labai dažnai - gal beveik ir visuomet — 
auka yra apibūdinama pagal savo kišenes, kaip kairė kiška, iššo- 
kėlis ar vidinis, kurios buvo ištuštintos kaip tik tuo metu ar toje 
vietoje. Iš tikrųjų auka yra tapatinama su kišene, dėl kurios tapo 
apiplėšta, ir visiems kišenvagiams ši įvaizdžių sistema žinoma.? 

Tačiau žiauriausių iš visų šių terminų vartoseną stebime 
situacijose, kai individas prašo, kad jam girdint į jį būtų krei- 
piamasi familiariai, tai tolerantiškai daroma, tačiau jam si- 
tuacijoje nedalyvaujant, į jį toliau kreipiamasi oficialiai. Sa- 
kykim, Šetlando salos lankytojas ragino vietinius ūkininkus 
kreiptis į jį vardu, ir jie buvo priversti jam į akis tą daryti, 
tačiau jam negirdint, oficialus kreipinys vėl sugrąžindavo jį 
atgal, į jų supratimu jam priklausančią vietą. 

Taigi aš aptariau du standartinius būdus, kuriais atlikė- 
jai sumenkina savo auditoriją - mėgdžiodami jų atliekamą 
vaidmenį ir parinkdami nepalankumą išreiškiančius kreipi- 
nius. Tam esama ir kitokių standartinių būdų. Kai nedaly- 
vauja nė vienas auditorijos narys, komandos nariai gali pa- 
sisakyti apie jos elgesio įprastinius aspektus ciniškai ar pa- 
brėžtinai techniškai, tuo patys sau įtaigiai parodydami, kad 
savo veiklą jie toli gražu vertina ne taip, kaip tą parodo prieš 
auditoriją. Kai komandos nariai yra įspėjami apie auditori- 
jos prisiartinimą, jie gali uždelsti vaidinimą, sąmoningai, iki 
pačios paskutinės minutės, taip, kad auditorija suspėtų bent 
trumpam žvilgtelėti į užkulisius. Panašiai komanda gali at- 
sipalaiduoti vos auditorijai spėjus pasišalinti, kai toks atsi- 
palaidavimas tepridera tik užkulisiams. Tokiais sąmoningai 
pagreitinto perėjimo į vaidybą ir iš jos veiksmais komanda 
tam tikra prasme gali užkrėsti auditoriją užkulisių elgesiu 
arba parodyti, kad laiko ją profanais, arba gali imti maiš- 
tauti, atsisakydama vykdyti įpareigojimą pasirodyti prieš au- 
ditoriją, arba ypač akivaizdžiai pabrėžti skirtumą tarp ko- 
mandos ir auditorijos; ir visa tai daryti taip, kad auditorija 


" David W. Maurer, Whiz Mob (Gainesville, Florida: American Dialect 
Society, 1955), 113 p. 

jų nesugautų tą darant. Kita standartinio agresyvumo prieš 
nedalyvaujančius rūšis pasireiškia kaip patyčios ir pajuoka, 
kuriai pasmerkiamas komandos narys, kai jis susiruošia (o 
galbūt tik išreiškia pageidavimą) palikti savo komandos 
draugus ir pakilti, nusileisti ar pajudėti į šoną auditorijos 
rangų hierarchijoje. Tokiais atvejais su šį žingsnį įvykdyti 
susiruošusiu komandos nariu elgiamasi taip tarsi šis jau jį 
būtų įvykdęs, tuomet jis, o netiesiogiai reiškia, kad ir audi- 
torija, nebaudžiamai užverčiami familiariais komentarais bei 
užgauliojimais. Na ir dar vieną tokios agresijos pavyzdį ga- 
lime stebėti tuomet, kai į komandą oficialiai atvedamas kas 
nors iš auditorijos. Vėlgi, juokais jis gali būti užgauliojamas, 
jam įkyraujama, beveik dėl tos pačios priežasties, dėl ku- 
rios iš jo buvo tyčiojamasi, kai jis atsiskyrė nuo komandos, 
kurią dabar paliko.š 

Pažeminimo technikos, kurias ką tik aptarėme, rodo, kad 
"verbališkai su individais elgiamasi palyginti gerai jiems į 
akis, o gana prastai už akių. Atrodo, jog tai vienas iš pagrindi- 
nių apibendrinimų, kuriuos galima padaryti apie sąveika- 
vimą, ir paaiškinimo jam nerasime savo pernelyg Žmogiš- 
koje prigimtyje. Kaip jau minėjau, užkulisiuose vykstantis 
auditorijos paniekinimas padeda palaikyti komandos nuo- 
taiką. O kai dalyvauja auditorija, būtina su ja elgtis taktiš- 
kai, ne dėl jos, kitaip sakant, ne vien tik dėljos, bet tam, kad 
būtų užtikrinta taiki ir tvarkinga sąveika. Atlikėjų „tikrieji“ 
jausmai auditorijai šiuo atveju nieko nelemia (nesvarbu tei- 
giami ar neigiami), kaip nelemia ir tai, kaip su šiuo audito- 
rijos nariu elgiamasi jam į akis ar už akių. Gal ir tiesa, kad 
veikla užkulisiuose dažnai įgauna karo tarybos pavidalą; tačiau 
kai dvi komandos susitinka sąveikos lauke, neatrodo, jog 
jos susitinka vien karui arba vien taikai. Susitinka jos laiki- 
nai nusistovėjus paliauboms, pagal galiojantį susitarimą, tam, 
kad kiekviena pasiektų ko norinti. 


* Plg. Kenneth Burke, A Rhetoric of Motives, 234 p., kuris pateikia inidivi- 
do socialinės iniciacijos analizę, pavadindamas ją „pasityčiojimu“. 

Režisūros kalba 


Kai komandos nariai nėra stebimi auditorijos, diskusija ne- 
retai pakrypsta į režisūros (spektaklio pastatymo) proble- 
mas. Svarstomi tokie klausimai, kaip prasminių scenografi- 
jos atributų būklė; susirinkę nariai atlieka bandomąjį savo 
padėčių, krypčių bei pozicijų įvardinimą bei jas įvertina; 
išanalizuojami pasiekiamų fasadinių regionų privalumai ir 
trūkumai; numatoma, kokio dydžio ir pobūdžio galėtų būti 
konkretaus pasirodymo auditorijos; aptariami paskutiniojo 
pasirodymo trukdžiai ir numatomi vaidinimo trukdymai, 
perduodamos naujienos apie kolegų komandas, kartais va- 
dinamuosiuose „post mortems“ aptariama, kaip buvo sutiktas 
paskutinysis pasirodymas, išsilaižomos žaizdos ir pakelia- 
ma nuotaika kitam vaidinimui. 

Režisūrinė kalba tampa nuvalkiota sąvoka, kai ją apibū- 
diname kaip nors sinonimiškai, sakykim, apkalbos, „profe- 
sinis žargonas“, ar dar kaip nors. Šią sampratą išskiriu iš 
kitų todėl, kad jos pagalba įmanoma pabrėžti faktą, jog net 
ir itin skirtingus socialinius vaidmenis atliekantys indivi- 
dai gyvena tame pačiame dramaturginės patirties mikrokli- 
mate. Kalbos, kurias sako komikai ir mokslininkai, yra vi- 
siškai skirtingos, tačiau šių asmenų šnekėjimas apie savo pa- 
sakytas kalbas nesiskiria. Tiesiog stebina, kiek daug, prieš 
sakydami kalbą, kalbėtojai šneka savo draugams apie tai, 
kas sudomins auditoriją, kas ją įžeis, kas ne; pasakę kalbą, 
lektoriai vėl išdėsto savo draugams apie tai, kokioje salėje 
jie kalbėjo; kokią jie priviliojo auditoriją, kaip buvo sutikti. 
Scenos kalba jau buvo svarstoma ir kai šnekėjome apie už- 
kulisių veiklą ir kolegišką solidarumą, todėl čia daugiau jos 
neanalizuosime. 

Komandos suokalbis 


Kai dalyviai sąveikos metu nori mums kažką pasakyti, mes 
tikimės, jog jie perteiks tą išimtinai charakterio, kurį pasi- 
rinko vaidinti, lūpomis; taip pat, kad visas savo remarkas 
adresuos visiems sąveikos dalyviams, visiems dalyvaujan- 
tiems asmenims suteikdami vienodą komunikacijos recipientų 
statusą. Tad pavyzdžiui, šnibždėjimasis dažnai laikomas ne- 
tinkamu ir draudžiamu, nes juo nesunku suardyti įspūdį, 
kad atlikėjas yra tik tai, kas jis atrodo esąs, ir kad visa yra 
taip, kaip jis tvirtina esant.! 

Nepriklausomai nuo to, kad viliamasi, jog visa, ką pasa- 
ko atlikėjas, neprieštaraus jo kuriamam situacijos apibrėži- 
mui, jis gali sąveikos metu perteikti ir labai daug kuriamam 
charakteriui prieštaraujančių dalykų, tačiau perteikti juos 
tokiu būdu, kad auditorija kaip visuma nesusiprastų, jog buvo 
perduota kažkas nesutampąs su situacijos apibrėžimu. As- 
menys, kurie įsileidžiami dalyvauti šioje slaptoje komuni- 
kacijoje, užmezga vienas su kitu suokalbišką santykį, 
priešpastatyti vis-d-vis likusiems dalyviams. Prisipažinda- 
mi vienas kitam, jog jie saugo nuo kitų reikšmingas paslap- 
tis, jie vienas kitam patvirtina, jog atvirumo vaidinimas, tas 
spektaklis, kuriuo stengiasi parodyti, jog jie tėra tik charak- 
teriai, kuriuos oficialiai atlieka, ir yra tik vaidinimas. To- 
kiomis nebyliomis scenomis atlikėjai sustiprina solidarumą 

su užkulisiais, ir dar tebebūdami įsitraukę į pasirodymą, ne- 
"baudžiami išreiškia neleistinas nuomones apie auditoriją, sykiu 
pasakydami ir apie save tokių dalykų, kurių išgirsti audito- 
rija nenorėtų. Komandos suokalbiu aš vadinsiu bet kokią 


! Poilsio metu žaidžiant žaidimus leidžiama šnibždėtis kas su kuo nori, 
kaip leidžiama tai ir matant tokioms auditorijoms kaip vaikai ar už- 
sieniečiai, į kuriuos tekreipiamas menkas dėmesys. Esant tokiam so- 
cialiniam veikiančiųjų išdėstymui, kai grupelės Žmonių palaiko at- 
skirus pokalbius kitiems matant, jų dalyviai dažnai stengiasi elgtis 
taip tarsi tai, ką jie sako, galetų būti pasakyta ir kitose grupelėse, nors 
garsiai tai ir nėra daroma. 

suokalbio tipo komunikaciją, kuri atsargiai perduodama to- 
kiu būdu, kad nesukeltų pavojaus iliuzijai, puoselėjamai prieš 
auditorijos akis. 

Viena suokalbiškos komunikacijos rūšis yra sistema slaptų 
ženklų, kuriais atlikėjai paslapčia gali gauti arba perduoti 
svarbią informaciją, pagalbos reikalavimus bei atlikti daugelį 
kitų operacijų, nuo kurių priklausys vaidinamo spektaklio 
sėkmė. Kaip taisyklė, tokios scenos užuominos (staging cues) 
kyla iš pastatymo režisieriaus arba yra jam siunčiamos, ir ši 
požeminė susikalbėjimo sistema, kurios signalus režisierius 
gauna, gerokai supaprastina jo užduotį valdyti įspūdį. Sce- 
nos užuominos dažnai susieja tuos, kurie dalyvauja pasiro- 
dyme, su tais, kas teikia pagalbą iš užkulisių arba atlieka 
režisūrinį darbą. Taigi, pasinaudodama pėda nuspaudžia- 
mu skambučiu, šeimininkė gali duoti nurodymus savo vir- 
tuvės darbininkėms, tuo tarpu dėdamasi, jog yra iki galo pa- 
sinėrusi į pobūvio metu čiurlenantį pokalbį. Lygiai taip ir 
radijo bei televizijos studijos darbuotojai aparatinėje nau- 
dojasi sutartinių ženklų arsenalu nurodinėdami atlikėjams, 
ką daryti, ypač kai tenka suderinti laiką; o auditorijai ne- 
paliekama jokių užuominų, iš kurių ši galėtų sužinoti, kad 
pagrečiui tos komunikacijos, kurioje dalyvauja atlikėjai ir 
auditorija, dar egzistuoja kontrolinė komunikacijos sistema. 
Verslo įstaigose atsakingi darbuotojai, kuriems tenka įpras- 
ti greitai, bet taktiškai nutraukti pokalbius, išmoko savo sek- 
retorę reikiamu laiku ir su tinkama priežastimi tą padaryti. 
Kitą pavyzdį galėtume išvysti štai kad ir tokioje didelėje ame- 
rikietiškoje parduotuvėje, prekiaujančioje batais. Kartais su 
klientu, kuris pageidauja didesnio numerio batų negu jam 
siūlomi ar tų, kurie jam tinka, elgiamasi taip: 

Tam, kad klientui sudarytų įspūdį, kad jo batas bus sėkmingai 
ištemptas, pardavėjas jam tiesiog pasakys, jog jo batų pora bus 
ištempta iki 34 paskutiniojo. Ši frazė nurodo pakuotojui šios po- 
ros netempti, o tik supakavus tokius, kokie yra, mažumelę palai- 
kyti juos po prekystaliu.? 


* David Geller, „Lingo of the Shoe Salesman,“ American Speech, IX, 285 p. 

Scenos užuominomis keičiasi atlikėjai ir „vilioklis“ arba 
auditorijoje esantis bendrininkas, panašiai kaip toje „kryž- 
minėje ugnyje“ tarp gatvės prekeivio ir jo padėjėjo veltėdžių 
minioje. Dažniau matome komandos narius keičiantis tokio- 
mis replikomis pasirodymo metu, ir tai dar viena priežas- 
tis, kodėl verčiau remtis komandos samprata užuot anali- 
zavus sąveiką kaip individualizuotų pasirodymų modelius. 
Toks komandos narių suokalbiškas bendravimas tampa le- 
miamu faktoriumi amerikiečių parduotuvėse, kai tenka valdyti 
klientams daromą įspūdį. Toje pačioje parduotuvėje dirbantys 
pardavėjai paprastai susigalvoja savas replikas, kurios pa- 
deda kontroliuoti klientui daromą įspūdį, nors kai kurios jų 
leksikos atsargos, regis, yra pakankamai standartizuotos ir 
tas frazes galima išgirsti daugelyje visos šalies parduotu- 
vių. Kai pardavėjai priklauso užsienio kalba šnekančiai grupei, 
kaip kartais ir būna, jie slaptai komunikacijai gali pasitelkti 
savo kalbą. Toks metodas žinomas tėvams, kurie kartais 
mažiems vaikams girdint pasako vienas kitam žodžius pa- 
raidžiui, taip pat ir aukštesniųjų klasių atstovams, kurie 
prancūziškai pasišnekučiuoja apie tuos dalykus, kurie nėra 
skirti vaikų, šeimynos tarnų ar amatininkų ausims. Tačiau 
tokia taktika, kaip ir šnibždėjimasis, laikoma grubia bei ne- 
mandagia; tokiu būdu galima nuslėpti paslaptis, bet ne patį 
faktą, kad paslaptys yra slepiamos. Kai jau taip susiklosto 
aplinkybės, komandų nariai sunkiai begali išsaugoti nuo- 
širdaus susirūpinimo klientu (ar vaikams rodomo atvirumo) 
fasadą. Tarsi nekaltai skambančios frazės, kurias klientas ma- 
nosi suprantąs, iš tiesų parankesnės patiems prekybininkams. 
Pavyzdžiui, pirkėja batų parduotuvėje triukšmingai pagei- 
dauja, sakykim, B pločio batų, na o pardavėjas nesunkiai gali 
klientę įtikinti, jog ji kaip tik ir perkanti B plotį: 

„.„Pardavėjas šūktelės kitam kiek tolėliau esančiam pardavė- 
jui, klausdamas: „Beni, kokio numerio šis batas?" Kreipinys „Be- 
ni“ antrajam pardavėjui nurodo, jog atsakyti jis turi, kad bato 
plotis esąs B? 


* David Geller, op. cit., 284 p. 

Intriguojantis tokio suokalbio pavyzdys pateikiamas straips- 
nyje apie Borakso baldų saloną: 

Dabar, kai jau pirkėja parduotuvėje, ar jūs galite įsivaizduoti, 
jog jai ničnieko neparduosite? Kaina jai per aukšta, ji privalanti 
pasitarti su vyru, ji tik dairosi. Leisti jai nueiti (tai reiškia, pa- 
sprukti nieko nenupirkus) prilygtų „Borakso namų“ išdavystei. 
Tad pardavėjas, spustelėjęs vieną iš gausių parduotuvėje esančių 
kojinių pedalų, siunčia SOS signalą. Akimirksniu scenoje pasiro- 
do „menedžeris“, susirūpinęs šiuo baldų komplektu ir nieko „ne- 
įtariantis“ apie jį iškvietusį Aladiną. 

„Atleiskite man, ponas Diksonai,“ - ištaria pardavėjas, deda- 
masis, jog jam kuo nuoširdžiausiai nesmagu trukdyti tokį užsiė- 
musį asmenį. „Norejau pasiteirauti, gal jūs galėtumėte kaip nors 
pagelbėti mano pirkėjai. Jai atrodo, jog šio komplekto kaina yra 
per aukšta. Ponia, čia mūsų menedžeris, ponas Diksonas.“ 

Ponas Diksonas įspūdingai atsikrenkščia, pasivalydamas gerklę. 
Jis šešių pėdų aukščio, plieno atspalvio plaukais, į švarko atlapą 
įsisegęs masonų klubo segtuką. Iš jo išvaizdos niekas nė neįtartų, 
jog jis tėra tik „Perduok kitam“ specialus pardavėjas. „Taip, - 
prataria ponas Diksonas, glostinedamas savo nepriekaištingai nu- 
skustą smakrą. - Suprantu. Jūs eikite, Benetai. Aš pats pasirū- 
pinsiu ponia. Šiuo momentu nesu taip nežmoniškai užsiėmęs.“ 

Pardavėjas slysteli šalin it valetas, nors Diksonas nuo jo atsi- 
ims, jei paleis iš nagų pirkėją.“ 

Čia aprašyta praktika, pirkėjo perdavimas kitam parda- 
vėjui, kuris imasi suvaidinti menedžerio vaidmenį, nėra slapta, 
"ji įprasta daugelyje mažmeninės prekybos parduotuvių. Dar 
vienas pavyzdys - užregistruotas baldų pardavėjų pokalbis: 

„Pasakyk man to daikto numerį,“ šia fraze klausiama baldo 
kainos. Toliau pasigirsta užkoduotas atsakymas. Šis kodas yra uni- 
versalus visose Jungtinėse Valstijose, jis gaunamas kainą padau- 
ginant iš dviejų, 0 pardavėjas, savo ruožtu, jau žino, kokį BAE 
šito reikia prideti procentą > 


* Conant, op. cit., 174 p. 
* Charles Miller, „Furniture Lingo“, American Speech, VI, 128 p. 

Žodis „Verlier“ naudojamas kaip komanda..., reiškianti „dink 
iš čia“, ją pardavėjas pasako tada, kai nori kitam pardavėjui pra- 
nešti, jog šio dalyvavimas situacijoje jam trukdo parduoti.“ 

Pusiau legaliuose, įtampos prisodrintuose komercinio mūsų 
gyvenimo pakraščiuose įprasta matyti, kaip pardavėjai nau- 
dojasi akivaizdžiai išmoktu žodynu, kurio pagalba galima 
slapta perduoti informaciją, turinčią lemiamos reikšmės pa- 
sirodymui. Veikiausiai toks slaptos komunikacijos arsena- 
las nebus naudojamas iš tiesų respektabiliuose sluoksniuose.? 

Tačiau matome, jog tos pačios komandos nariai visur kur 
panaudoja neoficialią ir dažnai nesąmoningai įvaldytą ges- 
tų bei žvilgsnių kalbą, kurios pagalba perduoda vienas ki- 
tam suokalbiškas scenos užuominas. 

Kartais tos neformalios replikos ar „aukštos įtampos" ženklai 
pradeda naują pasirodymo fazę. Tarkim, „draugijoje“ vy- 
ras sutartu balso tonu, pakeisdamas pozą, duoda ženklą Žmonai, 
jog jie abu nedelsiant pradės atsisveikinimo ritualą. Taip su- 
tuoktinių komanda išsaugo vieningumo iliuziją, sustiprin- 
dama ją tokiu poelgiu, kuris atrodo spontaniškas, tačiau leidžia 
numanyti egzistuojant kuo griežčiausią komandos discipli- 
ną. Kartais pasitelkiamos tokios replikos, kuriomis vienas 
atlikėjas įspėja kitą atlikėją, jog šis „nusivaidino“. Humo- 
ristiniais pavyzdžiais jau tapę spyris po stalu ir susiaurin- 
tos akys. Akompanuojantis dainininkui pianistas pataria, kaip 
„Nnusidainavusiam“ ir melodiją pametusiam atlikėjui padėti 
grįžti prie tikros melodijos: | 


“ Ibid., 126 p. 

7 Suprantama, išimtis yra viršininko - sekretorės santykiai respekta- 
bilioje įstaigoje. Esguire Eliguette, sakykime, duoda tokius pavyzdžius; 
24 p.: 

„Jeigu jūs dirbate tame pačiame kabinete su savo sekretore, jums 
vertėtų susigalvoti kokį signalą, kuris jai reikštų, jog norite, kad ji 
išeitų, nes jums būtina pasišnekėti su lankytoju asmeniškai. Bet kas 
sutriktų išgirdęs tokią frazę: „Gal paliktumėte mus dviese, panele 
Smit?“ Visomis prasmėmis daug geriau, jei jūs galite perduoti tą pa- 
čią idėją primindami išankstinį susitarimą, kaip nors taip: „Gal ga- 
lėtumėte aptarti tą klausimą su prekių skyriumi, panele Smit?“ 


V. KOMUNIKACIJA ŠALIA KURIAMO CHARAKTERIO 205 


Jis (akompaniatorius) padaro tą, suteikdamas savo partijai daugiau 
aštrumo; taip, kad jo tonas prasiskverbia į dainuojančiojo ausis, 
viršum jo balso ar veikiau pramuša jo balsą. Galbūt viena iš natų 
pianoforte harmonijoje ir yra kaip tik ta, kurią turėtų padai- 
nuoti dainininkas, todel pianistas šią natą išryškina taip, kad ji 
dominuotų. Kai ši tikroji nata nėra parašyta pianoforte par- 
tijoje, jam tenka pridurti ją diskanto rakte, kur ji švilps garsiai ir 
aiškiai, taip, kad ją tikrai turėtų išgirsti dainininkas. Jei ši pasi- 
girsta ketvirčiu tono per aukštai ar ketvirčiu tono per žemai, dai- 
nininkui jau tektų atlikti tikrą žygdarbį, jei jis panorėtų ir toliau 
neteisingai dainuoti melodiją, ypač jei pianistas, taip atlikdamas 
vokalinę liniją, palydi dainininką per visą frazę. Sykį išgirdęs pa- 
vojaus signalą, akompaniatorius ir toliau stengsis išlikti gui vi- 
ve“ ir retkarčiais užkliudys ir dainininko partiją.š 

Tęsdamas tas pats autorius pastebi, kas būdinga daugu- 
mai tokios rūšies pasirodymų: 

Jautriam dainininkui pakaks tik nežymios užuominos iš part- 
nerio. Iš tiesų tos užuominos gali būti tokios nepastebimos, kad 
pats dainininkas, net ir jomis pasinaudojęs, sąmoningai jų gali 
nesuvokti. Kuo nejautresnis yra dainininkas, tuo prikišamesnių 
jam prireiks užuominų? 

Pavyzdį rasime ir Dale svarstymuose apie tai, kaip vals- 
tybės institucijų tarnautojai susirinkimo metu pasiunčia mi- 
nistrui užuominą, jog jis jau įžengė į „priešo teritoriją“: 

Tačiau diskusijos metu iškyla naujų ir nenumatytų klausimų. 
Jei komitete dalyvaujantis valstybės tarnautojas išvysta, jog mi- 
"nistras ima linkti tokia kryptimi, kuri jam atrodo neteisinga, tiesiai 
jis šito nepasakys; jis arba brūkštelės raštelį ministrui, ar delika- 
čiai pateiks kokį faktą ar pasiūlymą kaip nežymų ministro nuo- 
monės patikslinimą. Patyręs ministras iš karto pastebės raudoną 
šviesą ir atsitrauks taip, kad šis žingsnis nekristų į akis, ar bent 
atidės diskusiją. Daug nesigilinant aišku, jog ministrų ir valstybės 


* tuo, kuris gyvas (lot. ). 
* Moore, op. cit., 56-57 p. 
* Ibid., 57 p. 

tarnautojų derinys tame pačiame komitete kartais pareikalauja iš 
abiejų šalių parodyti daugiau takto ir greitesnės nuovokos.!" 

Gana dažnai neformaliomis scenos replikomis komandos 
nariai perspėja vieni kitus, jog regėjimo akiratyje pasirodė 
auditorija. Šetlando viešbutyje, kai svečiui užtekdavo įžū- 
lumo nekviestam įžengti į virtuvę, pirmasis jį išvydęs as- 
muo, nutaisęs specialų balso toną, sušukdavo arba kito dar- 
bininko vardą, arba jei virtuvėje būdavo daugiau nei vienas 
asmuo, kokį kolektyvinį kreipinį, kaip pavyzdžiui „vaikai!“ 
Išgirdę perspėjimą vyrai nusivoždavo nuo galvos kepures, 
nukeldavo nuo kėdžių kojas, o moterys tvarkingiau suglaus- 
davo galūnes, tuomet visi dalyvaujantys pabrėžtinai susting- 
davo laukdami, kada teks pradėti spektaklį per prievartą. 
Gerai žinomas ir visų įsisąmonintas perspėjimas apie pasi- 
rodymą naudojamas ir transliavimo studijose. Jis pažodžiui 
ar metaforiškai reiškia: „Tu eteryje!“ Apie dar vieną popu- 
liarią sceninę užuominą pasakoja ir Ponsonby: 

Šių kelionių per karštį metu Karalienė (Viktorija) dažnai už- 
migdavo. Nenorėdamas, kad miegančią karalienę išvystų susirin- 
kusi kaimo minia, aš sukirsdavau arkliui, vos priekyje užmatęs 
didžiulę minią; nesitikėdamas kirčio gyvulys šoktelėdavo ir nusi- 
nią, Ir jeigu karalienė nepabusdavo nuo mano sukelto triukšmo, 
tai princesė Beatriče pati ją pažadindavo.!! 

Daugelis yra stovėję sargyboje, saugodami besimėgaujančius 
atsipalaidavimu kitus atlikėjus, kaip liudija Katherine Ar- 
chibald studija, skirta laivų remontininkams: 

Tuomet, kai darbo ypač sumažėdavo, aš pats budėdavau palei 
įrankių pašiūrės duris, pasiruošęs perspėti apie ateinantį prižiū- 
rėtoją arba kakį viršininką iš administracijos, kol diena po dienos 
devyni-dešimt mažesnių viršininkelių ir darbininkų aistringai įsijautę 
pliekdavo pokerį.!? 


'0 Dale, op. cit., 141 p. 
"" Ponsonby, op. cit., 102 p. 
'* Archibald, op. cit., 194 p. 

Tad esama tipingų scenos užuominų, pranešančių atli- 
kėjui, jog pakrantė tuščia ir fasado regione galima leisti sau 
mažumėlę atsikvėpti. Kiti perspėjimo ženklai atlikėjus įspėja, 
kad nors ir atrodo, jog galima atsisakyti budrumo, auditori- 
jos nariai dar nepasitraukę iš vaidinimo, ir dėl to atsipalai- 
duoti pavojinga. Nusikaltėlių pasaulyje perspėjimas, jog „tei- 
sėtos“ ausys girdi arba „teisėtos“ akys mato, yra toks svar- 
bus, jog jam net sugalvotas specialus pavadinimas, sakoma, 
jog taip „duodamas ženklas“. Panašūs ženklai, suprantama, 
gali komandą perspėti ir apie tai, kad nekaltai atrodąs au- 
ditorijos narys iš tikrųjų yra šnipinėtojas arba „pirkėjas-pro- 
fesionalas“, arba kas nors kita prasme reikšmingesnis ar ma- 
žiau reikšmingas negu dedasi esąs. 

Be tokių perspėjimo ženklų bet kuriai komandai - tarki- 
me, kad ir šeimai,- būtų sunku kontroliuoti tą įspūdį, kokį 
ji nori apie save kitiems sudaryti. Štai prisiminkime motiną 
ir dukrą, gyvenusias tame pačiame kambaryje Londone. 

"Praeinant pro Genaro restoraną ir prisiminus priešpiečius, mane 
užliejo negera nuojauta, nerimastavau dėl to, kaip mano mamai 
pasirodys Skoti (herojės kolegė manikiūrininkė, kurią ji pirmą kartą 
pasikvietė į namus priešpiečių), ir dėl to, ką Skoti pamanys apie 
mano mamą; tad vos pasiekėme laiptus, pradėjau garsiai šnekėti, 
tuo perspėdama motiną, jog esu ne viena. Iš tiesų, tai jau tarsi ir 
buvo mūsų signalas, nes kai du žmonės gyvena vieninteliame kam- 
baryje, sunku numatyti, kokią netvarką gali užtikti netikėtai pa- 
sirodęs lankytojas. Visąlaik ne vietoje stirksodavo keptuvė arba 
nešvari lekštė, o viršum krosnies džiūdavo kojinės arba apatinu- 
kas. Mano motina, išgąsdinta entuziastingo pakelto dukros balso, 
apibėgdavo kambarį ratu tarsi cirko šokėja, paslėpdama keptuvę 
ar lėkštę, ar kojines ir buomet pavirsdavo suledėjusios didybės stulpu, 
įgaudavo stoiškos ramybės, visiškai pasiruošusi sutikti svečią. Jei 
ji surinkdavo išmėtytus daiktus per greitai ir pamiršdavo ką nors, 
kas itin krisdavo į akis, aš išvysdavau jos budrų žvilgsnį, įsmeig- 
tą į tą daiktą, tir iš manęs būdavo tikimasi, kad aš kur nors tą 
daiktą pakiščiau, neantkreipdama svečio dėmesio. B 


5 Mrs. Robert Henrey, Madeleine Grown Up (New York: Dutton, 1953), 
46-47 p. 

Reikia pastebėti, kad kuo nesąmoningiau šių užuominų 
išmokstama ir panaudojama, tuo lengviau komandos nariams 
nuslėpti net ir nuo savęs pačių, jog jie iš tiesų funkcionuoja 
kaip komanda. Jau minėjome, kad kartais ir patiems komandos 
nariams komanda gali turėti slaptos bendrijos prasmę. 

Matome, jog su šiomis scenos užuominomis glaudžiai susiję 
ir tie mechanizmai, kuriuos komandos susikuria išplėstinei 
žodinei informacijai perduoti tokiu būdu, kad tai nepakenktų 
projektuojamam įspūdžiui, nes jei auditorija supras, jog to- 
kios rūšies informacija yra perduodama, įspūdis iširs. Dar 
kartą pateiksiu pavyzdį iš britų valstybės tarnautojų veiklos: 

Visai kas kita, kai valstybės tarnautojas yra pakviečiamas ste- 
bėti, kaip bilis [įstatymo projektas] svarstomas Parlamente, arba 
į kuriuos nors rūmus dalyvauti debatuose. Jis negali šnekėti savo 
vardu, jis gali tik pateikti ministrui medžiagą ir pasiūlymus ir 
tiketis, jog šis panaudos juos naudingami tikslui. 

Vargu, ar reikia aiškinti, kad ministras atsargiai „informuo: 
jamas“ iš anksto, paruošiant jį bet kokiai kalbai, pavyzdžiui, antrą 
ar trečią kartą svarstant svarbų bilį ar tvirtinant Departamento 
metinį biudžetą. Tokia proga ministras aprūpinamas išsamiais 
užrašais kiekvienu klausimu, koks tik galėtų būti užduotas, net 
anekdotais bei oficialaus pobūdžio puošnesnėmis „linksmesnėmis 
frazėmis“. Jis pats, jo asmeninis sekretorius ir jo nuolatinis sek- 
retorius tikriausiai skirs nemaža laiko ir pastangų, atrinkdami iš 
visų užrašų aktualiausius klausimus, kuriuos reikėtų akcentuoti, 
surikiuodami juos tinkamiausia tvarka ir suplanuodami įspūdin- 
24 prakalbą. Visa tai labai nesunku tiek ministrui, tiek jo parei- 
gūnams, visa daroma ramiai ir neskubant. Tačiau visų sunkiau- 
sia - surasti atsakymą į klausimus debatams pasibaigus. Čia jau 
ministras gali pasikliauti tik savimi. Tiesa, kad valstybės tarnau- 
tojai, su stulbinančia ištverme sėdintys mažutėje galerijoje kal- 
bėtojo dešinėje arba prie pat įėjimo į Lordų rūmus, užsirašo faktų 
netikslumus bei iškraipymus, klaidingas išvadas, Vyriausybės pa- 
siūlymuose slypinčius nesusipratimus ir panašias Opozicijos pranešėjo 
argumentų silpnąsias vietas; tačiau dažnai ne taip lengva šią 
amuniciją nukreipti į ugnies linijas. Kartais ministro privatus 

sekretorius Parlamento reikalams pakyla nuo savo kedės, pasta- 
tytos viršininkui tiesiai už nugaros, ir tarsi nerūpestingai nu- 
žingsniuoja į oficialią galeriją pašnibždomis pasišneketi su vals- 
tybės tarnautojais; kartais jis pasiunčia ministrui raštelį, ypač 
retais atvejais pats žingteli į priekį ir užduoda klausimą. Vi- 
sas šis bendravimas nepastebimai turi vykti visiems Rūmams 
matant, todėl nė vienas ministras nepageidaus atrodyti kaip ak- 
torius, kuris neišmoko savo vaidmens ir dabar jam tenka naudo- 
tis sufleriu.V 

Verslo etiketas, gal veikiau strateginių paslapčių išsau- 
gojimo sumetimais nei dėl kokių moralinių priežasčių, siū- 
lo štai tokius patarimus: 

Paisykite, ką kalbate telefonu savo laido gale, jeigu jus gali 
išgirsti pašalinis. Jeigu priimate žinutę iš ko nors kito ir norite 
įsitikinti, jog užsirašėte ją teisingai, nekartokite jos kaip įprasta; 
užuot tą darę, paprašykite skambinantįjį ją pakartoti, kad kartais 
neištrimituotumėte visiems netyčia esantiems šalia to, kas galbūt 
yra privati informacija. 

... Uždenkite savo popierius, kai įžengs pašalinis asmuo, kurs 
ką tik paskambino, arba įpraskite laikyti juos segtuvuose arba po 
tuščiu lapu, kuris atstotų viršelį. 

„..Jeigu jums būtina pasikalbėti su kuriuo nors asmeniu iš or- 
ganizacijos, tačiau su juo yra pašalinis žmogus, arba tas, kam 
jūsų pranešimas neskirtas, pasielkite taip, kad trečiasis asmuo ne- 
perimtų jokios jūsų informacijos. Verčiau naudokitės vidaus, o 
ne miesto telefonu arba užrašykite savo informaciją ant lapelio, 
tuomet, užuot pranešę ją viešai, galėsite tą lapelį įteikti.“ 

Apie atvykstantį su vizitu asmenį turi būti nedelsiant prane- 
šama. Jeigu jūs tariatės su kitu asmeniu savo kabinete, jūsų sek- 
retorė jus pertraukia, pranešdama maždaug taip: „Jūsų trečios 
valandos interesantas atvyko. Maniau, norėsite, kad perspė- 
čiau. (Pašaliniams asmenims girdint, interesanto vardo ji nemi- 
ni. Jei jums atrodo, kad neprisiminsite, kas jūsų trečios valandos 


* Dale, op. cit., 148-149 p. 
"5 Esguire Etiguette, op. cit., 7p. Praleidimai autoriaus. 

interesantas, ji užrašo pavardę ant popieriaus lapelio ir įteikia 
jums arba paskambina jums asmeniniu telefonu, užuot pranešusi 
pavardę garsinio informavimo sistema).!* 

Scenos užuominas išnagrinėjome kaip svarbiausią komandos 
suokalbio tipą; kitam tipui priklauso komunikacija, kuri funk- 
cionuoja tam, kad atlikėjui patvirtintų tą faktą, jog jis nesi- 
laiko galiojančio susitarimo, jog spektaklis, kuriame jis da- 
lyvauja, tėra tik spektaklis, tad tokio tipo užuominas jis gali 
panaudoti bent kaip privačią gynybą nuo auditorijos reika- 
lavimų. Čia geriausiai tiktų etiketė „pajuokiantis suokalbis“, 
paprastai jis i1mplikuoja slaptą panieką auditorijai, nors kartais 
juo gali būti perteikiamos ir tokios sampratos apie auditori- 
ją, kurios skambėtų lyg nesaikingos pagyros, jei būtų įtrauktos 
į galiojantį susitarimą. Čia kalbame apie paslaptingą viešą 
kolegą, atitikmenį to, ką aptarėme skirsnyje „Elgesys su ne- 
dalyvaujančiu“. 

Tačiau dažniausiai pajuokiantį suokalbį atlikėjas sudaro 
pats su savimi. Štai pavyzdžiai: mokyklinukai sukryžiuoja 
pirštus meluodami arba iškiša liežuvį, kai mokytoja trum- 
pam atsistoja tokia poza, jog nemato, kaip ji „pagerbiama“. 
Dažnai ir darbuotojai rodys savo bosui grimasas ar gestiku- 
liuos tyliai jį keiksnodami, atlikdami šiuos paniekos ar 
nepaklusimo aktus tokiu rakursu, kad tas, kam jie skirti, jų 
nematytų. Gal nedrąsiausia tokia suokalbio forma yra „brai- 
žinėjimas, braukymas, galvojant apie kažką kitą“, mintimis 
nuklystant į įsivaizduojamas malonias vietas, vis dar neva 
stengiantis išlaikyti klausytojo vaidmenį. 

Paniekinantį suokalbį taip pat sudaro komandos nariai, 
kai jie dalyvauja pasirodyme. Nors įžeidinėti žodžiu priim- 
ta tik pamišėliško komercinio pasaulio pakraštyje, bet tik- 
riausia neatsiras tokio net ir garbingą vardą turinčio komercinio 
instituto, kuriame tarnautojai nepasiųstų vienas kitam su- 
pratingų žvilgsnių, skirtų nepageidaujamam klientui arba 
pageidaujamam, tačiau nepageidaujamai besielgiančiam 


'* Esguire Etiguette, op. cit., 22-23 p. 

klientui. Tarkim, mūsų visuomenėje itin sunku vyrui ir žmonai 
arba porai artimų draugų nuoširdžiai bendrauti su trečiu 
asmeniu visą vakarą, nepažvelgus vienam į kitą tokiu bū- 
du, kuris slapta paprieštarautų tai oficialiai nuostatai, ku- 
rią jie viešai demonstruoja trečiam asmeniui. 

Žymiai pavojingesnę agresijos prieš auditoriją formą matome 
situacijose, kur atlikėjas priverstas pasirinkti tokią kryptį, 
kuri iš esmės prieštarauja jo vidiniams įsitikinimams. Štai 
pavyzdys iš dokumento, kuriame užregistruota, kokių sa- 
vigynos veiksmų imdavosi karo belaisviai kinų indoktrina- 
cijos stovyklose: | 

Tačiau reikėtų nurodyti, jog kaliniai surasdavo daugybę bū- 
dų, kaip paklusti kinų reikalavimų raidei, tačiau ne jų dvasiai. 
Pavyzdžiui, viešos savikritikos sesijų metu kaliniai dažnai netei- 
singai pabrėždavo žodžius sakinyje, tokiu būdu pasityčiodami iš 
viso ritualo: 

Ašatsiprašau, kad pavadinau draugą Wong „niekam-ti- 
kusiu-kalės-vaiku “. Kitas populiarus metodas buvo 
pažadėti, jog ateityje niekuomet „nebūsi pagautas“ padaręs vienokį 
ar kitokį nusikaltimą. Tokios gudrybės būdavo veiksmingos, nes 
net ir tie kinai, kurie mokėdavo angliškai, nebuvo susipažinę 
su idiomomis bei slengu taip gerai, kad galėtų įžvelgti subtilią 
pašaipą." 

Panašią komunikacijos šalia kuriamo charakterio formą 
stebime tada, kai vienas komandos narys vaidina savo vaidmenį 
specialiai slapta, norėdamas palinksminti savo komandos 
„narius. Pavyzdžiui, jis gali pulti vaidinti savo vaidmenį su 
afektuotu entuziazmu, hiperbolizuotu, tačiau sykiu gana tiksliu, 
ir tai bus taip panašu į tą vaidmenį, kurio tikisi auditorija, 
kad jie net nesuvoks, o jei suvoks, tai nepatikės, kad iš jų 
šaipomasi. Taigi džiazo muzikantai, priversti groti nuval- 
kiotą muziką, kartais sugros ją dar daugiau nuvalkiotą ne- 
gu derėtų; tokiu nežymiu sutirštinimu jie išreikš vienas 


'" E. H. Schein, „The Chinese Indoctrination Program for Prisoners of 
War“, Psychiatry, 19, 159-160 p. 

kitam savo panieką auditorijai bei ištikimybę aukštesniems 
idealams.'* Panašią suokalbio formą galime stebėti, kai vie- 
nas komandos narys bando paerzinti kitą tuo metu, kai abudu 
dalyvauja vaidinime. Pirmutinis tikslas tokiu atveju būtų pri- 
versti savo komandos narį prapliupti juoku arba kone su- 
klupti, arba kaip nors kitaip prarasti savitvardą. Pavyzdžiui, 
Šetlando viešbutyje virėjas kartais atsistodavo virtuvės tarp- 
duryje, ties išėjimu į fasadinius regionus ir iškilmingai, su 
prideramu orumu, taisyklinga anglų kalba atsakinėdavo į 
viešbučio svečių užduodamus klausimus, tačiau iš virtuvės 
merginos rimtais veidais paslapčiomis nepaliaujamai pliauk- 
šėdavo jam per užpakalį. Pasišaipydamas iš auditorijos ar- 
ba traukdamas ją per dantį, atlikėjas parodo ne tik tai, jog 
jis nėra apribotas oficialios sąveikos, bet ir tai, kad šią 5ą- 
veiką jis taip tobulai kontroliuoja, jog gali žaisti .su ja kaip 
panorėjęs. 

Na ir baigiant, reikėtų paminėti dar vieną nebylią panie- 
kinančios vaidybos formą. Dažnai, kai individas sąveikauja 
su kitu, kuris elgiasi agresyviai, jis mėgina sugauti trečio 
individo žvilgsnį - to, kurį galėtume apibūdinti kaip autsai- 
derį šios sąveikos požiūriu, ir tuo patvirtinti, jog jis neturė- 
tų būti laikomas atsakingu už to antrojo individo charakterį 
ir elgesį. Kaip išvadą reikėtų pridurti, jog šios paniekinamo 
suokalbio formos pasireiškia kone nevalingai, per užuomi- 
nas, kurias lengviau perduoti negu suvaldyti. 

Turint galvoje daugelį čia paminėtų būdų, kuriais komandos * 
nariai kartais bendrauja tarpusavyje peržengdami vaidina- 
mo charakterio ribas, pagrįstai būtų galima manyti, jog atli- 
kėjai, ko gero, mielai rinksis būtent tokią raišką net ir tada, 
kai praktiškai tai nėra būtina, tad soliniams vaidmenims at- 
likti visuomet bus mielaširdingai pasikviečiami partneriai. 
Tuomet suprantamas ir vieno iš itin specialių komandos vaid- 
menų, „talkininko“, pasirodymas; juo tampa asmuo, kuris 
gali būti atvestas į vaidinimą kito asmens pageidavimu, kad 


'š Asmeninis Howardo S. Beckerio tvirtinimas. 

suteiktų šiam paguodą turėti komandos bičiulį. Reikėtų ti- 
kėtis, kad tokią ypatingą situaciją, kai individas patogumo 
sumetimais pasinaudoja kitu, greičiausiai išvysime ten, kur 
visuomenei būdingi ryškūs valdžios skirtumai, kur neegzistuoja 
jokių tabu, draudžiančių socialinį galingųjų ir galios netu- 
rinčių sąveikavimą. 

Tokio socialinio santykio pavyzdžiu galėtų būti kompa- 
niono vaidmuo, toks kaip, sakykim, aprašytas šioje XVIII a. 
pabaigos literatūrinėje biografijoje: 

Trumpai sakant, mano pareiga buvo tokia: visuomet būti pasi- 
ruošusia, vos tik mano ponia perspetų, lydėti ją į- bet kokį pobūvį, 
į kurį ji vyksta kartais savo malonumui, kartais tvarkyti reikalų. 
Rytais aš lydėdavau ją į visus išpardavimus, aukcionus, parodas, 
o ypač svarbi pareiga buvo dalyvauti „žygiuose“ po par- 
duotuves... 

Aš lydėdavau savo ponią visur, kur tik ji vykdavo su vizitu, 
na, nebėnt tai būtų buvęs ypač rinktinis pobūvis, dalyvaudavau 
visose draugijose, kurios susirinkdavo namuose, kur atlikdavau 
vyresniosios tarnaitės vaidmenį.!? 

Atrodo, šis postas reikalaudavo, kad jį užimąs asmuo 
lydėtų savo šeimininką ten, kur šis panorėsiąs, ne patarna- 
vimo tikslais ar ne vien šiais tikslais, bet sykiu ir tam, kad 
šeimininkas visuomet turėtų su kuo sulyginti pozicijas, prieš- 
priešindamas šią dviejų sąjungą kitiems situacijos dalyviams. 


Pozicijų sulyginimo veiksmai 


Jau minėta, kad kai individai sueina į krūvą sąveikos tiks- 
lais, kiekvienas iš jų laikosi komandos jam paskirto vaid- 
mens, priklausomai nuo to, kokį ji atlieka numerį; kiekvie- 
nas komandos narys kartu su kitais stengiasi išlaikyti kiek 
reikalaujama formalumo ir neformalumo, distancijos ir ar- 
timumo kitų komandų narių atžvilgiu. Tai nereiškia, jog 


" Iš Lady's Magazine, 1789, XX, 235 p., cituoja Hecht, op. cit., 63 p. 

komandos nariai atvirai vienas su kitu elgsis taip, kaip jie 
atvirai elgsis su auditorija, tai paprastai reiškia, jog koman- 
dos nariai elgsis vienas su kitu kiek kitaip nei „natūraliu“ 
būdu. Suokalbio tipo komunikaciją aptarėme kaip vieną iš 
priemonių komandai bent mažumėlę išsilaisvinti iš apri- 
bojimų, kuriuos uždeda komandų sąveika. Tai tarsi savo- 
tiškas nukrypimas nuo įprasto sąveikavimo tipo, apie kurį 
neturi sužinoti auditorija, todėl paprastai jis situacijos ne- 
pakeičia. Tačiau deja, atlikėjai, atrodo, labai retai tepasiten- 
kina tais saugiais kanalais, kurie skirti reikšti nepritarimą 
galiojančiam susitarimui. Dažnai jie grasina pasakyti tą, ko 
nesama vaidinamo personažo tekste, tokiu būdu, kad išgirstų 
auditorija, tačiau toks prasitarimas negrėstų pakirsti abiejų 
komandų integralumo ar tarp jų egzistuojančios socialinės 
distancijos. Tokie laikini neoficialūs arba valdomi pozicijų 
suderinimo veiksmai, dažnokai agresyvūs savo pobūdžiu, 
yra iš tiesų verta analizės sritis. 

Kai dvi komandos nusistato galiojantį konsensą kaip saugios 
socialinės sąveikos laidą, paprastai galima pastebėti, kad lieka 
ir neoficialios sąveikos, kurią komandos kreipia viena į ki- 
tą, kanalas. Tokia neoficiali sąveika gali būti išreikšta insi- 
nuacijomis, akcentų pamėgdžiojimu, taikliai įterptais juo- 
kais, reikšmingomis pauzėmis, užmaskuotomis užuomino- 
mis, tikslingu juokavimu, ekspresyviomis potekstėmis bei 
daugeliu kitų iškalbingų technikų. Tačiau tokį laisvumą re- . 
guliuoja gana griežtos taisyklės. 

Komunikatorius (t.y. tokią informaciją perdavęs asmuo) 
turi teisę paneigti, kad jis tuo kažką „ketino pasakyti“, jei- 
gu recipientas viešai apkaltintų jį išreiškus ką netinkamo, o 
recipientai tokiu atveju turi teisę elgtis taip, tarsi iš viso 
nieko nebūtų perteikta arba būtų perteikta tik tai, kas visai 
nepavojinga. 

Gal dažniausiai pasitaikanti požeminės komunikacijos 
kryptis yra tendencija savo komandą parodyti palankioje švie- 
soje, o kito komandą subtiliai nustumti į nepalankią šviesą, 

dažnai pridengiant tai verbalinėmis mandagybėmis ir kom- 
plimentais, kurie iš tiesų nurodo priešinga kryptimi.! Tuo- 
met dažnai komandos kiek įmanydamos „įtemps pavadį“, 
kuris laiko jas prirakinęs prie galiojančio konsenso. Įdomu, 
kad būtent šios užslaptintos savęs išaukštinimo ir kitų pa- 
niekinimo jėgos, o ne formalesni socialiniai ritualai, nugramz- 
dina bendravimą į slogų kompulsyvų sąstingį. 

Daugelyje socialinės sąveikos rūšių neoficiali komunika- 
cija pasitarnauja kaip kanalas, kuriuo viena komanda gali 
pasiųsti kitai konkretų, o sykiu ir nekompromisinį reikala- 
vimą sumažinti arba padidinti socialinę distanciją bei for- 
malumą, arba ženklą, kad abi komandos turėtų sutelkti są- 
veiką į vieną komandą, numatydamos tuo pačiu ir kas at- 
liks vaidmenis. Kartais toks metodas žinomas kaip „Žvalgy- 
bos elementų pašalinimas“ ir susideda jis iš atsivėrimų sau- 
gantis bei užuominomis išreikštų reikalavimų. Tvirtinimais, 
kurie apdairiai skamba kaip dviprasmybės ar iš viso nesu- 
prantamineinicijuotajam, neišžengdamas iš savo gynybinių 
pozicijų, atlikėjas išsiaiškina, kiek saugu „numesti“ dabar- 
tinį situacijos apibrėžimą. Tarkime, kadangi nėra būtina iš- 
laikyti socialinę distanciją su kolegomis pagal profesiją, ide- 
ologiniais bendraminčiais, tos pačios etninės grupės, klasės 
atstovais, dažnai kolegos susigalvoja slaptus ženklus, kurie 
nepavojingi pašaliniams, o inicijuotiesiems praneša, jog jie 
tarp savų, jog gali atsipalaiduoti nusimesdami viešumoje 
„prideramą pozą. Taigi XIX a. Indijos tagai, žudikai ir žmog- 
žudžiai, devynis mėnesius dangstęsi civilizuotu elgesiu, kasmet 


' Potter'io šiam fenomenui naudojamas terminas skamba taip: „me- 
nas pastatyti priešininką į nepalankią padėtį“. Jis aptariamas kaip 
„taškų rinkimo“ reiškinys E. Goffmano publikacijoje „On Face-Work“, 
Psychiatry, 18, 221-222 p.; kaip „statuso įgijimas jėga“ - A. Strauss, 
Essay on Identity. Kai kuriuose amerikiečių sluoksniuose būtent 
šiame kontekste yra pavartojama frazė „nusodinti asmenį“. Tobulą 
šio fenomeno pritaikymą vieno tipo socialinei sąveikai analizuoti 
pademonstruoja Jay Haley, „The Art of Psychoanalysis“, ETC, XV, 
189-200 p. 

įvykdydavo žudynes, turėjo slaptą vienas kito atpažinimo 
ritualą. Kaip pasakoja rašytojas: 

Kai tagai žmogžudžiai susitinka, net nepažindami vienas ki- 
to, iš vienas kito manierų vienas kitą įtaria; ir kai pajutęs savą, 
vienas sušunka: „Alee Khan!“, tai jei antrasis atsakydamas pa- 
kartoja tą patį, jie pažįsta vienas kitą iš įpročių...? 

Panašiai ir britų darbininkų klasės vyrus vis dar galime 
išgirsti nepažįstamąjį klausiant „kaip toli į Rytus“ jis gyve- 
nąs: broliai masonai žino atsakymą į slaptažodį, žino, kad 
kai nuskambės teisingas atsakymas, visi situacijos dalyviai 
galės atsipalaiduoti ir ramiai vėl nugrimzti į neapykantą ka- 
talikams bei „išsigimstančioms“ klasėms. (Anglų-amerikiečių 
visuomenėje panašią funkciją atlieka pavardė, o taip pat as- 
mens, kuriam mus pristato, išorė; šie du faktoriai iškart perspėja, 
prieš kokius gyventojų segmentus būtų nediplomatiška svaidyti 
šiurkštybes.) Patronas delikatesų restoranuose, žiūrėk, pa- 
brėždamas pareikalaus sumuštinio su rugine duona ir be svies- 
to, tokiu būdu aptarnaujantiems pamėtėjama užuomina apie 
etniškumą, kurį patronas sau prisiskiria.? 

Paslapties atvėrimas saugantis, metodas, kuriuo du už- 
daros bendrijos nariai vienas kitam apie save praneša, tik- 
riausia yra mažiausiai subtili demaskuojančios komunika- 
cijos versija. Kasdieniniame gyvenime, kur individai neturi 
slaptos bendrijos, kuriai galėtų atskleisti savo narystę, ste- 
bime daug subtilesnį procesą. Kai individai nesusipažinę su 
vienas kito nuomonėmis bei statusais, įvyksta „pačiupinėji- 
mo“ procesas, kurio metu individas pamažėli prisipažįsta 
kitam savo požiūrius ar savo statusą. Nusimetęs nedidelį 
apsauginio šarvo luitelį, jis laukia, kol kitas asmuo pade- 
monstruos, jog tai daryti nepavojinga; sulaukęs tokio padrą- 
sinimo individas ryžtasi nusimesti dar didesnį apsauginio 


* Pulk. J.L.Sleeman, Thugs or a Million Murders (London: Sampson Low, 
n.d.), 79 p. 

2? „Team Work and Performance in a Jewish Delicatessen", nepublikuotas 
Louiso Hirscho straipsnis. 

šarvo luitą. Taip žengdamas po vieną dviprasmį žingsnį ir 
"vis arčiau prisileisdamas kitą asmenį, individas nepalieka 
pozicijų, iš kurių įmanoma sustabdyti šią fasado nusimeti- 
mo procedūrą; kai tik kitas asmuo tokiam elgesiui ilgiau ne- 
bepritaria, išvydęs nepritarimą, individas ims elgtis taip, tarsi 
paskutinis jo atsivėrimas nė nebuvo jokia uvertiūra į atvi- 
rumą. Tad, kai du asmenys šnekėdamiesi mėgina išsiaiškin- 
ti, kokio atsargumo jiems teks laikytis išreiškiant savo tik- 
rus politinius įsitikinimus, kai vienas jau atskleidęs tikruo- 
sius savo požiūrius su visais jų kraštutinumais, antrasis dar 
gali spėti sustoti ir nebedėstyti to, koks jis radikalus kairy- 
sis ar dešinysis.Tokiais atvejais asmuo su radikalesniais po- 
žiūriais elgsis taktiškai, apsimesdamas, tarsi jo požiūriai nėra 
radikalesni negu antrojo. 

Tokio palaipsnio atsivėrimo saugantis procesą patvirti- 
na ir mitologinė medžiaga, o sykiu ir vienas kitas iš faktų, 
išreiškiančių visuomenės požiūrį į heteroseksualinį gyveni- 
mą. Seksualinį santykį galima apibūdinti kaip intymų, ini- 
ciatyvą priskiriant vyriškiui. Iš tiesų, merginimo praktika 
susijusi su gerai koordinuota agresija, kurią vyriškos lyties 
atstovas nukreipia prieš lyčių sulyginimą, stengdamasis tą, 
kuriai jis visų pirma privalėtų parodyti pagarbą, nustumti į 
„paklusnaus intymumo“ padėtį.* Tačiau dar agresyvesnius 
veiksmus, nukreiptus prieš lyčių sulyginimą, matome situ- 
acijose, kur galiojantis konsensas išreikštas taip, jog virši- 
ninku esąs atlikėjas, kurio atžvilgiu reikia laikytis distanci- 
jos, kaip tyčia yra moteris, o pavaldinio vaidmens atlikėjas 
kaip tyčia vyras. Labai galimas dalykas, kad vyriškos lyties 
atlikėjas stengsis suformuluoti naują situacijos definiciją, kad 


* Atsiskleidimo saugantis praktika homoseksualų pasaulyje atlieka 
dvejopą funkciją: tai narystės atskleidimas slaptai bendruomenei ir 
ypatingų šios visuomenės narių santykių uvertiūra. (Gerai suformuluotą 
literatūrinę iliustraciją rasime Gore Vidalo apsakyme „Three Stra- 
tagems,“ rinkinyje A Thirsty Evil (New York: Signet Pocket Books, 
1958), ypač 7-17 p. 

pabrėžtų savo seksualinį pranašumą kaip priešstatą savo socio- 
ekonominei subordinacijai.* Mūsų proletarinėje literatūroje 
naują situacijos apibrėžimą turtingos moters atžvilgiu pa- 
prastai įveda neturtingas vyras; ir šito klasikinis pavyzdys, 
kaip ne kartą buvo pastebėta, yra Lady Chntterley's Lover (Davido 
Herberto Lawrence'o romanas, vert. past.). O pažvelgę į ap- 
tarnavimo srities profesijas, ypač žemesnes, neišvengiamai 
atkreipiame dėmesį į gausius anekdotus, kuriuos šių profe- 
sijų atstovai pasakoja apie tai, kaip jie ar jų kolegos iš naujo 
apibūdino tarnybinį santykį, paversdami jį seksualiniu (ar- 
ba kaip jiems šį santykį taip apibūdino kas nors kitas). Pa- 
sakojimai apie tai, kaip buvo sukurti tokie agresyvūs nauji 
situacijų apibūdinimai, sudaro reikšmingą mitologijos da- 
lį, - ne tik konkrečių profesijų kultūros, bet ir vyriškos jos 
pokultūrės dalį apskritai. 

Tokie laikini pozicijų sulyginimai, kurių pagalba žemes- 
nis pareigomis asmuo gali neoficialiai imti įtakoti sąveikos 
kryptį arba aukštesnis pareigomis neoficialiai išplėsti savo 
įtaką, įgauna stabilumo ir tampa įteisinti kaip vadinamasis 
„dviprasmybių šnekėjimas“ (double-talk).* Pasitelkdami šią 
komunikacijos techniką, du individai gali vienas kitam per- 
teikti informaciją tokiu būdu ar apie tokius dalykus, kurie 
neatitinka jų oficialaus santykio. Dviprasmybių šnekėjimui 


" Gal iš pagarbos Freudo etikai, tačiau kai kas iš sociologų laikėsi taip, 
tarsi apibrėžti seksualinius santykius kaip ceremonijų sistemos dalį, 
kaip abipusį ritualą, kuris atliekamas simboliškai patvirtinant išskirtinį 
socialinį santykį, reikštų blogą skonį, kažin ką nepadoraus ar nepa- 
garbaus. Šis skyrius iš esmės paremtas Kennetho Burke's medžiaga; 
autorius aiškiai taiko sociologinį požiūrį apibūdindamas partnerės 
merginimą kaip retorikos principą, kurio dėka peržengiamas socialinis 
susvetimėjimas. Žr. K. Burke. A Rlietoric of Motives, 208 p. ir 267-268 p. 

" Kasdieninėje kalboje terminas „dviprasmybių šnekėjimas“ taip pat 
turi dvejopą prasmę: pirma, tai tokie sakiniai, į kuriuos įterpti gar- 
sai, gal ir atrodantys prasmingi, bet iš tiesų beprasmiai; o kartais 


= 


juo nusakomi vadinamieji gynybiniai daugiaprasmiai atsakymai į 
klausimus, į kuriuos klausiantysis pareikalavo aiškaus it nukirsto 
atsakymo. 

priklauso ir tokios insinuacijos, kurias gali perteikti bet 
kuri iš šalių ir tęsti jas kiek tinkama. Tai suokalbio tipo ko- 
munikacija, besiskirianti nuo kitų suokalbio rūšių tuo, kad 
charakteriai, prieš kuriuos susikalbama, yra vaidinami tų 
pačių asmenų, kurie sudaro suokalbį. Kaip taisyklė, dvipras- 
mybės išsakomos sąveikaujant pavaldiniui ir vyresniajam, 
kai šie aptaria tokius klausimus, kurie oficialiai pranoksta 
pavaldinio kompetenciją ir jurisdikciją, tačiau faktiškai nuo 
jo priklauso. Tokiu dviprasmybių išsakymu pavaldinys gali 
pasirinkti naujas veikimo kryptis, atvirai nepripažindamas, 
kokios gali būti tokios iniciatyvos ekspresinės implikacijos 
ir nepasmerkdamas dviprasmybėms skirtingų savo ir vir- 
šininko statusų. Matome, jog ypač plačiai dviprasmybių 
šnekėjimo technika panaudojama kareivinių barakuose bei 
teismuose. 

Jos taip pat gausiai išvysime tose situacijose, kai paval- 
dinys sukaupęs didžiulę darbo patirtį, o viršininkas ne, kaip 
pavyzdžiui, įvykus skilimui vyriausybėje tarp „nuolatinio“ 
ministro pavaduotojo ir įtakingos politinės jėgos paskirto mi- 
nistro; taip pat ir tais atvejais, kai pavaldinys šneka samdo- 
mų darbuotojų kalba, o viršininkas ne. Dviprasmybių kalbą 
girdime ir situacijose, kur du asmenys sudarinėja uždraus- 
tus sandėrius, - tokios technikos dėka komunikacija įvyks- 
ta, bet nė vienam iš dalyvių nereikia atsiduoti į kito rankas. 
Panašią suokalbio formą kartais matome tarp dviejų komandų, 
kurios privalo sudaryti įspūdį, kad yra viena kitai priešiš- 
kos ar kad išlaiko būtiną distanciją, tačiau mano, jog abiems 
būtų naudinga kai kuriais klausimais pasiekti susitarimo, 
jei tai nekompromituotų priešiškų jų pozicijų, kurias komandos 
bet kada viena kitos atžvilgiu turi būti pasirengusios užim- 
ti.? Kitaip sakant, galima sudarinėti sandėrius, neužmezgant 


" Žr. Dale, op. cit., 182-183 p., kur pateiktas nebylaus kompromiso | 
tarp komandų, oficialiai priešiškų viena kitai, pavyzdys. Žr. taip pat 
Melville Dalton, „Unofficial Union-Management Relations“, Ameri- 
can Sociological Review, XV, 611-619 p. 

abipusio solidarumo santykio, kurį paprastai numato san- 
dėrio sudarymas. Galbūt dar svarbiau tai, kad dviprasmy- 
bių šneka reguliariai skamba intymiose namų bei darbo si- 
tuacijose, kaip nepavojinga taktika išsakyti tokiems reikala- 
vimams bei komandoms, kurių tiesiai neišsakysi, o taip pat 
joms atmesti, ko nepadarysi tiesiai, nepakeisdamas santy- 
kio. 

Aptarėme kai kuriuos pozicijų sulyginimo mechaniz- 
mus - judėjimą palei komandas skiriančią ribą, judėjimą 
riba ar atsitraukimą nuo jos į šalis. Tokius procesus, kaip 
niurzgėjimas patylomis, atsivėrimai saugantis bei dvipras- 
mybės, pateikiau kaip pavyzdžius. Tačiau norėčiau dar prie 
šito paveikslo pridurti keletą panašių komunikacijos tipų. 

Kai galiojantis susitarimas, nustatytas tarp dviejų komandų, 
būtinai turi viešai išreikšti priešiškumą, matome, jog darbo 
pasidalijimas kiekvienoje komandoje ilgainiui gali sukelti tokius 
trumpalaikius pozicijų sulyginimus, jog visiems tampa aiš- 
ku, kad broliavimosi problema egzistuoja ne tik armijoje. Spe- 
cialistui, dirbančiam vienoje komandoje, gali paaiškėti, jog 
kur kas daugiau bendro jį sieja su jo priešininku iš kitos ko- 
mandos, kad jie gali šnekėtis tokia kalba, kuri sugretina juos 
į vieną komandą, priešpastatydama juos visiems kitiems da- 
lyviams. Taigi darbo jėgos valdymo derybose priešingas puses 
atstovaujantys advokatai norom nenorom pasikeis suokal- 
biškais žvilgsniais, jei neprofesionalas, nesvarbu kurios ko- 
mandos, padarys aiškų juridinį netaktą. Kai specialistai, ne- 
"santys nuolatine sudedamąja kurios nors komandos dalimi, 
pasisamdo dirbti jai derybų metu, tam tikra prasme jie būna 
ištikimesni savo pašaukimui ir kolegoms nei tai komandai, 
kuriai tuo metu teikia paslaugas. Jei tuomet būtinai reikia 
išlaikyti priešiškumą tarp komandų, tai komandų ribas per- 
žengiantis profesionalų lojalumas privalo būti nuslopintas 
arba išreiškiamas paslapčia. Taigi advokatai jausdami, jog 
jų klientai pageidauja, kad jie rodytų antagonizmą priešiškos 
komandos advokatams, galbūt palauks pertraukos užkulisiuo- 
se, kur galės draugiškai kaip dera kolegoms pasišnekučiuoti 

apie bylos eigą. Panašiai kalba ir Dale, aptardamas valsty- 
- bės tarnautojų vaidmenį parlamento debatuose: 

Nustatyta, jog debatai kokia nors viena tema..., kaip taisyklė, 
trunka tik vieną dieną. Jei Departamentui taip nepasisekė, jog jis 
pateikė ilgą ir nesantaiką sukelusį bilį visų Rūmų komitetui, tuo- 
met ministras ir atsakingi už bilį ministerijos darbuotojai privalo 
čia būti nuo šešioliktos iki dvidešimt trečios valandos (o kartais 
iki gerokai vėliau, jeigu nebetaikoma vienuoliktos valandos tai- 
syklė), o galbūt ir kiekvieną dieną, nuo pirmadienio iki ketvirta- 
dienio, kiekvieną savaitę... Tačiau valstybės tarnautojai už šias 
savo kančias gauna atlyginimą. Kaip tik šiuo metu jiems pato- 
giausia atnaujinti ir pagilinti savo pažintis Rūmuose. Dabar įtampa 
tarp narių ir valstybės pareigūnų mažesnė negu per tuos deba- 
tus, kuriems paskirta tik viena diena: leidžiama pasprukti iš svarstymų 
salės į rūkomąjį ar į terasą ir dalyvauti nuotaikingame pokalbyje, 
kol nuobodi garsenybė mėgina prakišti papildymą, kurio priimti 
neįmanoma, ir tą visi žino. Camaraderie* užsimezga tarp visų 
tų, kurie vakaras po vakaro čia dalyvauja kartu su biliu, Vyriau- 
sybe, Opozicija ir valstybės tarnautojais.* 

Gana įdomu, tačiau kartais netgi broliavimasis užkuli- 
siuose gali būti palaikytas per daug pavojingu pasirodymui. 
Tarkime, krepšinio lygos taisyklės reikalauja, kad žaidėjai, 
kurių komandos atstovaus priešingoms sirgalių pusėms, su- 
sitvardytų nuo draugiškų pokalbių prieš rungtynes. 

Tai nesunkiai paaiškinama taisyklė. Jei žaidėjus matytų šne- 
kučiuojantis tarsi susirinkusius popiečio arbatėlei, jiems sunkiai 
pavyktų įrodyti, jog jie pavirs dėl kamuolio besigrumiančiais priešais, 
vos prasidės žaidimas. Jie privalo elgtis kaip priešininkai visą laiką.3 

Visais tokiais opozicinėms komandoms priklausančių spe- 
cialistų broliavimosi atvejais svarbiausia ne tai, jog bus at- 
skleistos komandos paslaptys ar nukentės jų interesai (nors 
tai gali įvykti, matome, kaip tai įvyksta), bet tai, kad sužlugs 


* Bičiulystė (pranc.). 
* Dale, op. cit., 150 p. 
* Pinelli, op. cit., 169 p. 

įspūdis, jog šios komandos yra priešės, ką jos visą laiką siekė 
parodyti. Gali būti, jog konkretaus specialisto indėlis sutampa 
su jo spontaniška reakcija į konkrečios situacijos faktus ir 
tuomet jis iš karto nusiteikia priešiškai kitai komandai, kaip 
ir reikalaujama; tuo tarpu kai jis broliaujasi su savo atitik- 
meniu priešingoje komandoje, techninė jo indėlio vertė gal 
ir nenukenčia, tačiau dramaturginiu požiūriu iškart aišku, 
ko iš tiesų vertas toks jo indėlis - juk tai tik pirktas nuval- 
kiotas pasirodymas. 

Šiuo svarstymu aš nenoriu implikuoti, kad broliavimasis 
vyksta tiktai tarp specialistų, laikinai atsidūrusių priešin- 
gose stovyklose. Kai ištikimybė vienai ir kitai pusei susikerta, 
grupė individų gali viešai paskelbti sudaranti vieną porą ko- 
mandų, o niekam negirdint sudaryti kitą. Kai dvi koman- 
dos privalo tarpusavyje palaikyti itin aukštos įtampos anta- 
gonizmą arba socialinę distanciją, o kartais ir vieną, ir kitą, 
galima tikėtis, kad jos įkurs aiškiai apribotą regioną, kuris 
tarnautų ne tik kaip komandų pasirodymų užkulisiai, bet ir 
kaip zona, kuri būtų atvira abiejų komandų nariams. Pa- 
vyzdžiui, valdiškose psichiatrinėse ligoninėse dažnai pama- 
tysime įrengtą kambarį arba izoliuotą ligoninės teritorijos 
dalį, kur pacientai ir prižiūrėtojai sanitarai gali susirinkti 
kartu, sakykim, pažaisti pokerį arba paliežuvauti kaip seni 
bičiuliai, ir visi žino, kad čia sanitarai nesielgs su pacientais 
valdingai. Panašius regionus kartais išvysime nužymėtus ir 
atitvertus armijų stovyklavietėse. Dar vienas pavyzdys iš pri- 
"siminimų apie gyvenimą jūroje: 

Jau seniai galioja tokia taisyklė, kad laivo virtuvėje visi gali 
nebaudžiami išsakyti tai, kas slegia širdį, panašiai kaip Haid par- 
ko kalbėtojų kampe, Londone. Jei karininkas, išžengdamas iš vir- 
tuvės, išsineš jūreiviui kokią neapykantą už tai, ką šis pasakė, jis 
netrukus pasijus sabotuojamas ir turės palikti laivą, arba visi su 
juo nutrauks bet kokius santykius.!? 


W Jan de Hartog, A Sailor's Life (New York, Harper Brothers, 1955), 
155:p: 

Visų pirma, su virėju niekuomet nepasijusi vienišas. Visuo- 
met aplink jį kas nors sukinėjasi, klausydamas jo apkalbų ar siel- 
varto istorijų, patogiai atsisėdęs ant mažo suolelio palei sieną, 
įkaitusią nuo priešpriešiais pleškančios krosnies, užsikėlęs kojas 
ant metalinio skersinio, įkaitusiais skruostais. Skersinis, į kurį 
viešintysis įremia pėdas, pasitarnauja mums kaip scenos užuo- 
mina: virtuvė juk yra tarsi laivo kaimo aikštė, o virėjas ir jo kros- 
nis — kioskelis, iš kurio pardavinėjami dešrainiai. Tai vienintelė 
vieta, kur karininkai ir eiliniai laive tarnaujantys vyrai susitinka 
kaip lygus su lygiu; tą netrunka išvysti jaunas jūreivis, įžengęs 
su visažinio išvaizda. Kone pavadinęs jį „brangučiu“ ar „drau- 
gužiu“, virėjas tuoj parodys jam jo vietą, šalia Hanso, naftinin- 
ko, ant mažučio suolelio... 

Jeigu neįmanoma tokiu būdu virtuvėje nesivaržant išsipasa- 
koti, kas slegia širdį, laivą ima gramzdinti povandeninės srovės. 
Visi sutinka, kad tropikuose įtampa išauga, o įgulą sunkiau su- 
valdyti. Vieni aiškina tą karščiu, kiti gi žino, jog tai įvyksta nete- 
kus amžių išmėginto saugos klapano: laivo virtuvės." 

Dažnai, kai dvi komandos sueina į socialinę sąveiką, vieną 
iš jų galėtume identifikuoti kaip turinčią žemesnį socialinį 
prestižą, o kitą komandą - aukštesnį. Paprastai kai galvoja- 
me apie tai, kas tokiu atveju padėtį išlygintų, tikimės, kad 
žemesnė komanda stengsis pakeisti sąveikos pagrindą pa- 
lankesne jai kryptimi arba sumažinti socialinę distanciją bei 
formalumą tarp savęs bei pranašesnės komandos. Tenka tik 
stebėtis, kad netrūksta atvejų, kai pranašesnės komandos pla- 
tesnių interesų vardan verčiau linkę sumažinti barjerus ir 
prisileisti žemesnę komandą arčiau, užmezgdamos su ja ar- 
timesnį ir daugiau lygiavos žadantį santykį. Įvertinę tai, kokių 
rezultatų galėtume susilaukti su užkulisių familiarumu at- 
sigręžę į Žemesniuosius, suprasime, kad jeigu mums nors 
kiek toliaregiškiau rūpi savo pačių interesai, tą turėtume 
padaryti nedelsdami. Taigi, ponas Barnardas pasakoja, kaip, . 
stengdamasis sukliudyti prasiveržti streikui, jis tyčia 


" Ibid., 154-155 p. 

keikdavosi, girdint bedarbių darbininkų interesams atsto- 
vaujančio komiteto nariams, be to, jei tikėsime jo pasakoji- 
mu, jis gerai žinojo štai ką: 

Mano įsitikinimu, kurį dar patvirtina ir tie, kurių nuomonę 
aš gerbiu, bendra taisyklė yra tokia: nieko nėra netinkamiau, kaip 
aukštesnę padėtį užimančiam asmeniui keiktis, nukreipiant keiksmus 
į pavaldinius ar žemesnio statuso asmenis, arba šiems girdint, 
nors jie ir nėra nusistatę kaip nors priešiškai keiksnojimui, tegul 
net ir žino, jog viršininkas pripratęs keiktis. Aš paminėčiau tik 
vieną kitą žmogų, kuris taip darydamas nebūtų pakenkęs savo paties 
reputacijai. Šito priežastis, manau, yra paprasta: dėl to paties, 
kas atima kilnumą pranašesniojo padėčiai, tampa sunku priimti 
ir padėčių skirtingumą. Taip pat, kai įtraukta ištisa organizacija, 
kai viršininko padetis simbolizuoja orgnizaciją, galima manyti, 
kad šituo užgaunamas ir organizacijos prestižas. Šiuo atveju, ku- 
ris veikiau išimtis, keikiamasi buvo sąmoningai, o keiksmus dar 
palydėdavo garsus trankymas į stalą.!? 

Panašią situaciją stebime tose psichiatrinėse ligoninėse, 
kur praktikuojama aplinkos terapija (milieu therapy). Kai slaugės 
ir sanitarai būdavo pakviečiami dalyvauti švenčiausiame ren- 
ginyje - medikų grupės susirinkimuose, nemedikams per- 
sonalo nariams tai suteikdavo progą pajusti, kad atstumas 
tarp jų ir gydytojų sumažėjo, ir tikėtis, jog tai juos paskatins 
aktyviau paremti gydytojų požiūrį į pacientus. Neretai su- 
tiksime, jog paaukojant tų, kas viršuje, išskirtinumą, įma- 
noma pagerinti esančiųjų apačioje nuotaiką. Senamadišką 
panašaus proceso aprašymą siūlo mums Maxwellas Jonesas, 
komentuodamas anglų patirtį aplinkos terapijos srityje: 

Skyriuje mes pamėginome suteikti gydytojams tokį vaidmenį, 
kad jis atitiktų ribotus mūsų gydymo tikslus ir padėtų išvengti 
apsimetinėjimo. Tai reiškė geroką atotrūkį nuo ligoninės tradici- 


!* Chester I. Barnard, Organization and Management (Cambridge, Mass.: 
Harvard University Press, 1949), 73-74 p. Tokį elgesį reikėtų aiš- 
kiai atskirti nuo šiurkščios kalbos ir elgesio viršininko, kuris visą 
laiką išlieka savo paties samdytų darbininkų komandoje ir tokiais 
metodais „privilioja“ juos dirbti. 

jos. Mes ir rengiamės ne taip, kad atitiktume įprastinę šios profe- 
sijos žmogaus sampratą. Vengiame balto chalato, akis badančio 
stetoskopo, agresyvaus perkusavimo plaktukėlio — atributų, su- 
stiprinančių mūsų kūnišką įvaizdį." 

Iš tiesų, kai analizuojame dviejų komandų sąveiką kas- 
dieninėse situacijose, paprastai matome, jog iš pranašesnės 
komandos tikimasi, kad ji mažumėlę nusileis. Viena, to tiki- 
masi todėl, kad toks fasado sušvelninimas tampa barterinių 
mainų pagrindu; pranašesnis gauna kokias nors paslaugas 
arba prekes; o žemesnis - jo savimeilę paglostančią artimu- 
mo pranašesniajam malonę. Taigi, žinoma, jog tas susitvar- 
dymas, kurį demonstruoja britų aukštesniosios klasės atstovai 
bendraudami su prekybininkais bei smulkiais valdininkė- 
liais, akimirksniu išgaruoja, kai šių Žemesniųjų tenka paprašyti 
kokios nors paslaugos. Toks distancijos sumažinimas dar gali 
tapti priemone spontaniškumui generuoti sąveikos metu ir 
metodu individams įtraukti į sąveiką. Bet kokiu atveju są- 
veika tarp dviejų komandų visuomet reiškia ir tai, jog šios 
leis sau šiokio tokio laisvumo, tegul jau vien tam, kad įsiti- 
kintų, ar nebūtų galima netikėtai įgyti pranašumo prieš opo- 
zicinę pusę. 

Kai atlikėjas atsisako likti savo vietoje, galime tikėtis, jog 
jis užsitrauks režisieriaus, jei toks yra, taip pat ir auditori- 
jos nemalonę. Kaip minėjome anksčiau šnekėdami apie 
triukšmingus kovotojus už savo teises, bet kokia papildo- 
ma nuolaida, kurią auditorijai suteikia vienas komandos narys, 

„sukelia grėsmę kitų pasirinktajai pozicijai ir atima saugu- 
mą, kurį suteikia žinojimas, kokią padėtį turėsi užimti, įsi- 
tikinimo, kad šią padėtį kontroliuoji. Taigi, kai viena iš mo- 
kytojų mokykloje per daug nuoširdžiausiai užjaučia savo auk- 
lėtinius arba įsitraukia į jų pasirodymą pertraukų metu, ar 
yra pasirengusi užmegzti artimą kontaktą su tais mokiniais, 
kurių Žemas statusas, kiti mokytojai pastebi, jog jiems sunku. 


* Maxwell Jones, The Therapeutic Community (New York: Basic Books, 
1953), 40 p. 

beišsaugoti teisingą sampratą apie tai, kaip iš tiesų turi dirbti 
mokytojas." Iš tiesų, kai kuris nors iš atlikėjų peržengia ri- 
bą, skiriančią komandas, kai kas nors iš jų tampa per daug 
artimas, per daug įsiteikiantis arba per daug antagonistiš- 
kas, reikia laukti, kad susiformuos atgarsių virtinė, kuri įta- 
kos žemesę komandą ir konkrečius ribos peržengėjus. 

Pateiksiu pavyzdį, kuriuo noriu paaiškinti, ką turiu gal- 
voje sakydamas „atgarsių virtinė“. Šį sykį buvo stebimi jū- 
reiviai prekybiniame laive. Autorius tvirtina, jog karinin- 
kams susiginčijus, kas eis laive sargybą, jų nesutarimais pa- 
sinaudodavo jūrininkai, pasiūlydami užuojautą karininkui, 
su kuriuo, jų manymu, būdavo pasielgta neteisingai: 

Šitaip darydami (įsiteikdami kuriai vienai iš susiginčijusių šalių), 
įgulos vyrai tikėdavosi, jog karininkas sušvelnins savo viršinin- 
kišką nuostatą ir leis jiems daugiau lygiavos svarstant padetį. Ne- 
trukus tai įkvėpė juos tikėtis ir tam tikrų privilegijų — pavyz- 
džiui, kad jiems bus leista stovėti vairinėje, o ne ant tiltelio. Jie 
pasinaudodavo kolegų nesutarimu tam, kad pagerintų savo kaip 
pavaldinių padėtį.“ 

Šiuolaikinės psichiatrinio gydymo kryptys duoda mums ir 
daugiau tokių pavyzdžių. Norėčiau kai kuriuos išjų paminėti. 

Vieną atvejį noriu pateikti iš Maxwello Joneso studijos; 
nors šitą pavyzdį veikiau reikėtų suprasti kaip pritarimą ten- 
dencijai mažinti statuso skirtingumus tarp įvairių persona- 
lo lygių, taip pat ir tarp pacientų bei medikų : | 

Medicinos seserų grupės vientisumą gali suardyti vienos iš 
"grupės narių nediskretiškas elgesys; medicinos sesuo, kuri atvi- 
rai leidžia, kad jos seksualines reikmes patenkintų pacientas, ap- 
verčia aukštyn kojom pacientų požiūrį į visą medicinos seserų grupę 
ir gerokai sumenkina terapinį medicinos seserų vaidmenį.!ė 

Kita iliustracija galėtų pasitarnauti Bettelheimo prisimi- 
nimai apie tai, kaip jis įkūrė terapinę aplinką Sonios Shan- 
kam ortogeninėje mokykloje, Čikagos universitete: 


"* Asmeninis Helen Blaw, mokytojos, pareiškimas. 
I5 Beattie, op. cit., 25-26 p. 
'* Maxwell Jones, op. cit., 38 p. 

Terapinės aplinkos scenografija kuriama taip, kad tokie fakto- 
"riai kaip asmeninis saugumas, adekvatus instinktyvių poreikių 
patenkinimas bei grupės parama didintų vaiko jautrumą tarpasme- 
niniams santykiams. Tačiau aplinkos terapijos tikslai liktų nepa- 
siekti, jeigu vaikai tuo pačiu nebūtų apsaugoti nuo nusivylimo, 
išgyvento aplinkoje, iš kurios kilę. Todėl svarbus vaiko saugumo 
jausmo šaltinis yra nuoseklus personalo elgesys, turiu galvoje tai, 
kad darbuotojai turėtų sugebėti atsispirti vaikų pastangoms su- 
kurstyti juos vieną prieš kitą. 

Šeimoje dauguma vaikų laimi vieno iš tėvų aistringą prisiriši- 
mą tik aistringų pretenzijų kitam iš tėvų kaina. Toks mechaniz- 
mas vaikui tampa pagrindu, kuriuo remdamasis vaikas neretai 
išmoksta kontroliuoti situaciją šeimoje kiršindamas tėvus vieną 
prieš kitą, tačiau tokiu keliu jis užsitikrina tik reliatyvų saugu- 
mą. Ypač sėkmingai naudojusių šią techniką vaikų sugebėjimas 
vėliau užmegzti neambivalentiškus santykius yra giliai pažeis- 
tas. Kaip ir bet kuriuo iš paminėtų atvejų, taip ir tada, kai vaikai 
atkuria edipines situacijas mokykloje, jie neigimo, teigimo arba 
dviprasmybių santykiais susisieja su atskirais mokyklos mokyto- 
jais. Ypač svarbu, kad tokie artimi saitai tarp vaikų ir individua- 
lių mokytojų nepaveiktų pačių personalo narių tarpusavio santy- 
kių. Jei visa terapinės aplinkos užimama erdve stokos nuoseklu- 
mo, toks prisirišimas lengvai išsigims į neurotiškus santykius ir 
suardys identifikacijos pagrindą ir iš palankumo užmegztus bei 
jau išpuoselėtus santykius." 

Pabaigai dar viena iliustracija, paimta iš grupinės tera- 
pijos projekto, kuriame pateikti apmatai pasiūlymų, kaip įveikti 
pasikartojančius sąveikos sunkumus, sukeltus įkyrių pacientų: 

Jie stengiasi užmegzti ypatingą santykį su gydytoju. Pacien- 
tai dažnai linkę puoselėti iliuzijas, kad tarp jo ir gydytojo egzis- 
tuoja slaptas supratimas, pavyzdžiui, jei kitas pacientas pareiš- 
kia tai, kas, jų manymu, skamba „beprotiškai“, jie stengiasi, 


" Bruno Bettelheim and Emmy Sylvester, „Milieu Therapy“, Psychoa- 
nalytic Review, XXXVI, 65 p. 

pagauti gydytojo žvilgsnį. Jeigu jiems pavyksta sulaukti reakci- 
jos iš gydytojo, kurią jie linkę interpretuoti kaip ypatingo ryšio 
su juo ženklą, tai gali gerokai pakenkti visos grupės darbui. 
Kadangi tokia pavojinga nebyli scena paprastai bus suvaidinta 
neverbališkai, gydytojas privalo ypač kontroliuoti savo never- 
balinę veiklą.'* 

Gal šios citatos daugiau kalba mums apie iš dalies už- 
maskuotas autorių socialines nuostatas nei apie bendrus pro- 
cesus, vykstančius, kai kas nors nukrypsta iš nurodytų vėžių, 
tačiau visai neseniai Stantonas ir Schwartzas savo darbe pa- 
teikė pakankamai smulkų aprašą tos pasekmių grandinės, 
kuri pradedama, peržengus ribą tarp dviejų komandų."* 

Minėta, jog krizės momentais šios ribos gali ūmai sugriūti, 
ir priešingų komandų nariai gali užmiršti jiems nurodytas 
vietas vienas kito atžvilgiu. Minėjome taip pat ir tai, kad 
kartais tam tikrų tikslų pasiekiama - tai akivaizdu, - suma- 
žinus barjerus tarp komandų, ir kad siekdamos tokių tikslų, 
pranašesnės komandos laikinai prisijungia prie žemesniųjų. 


'* Florence B. Powdermaker and others; „Preliminary Report for the 
National Research Council: Group Therapy Research Project,“ 26 p. 
Savos komandos išdavystė, sugaunant kitos komandos nario žvilgsnį, 
suprantama, yra pats įprasčiausias dalykas. Pastebėkime, jog kas- 
dieniniame gyvenime atsisakymas sueiti į tokio tipo suokalbišką ko- 
munikaciją, kai buvo pateiktas kvietimas tą padaryti, kvietėjui sa- 
vaime yra įžeidimas, tiesa, nedidelis. Gavusiam kvietimą iškyla dilema, 
ar išduoti tokio reikalaujamo suokalbio objektą, ar užgauti asmenį, 
reikalaujantį suokalbio. Pavyzdį pateikia Ivy Compton-Burnett, A Fa- 
mily and a Fortune (London: Eyre 6z Spottiswoode, 1948), 13 p.: 

„Bet aš neknarkiau, - tarė Blanche, jau nuolaidesniu tonu, jaus- 
damas, kad praranda viršų. - Tą pats turėčiau žinoti. Juk neįmano- 
ma būti nubudusiam, kelti tokį triukšmą ir jo negirdėti“. 

„Justine metė šelmišką žvilgsnį į visus, kas tik galėjo jį sugauti. 
Edgaras padarė tą iš pareigos, tačiau tuoj pat iš kitos jis nusuko 
akis šalin“. 

"* Alfred H. Stanton and Morris S. Schwartz, „The Management of a 
Type of Institutional Participation in Mental Illness,“ Psychiatry, XII, 
13-26 p. Šiame straipsnyje autoriai aprašo slaugių familiarumo su 
konkrečiais pacientais reiškinį ir jo įtaką pacientams, personalui ir 
pačioms taisyklių nesilaikančioms slaugėms. 

Reikėtų pridurti kaip apribojančią išlygą, kad sąveikaujan- 
čios komandos kartais atrodo pasiruošusios išžengti iš dra- 
matizuoto konteksto, kuris numatytas jų vaidybai, ir ilgam 
pasinerti į paleistuvingai neišrankios klinikinės, religinės ar 
etinės analizės orgijas. Šio proceso įtaigią versiją stebime evan- 
gelikų visuomeniniuose judėjimuose, praktikuojančiuose atvirą 
išpažintį. Nusidėjėlis, reikia pripažinti, kartais ne itin aukš- 
tos socialinės kilmės, atsistoja ir papasakoja kitiems seanso 
dalyviams tokius dalykus, kokius įprasta slėpti ar raciona- 
lizuoti; tačiau jis paaukoja savo paslaptis bei jį saugančią 
distanciją, ir jo auka įkvepia ir kitus susirinkusius įsitraukti 
į diskusijas su užkulisiuose įmanomu solidarumu. Grupės 
terapija taiko panašų mechanizmą, skirtą komandos dvasiai 
pažadinti, įkvėpti dalyviams užkulisių brolystę. Asmuo, kurį 
slegia moralinio pobūdžio nuodėmės, atsistoja ir pasakoja 
apie save, ragina ir kitus išsakyti visa tai, ko paprastai ne- 
sakytume vienas apie kitą įprastos sąveikos metu. Grupės 
viduje užsimezga solidarumas, ir ši taip vadinama „sociali- 
nė parama“ veikiausiai turi terapinę prasmę. (Kasdieninio 
gyvenimo požiūriu, vienintelis dalykas, kurį praranda pa- 
cientas, yra jo savigarba. Tokią pačią tendenciją greičiau- 
siai pastebėtume ir anksčiau mano minėtuose medicinos 
seserų = gydytojų susitikimuose.) 

Gali būti, kad tokie lūžiai nuo atskirumo prie artumo įvyksta 
nežmoniškos įtampos akimirkomis. O gal juos reikėtų ver- 
tinti ir kaip antidramaturginio visuomeninio judėjimo ap- 
raišką, išpažinties kultą? 

Gal toks ribų nepaisymas išreiškia natūralią socialinių per- 
mainų fazę, kurios metu viena komanda transformuojama į 
kitą: komandos, kurios tariamai buvo laikomos priešinin- 
kėmis, keičiasi paslaptimis, kad galėtų vėl iš pradžių sukaupti 
„Naujų skeletų, kuriuos suslėptų abiems bendrai priklausančioje, 
spintutėje“ (čia pažodžiui išskleista anglų kalbos idioma „ske- 
leton in the closet“, reiškianti „stropiai slepiamas“, dažnai 
„Šeimos paslaptis“, vert. past.). 

Tad matome, kad susiklosto situacijos, kai priešingos ko- 
mandos, nesvarbu, ar jos industrinės, santuokinės ar nacio- 
nalinės, atrodo, pasiruošusios ne tik atskleisti savo paslap- 
tis tam pačiam specialistui, bet ir pasiryžusios šį atsivėrimą 
įvykdyti priešininko akivaizdoje.?? 

Gal reikėtų užsiminti, kad viena iš palankiausių vietų stebėti 
skirtingų pozicijų sulyginimo veiklą, ypač laikinas išdavys- 
tes, ko gero, yra ne institucijos su nusistovėjusia socialine 
hierarchija, bet neoficialus draugiškas bendravimas, vyks- 
tąs tarp palyginti lygių asmenų. Iš tiesų, sankcionuotas tokio 
agresyvumo prasiveržimas atrodo viena iš draugijų gyve- 
nimo ryškesnių charakteristikų. Dažnai tokiomis progomis 
tikimasi, kad du asmenys, klausytojų vardan, palaikys vie- 
nas su kitu tausojantį pokalbį ir kiekvienas iš jų, tik juokais, 
pabandys sukompromituoti antrojo pasirinktą poziciją. Galbūt 
užsimegs flirtas, kurio metu vyrai bausis palaužti moterų 
nepasiekiamumo pozą, o moterys gal pabandys „išmušti“ iš 
vyrų įsipareigojimų jomis pasirūpinti, tuo pačiu nesuardy- 
damos vyrų gynybinių pozicijų. (Kai flirtuoja tie, kurie sy- 
kiu priklauso ir skirtingoms sutuoktinių komandoms, gali- 
mas dalykas, kad įvyks nerimtos išdavystės bei „išpardavi- 
mai“). Penkių - šešių asmenų pokalbio rateliuose esminiai 
deriniai, tokie kaip viena sutuoktinių pora ir kita, šeiminin- 
kai ir svečiai, vyrai ir moterys, gali lengvabūdiškai būti nu- 
stumti į šalį, o dalyviai išsirikiuos pasirengę iš naujo per- 
sigrupuoti į komandas, nepiktai vieni kitus provokuodami,. 
juokais šliedamiesi prie buvusios auditorijos ir atsigręžda- 
mi į buvusios komandos bičiulius, atvirai šiuos išduodami 
ar juokais sudarydami su jais suokalbį. Itin tinkama atrodo, 
jei koks nors reikšmingą padėtį užimąs asmuo prigirdomas 
ir priverčiamas nusimesti savo fasadą bei tapti intymiai 


“ Pavyzdžiu gali būti tas vaidmuo, kurį prisiskiria sau Tavistocko grupė, 
jie laiko save terapeutais, neva suderinančiais darbininkų ir mene- 
džerių antagonizmą industrinėse organizacijose. Žr. konsultacijų pro- 
tokolus, užregistruotus Elioto Jagues veikale The Changing Culture 
of a Factory (London: Tavistock Ltd., 1951). 

prieinamu mažumėlę už jį žemesniems. Tokį pat agresyvų 
toną, jau beveik visai be subtilybių, išgirsime žaidžiant žai- 
dimus ar krečiant tokius pokštus, kurie žmogų, esantį pa- 
juokos objektu, juokais priverčia „užkopti“ į tokią padėtį, 
kokioje jį vargiai įmanoma įsivaizduoti. 

Norėčiau pridurti dar vieną komentarą, gana apibendrintą, 
kuris, atrodo, kyla iš šių samprotavimų apie komandos el- 
gesį. Nesvarbu, kas yra tai, kas pagimdo žmogiškąjį sociali- 
nio kontakto ir bičiulystės troškimą, šito pasekmės įgauna 
dvejopą formą: poreikį turėti auditoriją, prieš kurią išmė- 
gintume išgirtąjį savo „aš“, ir poreikį turėti komandos bi- 
čiulių, su kuriais galėtume leistis į suokalbišką intymumą ir 
užkulisiui būdingą atsipalaidavimą. O čia jau šitos analizės 
rėmai tampa per ankšti tiems faktams, kuriuos ji pati iškėlė. 
Nors tos dvi funkcijos, kurias mūsų atžvilgiu gali įvykdyti 
kiti, paprastai būna atskirtos (šioje knygoje daugiausia ir ana- 
lizuoju priežastis, kodėl toks funkcijų atskyrimas būtinas), 
be abejo pasitaiko ir atvejų, kai abi funkcijas kone vienu metu 
vykdo tie patys kiti. Kaip minėjau, kartais šią dvigubą funkciją 
matome išreikštą kaip leidimą abiems pusėms nesivaržyti 
draugiškuose sambūriuose, o matome ją ir kaip vienos pu- 
sės įpareigojimą, į kurį nebūtinai atsakoma tuo pačių; kaip, 
tarkime, įpareigojimas, kuris „parankinio“ vaidmenį išple- 
čia tiek, kad jį atliekantis asmuo visuomet bus čia pat po 
ranka tam, kad arba paliudytų įspūdį, kurį daro jo šeimi- 
ninkas, arba padėtų pastarajam šį įspūdį perteikti. Taip, sa- 
kykime, psichiatrinės ligoninės nuošalesniuose kampeliuo- 
se gali išvysti sanitarą ir pacientą, kurie nuseno kartu; ir matom, 
kad iš paciento reikalaujama, jog jis būtų sanitaro juokelių 
atpirkimo ožiu kiekvienąkart, vos tik sanitaras parodys jam 
ženklą suokalbišku mirktelėjimu, ir tokia terapinė parama 
yra suteikiama sanitarui kiekvieną sykį, kai tik jis pareika- 
lauja. Šiuolaikinį karinio adjutanto postą taip pat galima bū-- 
tų laikyti tokiu „padėjėju“, nes šį postą užimantis asmuo savo 
generolui tarnauja kaip komandos bičiulis; panorėjus visuomet 
galima jį pašalinti arba panaudoti kaip auditorijos narį. Kiti 

pavyzdžiai - gatvių gaujos arba Holivudo režisieriaus asis- 
tento postas, kuris paprastai įsteigiamas aplink holivudines 
figūras susikuriančiuose „dvareliuose“. 

Šiame skyriuje aptarėme keturis tipus komunikacijos, kuri 
paprastai vyksta šalia pasirodyme kuriamo charakterio: el- 
gesį su nedalyvaujančiais, scenos užuominas, komandos suo- 
kalbį ir pozicijų sulyginimo praktikas. 

Kiekvienas iš šių elgesio tipų atkreipia dėmesį į vieną ir 
tą patį: komandos rodomas vaidinimas nėra spontaniška tie- 
sioginė reakcija į situaciją, absorbuojanti visą komandos energiją 
ir sudarantijos vienintelę socialinę realybę; pasirodymas yra 
sukurta realybė, iš kurios komandos nariai gali pasitraukti, 
ir pasitraukti taip toli, jog jie galės tuo pačiu metu, vaizduotėje 
ar iš tiesų, vaidinti kitus spektaklius, liudijančius apie kitas 
realybes. Nepriklausomai nuo to, ar atlikėjams atrodo, kad 
tas pastatymas, kurį jie rodo oficialiai, yra „realiausia“ iš 
realybių, ar ne, jie vis tiek vogčiomis išsiduos, kad vaidina 
ir kitas realybės versijas, jų tikrą gausybę, ir kad kiekviena 
iš jų, neabejokime, prieštarauja visoms kitoms. 


VI skyrius 


MENAS VALDYTI ĮSPŪDĮ 


Šiame skyriuje norėčiau sutelkti į viena viską, kas buvo pa- 
sakyta ar netiesiogiai užsiminta apie tas savybes, kurių iš 
atlikėjo pareikalauja užduotis sėkmingai suvaidinti scenoje 
charakterį. Todėl teks paminėti kai kurias įspūdžio valdy- 
mo technikas, kurios šias savybes įkūnija. Prieš pradedant 
tokią aptartį reikėtų paminėti, tam tikra prasme jau pasi- 
kartojant, kai kuriuos iš pagrindinių pasirodymo žlugdymo 
tipų, nes įspūdžio valdymo technikomis kaip tik ir siekia- 
ma tokių trukdymų išvengti. 

Šios analizės pradžioje svarstydami bendras pasirodymo 
charakteristikas minėjome, kad atlikėjas privalo jausti atsa- 
komybę už savo išraišką, nes patys menkiausi neatsargūs 
poelgiai kartais pasirodo sukonstruoti taip, kad jie taikliai 
perduoda tam momentui nepriderančius įspūdžius. Tokius 
poelgius pavadinome „netyčiniais gestais“. Ponsonby pateikia 
pavyzdį, kaip pasirodymo režisieriaus pastangos išvengti 
vieno netyčinio gesto sųkėlė kitą lygiai tokį patį gestą. 

Vienas iš pasiuntinybės atašė turėjo nešti pagalvelę su padė- 
tais ant jo garbingais apdovanojimais, ir kad jie nenukristų, aš, 
perdūręs segtuku aksominę pagalvėlę, iš apačios prisegiau prie 
jos žvaigždę. Tačiau atašė tuo nepasitenkino ir pritvirtino segtu- 
ku prie pagalvėlės dar ir kilpelę, kad tikrai nenukristų. Taigi įvy- 
ko taip, kad kai princas Aleksandras, pasakęs tinkamą progai kal- 
bą, mėgino „nusegti“ nuo pagalvėlės žvaigždę, jam teko gerokai 

pasikrapšty.., kol ją atsege. Tai gerokai sumenkino patį įspūdin- 
giliausią ceremonijos momentą.! 

Tenka pridurti, kad individas, kurį reikėtų laikyti atsa- 
kingu už tokio netyčinio gesto įvykdymą, šiuo gali iš esmės 
sukompromituoti savo paties vaidinimą, komandos bičiulio 
pasirodymą arba inscenizuotą auditorijos pasirodymą. 

Kai autsaideris atsitiktinai įžengia į regioną, kuriame ro- 
domas vaidinimas, arba auditorijos narys per neapdairumą 
įžengia į užkulisius, įsibrovėlis veikiausiai aptinka ten esančius 
flagrante delicto*. Niekam nieko blogo neketinant, šio regio- 
no veikla užsiėmę asmenys gali pasijusti akivaizdžiai apti- 
kti darant tai, kas nesiderina su tuo įspūdžiu, kurį jie, dėl 
kur kas platesnių socialinių priežasčių, yra įpareigoti suda- 
ryti įsibrovėliui matant. Tad čia ir susiduriame su taip va- 
dinamais „įsiveržimais ne laiku“. 

Konkretaus atlikėjo gyvenime praeityje, taip pat ir da- 
bartiniu metu jo atliekamų visų vaidmenų cikle, neišven- 
giamai atsiras bent vienas kitas toks faktas, kuris, įtrauk- 
tas į pasirodymą, sukompromituotų atlikėjo pretenzijas į 
tą „aš“, kurį jis mėgina sukurti kaip situacijos apibrėži- 
mo dalį. 

Tokiems faktams priklauso patikimai saugomos „tamsios 
paslaptys“ arba neigiamai vertinamos atlikėjo savybės, ku- 
rias visi mato, tačiau niekas apie jas neužsimena. Kai tokie 
faktai įtraukiami į situaciją, atlikėjas paprastai sutrikdomas. 
Suprantama, dėmesį į tokius faktus galima atkreipti netyči- 
niais gestais arba įsiveržimais ne laiku. Tačiau dažniau jie 
įvedami sąmoningais verbaliniais teiginiais arba neverbali- 
niais aktais, kurių prasmės, įtraukęs juos į sąveiką, individas 
nesupranta. Kasdienės vartosenos tikslu pavadinkime šiuos 
pertraukimus ar projekcijas „faux pas“ **. Kai atlikėjas nesu- 
simąstydamas netyčia įveda į sąveiką tokios informacijos, 


' Ponsonby, op. cit., 351 p. 
* nusikaltimo vietoje (Iot.). 
** klaidingas žingsnis (pranc.). 

kuri sugriaunajo paties komandos įvaizdį, kalbame apie „ne- 
"taktus" arba „leptelėjimus“. Kai atlikėjas kelia pavojų kitos 
komandos sukurtam savo paties įvaizdžiui, galime šne- 
kėti apie „plytas“ ar „nevykusius įsiterpimus“. Etiketo va- 
dovėliai pateikia klasikinių perspėjimų saugotis tokių ne- 
apdairumų: 

Jeigu draugijoje esama asmens, kurio jūs nepažįstate, atsar- 
giai laidykite kokias nors epigramas ar malonius mažučius sar- 
kazmus. Žiūrėkite, kad nepaleistumėte šmaikštaus pokšto apie virvę 
su kilpa tam, kieno tėvas buvo pakartas. Pirmoji sėkmingo pokal- 
bio prielaida yra gerai pažinti draugiją.? 

Jei susitikote draugą, kurio senokai nematėte, apie kurio situ- 
aciją ir šeimos istoriją nebuvote iš naujo informuotas ar nesate 
informuotas tiksliai, jums derėtų vengti teirautis arba daryti ko- 
kias nors užuominas apie konkrečius jo šeimos narius, kol neįgi- 
jote apie juos tikslesnių žinių. Kas nors gali būti miręs, kiti gali 
būti padarę kokių nors prasižengimų, atsiskyrę nuo šeimos arba 
juos gali būti ištikę kokios nors pasibaisetinos nelaimės.3 

Netyčiniai gestai, įsiveržimai ne laiku ir faux pas yra tie 
sumišimo ir disonanso šaltiniai, kuriuos įvykdęs asmuo ne- 
ketino jų vykdyti, kurių individas būtų išvengęs, jei būtų iš 
anksto žinojęs tokio savo poelgio pasekmes. Tačiau esama 
situacijų, dažnai vadinamų „scenomis“, kuriose individas 
elgiasi tokiu būdu, kad sunaikintų mandagų susitarimo iš- 
oriškumą arba jam rimtai pakenktų, ir nors jis šitaip elgiasi 
ne tik dėl to, kad sukeltų disonansą, jis vis viena veikia ži- 
„nodamas, jog disonansas tikriausiai kils. Čia tinka buitiška 
frazė „sukelti sceną“, nes iš tikrųjų tokie pertraukimai su- 
kuria naują sceną. Ankstesnė ir numatyta sąveika tarp ko- 
mandų staiga nustumiama į šalį ir į jos vietą galingai įsiver- 
žia nauja drama. Reikšminga, kad tokia nauja scena reika- 
lauja staigiai pergrupuoti narius į dvi naujas komandas ir iš 
naujo nužymėti jų atsakomybės ribas. 


“ The Laws of Etiguette (Philadelphia: Carey, Lee and Blanchard, 1836), 
101 p. 
* The Canons of Good Breedinę, 80 p. 

Kartais scenos įvyksta tada, kai komandų nariai nebega- 
li toliau Žiūrėti vienas kito netinkamo pasirodymo ir išrėžia 
viešą kritiką tiesiai į akis tiems individams, su kuriais jie 
turėtų dramaturgiškai bendradarbiauti. Toks neetiškas el- 
gesys dažnai pražūtingas vaidinimui, kurį besikivirčijantieji 
turėtų parodyti; viena ginčo pasekmė yra ta, kad auditorijai 
iškart atsiranda proga žvilgtelėti į užkulisius, o kita, kad au- 
ditorija ima rimtai įtarti, jog pats pastatymas kažkoks ydin- 
gas, jeigu jau tie, kas geriausiai jį išmano, nesusitaria. Kito 
tipo scenos įvyksta, kai auditorija nusprendžia, kad jie dau- 
giau nebegali Žaisti mandagaus sąveikos žaidimo arba kad 
jie nebenori to daugiau daryti, ir užsipuola atlikėją, pažer- 
dami tokių faktų ar ekspresinių poelgių, kurie, kaip žino abi 
komandos, nebus priimtini. Taip atsitinka ir tuomet, kai in- 
dividas sukaupia savo socialinę drąsą ir nusprendžia „vis- 
ką išdėti“ kitam į akis, kitaip sakant, „rimtai ištrinkti jam 
galvą“. Kriminalinis bylų nagrinėjimas įtvirtina tokią atvi- 
rą nesantaikos formą, panašiai kaip ir smurto detektyvų 
paskutinis skyrius, kur individui, iki šiol įtikinamai išsau- 
gojusiam nekaltumo pozą, visų akivaizdoje yra iškeliami 
nepaneigiami akivaizdūs įrodymai, jog jo poza yra tiktai poza. 
Kitos rūšies scena įvyksta, kai sąveika tarp dviejų asmenų 
tampa tokia triukšminga, įkaitusi ar kitaip ima traukti dė- 
mesį, jog šalia esantys asmenys, dalyvaujantys sąveikoje, yra 
priversti tapti liudininkais ar netgi palaikyti vieno arba kito 
dalyvio pusę, gal net įsivelti į peštynes. Ir pabaigai pami- 
nėkime dar vieno tipo sceną. Kai individas, veikiantis kaip 
vieno asmens komanda, rimtai patvirtina įvykdysiąs kokį 
įsipareigojimą ar pažadą, jis nepalieka sau iš šito jokios iš- 
eities, kol tokio įsipareigojimo ar pažado neatšaukia audi- 
torija, todėl prieš tą darydamasjis paprastai užsitikrina, kad 
šis jo įsipareigojimas ar pažadas susilauktų auditorijos pri- 
tarimo ir jai įtiktų. Bet jeigu jo motyvai pakankamai stip- 
rūs, individas galbūt prisiims net ir tokius įsipareigojimus 
ar pažadus, kuriuos, kaip pats žino, auditorija gali ir atmes- 
ti. Todėl auditorijai matant individas sąmoningai susilpnina 

gynybą, taip sakant, jų pasigaili. Tokiu poelgiu individas 
kreipiasi į auditoriją, ragindamas auditoriją jaustis jo komandos 
dalimi arba leisti jam pasijusti auditorijos komandos dali- 
mi. Tai pakankamai gėdinga, tačiau kai tokį reikalavimą, iš- 
keltą neapsisaugojus, atsisakoma patenkinti individui tie- 
siai į akis, jis patiria tai, ką vadiname pažeminimu. 

Aš apsvarsčiau kai kurias svarbesnes pasirodymų per- 
traukimų formas - netyčinius gestus, nesavalaikius įsiver- 
žimus, faux pas ir scenas. Tokie trukdymai kasdiene kalba 
vadinami „incidentais“. Kai įvyksta incidentas, kyla grės- 
mė atlikėjo kuriamai realybei. Tokios situacijos dalyviai vei- 
kiausiai reaguos pasimesdami, pasijusdami nepatogiai, su- 
trikdami, susinervindami. Perteikiant šią mintį pažodiškai, 
dalyviai iš tiesų „išeina iš veido“. Kai tokio pasimetimo ar 
sutrikimo požymiai tampa pastebimi, ta realybė, kokią no- 
rima parodyti vaidinimu, veikiausiai bus įstumta į pavojų, 
jos vaizdas praras ryškį, nes tokie nervingumo ženklai dažnai 
yra vaidmenį kuriančio individo aspektas, o ne jo kuriamo 
charakterio aspektas, todėl auditorijai primetamas žmo- 
gaus, esančio už kaukės, įvaizdis. Norint išvengti tokių in- 
cidentų ir iš jų išplaukiančių keblumų, reikėtų, kad visi 
sąveikos dalyviai, taip pat ir tuo metu nedalyvaujantys, pa- 
sižymėtų tam tikromis savybėmis ir pritaikytų šias savybes 
pasirodymui išgelbėti skirtose praktikose. Minėtas savybes 
ir praktikas aptarsime, jas sugrupavę tokiu būdu: savigy- 
nos priemonės, atlikėjų panaudojamos jų pasirodymui išgelbėti, 
apsauginės priemonės, auditorijos ir autsaiderių pasitelkia- 
mos tam, kad padėtų atlikėjui išgelbėti jo pasirodymą; ir pa- 
galiau priemonės, kurių tenka imtis atlikėjui, idant užtik- 
rintų auditorijai ir autsaideriams galimybę pritaikyti ap- 
saugines priemones jo pasirodymui gelbėti. 

Savigynos praktikos bei ją 
užtikrinančios savybės 


1. DRAMATURGINĖ IŠTIKIMYBĖ. Akivaizdu, kad jeigu komanda 
nori likti ištikima tai krypčiai, kurią ji pasirinko, tai koman- 
dos nariai privalo elgtis taip tarsi būtų prisiėmę tam tikrus 
moralinius įsipareigojimus. Pertraukose tarp pasirodymų jie 
neturi teisės išduoti komandos paslapčių; tai neleidžiama 
nei egoistiniais sumetimais, nei iš principo, nei dėl diskre- 
tiškumo stygiaus. Tad vyresniems šeimos nariams, jei jie nori 
apkalbinėti ar atvirauti tarpusavyje, dažnai tenka saugotis, 
kad jų nenugirstų vaikas, nes niekada negali tikrai Žinoti, 
ar vaikas neišpasakos kam paslapčių. 

Taigi turbūt tik tada, kai vaikas taps pakankamai protin- 
gu, jo tėvai, jam įžengus į kambarį, kaskart nepatylins bal- 
sų. XVIII a. rašytojai pasakoja apie tarnų neištikimybę, tik 
čia kalbama apie asmenis, kurie pagal savo amžių jau galė- 
tų elgtis ir taktiškiau: 

Tokia ištikimybės (tarnų šeimininkams) stoka sukeldavo galy- 
bę smulkių nepasitenkinimo priežasčių, ir apsaugotas nuo jos ne- 
buvo nei vienas, kas samdydavo tarnus. Labiausiai kompromituojanti 
tarnų savybė būdavo išpasakoti apie savo šeimininko reikalus. Į 
tai atkreipė dėmesį Defoe, perspėdamas namų darbininkes: 

Pridurkite prie kitų dorybių PAMALDUMĄ, kuris išmokys jus 
saugoti šeimos paslaptis; šio Stoka sukelia rimtus Nusiskundi- 
mus...“ ! | 

Tad balsai nuleidžiami ir prisiartinus tarnams, tačiau XVIII a. 
pabaigoje jau žinoma ir kita priemonė, kaip apsaugoti pa- 
slaptis nuo tarnų. 

Kelių aukštų stalelis tarnavo kaip nebylus padavėjas, ant ku- 
rio prieš prasidedant pietums tarnai sukraudavo maistą, gėrimus, 
valgymo įrankius, o tuomet pasišalindavo palikę svečius, kad jie 
apsitarnautų patys. * 


' Hecht, op. cit., 81 p. citata iš Defoe The Maidservant's Modest Defense. 
? Hecht, op. cit., 208 p. 

Apie tokią dramaturginę priemonę Anglijoje pasakoja Mary 
Hamilton: 

„Kai mano pusbrolis Charles Cathcart pietavo su mumis pas 
ledi Stormont; mes visi vaišinomes prie sukiojamų staliukų, ant 
kurių iš anksto buvo sudėti užkandžiai, todėl mūsų pokalbio ne- 
varžė kambaryje besisukinėjantys tarnai" 3 

„Per pietus mus aptarnavo parankūs „nebylūs padavė- 
jai“ „iš anksto paruošti staliukai - tad pokalbio metu nesijautė- 
me atgrasiai saugomi nuolat šalia stūksančių tarnų.“* 

Be to, komandos nariai neturėtų, pasinaudodami tuo, 
kad buvoja fasadiniame regione, inscenizuoti savo pačių 
vaidinimo, kaip, sakykim, daro amžiaus tekėti sulaukusios 
stenografės, kurios kartais nustelbia visą darbo kabineto aplinką 
demonstruodamos vešlias pagal paskutinę madą išpuoselė- 
tas savo grožybes. Atlikėjui nedera savo išėjimo vaidinti pa- 
naudoti kaip progą kaltinti savo komandą. Atlikėjai turėtų 
būti pasirengę su dėkingumu priimti ir menkesnius vaid- 
menis, atlikti juos su teigiama nuostata ir entuziazmu, ne- 
priklausomai nuo to, kada, kur ir kam suvaidinti jiems pa- 
skiria visa komanda. Jie privalo į savo vaidmenį įsijausti tiek, 
kiek prireiks, kad atliekamas vaidmuo auditorijai neatrodytų 
tuščias ir dirbtinis. 

Gal svarbiausias klausimas stengiantis išsaugoti koman- 
dos narių ištikimybę vieno kitam, (taip pat ir ištikimybę ki- 
tų tipų kolektyvų nariams) yra sutrukdyti atlikėjams pajus- 
ti auditorijai tokią užuojautą, kad tie kartais neatskleistų jai, 
"kokias pasekmes turėsiąs tas įspūdis, kuris prieš jos akis ku- 
riamas, ar kokiais nors kitokiais būdais nepriverstų visos 
komandos už tokį prieraišumą sumokėti. Pavyzdžiui, Brita- 
nijoje, nedidelėse bendruomenėse, parduotuvių menedže- 
riai dažnai pasirodys lojalūs organizacijai ir kaip įmanyda- 
mi liaupsins klientui parduodamą produktą, neretai užuot 
patarę meluodami, tačiau daug dažniau sutiksime pardavėją, 


3 Ibid., 208 p. 
* Ibid., 208 p. 

kuris ne tik apsimeta, kad įsijaučia į pirkėjo vaidmenį, bet ir 
iš tiesų praktiškai pataria, ką pirkti, ko ne. Tarkime, Šetlan- 
do saloje teko girdėti, kaip pardavėjas paduodamas klien- 
tui butelį gazuoto vyšnių limonado, tarstelėjo: „Nesupran- 
tu, kaip jūs šitą niekalą galite gerti“. Niekam iš girdėjusiųjų 
tai nepasirodė stulbinančiu atvirumu, - panašius komenta- 
rus gali kiekvieną dieną išgirsti salos parduotuvėse. Dega- 
linėse, pavyzdžiui, menedžeriai kartais nepritaria tam, kad 
aptarnaujantiems būtų paliekama arbatpinigių, nes toks el- 
gesys gali paskatinti neteisėtai be eilės aptarnauti kelis iš- 
rinktuosius, o tuo tarpu visi kiti klientai turės laukti eilėje. 

Viena iš pagrindinių technikų, kaip komanda gali apsi- 
saugoti nuo panašios neištikimybės, yra išugdyti tvirtą gru- 
pės solidarumo jausmą komandos viduje, o tam būtina su- 
kurti užkulisinį auditorijos įvaizdį - tokį nežmonišką, jog 
atlikėjai neišdrįstų savęs mulkinti, patikėdami tariamu sa- 
vo emociniu bei moraliniu imunitetu. Tad kiek komandos 
nariai ir jų kolegos sudaro socialinę bendruomenę, kuri su- 
geba kiekvienam atlikėjui pasiūlyti vietą ir moralinės para- 
mos šaltinį, nesvarbu, sėkmingai ar ne jis išsaugo prieš au- 
ditoriją savo fasadą, regis, tiek atlikėjai ir įstengia išvengti 
abejonių, kaltės ir bet kokio apgaudinėjimo. Gal beširdišką 
Indijos tagų, galvažudžių ir smaugikų įgudimą žudyti gali- 
ma būtų paaiškinti jų religija ir ritualinėmis praktikomis, 
kurių dalimi buvo ir plėšikavimas; gal kalinių sėkmingą „užsig- 
rūdinimą“ irgi paaiškintume jų vadinamajame „nusikal- 
tėlių“ pasaulyje egzistuojančiu socialiniu solidarumu ir 
taikliai išreiškiamu teisėtųjų pasaulio juodinimu. Gal so- 
lidarumo samprata bent iš dalies leidžia mums suprasti, 
kodėl grupės, kurios susvetimėjusios su bendruomene arba 
dar nėra į ją inkorporuotos, taip lengvai įsilieja į „nešva- 
rias“ profesijas ir tokias aptarnavimo sritis, kur reguliariai 
apgaudinėjama. 

Antroji technika, kaip įveikti pernelyg glaudų ryšį tarp 
atlikėjų ir auditorijos, yra periodiškas auditorijos keitimas. 
Taip degalinių menedžeriai kas kiek laiko būdavo perkeliami 

iš vienos degalinės į kitą, kad jie neužmegztų patvaresnių 
asmeninių kontaktų su konkrečiais klientais. Nustatyta, kad 
kai tokiems ryšiams būdavo leista užsimegzti, menedžeris 
kartais pirma atsižvelgdavo į paskolos prašančio bičiulio, o 
tik paskui į kompanijos interesus Banko menedžerius ir 
kunigus taip pat būdavo įprasta perkelti iš vienos vietos į 
kitą, dėl tų pačių priežasčių, kaip kažkuomet kolonijų ad- 
ministratorius. Kaip pamatysime iš šio pavyzdžio apie or- 
ganizuotą prostituciją, dar vienu pavyzdžiu galėtų būti kai 
kurių sričių moteriškos lyties profesionalės: 

Šiais laikais tokius reikalus tvarko Sindikatas. Merginos ne- 
paliekamos vienoje vietoje ilgiau, kad nesusipažintų su kuo nors 
artimiau, kad neimtų daugiau šnekėtis. Nedaug tėra šansų, kad 
mergina įsimylės kokį nors jaunuolį - na, suprantate, ir ims protes- 
tuoti. Tačiau, kad ir kaip ten būtų, prostitutė, kuri šią savaitę Či- 
kagoje, kitą savaitę atsidurs šv. Luise, o gal bus nusiųsta į dar 
pustuzinį vietų tame pačiame mieste, prieš išbrukant ją kur nors 
toliau. Ir jos niekuomet nežino, kur vyks, kol joms nepasakoma.“ 


2. DRAMATURGINĖ DISCIPLINA. Komandos pasirodymui 
lemtingai svarbu, kad kiekvienas komandos narys paklustų 
dramaturginei drausmei ir šios drausmės laikytųsi atlikda- 
mas savo vaidmenį. Turiu galvoje tą faktą, kad nors atlikė- 
jas yra tariamai pasinėręs į vaidybą, atsidėjęs tai veiklai, kurią 
atlieka, ir veikiausiai, kad į tai, ką daro, pasinėręs sponta- 
nišku, neapskaičiuotu būdu, vis viena, emocine prasme jis 
turėtų likti atsiribojęs nuo savo pasirodymo, kad įstengtų 
susidoroti su dramaturginiais netikėtumais, jeigu jų iškiltų. 
Jis privalo pademonstruoti, kad intelektualiai bei emociš- 
kai yra įsitraukęs į veiklos, kurią rodo, atlikimą, tačiau 


" Aišku, tokia išdavystė sistemingai inscenizuojama kai kuriose ko- 
mercinėse organizacijose, kur klientui klerkas suteikia „specialią“ 
kainos nuolaidą, vaidindamas, kad daro tai su viltimi, kad pirkėjas 
taps jo nuolatiniu klientu. 

* Charles Hamilton, Men of the Underworld (New York: Macmillan, 1952), 
222 p. 

privalo išlikti budrus ir iš tiesų jokiu būdu negali taip įsi- 
jausti į tai, ką vaidina, kad vaidyba atitrauktų jo dėmesį nuo 
bendros užduoties, nuo sėkmingo pasirodymo. 

Disciplinuotas atlikėjas, kalbant dramaturginiais termi- 
nais, yra toks, kuris atsimena savo vaidmenį ir jį atlikdamas 
nepriduria nenumatytų gestų, nepadaro jokių faux pas. Jis 
kupinas diskretiškumo, jis neišduoda pasirodymo nevalin- 
gujo paslapčių atskleidimu. Jis niekuomet „nepasimeta“, jis 
nepasiruošęs gali pridengti netinkamą savo komandos na- 
rių elgesį, tuo pačiu sudarydamas įspūdį, jog vaidina viso 
labo tik savo vaidmenį. O jeigu neįmanoma išvengti arba 
nuslėpti pasirodymo trukdymo, drausmingas atlikėjas bus 
pasiruošęs pateikti įtikinamą priežastį, paaiškinančią, ko- 
dėl į pasirodymo trukdį galima nė nekreipti dėmesio; jis pa- 
siruošęs juokais įtikinti, jog šis epizodas nė kiek nesvarbus, 
kuo nuoširdžiausiai atsiprašyti ir nusižeminęs raginti sugrąžinti 
į jų ankstesnę padėtį tuos, kas dėl šio trukdymo kalti. Dis- 
ciplinuotas atlikėjas nestokoja savikontrolės. Jis pajėgia 
nuslopinti emocinę reakciją į asmenines problemas, į koman- 
dos narius, kai jie suklysta, taip pat ir į auditoriją, kai ši pa- 
žadina jame nepageidaujamą palankumą arba priešiškumą. 
Jis moka susivaldyti ir nesijuokti iš tokių dalykų, kuriuos 
visi mano esant rimtais, sugeba įveikti save, kad nelaikytų 
rimtais tų dalykų, kurie visų suprantami kaip humoristiniai. 
Kitaip sakant, jis sugeba nuslopinti spontaniškus jausmus, 
idant sudarytų įspūdį, kad laikosi tos emocinės nuostatos, 
tos ekspresinės status guo, kokia nurodyta jo komandos pa- 
sirodymo, nes uždrausto afekto demonstravimas gali ne tik 
tapti nepageidaujamų atskleidimų priežastimi bei suardyti 
galiojantį konsensą, bet ir kelia grėsmę, kad auditorijai bus 
netiesiogiai pranešta apie komandos nario statusą. Discipli- 
nuotam atlikėjui nepritrūks savitvardos iš neoficialaus pri- 
vataus lygmens pereiti į kokius reikia viešumo lygmenis, ir 
tokios permainos neprivers jį sutrikti.? 


" Pvz. žr. Page, op. cit., 91-92 p. 

Dramaturginės disciplinos centras, galima sakyti, yra veido 
ir balso valdymas. Tai esminis asmens kaip atlikėjo sugebė- 
jimų patikrinimas. Tikrąją emocinę reakciją jam tenka pa- 
slėpti, o prideramą emocinę reakciją pademonstruoti. Atro- 
do, kad neretai komanda griebiasi erzinimo kaip neforma- 
lios iniciacijos priemonės, kuri skirta išugdyti naujo nario 
sugebėjimui „suprasti juokus“, o sykiu ir patikrinti, ar jis 
sugebės išlaikyti draugišką nusiteikimą, kai apie jokį drau- 
giškumą iš tiesų negali būti nė kalbos. Kai individas išlaiko 
tokį ekspresinės kontrolės patikrinimą, nesvarbu, ar jį gau- 
na iš naujų savo komandos narių juokų pavidalu, ar jam ne- 
tikėtai pasiūloma suvaidinti rimtame spektaklyje, nuo to laiko 
jis jau gali rizikuoti jaustis atlikėju, kuris gali pasitikėti sa- 
vimi, kuriuo gali pasikliauti kiti. Itin taiklus to pavyzdys 
pateikiamas Howardo S. Beckerio straipsnyje apie marichu- 
anos rūkymą. Beckeris praneša, jog nereguliariai vartojan- 
tis šį narkotiką asmuo labiau bijo, jog bus aptiktas tėvų ar 
bendradarbių, kurie nedelsiant pareikalaus iš jo pasirodyti 
kaip įprasta, tarytum jis nebūtų paveiktas narkotikų. Aki- 
vaizdu, jog vartojantis nereguliariai patvirtinamas kaip 
reguliarus vartotojas tik tada, kai jis išmoksta „būti apsvai- 
gęs“ ir tuo pačiu taip suvaidinti prieš nerūkančius, kad nė- 
maž neišsiduotų. Tokių pačių sunkumų, gal ne tokia dra- 
matiška forma, iškyla kasdieniame šeimos gyvenime, kai 
reikia nutarti, kiek turi būti apmokyti jaunieji komandos 
nariai, kad jie galėtų dalyvauti viešose ir pusiau viešose 
„ceremonijose, nes tik tuomet, kai vaikas išmokęs suvaldyti 
savo temperamentą, jis galės tapti pilnateisiu tokių ceremo- 
nijų dalyviu. 


3. DRAMATURGINIS APDAIRUMAS. Lojalumas ir discipli- 
na dramaturgine šių terminų prasme yra savybės, kurių rei- 
kalaujama iš komandos narių, jei jie nori, kad būtų tęsiamas 
jų surengtas pasirodymas. Be to, būtų naudinga, jeigu ko- 
mandos nariai pasitelktų daugiau įžvalgumo iš anksto nuspręs- 
dami, kokį vaidinimą statyti. Negalima prarasti apdairumo. 

Jeigu nedidelė tikimybė, kad jie bus matomi, galima pasi- 
naudoti proga ir atsipalaiduoti; kai nedidelis šansas, kad bus 
patikrinti, nereikšmingus faktus galima pateikti taip, kad jie 
sužėrėtų, o atlikėjai gali suvaidinti savo vaidmenį suteikda- 
mi jam visą jo didybę. Jei neparodoma pakankamai stropu- 
mo ir garbingumo, veikiausiai pasirodymas bus pertrauk- 
tas; jeigu stropumo ir garbingumo reikalaujama per griež- 
tai, tuomet atlikėjai tikriausiai bus suprasti ne tik „per daug 
gerai“ ,jie gali likti ir nesuprasti, ne iki galo suprasti ar griežtai 
apriboti tuo, ką gali sukurti iš jiems atvertų dramaturginių 
galimybių. Kitaip sakant, atsižvelgiant į komandos intere- 
sus, iš atlikėjų bus pareikalauta parodyti atsargumo ir apdai- 
rumo inscenizuojant pastatymą, iš anksto pasiruošiant gali- 
miems atsitiktinumams ir panaudojant dar neišsemtas pa- 
statymo galimybes. Dramaturginio apdairumo paisymas ar 
išraiška įgyja gerai mums pažįstamas formas, kai kurias iš 
šių įspūdžio valdymo technikų aptarsime vėliau. 
Akivaizdu, kad viena iš technikų, kurias gali panaudoti 
komanda, yra pasirinkti narius, kurie yra ištikimi ir draus- 
mingi, 0 antra —- aiškiai įsitikinti, kiek lojalumo ir discipli- 
nos komanda gali tikėtis iš savo narių kaip visumos, nes nuo 
to, kiek šių savybių turės komandos nariai, itin smarkiai pri- 
klausys galimybė tinkamai suvaidinti spektaklį, o sykiu ir 
tai, ar saugu suteikti vaidinimui rimties, svorio ir orumo. 
Apdairus atlikėjas taip pat negailės pastangų pasirinkti 
tokią auditoriją, kuri suteiks jam mažiausiai rūpesčių, leis-. 
dama jam rodyti tokį vaidinimą, kokį jis nori, ir neversda- 
ma jo vaidinti to, kurio nenori. Tarkime, užregistruota, jog 
mokytojai nemėgsta dirbti nei su Žemesniųjų, nei su vyres- 
niųjų klasių moksleiviais, nes šios abi grupės itin apsunkina 
uždavinį išlaikyti klasėje tokią situaciją, kuri leistų įtvirtin- 
ti profesinį mokytojo vaidmenį.š Mokytojai pereina mokyti 
viduriniųjų klasių būtent dėl šių dramaturginių priežasčių. 
Taip pat sukaupta duomenų apie tai, jog medicinos seserys 


* Becker, „Social Class Variations...“ op. cit., 461-462 p. 

mėgsta dirbti operacinėje, o ne aptarnauti ligonius palato- 
se, nes operacinėje taikomos priemonės laiduoja, jog audi- 
torija, kurią tesudaro vienas narys, netrukus ima nebesuvokti 
pasirodymo trūkumų, dėl to operacinė komanda gali atsi- 
palaiduoti ir pasišvęsti technologiniams, o ne dramaturgi- 
niams veiklos kriterijams vykdyti.? Kai auditorija užmiega, 
įmanoma netgi pasikviesti „šešėlinį chirurgą“, kadjis atlik- 
tų užduotis, kurias atlikę vėliau tvirtins visi kiti.'? Panašiai, 
sakykim, turint galvoje, jog iš vyro ir žmonos yra reikalau- 
jama parodyti santuokinį solidarumą užimant svečius, bū- 
tina, kad iš svečių tarpo būtų pašalinti tie nariai, į kuriuos 
jų požiūriai skiriasi.!' Tam, kad įtakinga ir valdžią turinti 
figūra sėkmingai suvaidintų draugiško asmens vaidmenį or- 
ganizacijoje vykstančioje sąveikoje, jam praverstų įsitaisyti 
asmeninį liftą ir apsijuosti keliomis eilėmis saugančių jį re- 
gistratorių bei sekretorių, kad niekas jo nepamatytų tuomet, 
kai jam tenka elgtis su kuo nors kaip beširdei būtybei ar snobui. 

Aišku, siekiant garantuoti, jog nė vienas komandos na- 
rys ir nė vienas auditorijos narys nepasielgtų neprideramai, 
lengviausia būtų kiek įmanoma apriboti abiejų komandų dydį. 
Jei visa kita ir liks nepasikeitę, vis viena, kuo mažiau narių, 
tuo mažesnė tikimybė, kad jie pridarys klaidų, sukels „sun- 
kumų“, išduos. Tad prekybos agentai su pasiūlymais pirkti 
mieliau artinasi prie pavienių klientų, nes įprasta manyti, 
jog dviejų asmenų auditorijai yra nepalyginamai sunkiau 
„parduoti“ negu vieno. Kai kuriose mokyklose galioja ne- 
rašyta taisyklė, jog nė vienas mokytojas neturi teisės įžengti 
į kito mokytojo klasę, kai šis veda pamoką; matyt, remiamasi 


* Nepublikuota Edithos Lentz tyrimų ataskaita. Reikia pastebėti, kad 
kartais be bendrosios anestezijos operuojamam pacientui būdavo 
uždedamos ausinės, kad jis girdėtų per radiją transliuojamą muzi- 
ką, tokiu būdu gana sėkmingai atitraukiant jį nuo operuojančios 
komandos pokalbio. 

'6 Solomon, op. cit., 108 p. 

"! Ši tema išvystyta Mary McCarthy novelėje „A Friend of the Fami- 
ly“, pakartotinai išspausdinta Mary McCarthy, Cast a Cold Eye (New 
York: Harcourt Brace, 1950). 

prielaida, jog greičiausiai naujas atlikėjas padarys ką nors 
tokio, kas laukiančioms moksleivių auditorijos akims pasi- 
rodys kaip prieštaravimas įspūdžiui, kurį su tokiu vargu sukūrė 
juos mokantis mokytojas.!* Tačiau reikia nurodyti dvi prie- 
žastis, dėl kurių toks asmenų skaičiaus apribojimo metodas 
taip pat yra ribotas. Pirma, kai kurių pastatymų neįmano- 
ma parodyti, jei neužtikrinama, kad techninei pagalbai su- 
teikti bus surinktas pakankamai didelis asmenų būrys. Tai- 
gi nors generalinis armijos štabas suvokia, kad kuo daugiau 
karininkų žinos tolimesnės veiksmų fazės planą, tuo dau- 
giau galima tikėtis, kad kuris nors iš jų atskleis strategines 
paslaptis, štabo karininkai vis viena priversti atskleisti pa- 
slaptis gana dideliam būriui kitų karininkų, kad galėtų pla- 
nuoti ir parengti operaciją. Antra, paaiškėja, kad individai, 
kaip ekspresinės ekipuotės elementai, kai kuriomis prasmė- 
mis gali būti panaudoti daug efektyviau nei tie scenografi- 
jos elementai, kurie nėra žmonės. Tuomet, jeigu individui 
bus suteikta ypatingo dramatinio reikšmingumo vieta, gali 
prireikti sutelkti ir gausią dvaro palydą, kad būtų sukurtas 
įtaigus jo liaupsinimo įspūdis. 

Minėjau, kad stengdamasis likti ištikimas faktams, atli- 
kėjas tikriausiai įmanys apsaugoti savo pastatymą, tačiau 
suręsti itin sudėtingą pasirodymą tuomet jam turbūt bus ne- 
lengva. Norint sukurti sudėtingą pastatymą scenoje, atlikė- 
jui, matyt, būtų saugiau atsitolinti nuo faktų nei laikytis jų 
įsikabinus. Religijos kulto atstovui visiškai nesudėtinga pa- 
rodyti iškilmingą, baimę varantį reginį, nes nėra jokių pri- 
imtų būdų, kuriais jo spektaklį būtų galima sukompromi- 
tuoti. Tarkime, profesionalas išsireikalauja, kad paslaugos, 
kurias jis teikia, būtų vertinamos ne pagal pasiektus rezul- 
tatus, bet pagal tai, kiek sėkmingai buvo pritaikyti jo profe- 
siniai įgūdžiai; žinoma, jis tvirtina, kad jo darbą įvertinti 
gali tik jo kolegų grupė. Šis profesionalas gali iš esmės at- 


'* Becker, „The Teacher in the Authority System of the Public School“, 
op. cit., 139 p. 

sidėti savo pasirodymui, su visa savo įtaka ir orumu, nes 
žino, jog tik ypač kvaila klaida galėtų sugadinti jo kuriamą 
įspūdį. Taigi, prekybininko pastangos įgyti profesinį man- 
datą galėtų būti suprantamos kaip pastangos įgyti kontrolę 
tai realybei, kurią jie siūlo savo klientams; ir vėl matome, 
kad kai tokią kontrolę įgyji, daugiau gali nesivarginti dėda- 
masis apdairiai kukliu, o vien tik didžiuotis savo profesijos 
išmanymu. 

Atrodo, jog esama ryšio tarp to, kiek vaidinant parodo- 
ma kuklumo, ir to, kiek trunka pasirodymas. Jei auditorija 
išvys tik trumpą vaidinimą, tikimybė, kad įvyks kokie nors 
kompromituojantys įvykiai, nedidelė, o atlikėjas jausis pa- 
lyginti saugiai, ypač anoniminėmis aplinkybėmis, net ir ta- 
da siekdamas išlaikyti fasadą, kuris ganėtinai melagingas." 
Amerikos visuomenėje egzistuoja vadinamasis „telefoninis 
balsas“, tam tikra išpuoselėto pokalbio forma, nenaudoja- 
ma šnekantis „akis į akį“, nes tai per daug pavojinga. Di- 
džiojoje Britanijoje tokių kontaktų tarp nepažįstamųjų me- 
tu, kai neabejojama, kad pokalbis bus labai trumpas, - na, 
tokios rūšies kontaktai, kaip „prašau“, „ačiū“, „atsiprašau“, 
„ar galiu kalbėti su ...“ — išgirsi daugiau valdiškos mokyk- 
los intonacijų nei esama valdišką mokyklą baigusių žmonių. 
Anglų-amerikiečių visuomenėje tokie socialiniai institutai 
kaip gyvenamieji būstai nėra aprūpinti pakankama scenos 
įranga, kad mandagaus svečių priėmimo spektaklį galėtų tęsti 
ilgiau nei kelias valandas; tik aukštesniosios ir vidurinio- 
-sios klasės namuose jau matome instituciją savaitgalio sve- 
čiui, nes tik šio lygio atlikėjai jaučiasi turintys pakankamai 
ženklų - prasmės nešėjų, kad galėtų parodyti ilgėlesnį svečio 


'* Kai paslaugas būtina teikti trumpai ir anonimiškai, aptarnaujantys 
asmenys išmoksta įžvelgti tai, ką jie vadina dirbtinumu. Tačiau ka- 
dangi jų padėtį aiškiai apibrėžia privalomas vaidmuo, į dirbtinumą 
jie negali atsakyti dirbtinumu. Tuo pačiu klientai, kurie yra tuo, kuo' 
dedasi esą, dažnai įtaria, kad aptarnaujančiam asmeniui tai nepa- 
tinka. Tuomet klientas gali susigėsti, nes jis jaučiasi taip, kaip jaus- 
tųsi, jei iš tiesų apsimetinėtų taip, kaip atrodo apsimetinėjąs. 

sutikimo vaidinimą. Sakykim, Šetlando bendruomenėje kai 
kas iš saliečių viduriniajai klasei priderantį vaidinimą įstengė 
ištempti tik per arbatą ar vienerius pietus, kartais per sa- 
vaitgalį; daugumai saliečių atrodė saugiau pasirodyti vidu- 
riniosios klasės auditorijoms priešakiniame balkone, o dar 
geriau bendruomenės salėje, kur pasirodymo naštą ir atsa- 
komybę galėjo pasidalinti ne vienas komandos narys. 

Atlikėjas, norįs elgtis dramaturgiškai, apdairiai turės pri- 
derinti savo vaidinimą prie informacijos apie sąlygas, kokio- 
mis jam teks vaidinti. XIX a. Londone senstelėjusios prosti- 
tutės, kurios dirbdamos stengdavosi neišlįsti iš pritemdytų 
parkų kampų, kad jų veidai neatbaidytų priviliotos audito- 
rijos, naudodavo dar senesnę už savo profesiją strategiją." 
Atlikėjas privalėtų turėti galvoje ne tik tai, kas bus matoma, 
jam dera atsižvelgti ir į auditorijos apie jį jau turimą infor- 
maciją. Kuo daugiau auditorija žino apie atlikėją, tuo ma- 
žiau įmanoma,jog ta informacija, kurią jie sužinos sąveikos 
metu, kaip nors radikaliau juos paveiks. Antra vertus, kai 
auditorija iš anksto neturi jokios informacijos, galima ma- 
nyti, jog informacija, gauta sąveikos metu, įgis lemiamos 
reikšmės. Tad galime tikėtis, jog individai atsipalaiduos ir 
taip įtemptai nebesirūpins fasadu būdami su tais, kuriuos 
pažista seniai, o sugriežtins fasado kontrolę su nepažįsta- 
mais asmenimis. Nepažįstamiems vaidinti reikia atsargiai. 

Reikia paminėti dar vieną aplinkybę, kuri susijusi su ko- 
munikacija. Apdairus atlikėjas turi atsižvelgti į tai, kokius. 
išorinius informacijos šaltinius pagrečiui sąveikos gali pa- 
siekti auditorija. Pavyzdžiui, Indijos tagų arba farsingarų 
genties nariai, sakoma, XIX a. pradžioje atlikdavę tokius ri- 
tualinius pasirodymus: 

Paprastai jie apsimesdavo esą pirkliais arba kareiviais, keliau- 
jančiais be ginklų, kad nesukeltų įtarimo, todel kai jie lyg niekur 
nieko pasiprašydavo, kad jiems būtų leista lydėti keliautojus, sa- 
vo išvaizda jie niekam nesukeldavo įtarimo. Daugelis tagų išsi- 


4 Mayhew, op. cit., tomas 4, 90 p. 

skirdavo švelnia išore ir neįtikėtinu galantiškumu, nes tokia maskuotė 
sudarydavo dalį jų dramaturginių išteklių, tad patikimai ginkluoti 
keliautojai be baimės leisdavo šiems vieškelių kunigaikščiams joti 
sykiu. Sėkmingai žengę pirmąjį žingsnį, tagai nusižeminusiu ir 
dėkingu elgesiu pamažėli laimėdavo savo aukų pasitikėjimą, jie 
apsimesdavo besidomintys jų reikalais, kol išuostinedavo smul- 
kmenas apie keliautojų namus, išsiaiškindavo, ar šių pasigestų, 
jeigu juos nužudytų, ar keliautojai pažįstą ką nors apylinkėse. 
Kartais jie sykiu nukeliaudavo ilgiausius atstumus, kol ištaiky- 
davo tinkamą progą išdavystei įvykdyti; aprašytas atvejis, kai gauja 
su vienuolikos asmenų šeimyna keliavo dvidešimt dienų, įveikė 
200 mylių, kol jiems pavyko išžudyti visą draugę ir likti neišaiš- 
kintiems. P 

Tagų vaidinimai pavykdavo - nepriklausomai nuo to, kad 
jų auditorijos budriai saugodavosi panašių atlikėjų (ir ne- 
delsdami pasiųsdavo mirti tuos, ką įtardavo priklausant ta- 
gams) - dar ir todėl, kad jie iš anksto žinojo, kokios sąlygos 
keliauninkų laukia; tačiau kai grupė iškildavo tolimon savo 
kelionėn, jiems nebelikdavo jokių būdų, kaip patikrinti pa- 
keleivingų sutiktųjų identiškumą; o jeigu kelionėje jiems kas 
nutikdavo, prireikdavo mėnesių, kol kas susivokdavo, kad 
keliautojai užgaišo; iki to laiko tagai, kurie iš pradžių su- 
vaidino keliautojams vaidinimą, o paskui juos nudėjo, bū- 
davo išgaravę. Tačiau savo gimtuosiuose kaimuose, kur juos 
pažinodavo ir kur jie būdavo suvaržyti, o jų nuodėmės su- 
skaičiuotos, tagų genties nariai elgdavosi kuo pavyzdingiausiai. 
Panašiai ir apdairūs amerikiečiai, kurie niekuomet nesuri- 
zikuos melagingai reprezentuoti savo socialinį statusą, gali 
neatsispirti pagundai surizikuoti nuvykę trumpam į vasa- 
ros kurortą. 

Jei išoriniai sąveikos šaltiniai gali sudaryti vieną pavojų, 
apie kurį nedera užmiršti apdairiam atlikėjui, tai kitą suda- 
ro vidiniai sąveikos informacijos šaltiniai. Todėl apdairus : 
atlikėjas derins savo pasirodymą atsižvelgdamas į scenos 


"5 Sleeman, op. cit., 25-26 p. 

rekvizitus bei užduotis, kurių atlikimas ir yra jo pasirody- 
mas. Pavyzdžiui, JAV reikalaujama, jog drabužių pardavė- 
jai neprarastų apdairumo girdami savo siūlomas prekes, nes 
klientai apžiūrėję ir pačiupinėję gali patikrinti, kas jiems siū- 
loma; o, sakykim, baldų pardavėjams nereikia laikytis tokio 
atsargumo, nes labai nedaug kas iš auditorijos pajėgia įver- 
tinti, kas iš tikrųjų slypi už jiems demonstruojamo lako ir 
faneros fasado.“ Šetlando viešbučio darbininkai visiškai ne- 
varžomai galėdavo sudėti ingredientus į sriubas ir pudin- 
gus, nes to, kas sriubos ar pudingo viduje, nematyti. Ypač 
lengva būdavo inscenizuoti sriubų virimą, jas virėjai gamindavo 
iš to, kas liko, pridurdami tą, ką turėdavo po ranka, ir pa- 
tiekdavo prieš kitus patiekalus. Gaminant mėsos gaminius, 
kur jau daug aiškiau matyti, kas pagaminta, tokios veiklos 
laisvės jau nebūdavo leidžiama; iš tikrųjų, šiuo atveju vieš- 
bučio darbininkų reikalavimai būdavo griežtesni negu svečių 
iš kontinento, nes ta mėsa, kuri trenkdavo kaip „pridvisu- 
si“ vietiniams, prašalaičiui galėjo kvepėti kaip „gerai iška- 
bėjusi“. Kita salos tradicija leisdavo senyvo amžiaus ūkinin- 
kams, apsimetus sergančiais, nebevilkti pačių sunkiausių su- 
augusiojo gyvenimo prievolių, nes jokio kitokio susitarimo, 
kada asmuo laikomas per senu dirbti, nebūta. Salos dakta- 
rai - nors tuo metu dirbęs daktaras šiai tradicijai neprita- 
rė - turėdavo susitaikyti su tuo faktu, kad niekas iš tikrųjų 
nežino, ar liga iš tikrųjų jau slypi Žmogaus kūne, ar dar ne, 
tad iš jo būdavo reikalaujama diagnozuoti nedviprasmiškai, 
apsiribojant tokiais nusiskundimais, kuriuos galima patikrinti. 
Panašiai, jei namų šeimininkei rūpi parodyti, kokius aukš- 
tus švaros reikalavimus ji sau kelia, pirmiausia ji turbūt at- 
kreips dėmesį į stiklinius paviršius svetainėje, nes purvas 
labiausiai krinta į akis ant stiklo: gal mažiau dėmesio ji pa- 
skirs tamsesniam ir ne taip nešvarą išduodančiam kilimui, 
kuris, matyt, ir parinktas įsitikinus, kad „tamsios spalvos 
paslepia nešvarumus“. O menininkui tikriausiai mažai terūpi 


"“ Tą mini Conant, op. cit., 169 p. 

dekoruoti savo studiją - faktiškai menininko studija jau pa- 
„ti savaime tapusi stereotipu, kur dirbantys užkulisiuose ne- 
sijaudina dėl to, ar juos kas mato, ar ne, iš dalies gal dėl to, 
kad menininko veiklos produkto visa vertė vis tiek yra - ar 
bent turėtų būti - tiesiogiai nustatoma pajautomis; o por- 
tretų tapytojams, antra vertus, tenka įsipareigoti, jog jie pa- 
ruoš klientui įtinkančias dekoracijas, todėl jie ir mėgsta iš 
anksto įrengtas, akiai malonias ir prabangias studijas, tarsi 
tuo garantuodami, jog įvykdys, ką užsimoję. Vėl matome, 
jog apgavikams tenka griebtis ypač sudėtingų ir skrupulin- 
gai parengtų asmeninių fasadų, 0 neretai susikurti ir kruopščiai 
parengtas socialines dekoracijas, ne vien dėl to, kad jie pra- 
gyvena iš melavimo, bet ir dėl tos priežasties, kad norint 
meluoti tokiu mastu ir nepakliūti, jiems tenka stengtis ben- 
drauti su asmenimis, kurie yra nepažįstami ir nepažįstami 
išliks, o sandėrius sugebėti nutraukti kaip įmanoma grei- 
čiau. Teisėti verslininkai, besistengiantys sudaryti sąžinin- 
gą sandėrį panašiomis aplinkybėmis, turėtų elgtis ne ma- 
žiau apdairiai, nes kaip tik tokiomis sąlygomis potencialūs 
investitoriai kruopščiai tikrina tų, kas nori jiems pardavi- 
nėti, charakterį. Trumpai sakant, kadangi apgavikas priva- 
lo apmulkinti savo klientus tokiomis aplinkybėmis, kai klientai 
tikisi, kad gali būti mulkinami, šiam tenka trukdyti klien- 
tams susidaryti teisingą įspūdį, jog jis gali būti tuo, kuo iš 
tiesų yra; o teisėtas prekybininkas tokiomis pačiomis aplin- 
kybėmis turėtų rūpintis sutrukdyti klientams susidaryti įspūdį, 
jog gali būti tuo, kuo nėra. 

Akivaizdu, jog ypatingo atsargumo reikia situacijose, kur 
atlikėjas savo elgesiu sukelia sau pačiam itin svarbias pa- 
sekmes. Aiškiausias pavyzdys - interviu prieš priimant į naują 
darbą. Juk dažnai intervuojantysis turi priimti rimtų pada- 
rinių intervuojamajam turėsiančius sprendimus, vien tik 
remdamasis informacija, kurią jam suteikė asmens, pagei- . 
daujančio gauti darbą, pasirodymas, šiuo atveju interviu. In- 
tervuojamam asmeniui tikriausiai atrodys, - ir pagrįstai, — 
kad kiekvienas jo poelgis bus išsiaiškintas kaip simboliškas, 

tadjis šiam pasirodymui gerai pasiruoš ir nuodugniai jį ap- 
galvos. Tokiais atvejais tikimės, kad intervuojamasis atkreips 
tinkamą dėmesį į savo išorę bei elgesio manieras, ne tik steng- 
damasis sukurti palankų įspūdį, bet sykiu apsidrausdamas, 
kad nesudarytų nepalankaus įspūdžio, kurį kartais gali pa- 
likti visai netyčia. 

Aptarkime dar vieną pavyzdį: tie, kam tenka dirbti radi- 
jo, o ypač televizijos studijose, itin aiškiai įsisąmoninę, kad 
tas Momentinis įspūdis, kurį jie sudarys, iš emės nulems jų 
vaizdą masinės auditorijos akyse; ir būtent šioje komunika- 
cinės industrijos srityje taip stengiamasi sudaryti teisingą 
įspūdį ir sykiu taip nerimastaujama, kad sudarytas įspūdis 
nepasirodytų netinkamas. Koks intensyvus šis rūpestis, 
galime suvokti pažvelgę į tą pažeminimą, kurį pasiryžę iš- 
kęsti aukštą padėtį užimantys atlikėjai, kad tik „pavyktų“ 
geriau pasirodyti: kongresmenai sutinka, kad jiems būtų 
daromas makiažas ir nurodinėjama, kaip apsirengti, profe- 
sionalūs boksininkai nusižemina, kad pasirodytų it kokie sun- 
kumų kilnotojai, užuot susirėmę kaip pridera." 

Atlikėjų apdairumas pasireiškia ir tuo, jog jie žino, kada 
ir kiek galima atsipalaiduoti savo išore. Kai komanda fizine 
prasme yra toli nuoją tikrinančios auditorijos ir nesitiki, jog 
ši netikėtai apsilankys, atsipalaiduoti galima beveik nepai- 
sant ribų. Teko girdėti, kad amerikiečių Jūrų laivyno bazės 
Ramiajame vandenyne paskutiniojo karo metu būdavo tvar- 
„komos beveik be jokių formalumų, užtat tekdavo itin valy- 
tis ir blizgintis, kai dalinys pajudėdavo į tokią vietą, kur buvo 
galima tikėtis išvysti dažniau apsilankančius auditorijos na- 
rius.'* Kai tikrintojams lengviau pasiekiama vieta, kur atlie- 
ka savo darbą komanda, tuomet šios galimybė atsipalaiduoti 
priklausys nuo jos susikurtos perspėjimo sistemos efekty- 
vumo ir patikimumo. Pastebėkime, kad radikalus atsipalai- 
davimas reikalauja ne tik įspėjimo sistemos, būtina dar, kad 


7 Žr. Johno Lardnerio savaitinę skiltį Newsweek, 1954, vasario 22, 59 p. 
'* Page, op. cit., 92 p. 

tarp perspėjimo ir patikrinimo liktų pakankamai laiko, nes 
komanda galės atsipalaiduoti tik tiek, kad tokią savo pozą 
suspėtų atitaisyti per tarpą nuo perspėjimo iki vizito. Tad 
kai mokytoja trumpam išeina iš klasės, jos auklėtiniai gal 
išdrįs sudribti nevalyvomis pozomis ir pašnibždomis pasi- 
šnekučiuoti, nes tokius nusižengimus galima atitaisyti per 
kelias sekundes nuo perspėjimo iki mokytojos sugrįžimo į 
klasę. Tačiau neįtikėtina, kad mokiniai bandytų slapčia už- 
sirūkyti, nes dūmų kvapo taip greitai nepanaikinsi. Įdomu, 
kad mokiniams, kaip ir kitiems atlikėjams, magės „išmėgin- 
ti ribas“ irjie džiugiai stengsis nunerti kaip įmanoma toliau 
nuo savo vietos, kad kai pasigirs perspėjimas, galėtų kaip 
pamišę šauti į savo vietą, kad tik nebūtų pagauti. Panašiais 
atvejais lemia ir reljefo pobūdis. Šetlando saloje nebūta jo- 
kių vaizdą užstojančių medžių ir nedaug drauge sugrupuo- 
tų pastatų. Kaimynai turėjo teisę užeiti vieni pas kitus, kai 
pasisukdavo netoliese, tačiau svečias būdavo pastebimas, dar 
gerokai prieš jam įžengiant. Visur šmirinėjantys ūkininkų 
šunys paprastai dar ir balsais paskelbdavo vizualinį perspėjimą, 
jie aplodavo svečią, palydėdami jį į vidų. Kaimiečiai tad ga- 
lėdavojaustis kiek nori atsipalaidavę, nes paprastai nuo svečio 
juos dar skirdavo tos kelios minutės, per kurias būdavo įma- 
noma sutvarkyti sceną. Aišku, veikiant tokiam perspėjimui, 
beldimasis į duris nebeatlikdavo vienos iš savo funkcijų, tad 
kaimynai ūkininkai ir apsieidavo be šios mandagybės, nors 
kai kurie būdavo įpratę prieš įžengdami dar pasiųsti papil- 
domo perspėjimo ženklą pabrūžuodami kojomis palei du- 
ris. Išnuomojamų butų lauko durys atsidaro tik tada, kai 
gyventojas iš vidaus nuspaudžia mygtuką, tokiu būdu ga- 
rantuojama, kad perspėta bus pakankamai iš anksto, 0 gy- 
ventojai turi galimybę visiškai atsipalaiduoti. 

Norėčiau paminėti dar vieną būdą, kokiu užtikrinamas 
dramaturginis apdairumas. Kai komandos atsiduria tiesio- 
giai viena prieš kitą, dar gali įvykti visa aibė smulkių įvy- 
kių, kurie gal visai atsitiktinai sukurs tokį bendrą įspūdį, 
kuris prieštaraus tam, mėginamam perteikti. Tai, kad visuomet 

esama grėsmės išsiduoti išraiškomis, yra pagrindinė tie- 
sioginės sąveikos sąvybė. Vienas kelias, kaip minėjome, to 
išvengti yra pasirinkti komandos narius, nestokojančius 
drausmingumo, tokius, kurie įstengtų atlikti vaidmenis ne- 
gremėzdiškai, taktiškai, be susidrovėjimo. Kitas metodas — 
iš anksto pasiruošti visiems įmanomiems ekspresijos atsi- 
tiktinumams. Šią strategiją galima pritaikyti taip: prieš aki- 
statą sąveikoje sudaryti išsamią programą, nurodant, kas, 
ką ir po ko darys. Taip bus išvengta sumaišties ir pertrau- 
kėlių, taip pat ir to įspūdžio, kurį auditorijos akyse sukeltų 
tokie sąveikos trukdymai. (Žinoma, toks pasiruošimas pa- 
gal programą turi savų pavojų. Vien tik pagal scenarijų pa- 
rengtas vaidinimas, kaip sakykim, scenoje rodoma pjesė, yra 
ypač efektyvus, su sąlyga, kad jokie nenumatyti įvykiai ne- 
pertraukia numatytos tekstų bei veiksmų sekos; nes jei ši 
seka pertraukiama, atlikėjams kyla pavojus nerasti kelio at- 
gal ir nesugraibyti tos replikos, kuri leistų jiems vėl grįžti į 
tą scenarijaus vietą, kur ši seka nutrūko. Tuomet pagal sce- 
narijų vaidinantys atlikėjai gali patekti į dar blogesnę padė- 
tį negu tie, kurie atlieka ne tokį griežtai pagal scenarijų or- 
ganizuotą vaidmenį.) Kitu būdu tokia programavimo tech- 
nika yra pritaikoma susitariant, kad nereikšmingi įvykiai (tokie, 
kaip kas pirmas įžengs į kambarį ar kas sėdės šalia šeimi- 
ninkės) bus laikomi pagarbos ženklais, ir kam juos išreikšti, 
bus nuspręsta remiantis tokiais principais, kurie nieko ne- 
užgauna, kaip antai, amžius, neabejotinas pranašumas ran-: 
gu, lytis. Taigi protokolas yra ne tik priemonė išreikšti įver- 
tinimams sąveikos metu; svarbiau tai, kad jis sykiu ir prie- 
monė „įžeminti“ potencialiai ardančioms išraiškoms visiems 
dalyvaujantiems priimtinu ir taikiu keliu. Trečias minėtos 
strategijos pritaikymas yra surepetuoti visą pasirodymo numerį 
taip, kad atlikėjai galėtų pasipraktikuoti atlikti savo vaid- 
menis, ir kad atsitiktinumai, kurie nebuvo numatyti, įvyktų 
tik tokiomis aplinkybėmis, kai juos galima saugiai įveikti. 
Ketvirta taktika - iš anksto bendrais kontūrais apibrėžti au- 
ditorijai, kokią reakciją į pasirodymą jai derėtų išreikšti. Kai 

auditorija tokiu būdu informuojama, sunku beatskirti atli- 
kėjus nuo auditorijos. Tokio tipo suokalbį dažnai matome 
ten, kur atlikėjui priskirtas sakralinis statusas ir jis negali 
pasitikėti auditorijos spontanišku taktu. Pavyzdžiui, Brita- 
nijoje damoms, kurios pristatomos rūmuose (galime sakyti, 
jog jos tampa karališkųjų atlikėjų auditorija), būna iš anksto 
stropiai nurodoma, ką dėvėti, kokiu limuzinu atvykti, kaip 
nusilenkti, ką sakyti. 


Apsaugos praktikos 


Minėjau tris savybes, kuriomis privalo pasižymėti koman- 
dos nariai, jeigu jų komanda nori sėkmingai pasirodyti: tai 
lojalumas, disciplina ir apdairumas. Kiekvienas iš šių suge- 
bėjimų išreiškiamas standartinėmis gynybinėmis techniko- 
mis, kurių pagalba atlikėjų trupė gali išgelbėti savo pasiro- 
dymą. Kai kurias iš šių technikų, konkrečiai, kaip valdyti 
įspūdį, jau apžvelgiau. Tokios technikos, kaip priėjimo prie 
užkulisių ir fasado regionų kontrolė, jau aptartos ankstes- 
niame skyriuje. Šiame skirsnyje noriu pabrėžti faktą, kad 
daugelis įspūdžio valdymo gynybinių technikų turi atitik- 
menis, technikas, kurias galėtume apibūdinti kaip auditori- 
jos ir autsaiderių taktišką nusiteikimą taikyti apsaugines 
taktikas bei nuostatas, padedant atlikėjams išgelbėti jų pa- 
sirodymą. Kadangi atlikėjų priklausomybė nuo auditorijos 
ir autsaiderių dažnai pervertinama, aš čia priminsiu vieną 
kitą iš tų kelių apsauginių technikų, kurios paprastai panau- 
dojamos kartu, nors analitiniu požiūriu kiekvieną apsaugi- 
nę praktiką geriau aptarti siejant ją su atitinkama savigynos 
taktika. 

Pirma, reikėtų suprasti, kad priėjimas prie vaidinimo ųž- 
kulisių ir fasado regionų kontroliuojamas ne tik atlikėjų, bet 
ir kitų asmenų. Individai savo noru laikosi nuošaliai nuo tų 
regionų, į kuriuos nebuvo pakviesti. (Toks taktiškumas vietos 
atžvilgiu analogiškas „diskretiškumui“, kurį jau pavadinome 

taktu, kai kalbėjome apie faktus.) O kai autsaideriai išvysta, 
jog tuoj įžengs į tokį regioną, jie dažnai jau ten esantiems 
pasiunčia perspėjimą - arba kaip nors pranešdami, ar pasi- 
belsdami, ar atsikosėdami, kad prireikus įsiveržimas būtų 
sustabdytas arba scenos dekoracijos skubiai sutvarkytos ir 
dalyvaujantys situacijoje „nutaisytų“ atitinkamas veidų iš- 
raiškas.! Tokį taktiškumą galima be galo be krašto tobulin- 
ti. Štai jei individas prisistato nepažįstamajam rekomenda- 
ciniu laišku, dera įteikti laišką adresatui prieš pasirodant jo 
akivaizdoje, adresatas tuomet turės laiko nuspręsti, kokiu 
būdu sutikti šį individą, neskubėdamas pasirinks tokią iš- 
raiškos manierą, kuri dera šiam sutikimui.? 

Dažnai matome, kad kai sąveika turi vykti autsaideriams 
dalyvaujant, autsaideriai taktiškai elgiasi taip, tarsi sąveika 
jų nedomintų, tarsi ji jiems nė kiek nerūpėtų, tarsi jie net 
nesusivoktų, kas jos metu vyksta. Taip kad, jeigu sienos ar- 
ba atstumas nesuteikia fizinės izoliacijos, tai pakankamą izo- 
liaciją užtikrina patys konvencionalumai. Taigi, kai dvi grupės 
asmenų atsiduria už kaimyninių pertvarų restorane, tikimasi, 
jog nė viena, nė kita nepiktnaudžiaus realiai atsiradusia ga- 
limybe nugirsti, apie ką šneka kiti. 

Žinoma, skirtingose visuomenėse ir pokultūrėse suprati- 
mas apie taktišku nedėmesingumu pasireiškiantį etiketą ir 
privatumą, kurįjis užtikrina, skiriasi. Viduriniajai klasei pri- 
klausanti anglų-amerikiečių visuomenės dalis gerbia įsiti- 
„ kinimą, jog nėra ko kišti nosies į kitų žmonių reikalus, kad 
pridera paisyti savo. Tik tada, kai moteriai iškrinta paketas, 
kai kolegai vairuotojui užgęsta motoras kelio viduryje ar kai 
vežimėlyje paliktas pradeda plyšauti kūdikis, viduriniosios 


" Kambarinės dažnai mokomos įeiti į kambarį nepasibeldusios arba 
pasibelsti ir įeiti, matyt, įsitikinus, kad jos yra ne-asmenys, prieš ku- 
riuos esantiems kambaryje nebūtina apsimetinėti ar kaip nors pasi- 
ruošti sąveikai su jomis. Panašiai į viena kitos virtuvę įžengs ir besi- 
bičiuliaujančios namų šeimininkės, kurios tarsi parodo neturinčios 
viena nuo kitos ką slėpti. 

* Esguire Etiguette, op. cit., 73 p. 

klasės atstovui jau pasirodys tinkama akimirka sugriauti pa- 
„tikimai juos skiriančią sieną. Šetlando saloje galiojo kitokios 
taisyklės. Jei kas atsidurdavo tarp kitų Žmonių, dirbančių 
ką sunkaus, iš jo būdavo tikimasi pagalbos, ypač jeigu dar- 
bas tebūdavo trumpas ir reikalaudavo jėgos. Tokia atsitikti- 
nė pagalba, kurią vienas kitam suteikdavo, buvo laikoma 
savaime suprantamu dalyku ir tereikšdavo ji tik bendrą vi- 
sų šios salos gyventojų statusą. 

Kai auditorija jau įsileidžiama į vaidinimą, iš jų toliau 
reikalaujama elgtis taktiškai. Matome, jog egzistuoja pakan- 
kamai subtilus etiketas, kuriuo vadovaujasi individai, tapę 
auditorijos nariais. Tada jau taktiškumas pasireiškia taip: 
parodyti atitinkamą dėmesį ir susidomėjimą, būti pasiren- 
gus susitvardyti ir nepradėti rodyti savo paties vaidinimo, 
tokiu būdu sukeliant per daug prieštaravimų, pertraukimų 
ar reikalaujant dėmesio, užgniaužti bet kokius tvirtinimus 
ar poelgius, galinčius sukelti faux pas, o visų pirmiausia, norėti 
išvengti „scenos“. Auditorijos taktas yra toks visuotinis da- 
lykas, jog galime tikėtis, kad jį parodys net ir individai, ku- 
rie garsėja netinkamu elgesiu, psichiatrinių ligoninių pacientai. 
Štai viena tyrusiųjų grupė praneša: 

O kitą kartą personalo nariai, nepasitarę su pacientais, nu- 
sprendė surengti jiems Valentino dienos vakarėlį. Daug kas iš pacientų 
nenorėjo eiti, tačiau vis viena atėjo, nes jiems atrodė, kad užduos 
širdį vakarėlį surengusioms medicinos seserims praktikantėms. Žai- 
dimai, kuriuos jos sugalvojo žaisti, buvo labai vaikiški; daugelis 
pacientų jautėsi nepaprastai kvailai juos žaisdami ir apsidžiaugė, 
kai vakarėlis pasibaigė, ir visi vėl galėjo užsiimti kas kuo norįs.“ 

Kitoje psichiatrinėje ligoninėje buvo pastebėta, kad kai etni- 
niu pagrindu susibūrusi organizacija rengdavo šokius pacientams 
Raudonojo kryžiaus ligoninės patalpose, tokiu būdu leisdama už- 
siimti labdaringa veikla daugeliui iš likimo nuskriaustų savo dukterų, 


* William Caudill, Frederick C. Redlich, Helen R.Gilmore and Eugene 
B. Brody, „Social Structure and Interaction Processes on a Psychiat- 
ric Ward,“ American Journal of Orthopsychiatry, XXII, 321-322 p. 

kas nors iš ligoninės žmonių imdavo mygti tuos kelis pacientus 
vyrus šias merginas šokdinti, kad tokiu būdu lankytojoms susi- 
darytų įspūdis, jog tai jos nudžiugina savo bičiulyste asmenis, 
dar nelaimingesnius už jas pačias.“ 

Kai atlikėjas padaro kokį apsirikimą, kuris aiškiai išduo- 
da neatitikimą tarp kuriamo įspūdžio ir atsivėrusios realy- 
bės, auditorija gali taktiškai „nepastebėti“ šios klaidos ar mielai 
priimti tą pasiteisinimą, kuriuo neatitikimas pridengiamas. 
Tomis akimirkomis, kai atlikėjus ištinka krizė, visa audito- 
rija gali tapti nebyliais jų suokalbininkais, bandydama juos 
išgelbėti. Tad jeigu ir vėl pažvelgiame į psichiatrinę ligoni- 
nę, matome, kad kai pacientas numiršta kokiomis nors keis- 
tomis aplinkybėmis, taip, kad gali kilti abejonių tinkamo gy- 
dymo įspūdžiu, kurį stengiasi palaikyti personalas, kiti pa- 
cientai, paprastai linkę pridaryti ligoninės personalui rūpesčių, 
gali taktiškai sušvelninti šias karinės padėties sąlygas ir itin 
subtiliai padėti palaikyti visiškai klaidingą įspūdį, jog jie 
nesuprato to, kas įvyko.* Panašiai, kai vyksta patikrinimai 
mokyklose, kareivinėse, ligoninėje arba namuose, auditori- 
ja tikriausiai elgsis pavyzdingai, kad atlikėjai, kurie yra tik- 
rinami, galėtų parodyti pavyzdinį vaidinimą. Tokiais mo- 
mentais komandos eilės laikinai pasislenka, kad tikrinantis 
prižiūrėtojas, generolas, direktorius ar svečias liktų akis į akį 
su atlikėjais ir auditorija, kurie šią akimirką sudaro suokalbį. 

Pabaigai galime pacituoti dar vieną taktiško elgesio at- 
vejį. Kai žinoma, kad atlikėjas yra pradedantysis ir greičiau. 
nei kas kitas gali pridaryti trikdančių klaidų, auditorija dažniau 
parodo didesnį supratingumą susivaldydama ir nesukelda- 
ma tokių sunkumų, kokių pridarytų kitu atveju. 

Auditorijos jaučiasi motyvuotos elgtis taktiškai dėl to, kad 
jos tiesiogiai tapatina save su atlikėjais, arba dėl to, kad nori 


* Autoriaus studija, 1953-1954. 

5 Žr. Taxel, op. cit., 118 p. Kai dvi komandos žino kokį trikdantį faktą 
ir kiekviena žino, kad kita komanda tai žino, tačiau nė viena komanda 
atvirai neprisipažįsta tai žinanti, susiduriame su tuo, ką Robertas Du- 
binas pavadino „organizacine fikcija“. Žr. Dubin, op. cit., 341-345 p. 

išvengti „scenos“ arba įsiteikti atlikėjams, kad šiuos galėtų 
išnaudoti. Šis paskutinis paaiškinimas turbūt labiausiai mėgs- 
tamas. Atrodo, kad sėkmingiausiai savo darbą dirbančios 
gatvės moterys kaip tik ir yra tos, kurios pasiruošusios su- 
vaidinti, jog gyvai pritaria savo klientų spektakliui, tokiu 
būdu pademonstruodamos tą liūdną dramaturginį faktą, kad 
„Širdelės“ ir žmonos nėra vienintelės savo lyties atstovės, 
kurioms tenka užsiimti aukštesnėmis prostitucijos formomis: 

Mary Lee sako, jog dėl pono Blakesee ji nepadaranti nieko daugiau 
kaip dėl bet kurio kito turtingo savo kliento. 

„Darau tai, ko, žinau, jie nori, apsimetu, jog „nuprotėju“ dėl 
jų. Kartais jie elgiasi it maži berniukai, žaidžiantys savo žaidi- 
mus. Ponas Blakesee visada žaidžia. Jis žaidžia urvinį žmogų. Jis 
ateina pas mane į butą ir pastveria mane ant rankų, jis laiko ma- 
ne tol, kol, jo manymu, man užgniaužia kvapą. Tai anekdotas. 
Kai jis pasimyli su manimi, jam turiu pasakyti: „Brangusis, tu 
suteiki man tiek laimės, kad aš tuoj pravirksiu“. Nepatikėsite, kad 
suaugęs vyras norėtų žaisti tokius žaidimus. Bet jis nori. Ne tik 
jis. Dauguma turtingų vyrų nori.“ 

Mary Lee taip įsitikinusi, jog pagrindinis jos kapitalas, prekiau- 
jant su turtingais klientais, yra jos sugebėjimas elgtis spontaniškai, 
jog ji neseniai užsirašė į eilę, kad jai būtų atlikta nevaisingumą 
užtikrinanti operacija. Jai atrodo, kad tokiu būdu ji investuoja į 
savo karjerą.“ 

Šiuo atveju ir vėl kontekstas, kurį taikome savo analizei, 
virsta apribojimu: nes taktiški auditorijos veiksmai gali įgy- 
ti tokias formas, kurios bus rafinuotesnės nei pasirodymas, 
į kurį jais reaguojama. 

Norėčiau dar pridurti vieną pastebėjimą apie taktišku- 
mą. Kai auditorija parodo takto, atsiranda galimybė, kad at- 
likėjai sužinos, jog jie yra taktiškai saugomi. Kai tai įvyksta, 
atsiranda dar ir tokia galimybė, kad auditorija sužinos, kad 
atlikėjai Žino, jog jie yra taktiškai saugomi. Tuomet savo ruožtu 
tampa įmanoma, jog atlikėjai sužinos, jog auditorija žino, 


“ Murtagh and Harris, op. cit., 165 p. Žr. taip pat 161-167 p. 

jog atlikėjai Žino esą saugomi. Tad kai susiklosto tokia in- 
formuotumo situacija, pasirodyme gali ateiti toks momen- 
tas, kai komandų atskirumas subyrės ir akimirką jį pakeis 
susitikimas žvilgsniais, kai kiekviena komanda atvirai pri- 
sipažins kitai apie tai, kiek ji informuota. Tokiomis akimir- 
komis visa socialinės sąveikos dramaturginė struktūra stai- 
ga ir nenumaldomai apsinuogina, trumpam išnyksta komandas 
skirianti riba. Kai toks kadras iš arti privers susigėsti ar pra- 
pliupti juoku, veikiausiai komandos vėl sparčiai pasitrauks 
į joms nurodytų charakterių rėmus. 


Taktas del takto 


Jau įrodinėjome, kad auditorija reikšmingai prisideda prie 
pasirodymo įvykio, parodydama taktą arba atlikėjo naudai 
pasitelkdama apsaugines praktikas. Akivaizdu, tam, kad au- 
ditorija galėtų pademonstruoti taktą atlikėjo naudai, atlikė- 
jas turi elgtis taip, jog auditorijai būtų įmanoma jam tokią 
pagalbą suteikti. Tam prireikia disciplinos ir apdairumo, tačiau 
ne bet kokio. Pavyzdžiui, jau minėjome, kad taktiški autsai- 
deriai fizine prasme atsidūrę tokioje padėtyje, kai gali klau- 
sytis, kaip vyksta kitų sąveika, apsimeta, jog nekreipia jo- 
kio dėmesio. Tam, kad padėtų šiems taktiškai atsitraukti, 
dalyviai, kurie junta, jog fizine prasme jie gali būti išgirsti, 
greičiausiai praleis iš savo pokalbio ar veiklos visa tai, kas: 
galėtų apsunkinti autsaiderių taktišką susitvardymą, o tuo 
pačiu įtrauks pakankamai pusiau konfidencialių faktų, pa- 
rodydami, kad jie nejaučia nepasitikėjimo autsaiderių de- 
monstruojama nuošalia laikysena. Pavyzdžiui, jeigu sekre- 
torei liepta lankytojui taktiškai pasakyti, jog asmens, kurį 
jis pageidauja pamatyti, nėra, tai būdamas apdairus, lanky- 
tojas pasitrauks toliau nuo vidinio telefono, kad jam nerei- 
kėtų klausytis, ką sekretorei sako asmuo, kurio neva ten „nėra“. 

Norėčiau paminėti porą bendresnių strategijų, kurios susi- 
jusios su taktišku reagavimu į taktą. Pirma, atlikėjas turėtų 

būti jautrus užuominoms ir pasiruošęs jas priimti, nes tik 
tokiomis užuominomis auditorija gali perspėti atlikėją, kad 
jo pasirodymas nepriimtinas ir jis turėtų jį kuo veikiau mo- 
difikuoti, jeigu nori išgelbėti situaciją. 

Antra,jeigu atlikėjas ketina melagingai reprezentuoti faktus, 
tai jis privalo tą daryti laikydamasis melagingo reprezenta- 
vimo etiketo; jis negali įstumti savęs į tokią padėtį, iš kurios 
jo neištrauks nė pats nevykėliškiausias pasiteisinimas ar la- 
biausiai padėti nusiteikusi auditorija. Sakydamas netiesą, at- 
likėjas įpareigotas išlaikyti balse juokaujamą atspalvį, kad 
jeigu kartais jį sugautų, jis galėtų išsižadėti bet kokių pre- 
tenzijų į rimtumą ir pareikšti juokavęs. Iš nesąžiningai ro- 
dančio fizinę savo išorę atlikėjo reikalaujama naudotis me- 
todu, kuris leidžia „nekaltą pasiteisinimą“. Taigi plinkan- 
tiems vyrams, kurie mėgsta dėvėti skrybėlę patalpos viduje 
ir lauke, šis įprotis daugiau ar mažiau atleidžiamas, nes vi- 
siškai tikėtina, jog jie persišaldę, kad paprasčiausiai užmir- 
šo nusiimti skrybėlę ar kad juos netikėtai gali užklupti lietus; 
o tupetas (nedidelis perukas, dėvimas ant plikos vietos, vert. 
past.) jį dėvinčiam nesuteikia jokio pasiteisinimo, kaip ne- 
suteikia ir auditorijai jokio pateisinimo jį pateisinti. Tam tikra 
prasme, jau anksčiau mūsų minėtą kategoriją „apsišaukėlį“ 
galima apibūdinti kaip asmenį, kuris trukdo auditorijai taktiškai 
reaguoti į pastebėtą melagingą reprezentaciją. 

Nepriklausomai nuo to, kad atlikėjai ir auditorija pasi- 
telkia visas minėtas įspūdžio valdymo technikas, taip pat ir 
"dar daug kitų, vis viena žinome, kad netikėtumų įvyksta ir 
kad auditorija per neapsižiūrėjimą vis tiek gauna žvilgtelėti 
į už vaidinimo vykstančias scenas. Kai tokie netikėtumai 
įvyksta, kartais auditorijos nariai gauna svarbią pamoką, kuri 
jiems daug reikšmingesnė už tą agresyvų malonumą, kurį 
suteikia kito „tamsių“, patikėtų, vidaus ar strateginių pa- 
slapčių atskleidimas. Auditorijos nariai, tarkime, aptinka esminę, 
demokratiją, kuri paprastai būna gerai užslėpta. Ar vaidi- 
namas charakteris rimtas, ar lengvabūdis, ar jo socialinė padėtis 
reikšminga, ar ne, individą, kuris šį charakterį vaidina, kiti 

matys daugiausia tokį, koks jis yra,- vienišą žaidėją, iki išse- 
kimo besirūpinantį savo kūriniu. Už gausybės kaukių ir 
daugelio vaidmenų kiekvienas atlikėjas slepia vienui vieną 
žvilgsnį, nuogą antivisuomenišką žvilgsnį, sukauptą žvilgsnį, 
žvilgsnį to, kuris pats vienas velka sunkią išdavikišką naš- 
tą. Štai kokią iliustraciją siūlo mums De Beauvoir savo kny- 
goje apie moteris: 

Kad ir kokių atsargumo priemonių griebtųsi, ji tampa tų ne- 
laimingų atsitikimų auka: vyno lašas užtrykšta jai ant suknelės, 
cigaretė išdegina joje skylę, tuomet prašmatni šventiškai nusitei- 
kusi būtybė, kuri šypsodamasi ir puikuodamasi vaikštinėja po sa- 
loną, dingsta, ir mes išvystame surimtėjusį, griežtą namų šeimi- 
ninkės veidą; tuomet staiga suvokiame, kad jos tualetas nebuvo 
puokštė, fejerverkas, trumpalaikis šaltas spindesys, kurio paskir- 
tis - sublizgeti tą akimirką; jis veikiau - turtas, kapitalas, inves- 
ticija; jis kainavo aukų, jo praradimas — nepataisoma katastrofa. 
Dėmės, skylės, nenusisekusios suknelės ar šukuosenos - tai daug 
didesnės katastrofos nei sudegęs kepsnys ar sudaužyta vaza, nes 
koketė ne tik susvetimėja daiktuose, bet ir įsivaizduoja pati esanti 
daiktas, šitaip tiesiogiai jausdama pasaulio grėsmę. Jos santykiai 
su siuvėja, su modiste, jos nekantravimai ir reikalavimai rodo jos 
rimtą požiūrį į tuos dalykus ir saugumo stoką. 

Žinodamas, kad auditorija pajėgia susidaryti apie jį ir blogą 
įspūdį, individas gali gėdintis sąžiningo poelgio, kuriame 
nesama blogo ketinimo vien dėl to, kad kontekstas, kuria- 
me reikia jį įvykdyti, sukelia neteisingą įspūdį - šiuo atveju 
heigiamą. Jausdamas tokią nepagrįstą gėdą, jis gali jausti, 
kad jo jausmai matomi; jausdamas, kad jis tokiu būdu ma- 
tomas, jis gali jaustis taip, tarsi jo išorė patvirtintų tokias 
klaidingas išvadas. Savo padėties nepatikimumą jis sustip- 
rina griebdamasis tų gynybinių manevrų, kurių imtųsi tuo 
atveju, jeigu būtų iš tiesų kaltas. Tokiu būdu visi patys sau 
galime akimirksniu tapti pačiu baisiausiu asmeniu, kokiu 
tik, galime įsivaizduoti, mus įsivaizduoja kiti. 


"De Beauvoir, op. cit., 615-616 p. 

Jei individas vaidina prieš kitus spektaklį, kuriuo pats 
netiki, jis gali pajausti susvetimėjimą su savimi ir ypatingos 
kilmės atsargumą kitų atžvigiu. Kaip pasakoja viena ameri- 
kietė koledžo studentė: 

Kartais aš „apsimetu kvaila“ prieš vaikinus, su kuriais einu į 
pasimatymą, bet tai palieka burnoj prėską skonį. Mano emocijos 
susijaukia. Mano dalis džiūgauja „apmovusi“ nieko neįtariantį 
patiną. Bet toks pranašumo prieš jį jausmas sumišęs su kalte, kam 
veidmainiauju. Vaikinui aš jaučiu panieką, nes apgavau savo gud- 
rybėmis, arba, jeigu vaikinas man patinka, jaučiu jam motinišką 
ęlobėjiškumą. Kartais juo piktinuosi. Kodėl jis nėra už mane pra- 
našesnis visu tuo, kuo turėtų būti pranašesnis vyras, kad aš galė- 
čiau būti pati savimi? Ir ką gi tada aš čia su juo veikiu? Landžio- 
ju po landynes? 

Tačiau juokinga tai, kad ne visuomet vyriškis taip ir lieka nie- 
ko neįtariantis. Jis gali nujausti tiesą ir imti nerimauti dėl santy- 
kio. „Kokia gi mano padėtis? Ar ji slapčia iš manęs juokiasi, ar ji 
tikrai norėjo mane pagirti? Ar jai tikrai padarė įspūdį ta nedidelė 
mano prakalba, ar ji apsimeta, kad nieko neišmano apie politi- 
ką?“ Vieną ar porą kartų aš pajutau, kaip mano juokas atsigręžė 
prieš mane pačią; vaikinas įžvelgė pro mano gudrybes ir ėmė ma- 
ne niekinti už tai, kad nusileidau iki tokių triukų.? 

Bendros vaidinimo pastatymo problemos, nerimastavi- 
mas dėl to, kaip atrodo visa, kas suvaidinama; pelnytas ir 
nepelnytas gėdos jausmas; dvilypumas savęs paties ir audi- 
torijos atžvilgiu, - tai tik keletas dramaturginių žmogiško- 
„sios situacijos elementų. 


“ Komarovsky, op. cit., 18 p. 


VII skyrius 


IŠVADOS 


Struktūrinis kontekstas 


Socialinis institutas yra bet kuri vieta, aiškiai apribota su- 
vokimo barjerų, kurioje reguliariai vyksta kokia nors kon- 
kreti veikla. Minėjau, kad bet kokį socialinį institutą galima 
vaisingai analizuoti pagal tai, kaip jame vykdomas įspūdžio 
valdymas. Erdvėje, apribotoje socialinio instituto sienų, matome 
atlikėjų komandą, kurios nariai bendradarbiauja pristatydami 
auditorijai konkrečią situacijos definiciją. Situacijos defini- 
cija apima savo pačių komandos bei auditorijos sampratą, 
taip pat prielaidas, susijusias su etosu (moraliniu charakte- 
riu), kurį būtina išsaugoti mandagumo bei etiketo taisyklė- 
mis. Dažnai regime pasiskirstymą į užkulisių regioną, kur 
parengiamas vaidybinio numerio pastatymas, ir fasado.re- 
gioną, kur pastatymas viešai suvaidinamas. Prieigos prie šių 
regionų kontroliuojamos, kad auditorija nežvilgčiotų į už- 
kulisius, o autsaideriai neįžengtų į pasirodymą, kuris nėra 
jiems skirtas. Matome, jog komandos narius susieja familia- 
rūs santykiai, jos viduje veikiausiai užsimezga solidarumas, 
o paslaptys, kurios galėtų išduoti pasirodymą, yra žinomos 
ir saugomos bendromis pastangomis. Tarp atlikėjų ir audi- 
torijos egzistuoja nebyli sutartis elgtis taip tarsi juos skirtų 
tam tikras priešiškumas, tačiau sykiu ir jungtų santaika. Pa- 
prastai, tačiau ne visuomet, pabrėžiamas susitarimas, 0 prie- 
šiškumo akcentuoti per daug nesistengiama. Galiojančiam 
konsensui, išplaukiančiam iš minėtos nuostatos, neretai prieš- 

tarauja tas požiūris į auditoriją, kurį atlikėjai išreiškia audi- 
torijai pasišalinus, prieštarauja jai ir ta stropiai kontroliuo- 
jama, kuriamo charakterio ribas peržengianti komunikaci- 
ja, kurią atlikėjai vykdo net ir auditorijos akivaizdoje. 

Matome, kad atsiranda neadekvačių vaidmenų: kad kai 
kurie individai, apsimetę komandos nariais arba auditorija, 
arba autsaideriais, įgyja apie pasirodymą ir narių santykius 
su komanda tokios informacijos, kuri ne apsimestinė, o tik- 
ra, tuo apsunkindami pastatymo rodymą. Kartais pasirody- 
mus pertraukia netyčiniai gestai, faux pas bei scenos, tokiu 
būdu ta situacijos definicija, kurią buvo stengiamasi palai- 
kyti, sukompromituojama arba jai paprieštaraujama. Komandos 
mitologija formuosis kaip tik iš tokių nutrauktų epizodų. Ma- 
tome, kad atlikėjai, auditorija, taip pat ir autsaideriai nau- 
dosis specialiomis technikomis pasirodymui išgelbėti - ar- 
ba vengdami galimų pertraukimų, arba atitaisydami tuos, 
kurių neišvengta, arba suteikdami galimybę tą padaryti ki- 
tiems. Užsitikrindama, kad tokios technikos tikrai būtų pa- 
naudotos, komanda turi kruopščiai pasirinkti narius, kurie 
būtų ištikimi, disciplinuoti, apdairūs, ir auditoriją, kuri bū- 
tų taktiška. 

Taigi tokios štai savybės ir elementai sudaro kontekstą, 
kuris, tvirtinčiau, būdingas daugumai socialinės interakci- 
jos atvejų, kokiu pavidalu ji vyksta mūsų anglų - amerikiečių 
visuomenės natūralioje aplinkoje. Šis kontekstas yra forma- 
lus ir abstraktus ta prasme, kad jis gali būti taikomas nagri- 
nėjant bet kokį institutą; tačiau jis nėra vien statistinė klasi- 
fikacija. Mūsų kontekstas atsižvelgia į dinaminius aspektus, 
nulemtus motyvų išsaugoti tą situacijos definiciją, kuri bu- 
vo sukurta kitiems. 

Analitinis kontekstas 


Šioje studijoje daugiausia analizuojami socialiniai institu- 
tai, esantys sąlyginai uždaromis sistemomis. Rėmiausi prie- 
laida, jog vieno instituto santykis su kitais yra skaidri (in- 
telligible) analizės sritis, tad nagrinėti ją reikėtų analitiškai, 
integruojant ją kaip sudedamąjį elementą, į kitą, skirtingą 
lygmenį, fakto-instituto lygmenį. Čia praverstų pamėginti 
suderinti šioje studijoje išskleistą požiūrį su kitų požiūrių 
kontekstu, tų, kurie, kaip atrodo, pastaruoju metu dažnokai 
taikomi implicitiškai ar tiesiogiai analizuojant socialinius ins- 
titutus kaip uždaras sistemas. Siūlyčiau išskirti keturias štai 
tokias perspektyvas. 

Į socialinį institutą galime žvelgti „techniniu“ požiūriu, 
vertindami jį pagal tai, kiek jis efektyvus arba neefektyvus 
kaip veiklos sistema, specialiai suorganizuota siekti iš anksto 
numatytų tikslų. Socialinį institutą galima vertinti „politi- 
niu“ požiūriu, pagal tuos veiksmus, kurių kiekvienas iš da- 
lyvių (arba dalyvių klasių) gali pareikalauti iš kitų dalyvių, 
pagal apribojimus, kurie gali būti įvesti, ir nuolaidas, kurios 
gali būti suteiktos, šių tikslų siekiant, pagal tas socialinės 
kontrolės rūšis, kurios suteikia kryptį tokiam vadovavimui 
bei numato, kokias leidžiama taikyti sankcijas. Socialinį institutą 
galima vertinti ir „struktūriniu“ požiūriu, horizontalaus bei 
vertikalaus susiskirstymo į statusus požiūriu, atsižvelgiant 
į tuos socialinius santykius, kurie susieja šias kelias statuso 
pagrindu susidariusias grupuotes vieną su kita. Pagaliau ins- 
titutą galima vertinti ir „kultūriniu“ požiūriu, kaip tas mo- 
ralines vertybes, kurios įtakoja institute vykdomą veiklą, — 
tokias vertybes kaip madas, papročius, skonį, mandagumą 
ir geras manieras, taip pat vertybes, susijusias su galutiniais 
siekiniais bei norminamaisiais priemonių apribojimais. Rei- 
kia pastebėti, kad visi faktai, kuriuos įmanoma atskleisti apie 
institutą, yra reikšmingi žvelgiant bet kuria iš keturių pa- 
minėtų perspektyvų, tačiau kiekviena perspektyva skirtin- 
gai nustato jų svarbą, o ir surikiuoja juos kitokia tvarka. 

Man atrodo, kad dramaturginis požiūris gali būti laiko- 
mas penktąja perspektyva, pagrečiui techninės, politinės, struk- 
tūrinės ir kultūrinės perspektyvų.' Dramaturginė perspek- 
tyva, kaip ir kiekviena iš keturių kitų perspektyvų, gali būti 
galutiniu analizės momentu bei faktų sutvarkymo būdu. Tam 
turėtume aprašyti technikas, kurios panaudojamos įspūdžiui 
valdyti konkrečiame institute, pagrindines įspūdžio valdy- 
mo problemas jame, taip pat ir kelių reguliariai vaidinančių 
komandų, kurios tikriausiai egzistuoja šiame socialiniame 
institute, identiškumą bei tarpusavio santykius. Tačiau kaip 
ir kiekvienos perspektyvos sutelkiami faktai, taip ir faktai, 
susiję būtent su įspūdžio valdymu, yra reikšmingi ir kitoms 
perspektyvoms. Naudinga būtų pailiustruoti tai nedideliu 
pavyzdžiu. 

Aiškiausiai techninė ir dramaturginė perspektyvos susi- 
kerta darbo kriterijų srityje. Abiems perspektyvoms svarbu 
tai, kad viena grupė individų rūpinsis patikrinti kitos indi- 
vidų grupės akivaizdžiai neišreikštas savybes bei kokybes, 
o antroji grupė rūpinsis tuo, kaip padaryti įspūdį, kad jų 
veikla tikrai šias užslėptas kokybes įkūnija. Politinės ir dra- 
maturginės perspektyvos aiškiai susikerta, jeigu kalbame apie 
vieno individo sugebėjimus režisuoti kito veiklą. Visų pir- 
ma, jeigu individas nori režisuoti kitus, jis dažnai pastebės, 
kad verta nuslėpti nuo jų strategines paslaptis. Be to, jeigu 
individas mėgina surežisuoti kitų veiklą pavyzdžiu, švieti- 
mu, įtikinėjimu, mainais, manipuliavimu, autoritetu, grasi- 
„nimais, bausme ar prievarta, jam būtinai teks, nepriklauso- 
mai nuo savo padėties įtakingumo, aiškiai išsakyti, kas turi 
būti padaryta, ką jis pats pasirengęs padaryti, kad tai būtų 
padaryta, taip pat, ką jis darys, jei tai liks nepadaryta. Bet 
kokios kilmės valdžia privalo būti aprengta įtaigiais jos iš- 
raiškos rūbeliais, ojos paveikumas priklausys nuo to, kokiomis 


' Palyginkite šį požiūrį su Oswaldo Hallo požiūriu į galimas perspek- 
tyvas, skirtas uždarų sistemų analizei jo „Methods and Technigues 
of Research in Human Relations“ (1952, balandis), pateikiama E. C. Hug- 
hes et al., Cases on Field Work. 

priemonėmis ji dramatizuota (žinoma, sugebėjimas įtaigiai 
perteikti situacijos apibrėžimą menkai tepadės, jeigu asmens 
padėtis nesuteikia jam galimybių rodyti pavyzdį, keistis patir- 
timi, skirti bausmę.) Pati objektyviausia apnuogintos jėgos 
forma, tai yra, fizinė prievarta, dažnai nėra nei objektyvi, 
nei apnuoginta, 0 veikia greičiau kaip auditorijos įtikinėji- 
mo demonstracija; dažnai tai - komunikacijos priemonė, ne 
vien tik veiklos priemonė. Socialinė distancija, atrodo, yra 
ta sritis, kur aiškiausiai susikerta struktūrinė ir dramaturginė 
perspektyvos. Įvaizdis, kurį vieno statuso grupė pajėgia iš- 
laikyti auditorijos, susidedančios iš kito statuso grupių, aki- 
vaizdoje, priklausys nuo atlikėjo sugebėjimo apriboti komu- 
nikacinį kontaktą su auditorija. Kultūrinės ir dramaturginės 
perspektyvos aiškiausiai susikerta moralinių reikalavimų 
srityje. Socialinio instituto kultūrinių vertybių sistema ga- 
na smulkiai nurodys, koks turi būti dalyvių požiūris į dau- 
gumą dalykų ir sykiu apibrėš, į kokį kontekstą turi būti 
talpinama išoriška raiška, nepriklausomai nuo to, ar šiam 
išoriškumui pritariama, ar ne. 


Asmenybė-sąveika-visuomenė 


Pastaraisiais metais pasitelkus gana sudėtingus metodus, 
dedama daug pastangų jungti į vieną kontekstą sampratas 
bei duomenis, gautus iš šių trijų analizės sričių: individuali 
asmenybė, socialinė sąveika ir visuomenė. Pastangas jungti 
minėtas disciplinas norėčiau papildyti vienu nesudėtin- 
gu pastebėjimu. 

Kai individas atsiduria prieš kitus, jis sąmoningai ir kartu 
nesąmoningai projektuoja apibrėžtą situaciją, kurios svar- 
biausia dalimi yra savo „aš“ samprata. Kai įvyksta toks įvykis, 
kuris ekspresiniu požiūriu nesutampa su kuriamu įspūdžių, 
rimtų pasekmių kyla visuose trijuose socialinės realybės lyg- 
menyse, kurių kiekvienam būdinga sava atskaitos sistema 
ir skirtingas faktų organizavimas. 

Pirma, socialinė sąveika, kurią čia laikome dialogu tarp 
dviejų komandų, gali nutrūkti dėl kompromituojančių ar trik- 
dančių priežasčių, situacija gali tapti neapibrėžta, ankstes- 
nės padėtys nebepasiekiamos, o dalyviai gali susigriebti praradę 
veiksmų planą. Situacijos dalyviai paprastai pajunta mela- 
gingąjos toną, pasijunta nesmagiai, sutrinka, praranda emocinę 
pusiausvyrą. Kitaip tariant, subtili socialinė sistema, sukurta 
tvarkingos socialinės sąveikos, tampa sutrikdyta. Tokios yra 
tos pasekmės, kurias sukelia šio dialogo pertraukimas so- 
cialinės sąveikos požiūriu. 

Antra, šalia tokių pasekmių, kurios sutrikdo veiklą pasi- 
rodymo metu, pasirodymų pertraukimai gali turėti ir kur 
kas toliau siekiančių padarinių. Bet kurio vykstančio pasi- 
rodymo metu individualaus atlikėjo projektuojamą „aš“ au- 
ditorijos linkusios priimti kaip tokią jo kolegų grupės, ko- 
mandos ir jo socialinio instituto reprezentaciją, už kurią at- 
likėjas atsako. Individo pasirodymą auditorijos priima kaip 
jo sugebėjimo suvaidinti konkretų numerį ir gal net kaip jo 
sugebėjimo suvaidinti bet kokį numerį įrodymą. 

Tam tikra prasme bet koks didesnis junginys - komanda, 
organizacija bei kiti, - kiekvienąkart individui atliekant pa- 
sirodymo numerį, prisiima už jį atsakomybę; sulig kiekvie- 
nu tokiu pasirodymu šių socialinių vienetų teisėtumas gali 
būti ir dar sykį patikrintas, jų stabili reputacija vėl „stato- 
ma ant kortos“. Atsakomybė ypač išauga tam tikrų pasiro- 
dymų metu. Tarkime, jeigu chirurgas ir jo medicinos sesuo 
abu nusisuka nuo operacinio stalo, o anestezijos būklėje esantis 
pacientas netyčia nurieda ant žemės ir mirtinai užsimuša, 
tai šis epizodas, sukėlęs kuo didžiausią sumaištį, ne tik nu- 
trauks operaciją, bet reputaciją praras tikriausia ne vien gy- 
dytojas kaip profesionalas ir kaip žmogus, ją prarasti gresia 
ir visai ligoninei. Štai tokios pasirodymų nutraukimo pasekmės 
visai socialinei struktūrai. 

Pagaliau neretai stebime, kaip individas visą savo „ego“ 
palenkia identifikacijai su konkrečiu vaidmeniu, organiza- 
cija bei grupe, tuomet jo savęs samprata priklauso nuo to, 


270 SAVES PATEIKIMAS KASDIENIAME GYVENIME 


ar jis gali funkcionuoti nenutraukdamas socialinės interak- 
cijos, neapvildamas tų socialinių junginių, kurie patys nuo 
šios interakcijos priklauso. Kai pasirodymas nutraukiamas, 
matome, jog individo pasitikėjimas tomis savęs samprato- 
mis, kuriomis buvo pagrįsta jo visa asmenybė, žlunga. Tai 
pasekmės, kurias sąveikos pertraukimai turi individualiai 
asmenybei. 

Tad pasirodymų nutraukimai gali turėti pasekmių trijuose 
lygmenyse, kurių kiekvienas vis abstraktesnis: asmenybė, 
interakcija (sąveika), socialinė struktūra. Nors tokio pertrau- 
kimo tikimybė smarkiai skirsis sulig kiekviena atskira są- 
veika, nors galimo pertraukimo socialinis reikšmingumas taip 
pat nevienodas, o priklauso nuo atskiros sąveikos, turbūt 
nerasime tokio sąveikavimo atvejo, kur dalyviai apčiuopia- 
mai nerizikuotų, kad bus bent jau nesmagiai sutrikdyti, ar 
nesijaustų bent mažumėlę sutrikę dėl to, jog gali būti Žiau- 
riai pažeminti. Gyvenimas gal ir nėra lošimas, tačiau socia- 
linė sąveika - yra. Oir individų pastangos, kurias šie padės 
tam, kad išvengtų trukdymų arba atitaisytų tuos, kurių ne- 
pavyko išvengti, taip pat turės savų pasekmių, kurias išvy- 
sime visuose trijuose lygmenyse vienu metu. Štai ir aptarė- 
me vieną paprastą būdą trims abstraktumo lygmenims iš- 
reikšti ir tris perspektyvas, kurias pritaikėme socialiniam gy- 
venimui analizuoti. 


Palyginimai ir analizė 


Šioje studijoje rėmėmės pavyzdžiais ir iš kitų, ne vien an- 
glų-amerikiečių visuomenių. Tą darydamas aš neturėjau gal- 
voje, kad čia pateikiamas kontekstas yra visiškai nesusijęs 
su jokia kultūra ar kad jį galima taikyti toms pačioms neva- 
karietiškų visuomenių gyvenimo sritims. Mūsų socialinis gy- 
venimas vyksta viduje. Mes specializuojamės vaidinti pa- 
stoviose dekoracijose, neleisdami į sceną pašalinių, suteik- 
dami atlikėjui privatumo, kad jis galėtų pasiruošti vaidinimui. 

Kai mes pradedame vaidinimą, mes linkę jį užbaigti, mes 
jautrūs šaižiems tonams, jei jų pasigirsta pasirodymo metu. 
Jei mus pagauna konstruojant melagingas reprezentacijas, 
jaučiamės smarkiai pažeminti. Turėdami galvoje bendras mūsų 
dramaturgines taisykles bei tendencijas, kurios lemia, kaip 
mes organizuojame savo veiklą, nepraleiskime pro akis tų 
kitų visuomenio gyvenimo sričių, kuriose aiškiai laikomasi 
kitokių taisyklių. Vakariečių keliautojų užrašai kupini epi- 
zodų, bylojančių, kaip buvo užgautas ir nustebintas jų dra- 
maturginis jausmas, tad norėdami taikyti apibendrinimus 
ir kitų kultūrų visuomenėms, turėtume atsižvelgti tiek į mi- 
nėtas nesėkmingas, tiek į sėkmingesnes akistatas su šiomis 
kultūromis. Nereikėtų stebėtis išvydus, kad Kinijoje, kur vai- 
dyba ir dekoracijos stulbina nuostabia harmonija ir nuosek- 
lumu asmeniniame arbatos gėrimo kambaryje, tuo pačiu stul- 
binančiai sudėtingi patiekalai gali būti patiekiami stulbinančiai 
paprastuose restoranėliuose arba parduotuvėse, veikiau pri- 
menančiose lūšnas, kur klientui juos švystelės suniurėlis, o 
familiarūs pardavėjai iš savo pašiūrių užkampių tau ištrauks 
dieviško čežančio šilko rietimą, susuktą į parudavusį nuo 
senumo popierių.' Ir neturėtume stebėtis tauta, kur, sako- 
ma, visi tokie greiti stoti vienas už kitą, perskaitę štai ką: 

Laimė, kinai, skirtingai nuo mūsų, nesimeldžia namų priva- 
tumui. Jie nei kiek nesijaudina išrodydami visas savo kasdienio 
gyvenimo detales bet kam, kam rūpi pažiūrėti. Ir kaip jie gyvena, 
ir ką jie valgo, netgi šeimų taupyklės, kurias mes skubame paslėp- 
ti nuo svetimų akių, atrodo, yra visų nuosavybe, o ne priklauso 
šiai konkrečiai šeimai, kuri ją pripildžiusi. ? 

Nesistebėkime išvydę, kad visuomenėse su įsitvirtinusia 
ir statuso nulemta nelygybės sistema bei tvirta religine orien- 
tacija, individai kartais pasirodo menkiau už mus įsijautę į 
vaidinamą pilietinę dramą ir pasiruošę trumpais gestais 


' Macgowan, op. cit., 178-179 p. 
? Ibid., 180-181 p. 

perkirsti socialinius barjerus, pažvelgdami į žmogų už kau- 
kės taip, kaip atrodytų neleistina mums. 

Be to, reikia elgtis itin atsargiai mėginant kurių nors dra- 
maturginių praktikų šviesoje charakterizuoti ir mūsų pačių 
visuomenę kaip visumą. Tarkim, kalbant apie šiuolaikinius 
administracijos ir darbininkų santykius, pasitaiko, jog ko- 
manda dalyvauja jungtiniuose konsultaciniuose susitikimuose 
su opozicija, jau iš anksto žinodama, jog privalės apsimesti, 
jog išžengia iš susirinkimo įpykusi. Diplomatinės koman- 
dos kartais taip pat privalo inscenizuoti panašų spektaklį. 
Kitaip sakant, nors komandos mūsų visuomenėje paprastai 
įpareigotos slopinti įniršį už galiojančio konsenso, būna to- 
kių momentų, kai jos privalo slėpti sveikos opozicijos vaiz- 
dą ir demonstruoti užgautus jausmus bei jų sukeltą įsiūtį. 
Taip pat pasitaiko ir tokių aplinkybių, kai individai, nori jie 
to ar ne, būna priversti sunaikinti sąveiką, kad išsaugotų 
garbę ir gerą vardą. Todėl apdairiausia būtų pradėti nuo smul- 
kesnių socialinių vienetų, socialinių organizacijų ar institu- 
tų klasių, arba gal nuo konkrečių statusų ir registruoti paly- 
ginimų rezultatus bei pokyčius, taikant konkrečių atvejų ap- 
rašymo metodą. Pavyzdžiui, turime informacijos apie tai, 
kokį spektaklį teisėtai leidžiama rodyti verslininkams: 

Per pastarąjį pusšimtį metų įvyko ryškus teismų požiūrio į 
pasitikėjimą, jeigu išgaunamas kaltinamojo pasiteisinimas, per- 
versmas. Ankstesni nuosprendžiai, kurie būdavo skelbiami remiantis 
dominuojančia cavent emptor* doktrina, smarkiai pabrež- 
davo ieškovo „pareigą“ apsaugoti pačiam save ir nepasitikėti savo 
priešininku; manyta, kad jis neturi teisės pasitikėti netgi teigia- 
mais fakto patvirtinimais, jeigu jį patvirtindavo tas, su kuriuo 
jis bendraudavo per ištiestos rankos atstumą. Buvo remiamasi prie- 
laida, jog iš kiekvieno galima tikėtis, jo9 jis, jei tik galės, pergud- 
raus kitą sudarydamas sandėrį ir kad tik kvailys vilsis, jog visi 
bus sąžiningi. Dėl to ieškovas pats privaląs atlikti pagrįstą tyri- 
mą ir suformuluoti savo paties nuosprendį. Patvirtinus naujus 
verslo etikos kriterijus, reikalaujančius, kad konstatuojami faktai 


* lai pirkėjas būna apdairus (Iot.). 

būtų bent jau sąžiningai ir apdairiai pateikti, o daugeliu atvejų, 
kad dar ir būtų laiduojama už jų teisingumą, kone aukštyn kojo- 
mis apvirto visos ankstesnės nuostatos. 

Dabar manoma, kad patvirtinimais faktų, tokių, kaip, kiek ar- 
ba kokių parduota žemių arba prekių, faktų apie korporacijų fi- 
nansinę padėtį, taip pat ir kitų panašių dalykų, susijusių su ko- 
merciniais sandėriais, galima remtis patikimai ir be ištyrimo, ne 
tik tais atvejais, kai toks ištyrimas būtų sudėtingas, bet ir tada, 
kai parodymo neteisingumą būtų visai nesudėtinga atskleisti, ne- 
padedant didelių pastangų ir pasinaudojant po ranka turimomis 
priemonėmis? 

Ir nors verslo reikaluose gal ir atsiranda vis daugiau at- 
virumo, mes turime įrodymų, kad vedybų konsultantai vis 
dažniau sutaria dėl to, kad individas neturėtų jaustis įpa- 
reigotas pasakoti savo sutuoktiniui apie ankstesnius „romanus“, 
nes tai tik gali sukelti nereikalingą įtampą. Pateikime ir kitų 
pavyzdžių. Sakykim, žinome, kad maždaug iki 1830-ųjų metų 
Didžiojoje Britanijoje aludės tarnavo darbininkams kaip už- 
kulisių scenografija, mažai tesiskirianti nuo jų virtuvės, o 
jau vėliau džino rūmai įsiveržė į sceną, pasiūlydami beveik 
tiems patiems klientams prašmatnesnį, nei jie galėjo regėti 
sapne, fasado regioną.* Yra išlikę atskirų Amerikos miestų 
socialinės istorijos dokumentai, liudijantys, kaip sušiuro buvę 
rafinuoti vietinės aukštesniosios klasės būstai, o sykiu ir jų 
profesijų fasadai. Ir priešingai, esama medžiagos, aprašan- 
čios pastaruoju metu vis sudėtingesnes scenografijas, kuriomis 
naudojasi profesinės organizacijos, taip pat tolydžio vis stip- 
rėjančią tendenciją „užtaisyti“ šias dekoracijas akademinio 
išsilavinimo ekspertais, suteikiančiais organizacijai mąslu- 
mo ir respektabilumo aurą.“ 


* Prosser, op. cit., 749-750 p. 

* M. Gorham and H. Dunnet, Inside the Pub (London: The Architėctu- 
ral Press, 1950 ), 23-24 p. 

* Žr. pvz. Hunter, op. cit., 19 p. 

* Žr. Wilensky, op. cit., skyr. IV, apie personalo ekspertų atliekamą 
„Vitrinų apipavidalinimo“ funkciją. Apie šio judėjimo atitikmenis 
verslo pasaulyje žr. Riesman, op. cit., 138-139p. 

Galime pasekti, kaip evoliucionavo konkrečios industri- 
nės ir komercinės organizacijos išplanavimas ir parodyti, kaip 
išsikėtojo jos pagrindinio ofiso pastato eksterjeras, kiek šiuose 
pastatuose atsirado konferencijų salių, didžiųjų salių, lau- 
kiamųjų. Kone kiekvienoje škotų ūkininkų bendruomenėje 
išvysime, kaip galvijų klėtis, kažkada buvusi virtuvės už- 
kulisiais, kur įžengdavai pro mažas dureles už krosnies, pas- 
taruoju metu atitolo nuo gyvenomojo būsto, o ir pats namas, 
kažkuomet stūksojęs pačiame daržo, krūvos ūkio įnagių, šiukš- 
lių ir atrajojančių galvijų viduryje, vis smarkiau, taip sakant, 
atsigręžia į santykį su viešuma; priešakinis kiemas aptve- 
riamas ir užlaikomas daugiau ar mažiau švariai, parodant 
bendruomenei dailesnę gyvenimo pusę, 0 tuo tarpu į neap- 
tvertus užpakalinius regionus kaip pakliuvo metamos lūže- 
nos. Sujungtas su troba tvartas atgyveno, o ir kambariuko 
tipo plovyklą išvystame vis rečiau; namų ūkis bežiūrint mo- 
dernėja, tuo tarpu virtuvė, kažkuomet nestokojusi savo pa- 
čios užkulisių, dabar tampa ne mažiausiai demonstruojamu 
namų regionu, bet jau ir tokia, kokią nedrovu ir parodyti. 
Matome ir keistą socialinį judėjimą, įkvėpusį fabrikus, lai- 
vus, restoranus ir namų ūkius taip išsišvarinti savo užkuli- 
sius, kad, kaip sakykim, vienuolių, komunistų ar vokiečių 
oldermanų bendruomenėse, jų sargybiniai visad ant kojų, o 
jų fasado platybėms nėra pabaigos; tuo tarpu auditorijos nariai, 
matyt, dar pakankamai užkerėti visuomenės „id“, puola ty- 
rinėti tas vietas, kurios jiems šitaip išsterilizuotos. Tik vie- 
nas iš naujesnių pavyzdžių - mokamos simfoninio orkestro 
generalinės repeticijos. Stebime tai, ką Everettas Hughesas 
vadina kolektyviniu mobilumu, kurio pagalba tam tikrą statusą 
užimantys asmenys stengiasi pakeisti visą krūvą savo atlie- 
kamų užduočių, kad neprireiktų nė vieno judesio, kuris eks- 
presinės išraiškos požiūriu neatitiktų to įvaizdžio, kokį šie 
išaukštintieji stengiasi apie save sukurti. Šiam lygiagretų 
procesą, kurį galėtume pavadinti „vaidmens susikūrimu 
įmonėje“, stebime konkrečiame socialiniame institute; tai 
procesas, kai kuris nors narys veržiasi ne tik pakilti į jau 

nusistovėjusią aukštesnę padėtį, bet stengiasi susikurti sau 
naują padėtį, tokią, kad užimant ją, reikėtų atlikti pareigas, 
prideramai išreiškiančias kaip tik tas savybes, kokiomis jis 
ir pasižymi. Galėtume panagrinėti ir specializacijos proce- 
są, kuris leidžia atlikėjui trumpam pasinaudoti bendruomenei 
priklausančiomis ypač sudėtingomis dekoracijomis, iš ku- 
rių jie nuolankiai sugrįžta po vieną miegoti vienviečiame 
kambariuke, kur į rafinuotumą nesama jokių užuominų. Pa- 
žvelkime, kaip subyra lemiamos svarbos fasadai - panašiai 
kaip laboratorijos kompleksas iš stiklo, nerūdijančio plieno, 
guminių pirštinių, baltų plytelių ir laboratorinio chalato - 
dėl ko vis daugiau asmenų, atlikdavusių nederamas už- 
duotis, nūnai gali patys „apsivalyti“. Jei anksčiau didelė- 
se autoritarinėse organizacijose buvo ypač ryški tendencija 
paskirti vieną komandą, visą laiką pagal griežčiausius rei- 
kalavimus švarinusią dekoracijas, kur turėjo pasirodyti kita 
komanda, - turiu galvoje tokius socialinius institutus kaip 
ligoninės, oro pajėgų bazės, stambūs namų ūkiai, - tai nū- 
nai stebime, kad tokia hipertrofuotai griežta panašių deko- 
racijų priežiūra gerokai sušvelninta. Ir pagaliau, galėjome 
stebėti ir tai, kaip džiazo ir „West Coasto“ kultūriniai mo- 
deliai iškilo ir paplito, paskleisdami tokius žodžius ar fra- 
zes kaip „gabalas“, „apsinešti“, „scena“, „vilkti užpakalį“, 
„išknisti“, kurie leidžia individams savo kasdienių pasiro- 
dymų techniniams aspektams suteikti profesionalaus atli- 
kimo scenoje žavesio. 


Ekspresija kaip įspūdžių 
apie save perteikimas 


Tikiuosi, pabaigoje man bus leista pasiūlyti vieną pamokantį 
komentarą. Šioje analizėje ekspresinis socialinio gyvenimo 
elementas buvo suprantamas kaip įspūdžių, kuriuos pada- 
rome kitiems arba gauname iš kitų, šaltinis. Įspūdis, savo ruožtu, 
suprantamas kaip informacijos šaltinis, - informacijos apie 

akivaizdžiai nematomus faktus, o sykiu ir apie tuos būdus, 
kuriais recipientas gali pasiųsti savo atsakomąją reakciją infor- 
matoriui, nelaukdamas, kol pajus visus iš jo veiksmų išplau- 
kiančius padarinius. Ekspresinė išraiška čia suprantama kaip 
tas komunikacinis vaidmuo, kurį ji atlieka socialinėje inte- 
rakcijoje, o ne kaip, sakykim, vartotojiška arba įtampos su- 
mažinimo funkcija, kurią ji irgi gali išreiškėjui atlikti.! 

Atrodo, jog visos socialinės interakcijos (sąveikos) pagrindas 
esanti fundamentali dialektika. Kai individas atsiduria kitų 
akivaizdoje, jis nori atskleisti faktus apie situaciją. Jeigu jis 
turėtų šią informaciją, jis žinotų, kas gali įvykti, ir į tai atsi- 
žvelgtų, o ir kitiems galėtų atiduoti tai, kas jiems priklauso 
ir kiek tai neprieštarauja jo gerai informuotam egoizmui. Tam, 
kad iki galo atskleistų realųjį situacijos pobūdį, individas 
turi Žinoti visus reikšmingus socialinius duomenis apie ki- 
tus. Individui taip pat būtų pravartu žinoti, kokie bus tos 
veiklos, kurią kiti vykdo sąveikos metu, tikrieji padariniai 
arba galutinis šios veiklos produktas, o pagrečiui žinoti ir 
tai, ką jie savyje apie jį galvoja. Visa tokios rūšies informa- 
Cija retai teprieinama; jos stokodamas individas privalo tenkintis 
substitutais - replikomis, testais, užuominomis, ekspresiniais 
gestais, statuso simboliais, ir kitomis numatyti padedančio- 
mis priemonėmis. Trumpai tariant, kadangi realybė, su ku- 
ria susiduria individas, nėra suvokiama akimirksniu, užuot 
vertinus ją pačią, tenka remtis išoriškumu. Paradoksalu, bet 
kuo intensyviau individas skverbiasi iki realybės, kuri ne- 
pasiekiama percepcijai, tuo smarkiau jam tenka sutelkti dė- 
mesį į išoriškumą. 

Individas paprastai elgiasi su kitais situacijos dalyviais 
pasiremdamas tuo įspūdžiu, kurį jie sudaro šiuo metu apie 
praeitį ir ateitį. Būtent dabarties momentu komunikaciniai 
aktai yra paverčiami moraliniais. Įspūdžiai, kuriuos palie- 

! Viena iš šiuolaikiškų tokio pobūdžio interpretacijų pateikiama Tal- 

cott Parsons, Robert F. Bales, and Edward A. Shills, Working Papers 


in He Theory of Action (Glencoe, Ill.: The Free press, 1953), skyr. II, 
„The Theory of Symbolism in Relation to Action“. 

ka mums kiti, mūsų dažnai perskaitomi kaip pretenzijos ir 
„pažadai, o pretenzijos ir pažadai yra moralinio pobūdžio. 
Mintyse individas tvirtina: „Šie įspūdžiai, kuriuos apie sa- 
ve sudarai, pravers man patikrinant tave ir tavo veiklą; ir 
net nesistenk manęs suklaidinti“. Visa šita gerokai stebina, 
ypač todėl, kad individas neretai pasirenka tokią nuostatą 
net ir tuomet, kai tikisi, kad kiti nėra įsisąmoninę savo pa- 
čių elgesio ekspresinių aspektų, ar tuomet, kai tikisi pasi- 
naudoti tais kitais, pasiremdamas sužinota apie juos infor- 
macija. Kadangi įspūdžių šaltiniams, kurie pasiekiami 
stebinčiam individui, priklauso gausybė mandagumo ir pa- 
dorių manierų reikalavimų, reguliuojančių tiek socialinius 
santykius, tiek užduočių atlikimą, mes dar sykį turime pro- 
gą suvokti, kaip tvirtai kasdienis gyvenimas apraizgytas mo- 
ralinių vertinimų voratinklio. 

Dabar pereikime prie tų kitų požiūrio. Jei jie pasirodys 
esą džentelmenais ir žais individo žaidimą, sąmoningai jų 
beveik ir nejaudins tas faktas, kad apie juos susidaromas kaž- 
koks įspūdis; jie verčiau elgsis be klastos ar gudravimų, su- 
teikdami individui galimybę susidaryti pagrįstą įspūdį apie 
save ir savo pastangas. O jeigu net ir susimąstys apie tai, 
kad yra stebimi, ši mintis neišmušjų iš vėžių, nesjie vis vie- 
na tikėsis, kad individas susidarys apie juos teisingą įspūdį 
ir todėl atiduos jiems, kas priklauso. Jei jiems rūpėtų, ko- 
kiais būdais paveikti individo elgesį su savimi, 0 to teisėtai 
galima tikėtis, tam jie surastų džentelmeniškų priemonių. 
Jiems tereikia teisingai nukreipti savo veiklą dabartyje, kad 
ateityje jos pasekmės paskatintų teisų individą elgtis su jais 
taip, kaip jie patys nori, kad sujais elgtųsi. Kai tai įvykdyta, 
jiems tereikia tik pasitikėti juos stebinčio individo nuovoka 
ir teisingumu. 

Kartais tie, kas yra stebimi, žinoma, pasitelkia teisėtas priemo- 
nes stebinčiojo elgsenai su savimi įtaigauti. Tačiau esama ir 
trumpesnio kelio, trumpesnio ir daug efektyvesnio, kaip ste- 
bintysis gali įtakoti stebėtoją. Užuot leidęs, kad įspūdis apie 
juos būtų formuojamas kaip šalutinis jo veiklos produktas, 

jis gali pakeisti savo atskaitos sistemą ir pastangas nukreip- 
ti tam, kad sukurtų pageidaujamą įspūdį. Užuot stengęsis 
pasiekti tam tikrų tikslų priimtinomis priemonėmis, jis gali 
pabandyti sukurti įspūdį, kad pasiekia tų tikslų priimtino- 
mis priemonėmis. Visuomet įmanoma manipuliuoti tuo įspū- 
džiu, kurį stebėtojas panaudoja kaip realybės pakaitalą, nes 
ženklas, žymintis daikto buvimą ir nebūdamas tuo daiktu, 
gali, jei šio nėra, būti panaudotas vietoje jo. Jau pats stebė- 
tojo poreikis pasitikėti daiktų reprezentacijomis sukuria klai- 
dingos reprezentacijos galimybę. 

Esama nemažai asmenų, kuriems atrodo, jog jie neišsilai- 
kys versle, nepriklausomai nuo to, koks jis būtų, jeigu apsiri- 
bos tik džentelmeniškomis poveikio stebinčiam jį individui 
priemonėmis. Vienu ar kitu metu, įsisukę į savo priedermių 
ratą, jie pajunta, jog jau laikas sutelkti daromus įspūdžius ir 
manipuliuoti jais tiesiogiai. Stebimasis tampa pasirodančia 
komanda, o stebėtojai - auditorija. Veiksmai, kurie atrodo 
atliekami kreipiant juos į objektus, virsta auditorijai adre- 
suotais gestais. Taip veiklos ciklas dramatizuojamas. 

Dabar priartėjome prie pagrindinės dialektikos. Iš savo 
kaip atlikėjų pozicijų individai rūpinsis, kaip palaikyti įspūdį, 
kad jie atitinka daugelį kriterijų, kurie keliami jiems ir jų 
veiklos produktams įvertinti. Kadangi tų reikalavimų tiek 
daug ir jie tokie visa persmelkiantys, atlikėjais esantys indi- 
vidai daug ilgiau nei mums atrodo užtrunka moralės pasaulyje. 
Bet gua* atlikėjai, individai jaudinasi ne dėl reikalavimų įvyk- 
dymo moralumo, bet dėl to, kaip sudaryti nemoralų įtikina- 
mą įspūdį, jog jie tuos reikalavimus vykdo. Mūsų veikla tuomet 
yra dažniausiai susijusi su moraliniais dalykais, tačiau kaip 
atlikėjai mes nejaučiame jokio moralinio susirūpinimo. Kaip 
atlikėjai mes visi esame moralumo prekijai. Mūsų diena pa- 
švęsta intymiam kontaktui su prekėmis, kurias demonstruo- 
jame; o mūsų protai užpildyti intymiu jų supratimu; tačiau 


*kaip (Iot.). 

labai gali būti, kad kuo daugiau dėmesio mes šioms prekėms 
skiriame, tuo labiau nutolę jaučiamės nuo jų, o sykiu ir nuo 
tų, kurie taip mumis patiki, kad jas perka. 

Pasitelkę kitokius įvaizdžius pasakytume, jog įsipareigojimas 
nuolat atrodyti vienodai moraliu, - būti socializuotu hero- 
jumi, — ir iš šito išplaukianti nauda kaip tik ir verčia mus 
būti tokiu charakteriu, koks ne kartą buvo sukurtas scenoje. 


Režisavimas ir „aš“ 


Bendra samprata, kad mes pateikiame save kitiems, vargu 
ar nauja; tačiau baigiant reikėtų pabrėžti, kad pačią „aš“ struk- 
tūrą dar galima aiškinti ir pagal tai, kaip anglų-amerikiečių 
visuomenėje tokiems savęs pateikimo pasirodymams pasi- 
ruošiama. 

Šiame veikale netiesiogiai visi individai tarsi buvo su- 
skirstyti į dvi apibendrintas grupes: pirmiausia, individą mes 
įvertinome kaip atlikėją, paniškai puldinėjantį įspūdžių klas- 
totoją, įsijautusį į pernelyg žmogišką užduotį pastatyti spektaklį; 
taip pat pažvelgėme į individą ir kaip į charakterį, figūrą - 
paprastą, tobulą, kurio dvasiai, stiprybei bei kitoms savy- 
bėms parodyti ir buvo pastatytas spektaklis. Atlikėjo atri- 
butai ir charakterio atributai yra skirtingų lygmenų, tačiau 
ir vienų, ir kitų savybių deriniai reikšmingi pasirodymui, 
kuris nutrūkti negali. 

Pirma, apie charakterį. Mūsų visuomenėje tarp charak- 
terio, kurį asmuo vaidina, ir asmens „aš“ mielai rašoma ly- 
gybė, ir šis „aš-kaip-charakteris“ paprastai suprantamas kaip 
kažkas, kas yra patalpintas jį turinčiojo kūne, ypač viršuti- 
nėje jo kūno srityje, jis yra tarsi koks mazgelis asmenybės 
psichobiologijoje. Aš manau, jog šį požiūrį galima netiesio- 
giai kildinti iš viso to, ką mes stengiamės parodyti, tačiau 
kaip tik dėl šitos priežasties kaip pateikimo pavyzdys jis 
menkai tinka analizei. 

Čia vaidinamas „aš“ suvokiamas tarsi koks įvaizdis, pa- 
prastai įtikinamas, kurį ant scenos esantis ir vaidinamą cha- 
rakterį įkūnijantis individas atkakliai ragina kitus asmenis 
jam priskirti. Nors šio įvaizdžio susiformavimas ir susijęs 
su individu, - tokiu būdu individui primetamas šio įvaiz- 
džio „aš“,- šis „aš“ kyla ne iš asmens, kuriam jis tikrai pri- 
klauso, o iš visos jo veiklos scenos, o generuoja jį tos vieti- 
nių įvykių ypatybės, kurių interpretacija pagal jėgas liudi- 
ninkams. Taisyklingai pastatyta ir suvaidinta scena skatina 
auditoriją primesti savo „aš“ suvaidintam charakteriui, ta- 
čiau toks primetimas - toks primestas „aš“ - yra scenos, ku- 
rią pavyko suvaidinti, produktas, o ne jos priežastis. Tuomet 
„aš“, kaip suvaidintas charakteris, nėra organiškas dalykas, 
turintis specifinę lokalizaciją, kurio esminė lemtis yra gimti, 
subręsti ir mirti; tai dramatinis efektas, difuziškai atskylan- 
tis nuo scenos, kuri buvo suvaidinta, kurios lemtingiausia 
savybė, didžiausias rūpestis išreikštas klausimu, patikės ja 
ar nepatikės. 

Tuomet analizuodami „aš“, mes atsitraukiame nuo to, kam 
jis priklauso, nuo asmens, kuris daugiausia iš jo laimės arba 
praras, nesjis ir jo kūnas trumpam taps tuo kabliu, ant ku- 
rio bus pakabintas jungtinėmis pastangomis sukurptas fab- 
rikatas. Tačiau priemonės tiems gausiems „aš“ generuoti ir 
jiems išsaugoti slypi ne pačiame kablyje, jos dažniausiai nuo- 
dugniai aptariamos socialiniuose institutuose. Ten rasime 
užkulisių regioną su jo instrumentais kūnui grakštinti ir fa- 
sadinį regioną su nuolatine jo scenos butaforija. Ten išvysi- 
me ir asmenų komandą, kurių veikla ant pakylos, manipu- 
liuojant jiems prieinamais butaforijos objektais, sudarys sceną, 
nuo kurios atskils ir vaidinamojo charakterio „aš“; ten rasi- 
me ir tą kitą komandą, auditoriją, kurios interpretuojamoji 
veikla gyvybiškai būtina šio „aš“ suformavimui. Visų reži- 
sūrinių priemonių produktas ir yra „aš“, visuose jo gaba- 
luose „įspausti“ minėtosios genezės pėdsakai. 

Žinia, visa „aš“ produkavimo mašina griozdiška, kartais 
sugriūva, apnuogindama atskiras savo karkaso detales, užku- 

lisių regiono kontrolę, komandų suokalbį, auditorijos taktą 
bei kitus elementus. Bet jei ji gerai sutepta, įspūdžiai tekės 
iš jos tokiu sparčiu srautu, kadjis valdingai nuplukdys mus 
į vieną iš paminėtųjų keturialypės realybės paveikslų — 
vaidinimas pasiseks, ir įtaigus „aš“ , kiekvieno suvaidinto 
charakterio palydovas, ims spinduliuoti iš jį atlikusiojo in- 
divido vidaus. 

Dabar nuo individo, kaip suvaidinto charakterio, atsig- 
ręžkime į individą kaip atlikėją. Jis pasižymi sugebėjimu iš- 
mokti, kurį ištobulina repetuodamas spektaklyje jam paskirtą 
vaidmenį. Jam leidžiama turėti fantazijų ir svajonių, vienos 
jų maloniai išsiskleidžia jam prieš akis piešdamos triumfa- 
lišką pasirodymą, kitos persmelkia nerimu ir baime, kanki- 
nančiais jį dėl to, kad nervinasi, jog juo bus suabejota atvirame 
fasadiniame regione. Dažnai jis išsiduoda ir pasirodo turįs 
kaimenės troškimą rasti komandos bičiulių ir auditoriją; jis 
taktiškai dėmesingas jų rūpesčiams, sugeba susigėsti iki širdies 
gilumos, ir tai sumažina jo šansus būti demaskuotam. 

Tokie individo kaip atlikėjo atributai nėra vien konkre- 
čių pasirodymų sukurtas efektas. Savo prigimtimi jie yra psi- 
chobiologiniai, ir visgi atrodo, jog jie susiformuoja dėl to, 
kad pasirodymų veik visuomet tyko režisūriniai atsitiktinumai. 

Ir pabaigai - dar viena pastaba. Konstruodamas koncep- 
tualinį karkasą, kurį panaudojau šiai analizei, aš pasitelkiau 
scenos kalbą. Rašiau apie atlikėjus ir auditorijas; apie teatro 
numerius ir vaidmenis, apie pasisekusius ir sužlugusius vai- 
dinimus; apie remarkas, scenos dekoracijas ir užkulisius; apie 
dramaturgines reikmes, dramaturgines strategijas. Dabar metas 
pripažinti, jog pastangos iki pat šiol „spausti“ tokią analo- 
giją iš dalies buvo retorika, iš dalies manevras. 

Tvirtinimas, jog visas pasaulis yra scena, skaitytojams per 
daug įprastas, ir jie gerai mato jo ribotumus; jį išklauso dar 
kartą tik todėl, kad žino, jog bet kada lengvai sau įrodys, - 
rimtai į jį kreipti dėmesio neverta. Vaidinimas, pastatytas 
teatre — tai tik išgalvota iliuzija, kuri priimama; skirtingai 
nuo kasdienio gyvenimo, teatre vaidinamiems charakteriams 

negali atsitikti nieko realaus, nieko tikroviško, - nors svars- 
tant kitu lygmeniu, suprantama, atlikėjų kaip profesionalų, 
kurių kasdienis darbas vaidinti teatro pastatymuose, repu- 
taciją gali ištikti viskas, kas tik realu ar tikra. 

Na, o dabar meskime į šalį scenos kalbą ir kaukę. Pasto- 
liai juk, pagaliau, statomi tam, kad paskui galėtum statyti 
ką kita, tad ręsti juos reikia pagalvojant apie tai, kaip teks 
nuimti. Šiame tekste nėra kalbama apie tuos teatro aspektus, 
kurie prasiveržia į kasdienį gyvenimą. Čia nagrinėjamos so- 
cialinės akistatos, tos socialinio gyvenimo lyčių struktūros, 
kurios ima egzistuoti, kai asmenys atsiduria tiesioginiame 
fiziniame vienas kito artume. Svarbiausias faktorius šioje struk- 
tūroje yra tos pačios situacijos definicijos išsaugojimas, de- 
finicijos, kuriai turi būti suteikta išraiška, o išraišką palai- 
kyti teįmanoma tik saugantis gausybės trukdymų. 

Charakteris, sukurtas teatre, nėra visomis prasmėmis rea- 
lus, neturijis ir jokių realių pasekmių, kokias turi nuo pradžios 
iki galo pramanytas apgaviko charakteris; tačiau sėkmingas 
ir vienos, ir kitos netikros figūros pasirodymas scenoje rei- 
kalauja panaudoti realias technikas — tas pačias technikas, 
kuriomis asmenys kiekvieną dieną ramsto savo socialines 
situacijas. Tie, kas „akis į akį“ sąveikauja teatro scenoje, privalo 
įvykdyti pagrindinį reikalavimą ir parodyti jas kaip realias 
situacijas; situacijos definiciją jiems tenka sukurti ekspresi- 
nėmis išraiškos priemonėmis; jie daro tai teatre, kuris jiems 
ir padėjo sukurti tokią taiklią terminiją interakcinėms už- 
duotims apibūdinti, o šios užduotys mums visiems svarbios. 

